
Kako dobri ste? 


Pokažite nam, kaj zmorete s sistemom 
Office 2010 na spletnem mestu 


Rada imam svoje delo, vendar ne maram do poznega večera tičati na sestankih 

ki jim ni videti konca. Soavtorstvo v sistemu Office 2010 nam omogoča skupno 

delo, tudi kadar nismo skupaj, saj lahko istočasno, in ne glede na to, kje smo Office Home 
urejamo iste datoteke programov Word, Excel in PowerPoint: Vsi smo and Student 
pripomogli k odličnosti, vsi smo bili tam, kjer smoželeli biti in vsi smo poljubili 

svoje bližnje za lahko noč 


> Moje ime je Barbara. Na spletnem mestu office2010.com se seznanite 
z mojo zgodbo in zgodbami drugih uličnih bojevnikov 


www.office.microsoft.com 

RAČUNALNIŠKI ZABAVNIK povprečna naklada: 14 K 


Alpress d.o.o., Dunajska 5, Ljubljana 
Samo Žargi, telefon: 01 / 473 82 80 


Dunajska 5, 1000 Ljubljana, jokerajoker.si 
telefon: 01 / 473 82 83 


NAGLAVNI IN GOVORNI VREDNIK 

David Tomšič 
DEZIJN"" IN GRAFIČNI ZLOM 

David Tomšič 
REDIGENT PO CESTI GRE 

Sergej Hvala 
REDITELJ NATLAČENKE!" 

Matjaž Strancar 

LUSTRATORKI 


Primož Bertoncelj, Tanja Semion 

JOKER CREAM TEAM'Y 
Aggressor, Case, LordFebo, 
Navi, Sneti, Ouattro, Yohan 


Bojan Pretnar, telefon: 01 / 473 82 86 
bojan. pretnarčadelo-revije.si 
telefon: 01 / 473 81 23, 473 81 24 


Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Ako to umeš prečitat, ti gvišno ušesa štrle. 


SDUALIZIRI 


a, za 
de, ar 


20 VR: 


Rdeče smo lulali za tole številko, a upamo, da 
smo izdelek pozlatili, saj se nam res zelo dopa- 


de. Eden boljših Jokerjev! Ampak saj to rečemo 
domala za vsakega. Ja, taki smo. 


IROVJE, KONZOLEC mr 


Medal of Honor Blade Kitten Fable Ill 

WRC 2010 - Front Mission Evolved ke Batman: Hraber 4 plešast m 
Force Unleashed Il 32  Amnesia: The Dark Descent 52  Hustle Kings 15 
007 Blood Stone 34  Fallout New Vegas 54  Motorstorm: Artetic Edge 75 
Arcania: Gothic 4 36 Mali opisi za PC 56 Sonic 4 79 
Call of Duty: Black Ops 38  Vanguish 70 Opisi za ročne drkalice 80 

Ža — edk ii O ani "il 
Hrana za bogove Spisali smo vedež o še o eni vsakdanji rjavi snovi, tokrat vstopajoči. 14 
Deset let kolin P/aystation 2 je v jeseni življenja in zato mu posvečamo poklonitvene anale. 18 
Junaški mobilniki Ožu/ili smo prstne blazinice na novih velikih, lepih mobilnikih. 56 
Pilotska kemblja Sobno pilotstvo zahteva posebno železnino, ki zahteva veliko stotakov. 64 


Zepne harmonije Z gnojnožuljavimi parklji smo se nato poigrali še z novo generacijo ipodov. z 
Modri dirkač ni samo uni plavi črv, marveč je enako modra in še bolj urna maskota od Sege. 


Uvodnjak 
Uma Turban za 
Črkožer V 
Slikosuk 


Literarni natečaji so trnova pot. To vem, ker 
sem na njih sodeloval tako kot avtor kot žirant, 
in ne vem, kaj je bolj neprijetno. Okej, fino je, 
če zmagaš, kot mi je že enkrat uspelo. Če si v 
žiriji, pa ti ostane le upanje, da boš nemara od- 
kril novo pisateljsko zvezdo, ki bi prvič zasijala 
ravno po tvoji zaslugi. Enega takih natečajev 
smo zopet pripravili pri Jokerju — in ugotovili, 
da prenekateremu udeležencu sedenje pri pou- 
ku slovenščine ni pustilo trajnih vtisov. 

Tršice so nas učile, da mora imeti zgodba 
uvod, v katerem junake in dogajanje predstavi- 
mo; jedro, v katerem povemo štorijo; in zaklju- 
ček, ki vse skupaj sklene in da bralcu moralni 
poduk ali vsaj kost za glodanje. Moderno pisa- 
teljevanje se na ta pravila očitno požvižga kot 
fristajler na klasično sonato. Štorija, spisana v 
enem samem odstavku? Prizadevno mešanje 
premega govora v navadno besedilo, celo brez 
narekovajev? Levostičnost pik in vejic, kaj je že 
to? Ni važno, bolje je graditi geometrijske obli- 
ke iz besedila. Če si imel v mislih obliko EEG- 
zapisa med epileptičnim napadom, seveda. 

Že res, da je prva in najpomembnejša vedno 
zgodba. A te bralcu ne moreš pravilno podati, 
če nima ustrezne oblike. Zato se mora človek 
učiti slovnico, zato so nas včasih v šolah vadili 
pisanja in oblikovanja najrazličnejših dopisov 
(ter lepopisja — ja, tako stari smo). Danes pa ... 
Ne vem, že dolgo nisem bil pri pouku sloven- 
skega jezika. Vem pa, da računalnik je in bo 
samo orodje. Še vedno je človek tisti, ki z njim 

Jokerplov 

Kražka si 
Štorija s 
Crtič deluks 

napravi umetnino ali kup dreka. 

Oprostite mi, prosim, ta izliv žolča, ki ni v moji 
navadi. Pozabil sem Sturgeonov zakon, ki veli: 
90 odstotkov vsega je šund. Omenjeni gospod 
je bil dokaj priznan avtor znanstvene fantasti- 
ke, ki se je leta 1951 pridušal, kako je večina 
objavljenih ZF-del navadno sranje. Potem pa je 
prišel do pretresljivega odkritja, da kamorkoli 
pogledaš, naj bo to literatura, film, televizija, 
magari slikarstvo, vedno najdeš samo deset 
odstotkov dobrega, ostalo pa je zanič. Zakaj bi 
torej izgubljal živce, saj je pričakovano, da bo 
dobrih del malo? Navsezadnje je pomembno, 
da smo dobili tudi dobre prispevke, ki si na- 
grado zaslužijo. ln da smo kakemu nadebud- 
nemu avtorju dali priložnost izkazati se, kar mu 
lahko da zagon za nadaljnje ustvarjanje. S tem 
bo svet majčkeno lepši. 

Zmagovalna štorija je žal lahko samo ena in 
lahko jo preberete v tokratnem barvitem maga- 
zinu. Se nam pa zdi škoda, da nekaterih dru- 
gih, ki si to takisto zaslužijo, ne bi mogli dobiti 
na vpogled. Zato smo se salomonsko odločili, 
da jih delimo z vsem svetom na Facebooku 
(Facebook.comv/revija.joker) ter tako še bolj 
osmislimo svojo tamkajšnjo prisotnost. Poleg 
tega boste lahko objavljene zgodbe lajkali in 
tako avtorjem neposredno pokazali, kaj si mis- 
lite o izdelku. Kajti največja nagrada je videti, 
da je drugim tvoje delo všeč. Hej, iz istega ra- 
zloga mi delamo Joker. Da bi bil všeč vam. 
Guattro 

Namen naslovke ni, da bi revije prodali tisoč izvodov več, marveč da ščiti vsebino pred vlago. 

lovek je še pred znebitvijo odvečnega dla- 
čevja pogruntal, da ima vsako pomagalo 
dva konca, funkcionalnega in vmesniške- 
ga - še tako ošpičen kamen ni rabil na- 
menu, če se ga ni dalo dobro prijeti. Zato 
so se orodja vsevdilj razvijala tudi ergonomično, naj 
sije šlo za ubijalna sredstva ali poljedelske nucnike. 
Dandanes je težnja po udobnosti rokovanja z napra- 
vo toliko večja in že zavoljo konkurenčnosti bi se 
spodobilo, da snovalci in oblikovalci to karseda 
upoštevajo. A tovrstna prijaznost izdelka nikakor ni 
samoumevna, kot bi marsikdo na hitrico pomislil. 
Celo pri ročni orodjarni, ki bi morala zaradi stoletij, 
tisočletij izpopolnjevanja lepo sesti v roko, to ni priv- 
zeto, saj še vedno naletiš na nož, smetišnico ali izvi- 
jač s slabim ročajem. Kaj šele pri vseh novotarijah, 
katerih razvojni čas je sila kratek. 
V zadnjih dveh desetletjih smo dobili čuda povsem 
novih vsakodnevnih priprav, brez katerih si življenja 
ne predstavljamo več. Vsi ti silni računalniki, drkalice, 
GPSi, mobilniki, avtomobilski pomočniki, predvajal- 
niki in vrsta avtomatov, od parkirnih do blagajniških, 
so prinesli nove, raznolike načine upravljanja. In ker 
je vmesnik, kot ime pove, vezni sloj med uporabni- 
kom in onegajem, je odgovoren za prvi ter često za 
obči vtis. Ampak za ta vmesni člen prevečkrat skrbijo 
kar programerji in inženirji, zaradi česar je rezultat 
tak, da sistemu sicer ne gre očitati delovanja, uprav- 
ljanje je pa obupno. Posledično bentimo na račun ne- 
praktičnega in neprilagodljivega nadzora, nenaravnih 
prijemov, odvečnega kompliciranja in nepotrebnih 
potrjevanj. Taki znajo biti tako žepni gizmoti in pralni 
stroji kot softver in zato v opisih iger mnogokrat jam- 
ramo zaradi nedodelanega oziroma slabega nadzora. 
Marsikateri starejši bralec Mojega mikra se bo spom- 
nil legendarnega Mazzinijevega opisa programa Šol- 
ska knjižnica, katerega vmesnik je predvideval potr- 
jevanje s tipko Esc, brisanje z F9 in še vrsto podobnih 
slaboumij. Na žalost nihče nikoli ni odkril, čemu se je 
kodoklepec tako odločil. Pač se je. Kot se je recimo 
Nokia za ngage, čeprav bi Fincem vsak pri zdravi pa- 
meti že na začetku razvoja povedal, da bo to en res 
neumen telefon. Najslabše pa je, ko se pod otipljiv iz- 
delek podpiše umetnik ali ko gre za nenavadno obli- 
kovan model, saj je v takem primeru uporabnost go- 
tovo v službi dizajna. Tako se rodi mobilnik, ki ima 
bedasto razpostavljene in oblikovane tipke. 
Naši prenosni dalekosluhi so nasploh najbolj pod 
drobnogledom. Gre za inventar, s katerim se sodobni 
človek ukvarja največ časa, saj je presegel zgolj po- 
govarjalni namen. A četudi so jih izdelali že milijarde 
in bi šlo pričakovati, da so proizvajalci davno pokopi- 
rali vse uveljavljene in uspešne prijaznosti ter jih le 
nadgradili, imajo vse blagovne znamke privzete ne- 
umnosti, ki jih sploh nimajo želje izpopolniti in jih 
vlečejo skozi več generacij. Dolga leta so me recimo 
jezile nokie, ki so po nepotrebnem zahtevale več priti- 
skov za osnovne operacije kot sonyeriksoni. Toda 
najsodobnejša rodbina telefonov, kakršne predstav- 
ljamo ta mesec, ni nič boljša. Še več, poleg neobhod- 
nih težav z dotikovnim upravljanjem postrežejo z no- 
vimi nerodnostmi, ob katerih se vprašaš, če tisti dizaj- 
ner gumbov, menijev in prilagoditvenih funkcij sploh 
uporablja take naprave. 
Kateri mobilnik velja za uporabniško najbolj dovrše- 
nega? Ifon, kajpakda. Kar je pričakovano, saj so že- 
leznina, sistem in ozadni servis doma pod isto streho. 
Drži, da je izkušnja z njim najbolj fengšujevska. Toda 
popolna ni. Aparat čez modri zob ne ume prenesti 
slik, nima tipkovnice z ločili na istem zaslonu, ima 
omejen način sinhronizacije in posiljuje z unesi. Prav 
tako bo odvisnežu od družabnih in spletnih omrežij ti- 
pa Facebook, MSN ali Twitter šlo v nos, da se ti za ra- 

Celo pri ročni orodjarni, ki bi morala zaradi stoletij, ti- 
sočletij izpopolnjevanja lepo sesti v roko, to ni privzeto, 
saj še vedno naletiš na nož, smetišnico ali izvijač s sla- 

bim ročajem. Kaj šele pri vseh novotarijah, katerih 


zliko od konkurence ne integrirajo v sistem. Torej se 
ne tlačijo v adresar, fotoaparat in na prvo stran, mar- 
več jih je treba poganjati samostojno in namensko. 
Na aparatku ne bi bil odveč niti dodaten gumb za na- 
zaj, a tega Applov minimalizem, ki se kaže v enem, 
sicer nadmočno izkoriščenem gumbu, ter jasnem, 
elementarnem videzu vmesnika ne dopušča. Seveda 
me bodo uporabniki jabolčnih naprav sfalusirali, češ, 
gre za cepidlaštva, ki jih ob vseh ostalih iphonovih su- 
permočeh sploh ne opaziš. A dejstva ostajajo, ne gle- 
de na to, da se oboleli za tako zvanim ifonovim sin- 
dromom priduša, da ITAK lahko piko dobiš z dvakra- 
tnim pritiskom preslednice in ITAK ne pogreša preta- 
kanja nagih bab po bluetoothu. 

Andoidovi foni imajo vse našteto in mnogo več, od 
koristne roletaste informacijske vrstice do čuda last- 
nih vizualnih prilagoditev. A po drugi plati prinesejo 
sveže in mnoge odvečne gluposti. Konkretna bednost 
je nezmožnost hkratne shranitve vseh priloženih slik 
oziroma datotek iz pošte. Vsako posebej je treba, da. 
In to celo v uradnem Googlovem programu za Gmail! 
Še slabše pa se odreže štartna različica Windows Pho- 
na 7, pri kateri imaš sploh občutek invalidnosti. Ču- 
den, neprikladen vmesnik, vrsta omejitev in odsot- 
nost osnovnih opcij, kakršna je copy/paste, delujejo 
kot nerazumljive plašnice. 

Toda naj o tem razpreda Navi v namenskem članku. 
Sam se bom obregnil ob drug nivo vmesnika, ki ga 
lasti večina novodobnih naprav: zaslon na dotik. Res 
je, da zna tak način sporazumevanja omogočiti do- 
datno uporabnost, denimo igranje ali upravljanje s fo- 
tografijami. Takisto zna marsikaj olajšati. Ampak pri 
fonih to pomeni oteževanje temeljnih opravil. Izbira- 
nje po imeniku in tipkanje sporočil sta praviloma po- 
spremljena z veliko napakami in dodatnimi potezami. 
Zlasti pa upravljanje zahteva pozornost in obe roki. 
Na navaden mobidik sem natipkal cele stavke v miže. 
Z eno roko. V rokavici. Na biciklu. Sedaj odpade vse 
našteto. Nucaš dvoje učev in dvoje rok. Brez rokavic. 
Pa ti novi modeli so še v redu - spomnimo se tistih od 
lani in prej, ki niso imeli modernega večdotikovnega 
zaslona, marveč si moral nanj dobesedno pritiskati in 
še tedaj ni bilo jamstva, da bo dojel. Ali še eno rodbi- 
no prej, ko jih je bilo potrebno žokati s peresom. Ni 


razvojni čas je sila kratek. 


čudno, da se je spletla taka fama okoli iphona, ki ima 
šlatanje vrhunsko izvedeno že spočetka. 

Kajpakda enovite rešitve za popoln dotikovni vmesnik 
ni in če hočemo velik displej, se je treba klasičnim tip- 
kam pač odpovedati. Me pa toliko bolj moti ta božalni 
vnos želja pri beli tehniki. Sam imam na primer mo- 
derno pečico s stekleno nadzorno ploščo, na kateri je 
cel mozaik navideznih gumbov. Videti je kot pult od 
Enterprisa, a v resnici je ubadanje z vmesnikom, ki 
zraven neizklopljivo piska, skrajna muka. V resnici 
brez navodil ali več poskusov ne umem zaobiti niti ot- 
roškega zaklepa, ura je točna samo šest mesecev na 
leto, ker se mi je preprosto ne da naštimati, logika ro- 
kovanja s čuda nekimi programi in nastavitvami pa mi 
sploh nikoli ni bila jasna. Zato pri naši hiši ne pečemo. 
V starih, analognih časih je bil gor en obračalni knof in 
to je bilo to. Slično je s kuhalno ploščo s taistim siste- 
mom. Ker ima komande na vrhu, se mi pri čisto vsaki 
kuhi zgodi, da plato ugasnem z odloženo kuhavnico ali 
krpo oziroma s premaknjenim piskrom. Nato je po- 
trebnih ducat pritiskov, da tri plošče vklopim do žele- 
ne jakosti. Skratka, v vseh ozirih kretenska zamenjava 
za vrtljive stare kontrole na sprednji strani. 

Ja, saj vem, postal sem nergav starec, ki zabavlja čez 
vsak korak napredka in ne more preboleti, da so sti- 
kala, ventili in cagarji stvar zgodovine. Konec koncev 
dozdevno ni druge možnosti. Prilagodi se ali pa crkni. 
Vseeno pa je treba biti plat zvona, kajti še vedno drži, 
da ves ta navidezni napredek često enaka opravila le 
oteži. Poglejte samo, koliko kablovja, škatel, upra- 
vljalnikov, zmede in celo korakov nazaj je pri gleda- 
nju televizije. Včasih je znala oddajo posneti vsaka 
mama, danes nihče v gospodinjstvu ne pozna vseh 
kablovnih in daljinčevskih povezav. In razvoj gre da- 
lje. Pravkar je priletela prva lastovka nove tehnologije 
sporazumevanja z napravami, kinect, o katerem taki- 
sto pišemo v tejle reviji. Pračloveška želja po trdnem 
držanju orodja v rokah je utrpela škodo in že se bojim 
trenutka, ko bom pralnemu stroju narekoval program 
za žehto s kriljenjem po zraku. Pa ne zato, ker bi si 
sam želel takega modernosti, marveč ker me bodo 
proizvajalci s tem posilili. 


David Tomšič 


OZNANILA 


Blizzcon 2010 

Pa smo ga naposled dočakali — peti poklic za Diablo 3, 
namreč. Ker je Starcraft 2 zunaj, Cataclysm pa tik 
pred tem, je bil letošnji Blizzcon, ki se je 22. in 23. 
oktobra dogajal v kalifornijskem Anaheimu, osrediš- 
čen okoli tretjega Hudičevca. Barbaru, coprniškemu 
dohtarju, magu in menihu se je pridružil še zadnji na 
spisku, demon hunter. Sovrage bo odstranjeval z da- 
ljave, saj je vešč rokovanja s samostreli in loki. V akci- 
ji je videti tako, kot bi v vsaki roki držal enega Legola- 
sa, poleg tega pa ima še kup bliskajočih prijemov, kot 
so ročne bombe. Nove veščine so pokazali tudi za 
ostale like, najbolj hecna pa je barbarova sulica, s ka- 
tero po mortalkombatovsko potegneš sovraga k sebi. 
Ja, s krikom "Get over here!" Kopirajt smrti! 


Levelanje bo videti takole. Z vsako stopnjo bomo s 
točkami višali osnovne statistike in veščine, podobno 
kot v preteklih Diablih. Vsakih nekaj nivojev bomo do- 
bili še enega od talentov (traits), ki bodo pasivne 
okrepitve. Sledi sistem nadgrajevanja bojnih prijemov 
z runami, ki so ga lani odstranili in sedaj zopet vrnili v 
igro. Pet jih bo, z njimi pa bodo udarci zadobili poseb- 
ne učinke, kot sta zmrz zveri in trojni zamah. Da bo ja 
jasno, kaj počno, bodo ti dodatki izdatno grafično sa- 
mosvoji. In na koncu bomo lahko lik ojačali še z amu- 
leti (charms), za katere bo sedaj v vmesniku poseben 
talisman, kamor jih bomo vtikali. 

Ker to pomeni ogromno kombinacij nadgrajevanja, so 
Blizzardovci obupali nad uravnotežanjem klase za boj 
ena na ena. Večigralsko klanje bo namesto tega us- 
merjeno v grupne spopade. Tem bodo namenjena po- 
sebna bojišča — arene, kjer se bodo pomerjali trije 
proti trem. Podobno are- 
nam v World of Warcraf- 
tu, le da bodo Diablove 
tesno povezane z Batt- 
le.netovim lestvičenjem 
in samodejnim iskanjem 
nasprotnikov. 

Poleg tega so pozornost 
vzbudile štiri modifikacije 
za Starcraft 2, ki jih kani- 
jo Nevihtneži zastonj iz- 
dati okrog božičnih praz- 
nikov. Aiur Chef bo pobi- 
janje eksotičnih zveri za 
pripravo posebne omlete 
in Left 2 Die SCjevski od- 
vrtek Left 4 Deada. Star 
Jeweled bo Puzzle Ouest 
v SCjevem okolju, kjer bo pritok surovin za enote od- 
visen od postavljanja draguljev v vrsto. Samo ne po- 
kažite ga stari mami, ker vam bo okupirala računalo. 
Največ razburjenja je pak povzročila napoved Blizzard 
DOTA, prenosa moda DotA v pogon Starcrafta 2. Ne- 
vihtniki morajo pač malo požugati Valvu, ki hoče ra- 
vno te dni zaščititi ime Dota. 

Dogodek je v celoti uspel, zlasti pa je navdušilo števi- 
lo izjemnih kostumov. Blizzardovi zanesenjaki so re- 
snično razred zase — eden od njih si je upal iz sobe, da 
je na odru zaplesal nemrtvi ples iz WoWa. In si pri 
tem izpahnil koleno. Zapomnite si, učenci: pri izhodu 
na prosto je vedno potrebna aklimatizacija! 


Epic Mickey 


loščadarica z Disneyevimi junaki v glavni vlogi? Kot 
E ekskluziva na wiiju? Res izvirno. Vsak pravi slaborit- 

nik bo zaničljivo odmahnil z roko, češ, z otročarijami 
se pač ne gre ukvarjati. Nakar človek omeni, da za rečjo 
stoji Warren Spector oziroma njegov studio Junction Po- 
int, in vidiš, kako se znotraj omenjenega trdokožca nekaj 
premakne. Droban spomin na Mikijeve zabavnike, ki jih je 
nekoč bral, in ideja, kakšni bi bili, če bi jih delal Warren. 
Slednji je sicer o špilu hudo skrivnosten, a vendarle ne 
more utajiti vsega. 
Epic Mickey bo akcijska platformijada, ki se, vsaj po vi- 


Po Super Seribblenauts streljanka 

Scribblenauts za DS je bil zanimiv originalen naslov, 
ki so ga avtorji, ameriški studio 5th Cell, nadgradili z v 
tej številki opisanim Super Scribblenauts. Toda njiho- 
va naslednja igra bo postapokaliptična tretjeosebna 
streljanka. Hybrid ima naslednje leto priti na Xbox Li- 
ve Arcade, v njem pa se bosta v glavo streljali na smrt 
sprti frakciji, Paladini ter Varianti. Na pomisleke, da 
imamo streljačin vrh glave, odvračajo, da kanijo po- 
streči z več 'revolucionarnimi inovacijami'. Morda bo- 
mo pisali headshote. Z opisnimi deležniki! 


DotA 2 bo ... Dota 2 

Da skrivnostni IceFrog, nekdanji vodja razvoja slovite- 
ga moda za Warcraft 3 — Defense of the Ancients, pri 
Valvu spravlja skup naslednika, se je šušljalo že dol- 


denem sodeč, obilno zgleduje po Mariu. V naslovni 
vlogi bo seveda Miki Miška, ki se bo v maniri 
Čarovnikovega pomočnika, risanke izpred natan- 
ko sedemdesetih let, znašel v godlji. Nehote jo je 
zakuhal sam, ko je po risbi enega od animatorjev 
polil barvo in razredčilo. S tem je ustvaril Črno 
packo (ja, tistega iz stripov), ki se odloči podjar- 
miti in pokvariti ves risani svet, kjer zdaj živijo po- 
zabljeni risani junaki pod vodstvom Mikijevega 
polbrata, zajca Osvalda. Ta je na svojega žlahtni- 
ka kajpak jezen. Najprej zaradi njegove slave, 
predvsem pa zato, ker natanko ve, kdo je uničil 
njegovo deželo. Zato bo Miki poleg premaganja 
vseh žlehtnob moral pridobiti še zaupanje srečne- 
ga zajca nesrečne usode. 
Za razliko od Sguarovih Kingdom Hearts, v katerih 
smo že vodili Disneyjev zverinjak, bo epski mišon 
precej bolj odrasla igra. S čimer ne mislimo na 
zombijevsko pokvečenost, ki smo jo pričakovali iz 
prvih konceptnih slik in je proslavila Americana 
McGeeja, temveč na klasično spectorijansko po- 
stavljanje igralca pred odločitve. Če v običajnih 
platformščinah natanko veš, kateri predmet dati 
komu, da premaknjen vzvod pomeni odprta vrata 
in da te čaka nagrada za vse pobrane zvezdice, bo 
Miki vedno znova v dilemi. Naj pokvarjeno situaci- 
jo pobriše z razredčilom ali morda naslika alterna- 
tivno rešitev s čarobnim čopičem? Naj gre iskat ta 
in ta predmet, da bo dobil želeno dobrino, ali naj 
ušpiči vragolijo in si jo tako pridobi na protipraven 
način? Nobena odločitev naj ne bi bila 'prava', 
prav vsaka pa bo menda vplivala na nadaljnje 
igranje. Do te mere, da boš šefa nekje daleč naprej 
premagal le z besedami, ne v utrudljivi bitki. Za 
povrh naj bi sam mišon postajal vse bolj herojski 
ali bolj nagajiv, odvisno od tega, kaj bomo počeli. 
Kakor se sliši čudno, bi radi kravatarji pri največji 
medijski družbi na svetu najbolj izpostavili prav 
slednjo, žlehtnejšo Mikijevo plat. Temu ustrezno 
bodo stopnje bolj peskovniškega tipa, ne le linear- 
no tekanje od začetka do konca nivoja. Primerjava 
igralnega sistema s tistim iz Infamous zato verjet- 
no ni napačna. (gt) 

Disney za wii, 25. novembra 


go. Zdaj pa je to uradno. Prihajajoča igra bo nazvana 
preprosto Dota 2 (ja, z malim 'a') in bo igralno popol- 
na kopija modifikacije. Šlo bo torej za dvoboj dveh 
moštev fantazijskih junakov, ki računalniško vodeni 
vojski pomagajo prodreti v nasprotno utrdbo in jo 
zdemolirati. Novosti bodo drugje, kajti Doto 2 bo po- 
ganjal Valvov motor Source in imela bo vdelano gla- 
sovno sporočanje. Predvsem pa želijo snovalci omiliti 
slabosti nestrpne in elitistične skupnosti. Zato bo v 
Doto 2 vpet sistem trenerjev za novince, interaktivni 
vodiči in dosežki za strpne posameznike. Za nameček 
bodo na voljo sposobni (heheh, to bi radi videli) boti, 
ki naj bi v primeru padca z linije nadomeščali žive špi- 
lavce. Igra dospe enkrat naslednje leto, mi pa se že 
nadejamo zaostrenih forumaških vojn o tem, ali bolj 
pwna LoL, HoN ali Dota 2. 

Paket z dopolnilnim 
zdravstvenim zavarovanjem 


Z Vzajemna 
O 4 E 
78, mladi 


A si ti? 


sr: srarusa? 


Zdravja ne prepuščaj naključju - skleni paket 
Vzajemna Mladi. Se splača! 


Če skleneš paket Vzajemna Mladi, prejmeš: 


< dopolnilno zdravstveno zavarovanje Vzajemna Zdravje, 


e darilni bon za 4 mesečne premije ob sklenitvi zdravstvenega 
zavarovanja Vzajemna Tujina MULTITRIP, 


e torbico Vzajemna in 
< ugodnosti za zavarovance Vzajemne. 


Paket Vzajemna Mladi lahko skleneš do 31. 12. 2010. Več o darilih in zavarovanju v vseh poslovalnicah Vzajemne, na 
www.vzajemna.si ali na brezplačni telefonski številki 080 20 60 


« 4 Nives iii - s mz 
V o | GLAVNA NAGRADA: 
. Kam / 1 mesečni najem avtomobila Volvo C30 


o z xne in pravila sodelovnja za NAGRADNO IGRO DA NE BO PANIKE ... 
izjemna.si Nagradna igra poteka od 15, 09, 2010 do 31. 12. 2010 


zi VZAJEMNA (CE osožo55 


lahko najdete v naših poslovalnicah in na 


Jaz zate, ti zame. www.vzajemna.si 


OZNANILA 


NAJ SMRKLJO 


bomo izbrali v 
Nakupovalnem centru Supernova | 
Ljubljana Rudnik, 

18. novembra, ob 18. uri. 


Pridite in vzpodbujajte svojo 
favoritinjo - zabavno bo! 


Nastopajoči: | 
PETER VODE, MAJA KEUC, 
Tangels, April | 


Voditeljica: Špela Grošelj 


Podrobnosti o prireditvi in svojih favoritinjah 
najdete na www.smrklja.si. 


Vstop prost! 


Telovadba s strašno začimbico 

Uspeh WiiFita, novi igralni vmesniki in širjenje igri- 
čarske publike spočenjajo nove telovadne špile. Eden 
takih bo Get Fit with Mel B, ki izide konec meseca za 
playstation move, xbox kinect in wii. V izdelku, zelo 
očitno namenjenemu ženskemu občinstvu, bo bivša 
čokoladna spajsica demonstrirala, spodbujala in nad- 
zorovala zviranje pred ekranom. Vaje bodo vključe- 


Minecraft 


gričarski evolucijski nauk nas uči, da so bile za po- 
| dočnjake spočetka krive tekstovne avanture, zatem 

Civilization, v preteklem desetletju realnočasovne na- 
linijščine, zadnje mesece pa Minecraft! Kako je temu 
neodvisniškemu zmenetu, otroku Šveda Markusa 'Notch' 
Perssona, uspelo okupirati videe na YouTubu, forumska 
sporočila in zidove na Facebooku? Špil je na prvi pogled 
vendar skupek kockaste 3D grafike z dvomestnim števi- 
lom barv in boksanja dreves! Toda ravno oglatost skriva 
glavno poanto: Minecraft so digitalne lego kocke. 


Pustimo ob strani trivialni zaplet, da se naš lik sam znaj- 
de na osamelem otoku. Bolj je važno, kaj lahko na njem 
počne. Oziroma z njim, kajti po zemljici je moč prvoose- 
bno riti in na njej graditi. Karkoli, le da približno zadošča 
osnovnim fizikalnim zakonitostim. Pasjo uto. Velik grad. 
Slovensko filharmonijo. Arcadyum! Gradnja je sila pre- 
prosta, saj sestoji iz enostavnega zlaganja ali odvzemanja 
raznobarvnih kock enake oblike in več barv. Tem lahko 
nalepimo lastne teksture. 

Morda se sliši nezanimivo, toda občinstvu se je strgalo in 
je splet preplavilo z množico kreacij, od vesoljske ladje 
Enterprise v naravni velikosti do simulacije računalnika. 


vale jogo, kickbox, ples in aerobiko, za nameček pa je 
ženščina, ki je baje znana po zdravem načinu življenja, 
spisala dobrih sto receptov za primerne obroke. Vse- 
kakor bomo v kratkem priobčili zaokrožen članek o 
tosortnih igricah, ki bodo obenem pokazale razlike 
med konkurenčnimi vmesniškimi tehnologijami. Mor- 
da celo obsega zmanjšanja wampov. 


NBA Elite 11 in Pirati s Karibov v večnih loviščih 

EA je kanil pešajoči NBA Live letos prenoviti v simula- 
cijo z inovativnim nadzorom, ki bi se zanašal na opo- 
našanje gibov z analognima gobicama, podobno kot v 
seriji NHL. Toda NBA Elite je nenadoma izginil z ra- 
darjev, saj so odgovorni po slabem odzivu na demo 
sklenili, da je špil potreben korenite obnove. Zato so 
blagovno znamko dali v roke izpostavi EA Tiburon 
(Madden), ki bo zadevo uredila do prihodnjega leta, 
prejšnji studio EA Canada pa je fasal odpuščanja. Le- 
tošnja EAjeva košarka je torej le arkadni NBA Jam. 


Ljudstvo pač nikoli ne zapravi priložnosti za ust- 
varjanje velikanskih penisov. Ozemlje se s kolo- 
vratenjem našega lika samodejno naključno roje- 
va in njegova površina lahko teoretično doseže 
štiri Zemljine, zato so nekatere umetnije narav- 
nost gigantske. 


A to je šele osnova. Opisano maličenje okolice je 
srž prvega igralnega modusa, creative classic. 
Temeljni paket classic, ki si ga lahko čisto zastonj 
snamete z Minecraft.net, poleg tega vsebuje še 
modus survival, ki pridoda nekaj beštijic, zaradi 
katerih gradnja utrdb dobi praktičen pomen. Naj- 
večji navdušenci pa se trenutno igrajo s plačljivo 
inačico alfa, ki jo Notch prodaja za deset evrov, 
medtem ko bo končana igra stala dvakrat toliko. 
Alfa premore rokodelstvo, s katerim si ustvarja- 
mo orodje in orožje, ter dnevno-nočni cikel, ki za- 
ostri preživetveno plat. Medtem ko dan mine v 
švicanju ob postavljanju trdnjav, ponoči švicamo 
od strahu, ko na vrata trkajo skeletorji, zombiji in 
že kultni creeperji - zeleni monstrumi, ki jih je 
težko slišati, dokler ni prepozno in te vržejo v zrak. 
Tako paket classic kot alpha premoreta tudi več- 
igralstvo. K sebi lahko povabimo druge špilavce, 
da se nam podelajo na sezidane umetnine. Posta- 
viti je moč lasten strežnik ali uporabiti uradne. 
Ni težko dojeti, zakaj je igra priljubljena že veliko 
pred verzijo 1.0, saj vleče taiste miselne vzvode, 
ki so jih lego kocke in mivka v peskovniku, kar pa 
poveže z nalinijskim razkazovanjem stvaritev širni 
gmajni. Toda uspeh je kljub vsemu impresiven, 
saj je alfo doslej kupilo pol milijona ljudi in le redki 
od njih menijo, da so se prenaglili. Gospodiču 
Perssonu je prefinjen ekonomski prijem omogočil, 
da je postavil na noge petčlanski studio, s katerim 
bo igro končal. Kdaj, ne vemo, a če vas navduši že 
klasični izvod igre, ni razloga, da ne bi pljunili de- 
setaka. Razen pomanjkanja spanca. (ag) 
Mojang Specifications za PC, 
ob sončnem zahodu 


Po poti dinozavrov je šla še ena igra. Založnik Disney 
Interactive je namreč h krvniku poslal Pirates of the 
Caribbean: Armada of the Damned. Špil je kanil biti 
peskovniška gusarščina z odprtim območjem, po ka- 
terem bi harali z barkačo pod črno zastavo, odločitve 
pa bi spreminjale tako nas, kapitana Jamesa Sterlin- 
ga, kot posadko in ladjo. Studio Propaganda Games 
so ob neljubem dogodku prepolovili in na cesto po- 
slali okrog sto ljudi. Ki bodo zdaj postali pirati, arrrr. 


november 2010 


Michael Jackson: The Experience 


Kralj popa je posthumno vreden več kot za časa svojega peterpanovskega 
življenja. Sony je z lastniki njegovih pravic podpisal bajno pogodbo za izdajo 
čuda albumov in kompilacij do leta 2017 (prva zbirka pride 22. novembra). 
Ubisoft pa se je ikone disko ritmov lotil v interaktivni obliki, ki sledi zgledu 
plesnih in pevskih iger. V MJ: The Experience bomo namreč densali in cvilili 
po najmanj petnajstih Mic- 
haelovih najbolj znanih ko- 
madih, kot so Black or 
White, Thriller, Billie Jean 
in Beat It. Na wiiju in play- 
stationu 3 bosta zaznavali 
premikov wiimote in mo- 
ve, dočim bo najbolj izpo- 
polnjena različica tista za 
kinect. Xboxova kamera 
bo zaobjela celega igralca 
in ga prestavila v video- 
spot na zaslonu. Zaradi te- 
ga bodo še tolikanj po- 
membnejši usklajeno mi- 
ganje z vsem telesom, ele- 
gantna hoja na mestu in 
pravilno dotikanje med- 
nožja, plesalec pa bo s kri- 
ljenjem po zraku prižigal 
posebne učinke v slogu 
lučk in dima. Kako bo to 
dejansko izpadlo, ne ve- 
mo, saj so na Gamescomu predstavljali le barvito risankasti plesni del inačice 
za nintendo, ki je deloval kot Just Dance. Petje bo v navezi z mikrofonom vklju- 
čeno v vse tri izdaje, pri čemer bosta močnejša sistema glas izboljšala in po- 
lepšala, tako da bo celo največji cepljenec proti posluhu zvenel kot slavček. 
Prišli bosta tudi verziji za mali drkalici, kjer bomo tipkali in tapkali v ritmu. PC? 
Ha, ha. V obeh pomenih. (lf) Ubisoft za vse konzole, 22. novembra 


Create 


Na kaj pomislite, če vam 
rečem, da igra od vas zah- 
teva postavljanje različnih 
predmetov in pomagal na 
stopnjo, da nekaj prestavi- 
te iz enega konca na dru- 
gega? Pametni bodo ome- 
nili Goldbergove stroje. 
Stari igričarji The Incredi- 
ble Machine. Mladina pa 
nemara Crayon Physics ali 
celo Scribblenauts. Create 
naj bi bil v prvi vrsti torej 
miselnica, v kateri s pre- 
mišljeno postavitvijo pred- 
metov izpolnimo zadani 
cilj. V mozganje bomo do- 
bili deset svetov, vsakega 
s po štirinajstimi nalogami. 
Da je heca še več, bo poskrbel urejevalnik, katerega bistvo ne bo ustvarjanje 
novih ugank, ampak predvsem prosto lepšanje stopenj kar med igranjem. Ozi- 
roma celo kreiranje svetov, po katerih bomo nato počeli, karkoli nam bo pad- 
lo na pamet. Nekakšna ultra simpatična, barvita in družinsko naravnana ra- 
zličica Garryjevega moda, torej. Uganke bodo teoretično rešljive na neskončno 
načinov, omejeni bomo le z opremo, ki si jo bomo do tistega trenutka priigrali. 
Za nagrado pa bomo prejeli še več gradnikov. Bolj ko bo rešitev izvirna, kulska 
ali nasploh nora, več točk bo kanilo. Zato ne bo tako pomembno, da bomo za- 
gonetko rešili, ampak KAKO bomo to izpeljali. Edini pravi nasprotnik v igri bo 
fizika, a proti njej se bomo borili z najboljšim orožjem, kar jih je: lastno domiš- 
ljijo. Izdelane svetove bo bojda moč enostavno deliti po spletu. O tem, ali bo- 
mo na računalu ustvarjen izdelek lahko igrali tudi na konzolah in obratno, pa 
zaenkrat molčijo. (gt) EA za PC, PS3, X360 in wii, še letos 

OZNANILA 


Infinity Blade 


Ko je septembra Epic na Applo- 
vem dogodku v San Franciscu 
predstavil Project Sword, je bila 
to še večigralska sekljalka za ip- 
hone in ipad. Njen glavni adut je 
bila prelestna podoba, saj je šlo 
za prvi ifonov naslov s tretjim Un- 
realovim srčkom. Zdaj so igro 
preimenovali v Infinity Blade, po- 
leg multiplayerja pa bo kot pol- 
nopravna akcijska frpjka premo- 
gla zajeten puščavniški modus. V 
njem bomo v klasični maniri na- 
predovali po stopnjah in krepili 
lik z nadgrajevanjem opreme, ki 
jo bomo pajsnili grdobam v 
ogromnem gradu. V njem naj bi 
se odvil ves špil. A srž bo ostala 
odzivna in brutalna akcija, sesta- 
vljena iz zamahovanja z rezilci v 
vse smeri. Reč spomni na Severance: Blade of Darkness, le da bomo v Infinity Bla- 
du mahali in blokirali s tapkanjem ter potegi po zaslonu. Ko bo špil okoli božičnih 
praznikov nared, naj še ne bi imel podpore za Applov Game Center; ta naj bi dospe- 
la malce kasneje. Vsem neučakancem pa spet svetujemo zastonjski dolpoteg Epic 
Citadela, grafičnega dema z omenjenim gradom. (ag) 

Epic Games za iphone 4 ter 3GS, ipad in ipod touch, decembra 


Tron: Evolution 


Kot je bilo pričakovati, bo novi 
film o majhnih možeh v računal- 
niku spremljala igra. Ki pa za 
razliko od licenčnega materiala, 
ki ga običajno dobivamo, ne bo 
sledila zgodbi na velikih platnih. 
Namesto tega bo razložila, kaj 
se je zgodilo med izvirnim fil- 
mom iz leta 1982 ter novodošle- 
cem in zakaj je Jeff Bridges spet 
ujet med biti, bajti ter Glavnim 
kontrolnim programom. 
Avtorji Propaganda Games ne 
kanijo odstopiti od recepta, ki 
preizkušeno deluje. Zato bo Evo- 
lution od zadaj gledana arkadna 
pustolovščina, po predogledih 
sodeč podobna Perzijskemu prin- 
cu. Čaka nas obilo parkurskega 
tekanja in skakanja, pa mlate- 
nja sovražnih programov v Mre- 
ži s svojim podatkovnim diskom. 
Kot franšizi pritiče, ne bo uma- 
njkalo niti preganjanje s svet- 
lobnimi motocikli. Kasneje naj 
bi v roke dobili celo svetlobni 
tank. Luke, pojma nimaš. Vo- 
zniška akcija bo naravnana ta- 
kisto borilno, dasiravno naj bi 
bilo moč z motorji igrati tudi na 
klasičen način, v katerem bomo 
za sabo puščali sled in skušali pripraviti nasprotnika do tega, da se zaleti vanjo. Iz- 
boljšave in nadgradnje bodo skrite po mreži in se bodo združevale v nove prijeme, 
pretepeni nasprotniki pa nam bodo po frpjsko dajali izkustvene točke, s katerimi bo- 
mo pridobivali nove, še bolj ubojite karafeke. Prav tako se imamo nadejati večig- 
ralstva. Na voljo bodo klasičen in ekipni deathmatch, Tronovi zapuščini prilagojen 
lov na zastavo ter dominacija. Z istim likom bomo lahko igrali tako sami kot v mno- 
go. Ob tem se bodo izkušnje, ki jih bo lik nabral, prenašale med obema modusoma. 
Špil bo izšel deset dni pred premiero filma, da ga bodo zagreti laže pričakali. (gt) 
Disney Interactive za PC, PS3, X360 in wii, 7. decembra 


OZNANILA 


Google Maps zakrivil meddržavni konflikt 

Ne, tokrat si v lase nismo skočili Slovenci in Hrvati. 
Nevšečnost se je pripetila častniku iz Nikaragve, ki je 
svojo četo popeljal nekaj sto metrov v Kostariko. Tam 
so čistili blato in nesnago iz rečne struge, vso packari- 
jo pa pustili na bregu sosednje države. Mimogrede so 
izobesili še lastno zastavo. Incident ni minil neopaženo 
in po uradnem protestu Kostarike je poveljnik v svojo 
obrambo povedal, da je do neljubega dogodka prišlo 
zato, ker je za navigacijo uporabljal Google Maps. Tam 
je mejna črta očitno zarisana napačno, zato je bil pre- 
pričan, da je še vedno na ozemlju svoje države. Še do- 
bro, da Kostarika nima lastne vojske, drugaše bi se 
verjetno že igrali Call of Duty. Je pa novico za lastno 
promocijo hitro pograbil Microsoft in ponosno kazal, 
da ima Bing mejo zarisano na pravem mestu. Gremo 
hitro gledat, kako so oboji razdelili Piranski zaliv! 


Novi radeoni in geforci 

Mvidia je pred nekaj dnevi naposled 
uspela sploviti geforce GTX 580, gra- 
fično kartico s 512 procesorji CUDA. 
To so načrtovali že za GTX 480, a se 
jim spričo inženirskih težav ni izšlo. 
GPU z imenom GF110 tiktaka pri 772 
MHz, gigabajt in pol pomnilnika pa 
pri enem gigahercu. GTX 580 je torej 
trenutno vrh Nvidijine ponudbe in 
najhitrejša kartica za DirectX 11. Po- 
leg tega so z izboljšavami v proizvod- 
nji dosegli nižjo porabo od 480tke, 
medtem ko hlajenje s toplotno komo- 
ro (vapor chamber) skrbi za tišje de- 
lovanje. 

AMDjev odgovor ni oddaljen, kajti sredi oktobra je fir- 
ma že začela z lansiranjem družine prihodnjih radeo- 
nov, 6XXX. Prva člana, radeona HD 6870 in 6850, nista 
namenjena poseganju po hitrostnih rekordih in zato ni- 
sta naslednika 5870 ter 5850, marveč nadaljujeta de- 
narnicam prijaznejši niz 5700. Spričo tega imata kartici 
s čipoma, kodno imenovanima barts, manj stream pro- 
cesorjev in klasičen en gigabajt pomnilnika. Z arhitek- 
turnega vidika je AMD v njih podvojil število teselacij- 
skih enot, s čimer očitno lovijo Nvidio. Naskoku na hi- 
trostni prestol pa bo namenjena serija HD 6900 s kod- 
nim imenom cayman, ki dospe do konca meseca. 


.24/1 podpora. 
vilo IP naslovov. 


trežnikov. 
E strežnikov. 

Nove Jabolčnarije 


Na oktobrski konferenci 'Back to the Mac' Steve Jobs 
resda ni predstavil nobene revolucije v smislu ipada 2. 
A njegova simpatičnost in karizma ter moč blagovne 
znamke so znova poskrbeli, da Apple napolnil vse 
spletne medije. V ospredju je bil prenovljen macbook 
air. Ta najtanjši notesnik je po novem na voljo v dveh 
velikostnih inačicah. 1300-gramski 13,3-palčnik ima 
poslej ločljivost 1440 x 900, frišni, še manjši model 
pa ima zaslon dimenzij 11,6 palcev (1366 x 786) in 
tehta le en kilogram. Oba sta opremljena z dvojedrni- 
kom core 2 duo in s trdno, do 256-gigabajtno shram- 
bo SSD. Da je proizvajalec dosegel tako kompaktnost 
naprave, je dotični drugotni pomnilnik razporedil po 
vsej matični plošči. Enako je storil z energetskimi ce- 
licami, ki zagotavljajo več kot pet ur poštenega delo- 
vanja. Steve je poudaril, da onegaj navkljub majhno- 
sti ni netbook, marveč visokokakovosten, polnopra- 
vni prenosnik z najboljšim displejem, neokrnjeno tip- 
kovnico, velikansko sledilno podlago, kamero, 4 GB 
rama in pošteno železnino tja do 2,13-gigaherčne uri- 
ce. Evropski cenovni razpon je od 999 do 1599 evri- 
čev, dočim bo naša afriška dežela nedvomno deležna 
kakega stotaškega pribitka. 

Druga najava je bila nadgradnja operacijskega siste- 
ma OS X s kodnim imenom Lion, ki si bo nekaj vmes- 
niških elementov sposodila od mobilniškega iOSa. 
Recimo celozaslonsko poganjanje aplikacij brez me- 
nijske vrstice in ikonsko nanizano programje v slogu 
ipada. Slednje bo prišlo še posebej prav zaradi novite- 
te Mac App Store, ki bo po vzoru slične štacune za 
prenosne naprave ponujala nucnike za tavelike ja- 
bolčke na enem mestu. Datum otvoritve je 'kmalu'. 


€ Apple macbook air prodaja kot ultra tanek zmo- 
gljiv računalnik, primeren za vse sorte opravil od 
domačega videa do igranja iger. Na zaslonu pa so 
police prihajajoče štacune z macovim softverom. 


Tretja naznanjena zanimivost pa je na laž postavila 
naš zapis v aktualnem članku o spletnih kamerah, da 
ifonov spletni videočvekalni servis FaceTime ni zd- 
ružljiv z maci. Po novem je, le program je treba sneti z 
Applove strani. 


FB trosi osebne podatke 


To, da Zuckerbergova kompanija ni ravno skrbna 
glede varstva osebnih podatkov na največjem svetov- 
nem omrežju, ni novost. Vendar pol milijarde ljudi to 
rado zanemari. No, med njimi se najdejo glasovi razu- 
ma, ki bi radi odtekanje informacij preprečili, a jim ne 
uspeva najbolj. Sem in tja dobimo le kako novo na- 
stavitev v nadzorni plošči, da lahko Facebook reče, 
kako uspešno mašijo vrzeli. A kaj, ko novih ne manj- 
ka. Zadnji škandal je tako izbruhnil, ko je v javnost 
pricurljalo dejstvo, da so najhujši krivec ravno najbolj 
popularne aplikacije - igre. Med njimi so na prvem 
mestu avtorji najbolj igranih špilov na FB, Zynga. V 


želji za dodatnim zaslužkom so namreč posredovali 
oglaševalskim podjetjem identifikacijske številke Fa- 
cebookovih uporabnikov, ti pa so nato dobivali ustrez- 
no prikrojene reklame. To se samo po sebi ne sliši 
grozno in tudi Zyngini šefi so mislili tako. Uporabnik 
dobi reklame, ki ga zanimajo, oni več denarčkov in 
smo vsi zadovoljni. A ob tem so pozabili dvoje. Prvič, 
ID-številka te odpelje naravnost na uporabnikov pro- 
fil, iz katerega lahko vsak potegne vse informacije, ki 
jih človek deli s svetom. (Večina profilov ne zaklepa 
ali vsaj ne pretirano, zato je precej lahko priti do na- 
gih slik kake uporabnice.) In drugič, oglaševalske 
agencije lahko zbrane podatke brez trohice slabe ves- 
ti prodajajo komurkoli. To se pa ne sliši več tako fino. 
V navalu panike so admini Letopisa blokirali vse apli- 
kacije, ki so posredovale te podatke, in si nakopali je- 
zo milijonov ljudi, ki nekaj ur niso mogli gojiti virtual- 
nega korenja. Še posebej, ker so avtorji razvedrilnih 
vsebin kot razlog za nedelovanje brez izjeme navedli, 
da jih je Facebook spet nekaj zajebal. Vzdrževati naj- 
večje socialno omrežje na svetu je res Sizifovo delo, 
milijarde dobička gor ali dol. In čez nekaj dni bodo 
odkrili novo varnostno luknjo. Bodite pametni, zašči- 
tite svoje profile! 


Street View in Slovenija 


Prebrali smo že kar nekaj poročil z vseh koncev sve- 
ta, kako so z vaških cest nagnali Googlove tricikle, ki 
so snemali okolico za Street View - podaljšek Google 
Maps, ki te s klikom na karto prestavi na izbrano uli- 
co in ti dovoli virtualni sprehod po njej. Zdaj imamo 
podobno zgodbo tudi v Sloveniji. Slovensko podjetje, 
ki bi za iskalnega velikana to rado počelo, je namreč 
naslovilo prošnjo na ustrezne organe, med drugim na 
informacijsko pooblaščenko Natašo Pirc Musar. Med- 
tem ko se prvi še niso izjasnili, je slednja priznala, da 
ni pravi naslov za tovrstno odločitev, vendar se z 
omenjeno dejavnostjo ne strinja. Težava je, kot ved- 
no, pravica do zasebnosti. Kakšne zasebnosti, po- 
rečete, če pa se vozila premikajo po javnih površi- 
nah? Pirčeva meni, da slika človeka na cesti ni pro- 
blematična, če gre za začasen dokument. Takoj, ko 
postane del trajne zbirke, kar Street View je, pa bi 
moral človek dati privoljenje, da se v zbirki lahko po- 
javi, ali pa bi ga bilo treba napraviti neprepoznavne- 
ga. Poleg tega je ključno vprašanje, kaj storiti s slika- 
mi, na katerih je vidna notranjost zgradbe, na primer 
skozi odprto okno. Ni problema, so rekli nesojeni iz- 
vajalci, bodo to uredili pri Googlu, ko jim pošljemo 
slike. Nak, odkimava Pirčeva, Google po naši zako- 
nodaji sploh nima pravice pridobiti tovrstnih poda- 
tkov, kajti vsa obdelava mora biti opravljena v Slove- 
niji. Kaj bodo zdaj storili nadebudni podjetniki, ni ja- 
sno, verjetno pa bo imelo zadnjo besedo Ministrstvo 
za notranje zadeve. Vse je odvisno od tega, ali bodo 
upoštevali mnenje informacijske pooblaščenke. Go- 
tovo pa triciklov pri nas še nekaj časa ne bo. 


€ Prisrčen video razlaga, da pri Googlu slike za 
Street View retuširajo. Slovenci pravimo, da veli- 
kan neretuširanih slik sploh ne bi smel dobiti. 


november 2010 


o o o o a 
Panasonic 


ideas for life 


3D NIKJER NE ZAŽIVI TAKO KOT NA VIERI (eeEa NE 


je zdaj na voljo v očarljivi 3D podobi. 


Doživite živahne barve, globoko črnino in izjemno čiste 
razgibane posnetke, zahvaljujoč 600 Hz tehnologiji, 
ki vas bo prevzela z osupljivim 3D svetom. 


Obstaja 3D. In obstaja Viera 3D. 

i televizorjev si oglejte na www.panasonic.si 


M-oMbonE?6A 
NJI ZANKA 

V začetku meseca nas je Electronic Arts 

gostil v Londonu, da nam pokaže prihod- 


njeletni program. Iz dežele vožnje po na- 
pačni strani ceste se javlja Aggressor. 


rednovoletna prodajna sezo- 
na se je ravno razmahnila, 
toda Electronic Arts svojih 
naslovov ni skoncentriral za 
napad na božični čas. Težko- 
kategorniki Crysis 2, Dragon Age 2 in 
kompanija so namreč stvar prvega tro- 
mesečja 2011! Da ne bomo vsega za- 
gonili za novo leto in prišparali še kaj za 
pozno zimo, so opozorili nase in nas 
povabili k sebi. 
Glavna stvar objav sta bili zastonjski sp- 
letščini, ki EA še bolj utrjujeta na liniji. 
Dragon Age Legends bo strateška frpjka 
na Facebooku, ki tjakaj pride februarja, 
mesec pred Dragon Age 2. Špilčič bo 
ločeno od dogodkov v glavni seriji nada- 
ljeval štorijo Dragon Age Journeys, flas- 
hevskega spletnega spremljevalca eni- 
ce, v njem pa bodo igralci lahko odkle- 
pali predmete za DA2. Avtorji pravijo, 
da kanijo postaviti nov mejnik kvaliteti 
iger na FB in da bo DA Legends totalno 
boljša od nekega gojenja pomaranč. 
Druga spletščina bo Battlefield Play4- 
Free, ki bo tekla v brskalniku, tako kot 
obstoječi Battlefield Heroes. A za razliko 
od stripovskega dogajanja v Heroes bo 
novinka resnobnejša, z modernimi konf- 
likti Amerov in Rusov, uprizorjenimi v 
nadgrajenem grafičnem srčku Battlefiel- 
da 2. Zadevo sem preizkusil v praksi in 
se res udinja vsem BFjevim zakonitos- 
tim, od spamanja granat do kampiranja 
ob zastavicah ter kraje vozil pred nosom. 
Vtisno gre za okleščen Battlefield 2, z de- 
nimo komaj zaznavnim odsunom. Na- 
slov bo uporabljal podoben finančni pri- 
stop kot BF Heroes, torej z naknadno 
prodajo krepelc in oblačil, recimo roza 
klovnovskih, za drobiž. Toliko o resnob- 
nosti. Za beto se lahko prijavite na Batt- 
lefield. play4free.com. 


Podložniki Sile 


Sledilo je navzkrižno zasliševanje obliko- 
valcev iger. Prvi so bili na vrsti Biowa- 


rovci s Star Wars: The Old Republic. Raz - 
govorili so se okrog rokodelstva in več - 


igralskih aren. Ustvarjalne spretnosti bo- 
do sledile ustaljenemu vzorcu: z nabiral- 
niškimi veščinami bomo nalagali kramo 
v inventar, dokler ne bomo začeli kleti 


nad pomanjkanjem prostora. Pokazali 
so bioskeniranje, kar je fensi ime za kra- 
jo ledvic, in hekanje za 'pridobivanje' in- 
formacij. Na drugi strani bodo izdeloval- 
ske profesije, kot je varjenje zdravil in 
mehanskih naprav. Novost pa bodo naši 
pribočniki, saj ne bo nujno, da bomo s 
plazemskim kladivom po nakovalu udri- 
hali sami, temveč bomo to lahko prepu- 
stili pomagačem. Ti bodo čepeli na naši 
vesoljski ladji, s katero bomo kolovratili 
širom vesolja in rokodelili v njenih de- 
lavnicah. Ob tem jih bomo lahko pošilja- 
li na nabiralniške naloge, s čimer se bo- 
mo sami ognili duhamornemu iskanju 
cvetlic in namesto tega več vihteli lahko 
sabljo", Podaniki bodo svoje delo oprav- 
ljali tudi, ko nas ne bo v igri, zato nas bi 
utegnil ob naslednjem vpisu pričakati 
nov lep kos opreme! Na svojih misijah 
ne bodo mogli krepniti, tako da bo šlo za 
stalne nadgradnje naših veščin. 

O boju igralcev z igralci v SWTOR doslej 
nismo slišali veliko in tudi arene so le 
delček načrtovanega. Podobne bodo 
WoWovim battlegroundom: na instanci- 
rani karti se bosta dve moštvi s po okrog 
ducat vojščaki pomerili v boju za stra- 
teški cilj. Biowarovci poudarjajo, da v 
špilu ne bo nekega lovljenja zastavic, 
ker to ni dovolj vojnozvezdno. Nak, tu 
bomo recimo zaplenili planetarni kanon 
in sestreljevali križarke v orbiti. S tovrs- 
tnimi filmskimi dodatki želijo svoje are- 
ne ločiti od onih v ostalih nalinijščinah, 
pa čeprav se zavedajo, da se bo verjetno 
na koncu vse spridilo v tlako. Na vpra- 
šanje, ali jih je kaj strah Guild Wars 2, so 
se zgolj nasmehnili, ampak prisegel bi, 
da me je eden hotel telepatsko zadaviti. 


ZF-Diablo 


Kdo bi si mislil, da bo Darkspore, nada- 
ljevanje Spora, v bistvu diablovščina. 
Svojo beštijico sem s klikotanjem vodil 
po izometričnem ozemlju in ubijal flou- 
rescentno pisana vanzemaljska bitjeca. 
V ta namen je bila v vmesniku vrstica z 
akcijskimi ikonami, kajti sleherna žvau v 
Darkspore ima šest sposobnosti, od ion- 
skega curka do zamaha s krempljem za 
raztelesenje. Špilavci MMORPGjev ali 
Defense of the Ancients se bodo počutili 


Spremljanje prijateljev v Shiftu 2 bo šlo v take malenkosti, da -nam bo 
seznam izpisal, kje na progi so in kolikokrat sose prekucnili na streho. 


di 
Gusarkadsabela;kiso jo špilavci lahko opazili že v Origins/ bo imela v 
Dragon Age 2 precej večjovlogo. Lahkosše bo priključila druščini. 


lz 
Z)5eneral Apathy 


di. 

Najbolj ubrisane necromorphovske kreature v DS2 so verjetno podivja- 
ni dojehčki, ki žrtvi skočijo za vrat, ji izpraskajo oči in iztrgajo goltanec. 


Hobčufi starinsko 
aba zaklona. " 


V 


Bulletstorm je tudi med igranjem tako uživaški kot v videih. Pardon, dva- 
krat bolj. Vsakojodiktepelc ima sekunarno uporabo, ki karnažo potroji. 

v NA 
: MSrednjeveških Simsih.ne'ho velikih vojaških spopatlov: 
Snterakcijisbo omejena na majhne gruče ljudi. 


EA in Bioware po lastnih trditvahna Dragon Age Legends 
delata že vse leto! Reč bo imela celo beta test. 


Need For Speed: Hot Pursuit 


Assassin's Creed 


moštnik 2010 


kot doma. Zaklane zveri puščajo vrsto priboljš- 
kov, v glavnem DNK, ki ga na matični ladji, kjer 
gnusobe redimo, uporabimo za nadgrajevanje 
lastnosti. V boj na karto lahko s spiska zverinic, 
ki utegne doseči več kot petdeset komadov, od- 
beremo tri, naenkrat pa koljemo le z eno. Menja- 
vanje med temi tremi je ključna, saj so pošastki 
namenjeni določeni vlogi, denimo boju od blizu 
ali daleč, in niso primerni za vsako situacijo. 
Puščavništvo bo sestavljeno iz haranja po krat- 
kih, petnajstminutnih kartah, ki pa imajo ha- 
kelje. Ko jih končamo, se lahko odločimo ali po- 
brati izplen ali iti na novo karto. Tedaj se težav- 
nost zviša, mi pa v primeru smrti vse izgubimo! 
EA: "Demon's Souls je za pusije!" Jačanje beš - 
tijic se bo prenašalo v PvP, ki bo uporabljal ena- 
ke prijeme, torej menjavanje med tremi na ma- 
lih ozemljih - arenah. Producenti so me urno iz- 
zvali na dvoboj. Use sm jih puklou. 


Pričaraj mi zajtrk 

Da bodo Sims Medieval Simčki, postavljeni v 
srednji vek, je jasno. Ni pa bilo jasno, na kaj ci- 
kajo s kraljevino, ki jo bomo upravljali. Zdaj ve- 
mo: gre za mestece, ki je celo manjše od tistih v 
trojki. Obsegalo bo ducat hišk, v katerih bomo 
lahko izučili po enega heroja, najsibo vojščaka 
ali kovača. Bajtice bomo postavljali na vnaprej 
pripravljene točke in jih ne bo moč arhutekturno 
maličiti. Znašali se bomo lahko samo nad notra- 
njo opremo. Menda da so se tako odločili, ker so 
hoteli ohraniti srednjeveški pridih, ljudje bi se pa 
tam obvezno šli Plečnika. 

Junaki bodo edini liki v Sims Medieval, ki jih bo- 


Računalniške igre - Playstation 2 - Playstation 3 - Xbox 360 
Nintendo DS - Nintendo WIl - PSP - Mobi igre in ostala roba 


Brotherhood Harry Potter and the 


Deadly Hallows Part 1 


TI RCELL 
UGODNOPC RAZLIČNI FORMA UGODNO PS3 s 
Fallout New Vegas 36,00€ NDS Sonic Colours 36,00€ Battlefield Bad Company 2: UE 54,00€ GAME P5328 na 3333 
Football Manager 11 36,00€ SAITEK R.A.T.5 4000dpi Mouse 63,00€ Shaun White Skateboarding 58,00€ 
Fi 2010 36,00€ PSP Tom Clancy's GR Predator 27,00€ Fifa 11 54,00€ 
Sims 3: Late Night 27,00€ Wil Sims 3 45,00€ EA Sports MMA 54,00€ 


"Pogoji uporabe Mobazar: Uporabniki predplačniške telefonije, preverite stanje na vašem računu. Omogočite prejemanje wap povezav in GPRS/UMTS prenos podatkov. Poslan SMS je zaračunan po ceniku operaterja (Mobitel, Simobil, Debitel, 
Izi mobil), cena povratnega sms-a je 2,49 EUR (Mobitel, Debitel, Izi mobil) in 2,50 EUR (Simobil). Z uporabo se strinjate s splošnimi pogoji na www.smscity.net/mobazar. Mobazar je naročniška storitev in uporabnikom prinaša največ 5 sporočil 
na mesec z wap povezavo do galerije, iz katere si lahko naložijo neomejeno število mobilnih vsebin. Cena sporočila je 2,49 EUR (Mobitel, Debitel, Izi mobil) in 2,50 EUR (Simobil). V vse cene je vštet DDV. Od pogodbe, ki je shranjena na sedežu 
podjetja, je možno odstopiti kadarkoli. Odjava: GAME STOP na 3333. Reklamacije: 02 46 14 595, reklamacijegsmscity.net. Ponudnik: ThreeAnts d.o.o., Cesta k Tamu 12, 2000 Maribor. 


mo nadzorovali in prirejali njihov videz. Naša 
desna roka bodo pri razvoju kraljevine in komu- 
nikaciji s sosednjimi deželami. Teh bo na karti 
kak ducat, s katerimi bomo lahko prijateljski ali 
jih sekali po buči. Razvoj bo potekal prek izpol- 
njevanja vrste raznolikih kvestov, od enostavnih 
za enega junaka do takih za tri. Ob tem bodo ju- 
naki živeli po svoje in se kaj lahko ne marali 
med seboj. V preizkusu sem recimo s coprni- 
kom zakuril svojega kralja, nakar sem moral 
postaviti novega. Vmesnik je zelo podoben tiste- 
mu v trojki, tudi pri boju. Slednji je neke vrste 
potezni, saj s klikanjem po akcijah v meniju, ki 
bo znan slehernemu veteranu serije, sprožamo 
tudi udarce z mečem po sovragu. 


Zima ho vroča 


Fin je bil večigralski modus v Dead Space 2. 
Nasproti smo si stali štirje presrani človečki in 
štirje necromorphi, zelo podobno kot v Left 4 
Dead. Poanta bo seveda v sodelovanju - ljudeki 
bodo morali tiščati skupaj in koncentrirati plaz- 
matski ogenj, saj bodo necri osamljence s svoji- 
mi veščinami onesposabljanja urno zaklali. 
Posebno presenečenje pa je bil prikaz dirkačine 
Need for Speed: Shift 2 s podnaslovom Unleas- 
hed, za katerega so nas na kratko posadili v hi- 
dravlični zic. Pokazali so nekaj pist, izpostavili 
pa nadgrajen vzdušen prvoosebni pogled z dina- 
mičnim premikanjem kabine, osredotočenost 
na nočne dirke in močno spletnost, saj bomo 
lahko spremljali dejanja svojih prijateljev ter jih 
pozivali na dvoboje. Shift 2 pripravljajo za PC, 
xbox 360 in PS3, o datumu izida še nič. 

GAME P5328 na 3333 

GAME P5327 na 3333 


A 
SPLINTE 


Bližajo se dnevi, ko okoli hodijo strici z belimi bradami, toplimi kožuhi in 


polno malho dobrot. Ker je 


odraščal v temnicah komunizma, je bila 


njegova največja želja, da bi mu Miklavž in Dedek Mraz prinesla cel koš 
čokolade. Prišli so boljši časi in z njimi tudi vsa čokolada, ki jo je mogel 
pojesti. Hkrati pa je izvedel, odkod te pregrešno dobre tablice prihajajo in 
kako jih naredijo. Ta zgodba, kako pripeljati sladkobo z drevesa na trgo- 
vinsko polico, ni postlana z zlatimi lističi, vijoličnimi kravicami in svizci. 
Od pridelave, ki marsikdaj poteka v naravnost suženjskih razmerah, in prek 
preprodajalcev, ki jih dejanski proizvod sploh ne zanima, ni čudno, da je 
sadež v resnici grenak. Sladkor mu dodajo šele v tovarni. 


anes, ko je sladkih tablic na vseh trgo- 
vinskih policah v izobilju, se sliši zelo 
čudno, da je bila čokolada v naših krajih 
pred zgolj tremi desetletji redkejša od 
protidržavnih elementov. In da so jo po- 
leg banan, kofeta ter kavbojk najbolj švercali čez 
mejo. Še bolj čudno pa se sliši, da je njena zgodovi- 
na v evropskem prostoru dokaj kratka. Prvo jedilno 
ploščico so šele izdelali pred dobrimi 150 leti, zdaj, 
ob zmagovitem pohodu temne čokolade, pa je vse 
bolj jasno, da je čokolada v resnici grenka, ne slad- 
ka. Česa torej še ne vemo o najslajši razvadi, kot jo 
imenuje eden večjih svetovnih proizvajalcev? 


Od Olmekov do 
konkvistadorjev 


Najprej to, da raste na drevju. Kakavovec je nizko 
drevo, ki izvira iz Srednje Amerike. Njegovi plodovi 
na prvi pogled niso nič kaj okusni. Toda za prst debe- 


Detajl z majevske vaze prikazuje mojstra, ki preverja 
temperaturo svojega čokoladnega napitka. Po izrazu 
na obrazu ni ravno zadovoljen, očitno zato, ker mu 
služabnik jezika nazaj. Pod mizo so koruzne potičke s 
prelivom iz kakava in čilija. 


la, usnjata lupina kakava v sebi skriva sladko sluzasto 
meso in kup semen. Arheološke najdbe, ki segajo tja 
v leto 3000 pred našim štetjem, so pokazale, da so iz 
mesa plodov kakavovca Olmeki, ena prvobitnih civi- 
lizacij na tistem področju, znali pripravljati alkoholno 
pijačo. So pa tudi dokazi, da so že sušili in pražili se- 
mena. 

Prav slednja so osnova za čokolado - pijačo, ki je v 
predkolumbovski Ameriki, zlasti med vladavino Azte- 
kov, dobila mistične lastnosti. Tako Azteki kot Maji, 
ki so rastlino prvi poimenovali ka'kau, so namreč ver- 
jeli, da je čokolatl (xocoatl, kot so imenovali pijačo) 
čaroben, malodane božji izum. Zato so se z njim red- 
no opijali ob velikih praznikih, rojstvih, smrtih in pod- 
obnih priložnostih. Tudi ob svojih krvavih ritualih so 
bodočim žrtvam, ki sta jih prevevala žalost in apatija, 
ponujali kakav, zmešan s krvjo prej pobitih, da bi se 
malo razživeli. Semena kakava so pri Aztekih in Majih 
veljala celo za uradno plačilno sredstvo. Za enega si 
dobil lep zrel paradižnik, za tri jajce, za sto lepo rejeno 
purico, tisoč zrn pa ti je kupilo dobro pitanega sužnja! 


www.orbico.si 


Niso vse igre za 
vse možgančke ... 


... MR. NUT oreSčkKi pa. 


Oreščki so bogat vir vitaminov in mineralov, zami 
ki jih potrebujemo pri vsakodnevnih aktivnostih. 


Ni torej čudno, da so domačini plod kakavovca kot 
eno svojih največjih bogastev predstavili Krištofu Ko- 
lumbu. Ta je novost prinesel na španski dvor, a se ni 
prijela. Treba je bilo konkvistadorjev, ki so se v no- 
vem svetu naselili za dlje časa, da so pričeli uživati v 
napitku. Ko ga je Montezuma II. prvič ponudil Corte- 
su, ga je ta opisal kot grenek gravž, primeren le za 
svinje. A prebrisani vojaki so ga pričeli mešati z me- 
dom ter sladkorjem iz trsa, da je čokolatl postal 
všečen evropskemu okusu. Kaj kmalu so kakavova 
zrna postala ena glavnih izvoznih dobrin, iz Španije pa 
se je nova moda pričela širiti po vsej Evropi, pred- 
vsem z menihi dominikanci. Sprva je bila rezervirana 
za višje sloje in ljudi, ki so se sukali okoli njih. Ni tra- 
jalo dolgo, da se je kult o magičnih lastnostih zrnja 
razvil tudi na stari celini. Še posebej, da krepi moško 
spolno moč. Zato se je s čokolado bojda rad nalival 
beneški jebač Casanova. Temu primerno je kakavo- 
vec dobil latinsko ime Theobroma cacao - kakav, 
hrana za bogove. 


Radim ko crnac 


Zahteve po čokoladi so sčasoma postale tako velike, 
da so Francozi pričeli saditi prve plantaže na Karibih, 
Španci na Filipinih, Britanci pa so rastlino prinesli v 
zahodno Afriko, ki je danes največja proizvajalka ka- 
kava. Slonokoščena obala in Gana pridelata več kot 
polovico svetovne proizvodnje. 

Kakavovec je ena tistih industrijskih rastlin, kjer stroj- 
na obdelava ne pride kaj dosti v poštev. Za povrh je 
izbirčen glede pogojev rasti, saj uspeva v dokaj oz- 
kem klimatskem pasu, ki zajema centralno Ameriko, 
zahodno obalo Afrike, Indonezijo ter podobne tropske 
države blizu ekvatorja. Črnci imajo torej polne roke 
dela. Drevo tipično obrodi dvakrat letno, njegova 
uporabna življenjska doba pa je od četrtega do petde- 
setega leta rasti. Večina kakava prihaja s plantaž, ki 
merijo nekje od deset do petsto hektarov. Vseeno pa 
ne manjka kmetov, ki obdelujejo le posamezna dre- 
vesa. 

Kljub obilnemu cvetenju (ena rastlina ima lahko več 
tisoč cvetov) ponavadi dozori le kakih dvajset stro- 
kov. Za razliko od običajnih plodov, ki smo jih vajeni 
na vejah, stroki kakava rastejo neposredno iz debla. 
Iz enega dobimo dovolj semen za stogramsko čokola- 
do. Sadeže obirajo ročno, z mačetami ali rezili na dol- 
gih palicah. Potem jih je treba olupiti in zrna posušiti. 
To lahko storijo na dva načina: z znojenjem, kar po- 
meni, da semena fermentirajo skupaj z mesom kaka- 
vovca, ki se utekočini in odteče, ali pa meso ročno 


odstranijo (za pripravo alkoholnih pijač) in sušijo le 
zrnje. Običajno kar na soncu, le večji kompleksi ima- 
jo tudi sušilnice. Zrnje je treba ves čas mešati in 
obračati, da je postopek čim krajši in pridelka ne na- 
pade plesen. V ta namen mu na nekaterih področjih 
dodajajo rdečo glino, ki kakav varuje tudi med tran- 
sportom. Vseeno je industrializacija prišla tudi v tiste 
kraje in Afrika večinoma ne izvaža več semen, tem- 
več že zmleto maso in maslo, ki z ladjami dospeta do 
končnih kupcev. 

Zaradi nihanja cen in veliko ročnega dela je pridelava 
kakava ekstenzivna panoga, ki ne uporablja ne gnojil 
ne pesticidov. Zato gre za enega najbolj ekoloških pri- 
delkov. Cena kakava na svetovnih trgih dolgoročno 
pada, četudi na trenutke brez posebnega razloga po- 
skoči. Trenutno je recimo pri okoli dva tisoč evrih za 
tono, samo pol leta nazaj pa je bila za četrtino višja. 
Krivci so ponavadi borzni mešetarji, ki špekulirajo in 
preprodajajo pridelke celo za več let vnaprej, medtem 
ko je večina transakcij papirnatih. Tako se na pride- 
lek, preden pride od ubogih zamorčkov do Lindta, 
obesi ducat prekupčevalcev. Kdor bi gledal borzne 
papirje, bi mislil, da je kakava na trgu skoraj petkrat 
toliko, kot ga je v resnici. Cene lahko v enem samem 
letu poskočijo ali padejo za trikrat, zato ni čudno, da 
na kaki plantaži v času krize še danes garajo sužnji, 
ne plačani delavci. Slonokoščena obala je za to delo 
rada zlorabljala otroke, čeprav obljubljajo, da tega ne 
počno več. Pomislite na to naslednjič, ko boste gloda- 
li rjavo ploščico. 


Strojem gre čokolada v zobe 


Čokolada je bila vse do industrijske revolucije pijača, 
tako kot kava. Ko pa so se sušenja, mletja in praženja 
lotili strojno, so na Nizozemskem leta 1828 ugotovili, 
da je iz kakavovih semen moč iztisniti maslo. Pre- 
ostalo pogačo so nato zmleli v fin prah in ga, ker je bil 
kiselkast, obdelali z bazičnimi solmi, recimo s sodo 
bikarbono. Nastali kakavov prah je dišal kot čokola- 
da, se krasno mešal s tekočinami in, kar je najpo- 
membneje, izgubil je grenkobo. 

Holandski kakav je tako postal iskana reč, saj je bilo 
moč z njim hitro pripraviti okusen napitek. Pa se je 
našel pameten angleški stric po imenu Joseph Fry, ki 
se je leta 1847 vprašal, kaj bi nastalo, če bi prah zno- 
va zmešal z raztopljenim kakavovim maslom. Nasta- 
lo vročo zmes je nalil v model in tako napravil čoko- 
ladno tablico. Tovrstni postopek so za svojega kaj hi- 
tro vzeli Nizozemci in predvsem Belgijci, ki še danes 
slovijo po svojih butičnih pakiranjih. 


Belgijska čokolada ima nadvse prestižen sloves. 
Predvsem zato, ker je večina proizvodnje butične. 
Bonboniero si tam sestaviš sam, kazoč s prstom, 
nakar ti jo zavijejo v lično škatlico. 


Toda Fry ni bil prvi na svetu, kot se radi hvalijo 
Otočani. V Torinu je že leta 1802 podoben postopek 
uspel mojstru Doretu, ki je v kakav enostavno na- 
mešal toliko sladkorja, da se je reč strdila. Danes se 
mesto dokaj upravičeno hvali, da je svetovna prestol- 
nica čokolade, kar med drugim dokazujejo z vsakole- 
tnim štirinajstdnevnim festivalom. Če kdo dvomi v 
njihov primat: v Torinu in bližnji okolici je več čoko- 
ladnih butikov kot v vsej Belgiji. Ker je med Napoleo- 
novimi vojnami kakava primanjkovalo, so podjetni 
Italijani v maso začeli dodajati še lešnike. A je trajalo 
še stoletje in pol, da so jih zmleli in napravili nutello. 
Na koncu je bilo treba Švicarjev, da smo prišli do da- 
nes najbolj pogoste, mlečne čokolade. Tu je šlo za 
sodelovanjem med v Italiji izučenim lekarnarjem Da- 
nielom Petrom in Henrijem Nestlejem, ki je imel to- 
varno otroške hrane. Zadnji kamenček v mozaik je 
primaknil Rodolphe Lindt, ko je čokoladni mešalnik 
pomotoma pustil vključen čez noč in zjutraj v njem 
našel povsem gladko zmes, brez grudic in ostrih zrnc, 
ki so trdo čokolado delali nepriljubljeno. Začela se je 
doba moderne čokolade. Mimogrede: Milka, bržda 
najbolj prepoznavna in prodajana čokoladna znamka, 
leta 1901 svojega imena ni dobila po kaki brhki 
planšarki, ampak po glavnih sestavinah - mleku in 
kakavu (MILch, KAkao). Tako eni, Hrvati pak pravijo, 
da je ime dobila po po njihovi operni pevki Milki Trni- 
ni, v katero naj bi bil lastnik podjetja Phillipe Suchard 
krepko zagledan. A ker so milko napravili 17 let po 
njegovi smrti, to bržkone ne bo držalo. 


Rumene bunke na drevesu niso kaki čudni paraziti, marveč stroki kakava, ki rastejo neposredno iz stebla. Ko dozorijo, jih brhka dekleta ali resignirani sužnji z mačetami 
oberejo in olupijo. Sušenje z znojenjem ponavadi opravijo kar na bananinih listih. Ker je sladko meso drugače fina surovina za pripravo alkohola, ga drugod s semen 
raje odstranijo ročno in jih razprostrejo po sušilnicah. Pač, fini kakav naj bo za fine ljudeke v Evropi in Ameriki, črnci se ga bomo pa zadeli s kokosovim vinom in šnop- 
som. Tudi vi bi se, če bi vas za vse delo, ki ste ga vložili v pridelavo, plačali s prstom v rit. 

Zlato pravilo pravi, da je temnost čokolade sorazmer- 
na deležu kakavovega prahu v mešanici. Temnejša je 
bolj zdrava, bolj grenka in ima manj maščob. Maslo 
bo pač šlo za šminke. 


Da je čokolada resen biznis, priča dejstvo, da že od 
predprejšnjega stoletja obstaja zakonodaja, ki določa, 
kakšen najmanjši delež kakava mora biti v vsaki ta- 
blici. Zakoličen je pri 35 %. Tudi bela čokolada mora 
imeti isti delež, ki je pač v celoti kakavovo maslo. Se- 
daj veste, kaj pomenijo oni procenti, ki jih proizvajal- 
ci tako ponosno tiskajo na temne čokolade. 


Samo zdravje? 


Kot okoli vsake jeziku okusne substance se okrog 
čokolade krešejo mnenja. Že od pamtiveka ji pripisu- 
jejo vse mogoče zdravilne učinke. Po drugi strani pa 
povzroča vsaj piškave zobe in odvečne kilograme, s 
čimer grozimo preveč sladkosnedi mulčadi. 

Že Hipokrat je dejal, da jed, pijača, spanje, ljubezen, 
vse bodi umerjeno. In v pravi meri je plod kakavovca 
res zdravilo, ki ga sodobni človek potrebuje. Najprej: 
kakav je eden najboljših virov antioksidantov, zlasti 
polifenolov in flavonoidov. To so važne sestavine, ki 
baje zavirajo staranje. Taisti flavonoidi ugodno vpli- 
vajo na srce in širijo krvne žile, s čimer nižajo krvni 
tlak, v manjši meri pa celo zavirajo tvorbo 'slabega' 
holesterola LDL. Vsaj tako trdijo rezultati večletne 
študije, kjer so med uživalci kakava opazili do polovi- 
co manjšo smrtnost zaradi srčnih in žilnih bolezni v 
primerjavi s kontrolno skupino. Našteto velja le za 
temno čokolado, ki ima vsaj dvotretjinski delež kaka- 
va. Bela čokolada tovrstnih učinkov nima, saj v mas- 
lu ni ne kofeina ne teobromina, kakavu lastnega alka- 
loida, ki je odgovoren za poživljanje telesa in duha. 
Ob uživanju rjave dobrote se hkrati zviša raven iz- 
ločanja serotonina. Ta nevrotransmiter - ki mu na- 
pačno pravijo hormon sreče - v prvi vrsti skrbi za nor- 
malno delovanje prebavil, a hkrati vpliva na splošno 
počutje. Zvišan nivo serotonina namreč zmanjša psi- 
hična bolezenska stanja, hkrati pa pospešuje mož- 
ganske funkcije, predvsem izboljša spomin. Po za- 
užitju čokolade se v manjši meri sproščajo tudi endor- 
fini, a še ni dovolj raziskano, če gre za neposreden ali 
posreden učinek. Po domače, če si malo bolj slabe 
volje, ti čokolada nariše nasmeh na ustnice. Kombi- 
nacija z lahko prebavljivimi sladkorji, ki dajo takojš- 
njo energijo, pa ta učinek le še poveča. Nič čudnega 
torej, da vrhunski športniki z veseljem pomalicajo ka- 
ko čokolado. Nekateri ji pripisujejo celo preprečeva- 
nje določenih rakastih obolenj, obnese pa se takisto 
kot sredstvo proti kašlju. Nenazadnje je čokolada 
znan lek za preprečevanje driske. Da bi rabila kot na- 
ravna viagra, še vedno ni dokazano, Casanova gor ali 
dol. Je pa res, da topljenje koščka čokolade v ustih 
sproži podobno aktivnost, kot bi se strastno poljubljal. 


Škodljivost slaščice se ne kaže le v odvečnih kilogra- 
mih in kariesu. Kakavovec rad vsrkava težke, strupe- 
ne kovine iz vulkanskih tal, predvsem kadmij in svi- 
nec. Predelava v končni izdelek vsebnost obeh še po- 
veča in zgodilo se je že, da so kako vrsto čokolade 
morali umakniti iz prodaje. Preveliko zauživanje lahko 
pripelje do okvar jeter (v majhnih količinah čokolada 
nanje deluje blagodejno), enormne količine pa poleg 
tega, da dražijo želodec, pripeljejo do serotoninskega 
sindroma. Posebej, če oseba hkrati golta antidepresi- 
ve. Teobromin je domačim živalim lahko življenjsko 
nevaren, saj ga ne morejo razgraditi, zato lahko pov- 
zroči srčne okvare. Kot sem povedal že večkrat, ni- 
karte dajati čokolade mačkom in psom, pa če še tako 
milo gledajo. Imamo zanje bolj zdrave priboljške. 


Imena, ki so industrija 


Ko se ozremo po policah trgovin, vidimo čuda znamk 
čokolade. A v resnici skoraj ves rjavi trg obvladuje 
peščica prehrambenih konglomeratov, ki so skozi le- 
ta pokupili manjše manufakture. To so Kraft, Mars, 
Nestle in pri nas manj znani Hershey. V poslovnih 
krogih se jih je hitro prijelo ime 'veliki čokoladarji', 
kot analog naftnim in tobačnim družbam. Kraftu (mil- 
ka, toblerone, cote d'or ...) in Nestleju (after eight, kit 
kat, lion ...) slaščice predstavljajo le manjši del proiz- 
vodnje, saj je prvi največji ameriški, drugi pa največji 
svetovni proizvajalec prehrambenih izdelkov. Mars 
(mars, snickers, bounty, twix, m $ m) in Hershey 
(morda kdo pozna njihove reese's pieces, ki jih je 
oboževal E.T.) pa sta svoj imperij dejansko zgradila 
na čokoladi. 

odej GURENJRA 


W/Nlečna čokozapa 


W ŠUMI - TOVARNA BONBONOV IN PECIVA - LAUBLJANA 


200 gr 


Gorenjka je nastala kot družinsko podjetje, po vojni 
pa so jo nacionalizirali in jo leta 1964 priključili 
Šumiju. Po osamosvojitvi je postala del skupine Žito. 
Ves čas delajo dobro čokolado. 


Velikih čokoladarskih podjetij je tako v Evropi ostalo 
malo. Najbolj znana 'neodvisneža' sta italijanski Fer- 
rero (izumitelji nutelle in kinder jajčk, s sedežem le 
nekaj kilometrov od Torina) ter švicarski Lindt. Sled- 
nji je od leta 2006 pokrovitelj zanimivega muzeja 
čokolade v Kolnu, ki sta ga letos poleti za časa Ga- 
mescoma obiskala Lord in Navi ter o tem poročala v 
septembrskem Jokerju. Stavba je resnično vredna 
ogleda, zlasti vsled povsem delujoče čokoladne tovar- 
ne, kjer si lahko posladek izdelaš sam, in tropskega 
vrta, v katerem imajo zasajene različne sorte kaka- 
vovcev ter kup drugega rastlinja. Tisti, ki bi se radi 
predvsem nabasali, pa raje skočite v Torino. Tudi ko 
ni festivala, lahko kupite čokoladno karto, ki vam za 
dvanajst evrov ponuja deset degustacij pri prav toliko 
lokalnih proizvajalcih. 

Pri nas do osamosvojitve prej omenjenih velikanov 
nismo niti dobro poznali, kaj šele čislali. Okej, milka, 
toblerone in kinder jajčki so morali biti v nakupovalni 
vrečki, če je kdo šel čez mejo. A smo bili večinoma 
zadovoljni z domačo ponudbo, ki je znala pošpegati v 
kapitalizem in kao ponuditi nekaj skoraj tako dobre- 

ga. V resnici je bilo zanič, ampak kaj smo pa mulci 
vedeli. Evrokrem in šečerne pločice so bile velikokrat 
prvi nakup, ker je bilo oboje nagravžno poceni in žep- 
nine majhne. Glede na to, da je bilo v obojem čokola- 
de le za vzorec, so nas seveda puščali nepotešene. 
Boljše je bilo nepozabno Kraševo životinjsko carstvo 
- nesramno majhna čokoladica s sličico ene od mno- 
gih živali. Te si lepil v album in polnega poslal nazaj 
Krašu, v zameno pa si dobil košaro čokolade! Kraš bo 
prihodnje leto praznoval stoto obletnico in je najsta- 
rejša čokoladna tovarna na Balkanu. 

Čudi me, da podobnega pristopa ni ubrala Gorenjka, 
edina slovenska tovarna čokolade, ki je bila že za 
časa rajnke Jugoslavije ena prestižnih blagovnih 
znamk in letos praznuje 88 let obstoja. Letno je izde- 
lajo 1500 ton oziroma tri četrt kile za vsakega Sloven- 
ca. Nasploh smo pri nas precej ohrni porabniki čoko- 
lade, saj je použijemo le okoli dve kili in pol letno. 
Nemci in Belgijci je vase strpajo kar 11 kilogramov. V 
Lescah so zlasti ponosni na lastne recepte, ki se sko- 
zi vso zgodovino tovarne praktično niso spreminjali, 
in njihova lešnikova čokolada ima že malodane le- 
gendaren status. Še danes se najdejo tujci, ki jim ne 
gre v račun, zakaj posegamo po tujih čokoladah, če 
imamo tako dobro lastno. Gorenjka bi resno morala 
spremeniti svojo marketinško strategijo. Tu ciljam ta- 
ko na neprivlačno embalažo kot na odsotnost njiho- 
vih oglasov v primerjavi s tujo konkurenco. Spomnite 
se Piratov s hribov. Se jih ne? No, vidite. Za svizca, ki 
zavije čokolado v folijo, pa po več kot desetletju še 
vedno vedo vsi. 


Sladkosnedov je vse več 


Hrane za bogove pridelajo letno tri milijone ton, 
dočim se povpraševanje v povprečju vsako leto dvi- 
gne za tri odstotke. Rast je enaka že celo stoletje in 
nič ne kaže, da bi se umirila. Prav tako je z rabo, ki je 
že davno mimo grenkega napitka, nad katerim so se 
zmrdovali španski zavojevalci. Čokolada ni več zdra- 
vilo, niti ne slaščica, kajti ustvarjalni umi so jo pričeli 
mešati v jedi, kjer je ne bi pričakovali, recimo pečena 
rebrca s čokolado, mmm! Celo moja manufaktura 
ponuja kozji sir s temno čokolado in čilijem za izbrane 
okuse. 

Torej - potem, ko je bila rezervirana le za imenitneže, 
je postala dobrota za mase, nakar se znova trudi pri- 
dobiti prestižne odjemalce. Ko recimo v Bruslju za 
polkilski zavitek njihovih finih čokoladic odšteješ 40 
evrov, ali gledaš cene bonbonier, ki znajo preseči sto- 
taka ali več za kilogram, se vprašaš, ali je vredno. A 
seveda na to takoj pozabiš, ko se ti začne sladka pre- 
greha topiti v ustih. Samo med nastajanjem tega 
članka sem uničil dve ta veliki z lešniki, pa sploh ni- 
sem blazen ljubitelj tovrstnih zadevščin. Ko te čokola- 
da dobi v primež, te ne spusti več. 


Takole nam kradejo oglaševalske ideje. Na levi oglas 
za Gorenjkino dietno čokolado iz leta 2005, na desni 
dve leti mlajša tajvanska reklama za Dove. Upam, da 
je niso tudi Gorenjci kopirali. 


ajkemi, je res minilo že deset let? Hja, 

porumeneli kolendar iz leta 2000 ne 

laže. Na njem sem svojčas prekrižal 4. 

marec, 26. oktober in 24. november, 

datume japonskega, ameriškega in ev- 
ropskega lansiranja opekača Dartha Vaderja. Kar 
dosti vode je tako preteklo pod mostovi in velikokrat 
smo si s prijatelji voščili zdravo novo, odkar je na 
svet privekala konzola, ki smo se je špilavci, igričar- 
ska industrija in širša publika oprijeli tako krčevito 
kot bržkone nobene druge poprej. 


DEJET LET 
KOLIN 


Sto šestinštirideset milijonov 
prodanih konzol. Na tisoče špilov. 
Dolgoletna nesporna prevlada nad 

trgom dnevnosobne elektronske 
zabave. In kar je najbolj važno: 
nešteto užitkov v igrah in 
večpredstavnosti. Case ob deset- 
letnici spočetja Sonyjeve triumfa- 
torske konzole obuja spomine in 
premleva, ali je za dobri stari 
playstation 2 končno res napočil 
trenutek selitve na podstrešje. 


Playstation 2 je bil občudovanja vredna dnevnosobna 
priprava, s katero je japonski tehnološki orjak uspeš- 
no odbijal napade konkurence, oral ledino na področ- 
ju trženja in podiral rekorde. Obenem je z njo med teh- 
nofile, najstnike, računalničarje s kompleksom več- 
vrednosti, ljubitelje filmov, igrofobične mamice ter di- 
gitalno polpismene starešine ponesel plamen, ki je za- 
netil renesančno dobo sobnih drkalic. Da se slednje ne 
čutijo več manjvredne v družbi naprav, kot so videore- 
korderji, hi-fi sistemi in računalniki, se gre v dobri me- 
ri zahvaliti ravno silovitemu nastopu playstationa 2. 


Možnost stoječe postavitve je bila še ena lastnost, ki je konkurenčne 
konzole niso premogle. Za nekaj drobiža si si lahko omislil plastičen 
podstavek, čeprav je PS2 pokonci dobro stal tudi brez njega. 


Monolit naj bo! 


Z ozirom na tržni masaker, ki ga je od leta 1994 na- 
prej izvajala prva igralna postaja, je ob prelomu tisoč- 
letja malokdo verjel, da lahko Sonyju z naslednikom 
spodleti. Hardverski maher Ken Kutaragi, idejni ata 
playstationov, ki so mu samuraji po uspešnem prvem 
poskusu pustili čisto proste roke, v drugo ni iskal 
kompromisov. V oblikovalsko zanimivo, estetsko ne- 
simetrično, futuristično črno ohišje, ki smo ga upra- 
vičeno krstili za Vaderjev toaster, je s sodelavci zade- 

Tehnološke demonstracije običajno lažejo, a PS2 
je bil dejansko ena prvih konzol, ki se je lahko po- 
hvalila z realistično grafiko. 


gal skorajda najboljše, kar je takrat nudila cenovno še 
dostopna sodobna tehnologija. V osrčju je z malo 
manj kot 300 MHz tiktakal edinstveni 64-bitni proce- 
sor 'emotion engine', plod sodelovanja Sonyja in Tos- 
hibe, ki je v tandemu z grafičnim bratom 'graphics 
synthesizerjem' in ob podpori 32 MB hitrega pomnil- 
nika skrbel za vročično maličenje poligonov, odkodi- 
ranje videa po zapisu MPEG2 in nadzor večine sestav- 
nih delov naprave. Med drugim čipovja, ki je omo- 
gočalo popolno kompatibilnost z igrami za PSI, kar je 
bila pri splovitvi ena od ključnih prodajnih točk. 

Da je PS2 pripravljen na prihodnost, je bilo več kot 
očitno, saj si je šlo edino na ta način razlagati prisot- 
nost za konzolo tedaj neobičajnih strojnih delov. De- 
nimo dvoje USB-vrat, vdolbino za priklop opcijskega 
3,5-palčnega trdega diska, modema ali mrežnega 
adapterja, vmesnik firewire ter, kakopak, DVD-pogon 
štirikratne hitrosti. Za shranjevanje položajev v špilih 
so skrbele pomnilniške kartice velikosti 8 MB, dočim 
so ponarodeli tresoči plošček dual shock Japonci 
nadgradili do te mere, da so analognost s smernih go- 
bic razširili na sprednje gumbe. 


"Emotion engine" so izdelovali v takrat zelo napred- 
ni 0,18-mikronski tehnologiji. V njem se je potilo 
več kot 13 milijonov tranzistorjev. 


V medijih je ob izidu brnelo. Kamorkoli si se obrnil, si 
naletel na oglas za črno mašinco, ki je obljubljala, da 
bo brez muje poganjala spektakularno realistične špi- 
le, predvajala filme, sukala glasbene tlačenke in ti 
med pavzami zmasirala utrujene dlani. Sony se je s 
tem trudil, da bi še bolj kot s PS1 prodrl do splošne 
publike in se ne omejil zgolj na okorele igralce, na ka- 
tere je recimo stavila Sega z dreamcastom. Hardver 
je bil na nivoju, s faraonsko oglaševalsko kampanjo 
pa so poskrbeli, da so bili s PS2 seznanjeni vsi, ki bi 
jih čudo kakorkoli utegnilo zanimati. Zanj smo vedeli 
trdojedrni špilavci, ki smo slinasto čakali na nadalje- 
vanja odličnih franšiz, spočetih na prvem playstatio- 
nu. Hoteli so ga mahnjenci na filme, ki so v njem vi- 

deli dokaj poceni predvajalnik takrat še prebuja- 
jočega se, a že nezaustavljivega DVDja. In kot neob- 
hodna dobrina se je začrtal v možgane tistih, ki so ho- 
teli biti moderni in kul, tako kot danes iphone ter 
ipad. V prvi vrsti puvačev, ki so imeli v žepu dovolj di- 
narjev in so od tehnološko osveščenih kolegov ter 
znancev čuli, da je reč nekaj najboljšega po nareza- 
nem kruhu z doručakom. Skratka, playstation 2 so 


Še dobro, da je bil v tovrstnih umetniških, bizarnih 
in često ničjasnih oglasih PS2 omenjen vsaj z 
besedo. Sicer bi profitiral nekdo drug. 


Porodni krči ... 


Spočetka sicer ni šlo vse po maslu. Samuraji so pre- 
cenili svoje proizvodne zmožnosti, saj je zavoljo kom- 
pliciranega procesa izdelave veliko PS2jevih srčik iz- 
dahnilo že na tovarniških tekočih trakovih. Neljuba 
posledica je bila pak ta, da je povpraševanje ob izidu 
orenk prekašalo ponudbo, čeprav je Sony situacijo 
skušal omiliti z ločenimi datumi zagona na treh ključ- 
nih svetovnih trgih. Z Japonske so spomladi leta 2000 
prihajala poročila o kilometrskih vrstah pred štacuna- 
mi, začetna bera 600.000 igralnih postaj pa je pošla v 
borih nekaj urah po štartu prodaje opolnoči. Splošno 
histerijo je takrat bržkone najbolje povzela novica o 
tragični smrti mladeniča, ki se je potem, ko se ni 
uspel dokopati do nove konzole, vrgel s poslopja v 
Akihabari, tokijski elektronski četrti. 


I, kako se jim smeje! Ob japonskem lansiranju se 
je podobno režalo tudi Sonyju. Segin dreamcast je 
imel ob izidu impresivnejši nabor iger in bil ce- 
nejši, a ni navdušil širše publike. 


Na Zahodu je bila situacija podobno pestra in za 
stranke nič manj frustrirajoča. V Združenih državah 
trgovci in odjemalci niso vriskali od sreče, ko so izve- 
deli, da so Japonci prvo pošiljko z okroglega milijona 
predvidenih kosov v zadnjem trenutku zmanjšali za 
polovico. Razpoložljive drkalice so pošle instantno, 
čeprav je lično kartonsko konfekcijo krasila nalepka s 
ceno visokih 300 dolarjev. Dosti se jih je seveda že 


drugi dan znašlo na Ebayu, koder so najbolj zagreti 
zanje odštevali vrednosti, ki so bile do trikrat višje od 
uradne. 

Sony se ni izkazal niti v naših koncih, kjer je rulja že 
tako ali drugače besnela zaradi potiska Evrope na 
zadnje mesto tržno-prehranjevalne verige. V slovens- 
ke trgovine je PS2 zašel šele v naslednjem letu, 2001, 
zato se je novembra pod Triglavom godila množična 
migracija čez severno in zahodno mejo. Veliki Britani- 
ji so namenili vsega skupaj 160.000 škatlic, združlji- 
vih s televizijskim standardom PAL. V Franciji in 
Nemčiji so razjarjeni kupci z načeloma ničesar krivimi 
prodajalci ponekod obračunali kar fizično, nič dru- 
gače pa ni bilo v sosednji Italiji. Avtor pričujočih vrstic 
dobro pomnim, kako sem v neki butični čezmejni tr- 
govinici miril koleričnega prijatelja, ki se mu je špage- 
tarski mešetar zadnji razpoložljivi playstation 2 name- 
ril prodati samo v primeru, da bi zraven vzel dodaten 
džojped, pomnilniško kartico ter, reči inu piši, tri film- 
ske DVDje. Grande affare, solo un milione e trecento- 
cinguantamila lire. Kar je bilo takrat 170.000 SIT. 
Kupčija in pol, res. Podobno se je godilo Snetemu pri 
oderuškem ciganu v Trstu, ki ga je podobno rejpal že 
z dreamcastom. Taka so pota hardcore publike. 


... in bolecine 


Playstationov je primanjkovalo, nemara še slabše pa 
je bilo z začetnim naborom špilov, ki so jih pestile 
težave druge sorte. Recimo ta, da so bili, če se izrazim 
z evfemizmom, skoraj po vrsti boleče nezanimivi. 
Zgodnje tehnološke demonstracije bodočega softvera 
so sicer potrjevale vtis o konzoli zverinskih zmogljivo- 
sti. A tisti, ki so imeli na sejmih priliko rokovati s prvi- 
mi omembe vrednimi koščki kode, niso bili pretirano 
navdušeni. Z izjemo Dark Clouda in Gran Turisma 
2000, ki so ga kasneje itak ukinili, je bilo razlogov za 
rajanje pred izidom bore malo. Takoj po njem pa tudi. 
Street Fighter EX3 je bil slab. Svetlobna miselna ar- 
kadica Fantavision ni delovala kot nekaj, česar ne bi 
bilo moč udejanjiti drugje. Pretepačina The Bouncer 
je obljubljala čudovito branje emocij s podrobno obli- 
kovanih frisov nastopajočih likov, dostavila pa, no, 
ničesar takega. Tekken Tag Tournament in Ridge Ra- 
cer V pa sta bolehala za kronično nažaganimi robovi, 
rak rano prve generacije iger za PS2, tako kot mnogi 
kasnejši umotvori, recimo tepežkalni Dead or Alive 2. 
Manko glajenja robov je bil predmet številnih epskih 
forumskih bitk med pristaši nesrečnega dreamcasta, 
ki ga je PS2 kmalu zasenčil, in novega frajerja. Norci 
na playstation so bili posebej žolčni in so s sočnim iz- 


dni. Zgodovina se 
kem orodju za playstation 
za odziv na slabo prodajo. 


Playstationova sveta trojica. Kutaragija je leta 
2007 na vrhu Sonyjeve zabavne veje (SCEI) zamen- 
jal sonarodnjak Kaz Hirai, idejni ata nove filozofije 
oglaševanja. Čelavi Phil Harrison je ves čas skrbel 
za dotok novih razvijalcev. 


razjem bombardirali vsakega, ki si je drznil izpostaviti 
žagice, kar je na lastni koži občutil Snetež, ko si je 
upal javno izraziti razočaranje nad grafično platjo Rid- 
ge Racerja V. Če si za next-gen konzolo vrgel stotine 
evrov, takih reči pač nisi hotel poslušati. 

Podobno jezni so bili založniki in razvijalci, ki so ja- 
mrali nad zahtevnostjo programiranja na novi konzo- 
li. (Kakopak med spoštljivim priklanjanjem, saj pri 
Sonyju kot novem prvaku industrije nihče ni hotel pa- 
sti v nemilost!) Capcomov čudežni deček Šindži Mi- 
kami, oče Resident Evila, je tarnal nad nedodelanost- 
jo in manjkom razvojnih orodij. Njegov kolega Keidži 
Inafune pa se je v medijih znašel, ko je izjavil, da je 
hardver tako zmogljiv, da se mu bo delovna sila zelo 
težko in drago prilagodila. 


Petega Ridge Racerja je pestilo kup grafičnih te- 
gob, kar je bilo značilno za prvo generacijo PS2je- 
vih špilov. Z razvojem teh so igrotvorci začeli na 
PS1, nakar so na vrat na nos preklopili na PS2. 


Cena izdelovanja iger je s pojavom šeste generacije 
konzol, ki ji je glavarila ravno Sonyjeva naprava, po- 
tem dejansko strmo zrasla. Dočim je razvoj enega na- 
slova za PSI terjal med 800.000 in 1,7 milijona dolar- 
jev, so meceni za izdelavo (nad)povprečnega PS2 
špila morali izpljuniti cifro, ki so je gibala med petimi 
in desetimi milijoni. Neodvisni (indie) avtorji so nasr- 
kali že v štartu, saj je razvojna enačica konzole, tako 
zvani 'development kit', domnevno stala zasoljenih 
20.000 $. Elitizem v vseh pomenih besede. 


Iger in kruha 


Spočetka je nemalo konzol iz začetnih pošiljk končalo 
v čumnatah filmofilov in nedeljskih igralcev, ki so ku- 
pili bore malo špilov. Začetni 'software attach rate' je 
bil slab, okrog igre in pol za en PS2 (današnji je pov- 
prečno okrog 10), medtem ko je rulj kupil po osem in 
več DVD-filmov na eno konzolo. Tako ni težko do- 
gnati, zakaj je črni monolit prvi špil z milijonsko pro- 
dajo učakal šele petnajst mesecev po prihodu. To je 
bila sekljačina Onimusha: Warlords. Toda Sony se ni 
sekiral, saj mu je zvestobo kovanja iger že za časa 
prvega playstationa zapriseglo nebroj talentiranih raz- 
vijalcev, ki so sčasoma uspeli ukrotiti muhasti hard- 
ver. Poplavo prelomnih naslovov sta začela Gran Tu- 
rismo 3 in Grand Theft Auto 3, o katerih so besede 
odveč. Sam Houser, zdajšnji predsednik studia Rock- 
star, je že vedel, kam pes moli taco, ko je v bran kon- 
zole stopil s tole pikro izjavo: "Vsakdo, ki misli, da 
PS2 ne pomeni nove dobe za igrarski posel, je na hu- 
di drogi." 


Z vihtenjem brezžičnega kontrolerja, za katerega 
so hoteli zasoljenih 150 dolarjev, je bilo v Oni- 
mushi 3 moč simulirati zamahe s katano. 


Po letu dni so tako končno začele kapati igre, ki jih ni- 
so zaznamovale le višja ločljivost, ostrejše teksture, 
lepši učinki in večkanalni zvok. Denimo peskovniški 
3D-umotvori, kakršne si je bilo na starejših sistemih 
težko zamisliti, kaj šele izdelati. A za uspešno zatira- 
nje konkurence je bila najbolj pomembna žanrska 
raznolikost PS2jeve knjižnice. Sonyju podložni ko- 
vačiji Naughty Dog in Insomniac sta dolga leta pri- 
spevali epizode iz modernih ploščadarskih serij Jax 6 
Daxter ter Ratchet S Clank. Športno področje so krili 
naslovi iz nadaljevank Fifa, Pro Evolution Soccer, 
NBA 2K, Madden in drugih. Umetniške sladokusce 
sta ganila poetični Ico ter kolosalni Shadow of the Co- 
lossus, dočim so ljubitelji holivudskih spektaklov in 


skrivanja v kartonskih škatlah spuščali čeljusti ob bu- 
ljenju filmskih sekvenc v Metal Gear Solidu 2 in 3. Pri- 
staši japonskih frpjk so se veselili novih Final Fanta- 
syjev, Dragon Guestov, Xenosag in Person ... akcijski 
junaki Devil May Cryev in Onimush ... kasneje pa 
krvavih dogodivščih Kratosa v God of Warih. Prete- 
pačine? Tekkeni, Soul Caliburji, Virtua Fighterji, Guil- 
ty Geari. Streljačine? Killzone in Black. Letalščine? 
Franšiza Ace Combat. Z naslovi, kakršna sta bila SO- 
COM in Final Fantasy XI, pa se je PS2 uspel skobaca- 
ti še v nišo internetnega nažiganja, kar sicer ni bil nje- 
gov forte, ker za razliko od konkurenčnega Microsof- 
tovega xboxa ni imel vdelanega ustreznega vmesni- 
ka. Treba ga je bilo dokupiti in ni bil nikdar zares upo- 
rabljan, mestoma pa vendarle. 


Do izida Tekkena 4, s katerim se je Namco oddolžil 
za nedodelanost Tag Tournamenta, je krona 3D- 
pretepačin pripadala Soul Caliburju na dreamcastu. 


Prodaji softvera in strojne opreme, ki je postajala vse 
cenejša, dokler se lani ni zasidrala pri magičnem sto- 
taku evrov (to je tradicionalno meja, kjer prodaja za- 
radi očkov in tetic v Šparu eksplodira), sta šli z roko v 
roki. Do konca leta 2001 je Sony razposlal 20 milijo- 
nov konzol in to številko do septembra 2002 podvojil. 
Sto milijonov v štacune dostavljenih PS2 je tvrdka za- 
beležila koncem novembra 2005, devetinšestdeset 
mesecev po splovitvi. PS1 je za tak dosežek potrebo- 
val skoraj dvakrat toliko časa, Nintendov gamecube 
pa ... LOL. Kaj pa špili? Rekorder ostaja GTA: San 
Andreas s titanskimi 17 milijoni, sledijo mu Gran Tu- 
rismo 3 s slabimi petnajstimi, GT4 in Vice City z de- 
setimi, Metal Gear Solid 2: Sons of Liberty s sedmimi 
in Final Fantasy X s šestimi. 

Ako gre verjeti uradnim podatkom, je Sony do poletja 
2007, ko je playstation 2 že stopil na padajočo stran 
življenjske parabole, dasi se je po prodaji hardvera še 


Za uspeh franšize playstation je bila vse od leta 1994, ko se je pojavil PS1, pomembna zlasti ekskluzivnost 
špilov. Sonyjevci so si jo zagotovili bodisi s podkupnino založnikom, bodisi tako, da so obetavne razvijalce 
pohopsali in priključili svojim vrstam. Nekateri, denimo Naughty Dog in Insomniac, so jim zvesti še danes, 
medtem ko je dosti ostalih, z Rockstarjem na čelu, sčasoma pogruntalo, da se prešuštvo splača. 

vedno lahko meril z next-gen ponudbo, ugledal 1,3 
milijarde kosov iger za svoj zastavonošni sistem. Ča- 
čing! Sprva jadikujoči založniki so se medtem pomiri- 
li, ata Kutaragi pa jim vseeno ni ostal dolžan. Leto ali 
dve po rojstvu nove igralne postaje se je proslavil z 
znamenito jedrnato pripombo: "Lani so se nekateri 
pritoževali, letos se ne pritožuje nihče več." Indid. 


Playstation 2 je znal zadovoljiti igralce z različno 
polnimi denarnicami. Tistim z bolj praznimi so bili 


nežem pa lične posebne izdaje. 


inovatorji in gusarji 


Da je pomembno orožje za PS2 v boju z xboxom in 
gamecubom predstavljala mogočna promocijska st- 
rategija, sem omenil. Ken in kompanija se tudi na 
tem področju niso ozirali na tekmece, ki so upe po- 
ložili bodisi v strojno opremo (Microsoft), bodisi v 
podporo dolgoletnih fanov (Nintendo). Zanimivo je 
bilo zlasti, da konzole v papirnatih medijih, na inter- 
netu in po televiziji načeloma sploh niso oglaševali 
kot visokotehnološko igračo, temveč kot nekaj po- 
vsem tretjega. Ko si na TV naletel na oglase iz serije 
The Third Place, za katere je Sony najel guruja vsega 
čudnega, legendarnega režiserja Davida Lyncha, ti je 
šele v zadnjih sekundah vrhunsko posnetih filmčkov 
kanilo na pamet, da gre za reklamo za PS2. Ampak 


Črni zvezdi niso bili tuji niti družabni špili. Zaradi 
oglaševanja konzole kot ne zgolj geekovske igrals- 
ke mašine so marketingarji uporabljali idilične 
"lifestyle" fotke, ki jih prej ni bilo na spregled 

vse od osemdesetih. 


bambi, ki preživi smrtni trk z vozilom, zblojen 
volkodlak, ki jezdi raketo, in brezglava množica, 
ki se sredi mesta zlije v ogromno človeško goro, so 

dosegli svoj namen. Pustili so unikaten vtis, da se v 
črni škatlici skriva nekaj izvenzemeljskega, abstrakt- 
nega, malodane nadnaravnega. Da jo enostavno mo- 
raš imeti, da boš končno tudi ti Razumel. Te oglase 
najdeš na TiTubi, če vpišeš 'Ps2 the third place'. 

Duh inovativnosti je pronicnil tudi do ljudi, ki so 
načrtovali strojne razširitve in izboljšave. Tista pres- 
neta USB-vrata je bilo vendarle treba nekako izkori- 
stiti! Na spisku dodatkov se je med prvimi, kakor 

a 


čudaško se je že slišalo, znašel paket z operacijskim 
sistemom Linux. Sony ga je tržil v španoviji z običajno 
tipkovnico in miško, videokablom za monitor, mrež- 
nim vmesnikom in 40 GB trdega diska. O praktičnos- 
ti te pogruntavščine bi se dalo sicer razpravljati, a če 
ni nič drugega, si lahko svoj PS2 na ta način mutiral v 
nekaj, kar je vsaj približno spominjalo na pravi raču- 
nalnik. Pirate so skušali onemogočiti s prepovedjo 
dostopa do DVD-pogona. Sledil je eye toy, naveza 
kamere in programja za prepoznavanje telesnih gi- 
bov, ki je tvoje obličje preslikal v televizor. Tam si se 
nato občudoval, kako v igricah s premikanjem udov 
vplivaš na vrsto navideznih predmetov. Kinect pred 
kinectom in move pred muvom, skratka, kar pove 
marsikaj o dolgovidnosti poševnooke multinacional- 
ke. PSX, kvazi elitni združek konzole in digitalnega vi- 
deorekorderja, se je po drugi strani izkazal za brco v 
temo in ni ugledal zunanjosti tokijske dežele. Napako 
so popravili s PStwo, orenk pomanjšano in shujšano 
različico PS2ja, ki je debitirala oktobra leta 2004. Po 
gobe so šli pladenj za ploščke, vmesnik firewire in na- 
pajalnik, ki se je preselil v zunanjost, dobrodošla no- 
vost pa je bila vključitev širokopasovnega (ethernet) 
vmesnika. Na koncu je bil prav PStwo odločilni fak- 
tor, ki je debelejšemu bratu in sebi pomagal k 

temu, da sta po prodaji naposled dosegla in 

presegla začetno igralno postajo. 


Na shujšano inačico v roza barvi so tripale zlasti 
japonske najstnice, dočim je srebrni PStwo našel 
odjemalce po vsem svetu. Z njim je debitiralo vez- 
je, na katerem sta bila računski in grafični procesor 
združena v en sam košček silicija. 


Iz PSE JEVE ROPOTARNICE 


1 - Zunanji trdi disk so uporabljali zlasti poševnooki kupci. Prvotni japonski 
PS2ji namreč niso imeli razširitvene vdolbine za priklop notranjega. 2 — Nakup 
tipkovnice in miške izven paketa z Linuxom se ni obrestoval. Igratorja je podpi- 
rala le peščica špilov, med njimi klasiki Half-Life in Deus Ex. 3 — Do pojava 
PStwoja je bilo treba mrežni vmesnik nabaviti posebej. V nekatere je bil vklju- 
čen tudi analogni modem. 4 — Kamero, sestavni del eyetoya, je prispeval Logi- 
tech. Rulja je kmalu pogruntala, da jo je z namenskimi gonilniki moč uporabiti 

na peceju. 5 — Kontroler v obliki motorne žage so si privoščili le najbolj zagreti 
fani četrtega Resident Evila. Zagonska vrvica je delovala kot gumb 'start', hihi. 
6 - Še bolj odpuljena sta bila pištolska džojpeda za Final Fantasy X-2, ki nista 
nikdar zapustila obal domače Japonske. 7 — Izdelek xploder HDTV je obetal, da 
bo vsak PS2jev špil prislil k izrisu v ločljivosti 480p, 720p ali celo 1080i. Šlo je 
bolj kot ne za nateg z raztegovanjem slike. 8 — Inštalacija modčipa ni bila mačji 
kašelj. V Salomoncu je tovrstne usluge ponujal kup mojstrov. 

Čeprav je Linux na PS2 dopuščal nemoten dostop 
do vektorskih enot, grafičnega čipa in osrednjega 
procesorja, je bil to vse prej kot udoben operacijs- 
ki sistem. Nalagalni časi večjih aplikacij so bili 
obupni. 32 MB pomnilnika pač ni bilo dovolj. 


Kamor niso segli Sonyjevi kreativci in inženirji, so ta- 
ce kajpak stegnili azijski izdelovalci modifikacijskih 
čipov. Ti so protipiratsko zaščito obšli kmalu po izidu. 
Najprvo so se pojavili polovičarski koščki silicija, ki 
so gusarske kopije, pardon, iz Amerike in Japonske 
uvožene originale, ki z evropskim PS2jem zaradi re- 
gijske zaščite niso bili združljivi, pognali po vna- 
prejšnjem zagonu Action replaya. To je bil plošček s 
programom, ki je v principu rabil goljufanju v igrah. Z 
naslednjo generacijo modčipov je potreba po op- 
tičnem tujku odpadla, možnost neomejenega branja 
varnostno nepopisane kode pa je sčasoma privedla 
do vrste domačih (homebrew) aplikacij, s katerimi si 
playstation 2 končno lahko prepričal v poganjanje 
divxov in mp3jev. Koliko je piratstvo pripomoglo k 
razširjenosti konzole ali mu škodilo, je stvar ne- 
skončne debate. Vsekakor ni skrivnost, da bi se jih 
brez sandokanstva vsaj v komunistični Kokoški pro- 
dalo bistveno manj. Tako je pač bilo in je. 


Na PSX, ki med drugim ni vključeval ploščka, je 
večina zavoljo visoke cene pljuvala že pred izidom. 
Je pa gizmo vpeljal uporabniški vmesnik XMB, ki ga 
danes uporablja večina Sonyjevih naprav, s playsta- 
tionom 3 in televizorji bravia na čelu. 


Pot v danes 


Nanizani elementi so pomagali, da se je kvadrasti 
strojček na prestolu industrije zabavnih bitov obdržal 


tja do leta 2007, ko so se bili razvijalci in založniki ho - 


češ nočeš prisiljeni seliti na novodobne drkalice. Naj- 
sibo zaradi upehanega hardvera, ki ga je končno do- 
hitela starost ... zaradi vzpona HDTVjev, na katerih so 
PS2jevi špili s svojo ločljivostjo 640 x 480 izpadli pre- 
cej klavrno ... ali preprosto zato, ker je bil že čas. So- 
nyjevci so medtem na vse pretege jeli obljubljati, da 
se bodo držali desetletnega plana in nadaljevali s 
podporo staremu kralju, kar so ponovno potrdili tudi 
na letošnjem E3ju. Res je sicer, da sistema niso zavr- 


gli tako ostudno kot Microsoft prvi xbox, gotovo pa je 
PS2 zdaj mašinca, ki jo s filmskimi licencami in pod- 
obnim lifrajo predvsem otrokom ter splošni, nezah- 
tevni publiki. 

Kar nas pripelje do današnjih dni in vprašanja, koliko 
je častitljivo opekalo dejansko sploh še relevantno. 
Preprost odgovor se glasi, da bore malo. Če odšteješ 
glasbene umotvore kova Rock Band, Guitar Hero in 
Singstar, ki spadajo v posebno kategorijo, je bil zadnji 
zares velik naslov za PS2 God of War 2, ki je prispel 
pred tremi leti in pol. Odtlej smo bili v vsakem novem 
dvanajstmesečju priče kvečjemu poceni nadgrad- 
njam športnih serij, kot so FIFA, NBA 2K in WWE 
Smackdown vs. Raw, vendar so le-te na playstationu 3, 
xboxu 360, wiiju in celo prenosnih zmenetih, kot je 
PSP, toliko bolj dodelane in napredne, da te ubadanje 
z njimi hitro mine. Ostalo spada bolj kot ne v košaro 
kvizov, otroških igric in licenčnega ščiša. Enkrat do 
decembra denimo izide Toy Story 3 in naslednje leto 
špil po prihajajočem superjunaškem filmu Avengers. 
Za vsaj približno resnega igralca sta edini kolikor toli- 
ko omembe vredni izdaji bližnje prihodnosti dodatka 
za še vedno popularni spletni Final Fantasy XI. 
Vendar to ne pomeni, da mora biti playstation 2 tudi 
zate pod nujno hladen in pokopan. Sploh v primeru, 
da bi ga imel za lahkotno zabavanje mulčadi, da si ga 
kot bolj zagrizen igralec nisi nikoli lastil ali da si v 
prejšnjem desetletju na njem izpustil kak vrhunski na- 
slov. Takim na srce polagam testno vožnjo z ducatom 
po naši presoji legendarnih titul, ki jim zob časa še ni 
resneje prišel do živega. 


Undercover je bil zadnji Need for Speed za PS2, 
dočim EA s Fifo še kar vztraja. Po surovi igralni 
plati se dotični špili z next-gen brati ne morejo več 
primerjati, dočim na današnjih HDTVjih izpadejo 
precej klavrno. 


Kje in kako do konzole? Rabljen PS2 na Bolhi ali 
Ebayu dobiš za razumne pare in igre zanj takisto, si- 
cer si ga pač nekje sposodi. Druga opcija je PS3, ven- 
dar so z dvojko združljivi le lansirni modeli, nakar so 
to kompatibilnost ukinili. Tretja in morebiti najboljša 
je igranje z emulatorjem, o čemer si več preberi v 
okvirju. A kakorkoli se boš odločil, važno je, da sploh 
se. Tudi za igralne sisteme in špile namreč velja, da 
so mrtvi šele takrat, ko nanje pozabiš. Kralja ni več na 
prestolu, a v svojem črnem mavzoleju še vedno živi. 


jedrni špilavci ne. A kakorkoli, onegaj gre v vseh 
pomenih šteti za predhodnika ne le kinecta in mo- 
va, pač pa tudi plesnih in fitnesaških iger. Na PS3 
ga je nadomestil nadgrajeni playstation eye. 


Emulacija PS2 na računalniku je podvig, ki se ga 
je v zadnjih petih letih lotilo dosti nadebudnih pro- 
gramerskih skupinic in nabritih posameznikov. V 
tem trenutku daleč najbolje kaže odličnemu in do- 
cela zastonjskemu PCSX2, odprtokodnemu pos- 
nemovalniku za Windows in Linux, ki v zadnji sta- 
bilni verziji poganja malo morje naslovov. Eni 
tečejo bolje, drugi slabše, tretji se na določeni 
točki nepričakovano sesujejo in te ne spustijo na- 
prej. A dosti je k sreči takih, s katerimi se lahko za- 
bavaš od začetka do konca, če si pripravljen potr- 
peti ob kaki utripajoči senci ali manjkajoči tekstu- 
ri. Med slednje spada večina velikih naslovov, 
omenjenih na teh straneh, kot sta God of War 2 in 
Final Fantasy X. Le ustrezne vtičnike oziroma 
plug-ine, ki skrbijo za emulacijo posameznih kom- 
ponent (DVD-pogona, grafičnega in zvočnega de- 
la, kontrolerja ...), je treba izbrati in jih pravilno 
nastaviti. Z nasveti in vodiči so na forumih uradne 
pagine Pesx2.net v primeru težav kar radodarni, 
če jih znaš kulturno pobarati, medtem ko so osno- 
vna navodila itak priložena. 

Onim, ki zdaj že sanjate o Shadow of the Colossus 
v ločljivosti 1650 x 1080 in pri stotih sličicah na 
sekundo, velja opozorilo, da je za kaj takega potre- 
ben nindža PC. Priporočena konfiguracija mora 
vsebovati visokofrekvenčni dvojedrni procesor 
(na podpori za štirijedrne še delajo) core 2 duo ali 
athlon X2, po možnosti vsaj 3 GB rama ter grafi- 
kuljo v rangu geforca 8800 GT ali radeona 4750. 
Je pa veliko odvisno od narave in kompleksnosti 
špilov, zato tistim s slabšimi kalkulatorji ni treba 
odvreči puške v koruzo. PCSX2 verzije 0.9.6 naj- 
dete na natlačenki, le za datoteko z osnovnim ope- 
racijskim sistemom playstationa 2 (biosom) boste 
morali po internetu pobrskati sami. Saj znate, 
gugl vas reši kot vedno. 

> God of War 2 (J165, 92) 
Špil, kjer silovitost z dna duše najde odmev 
v krvavi nepopustljivosti zverinskega razče- 
fuka! Tako je bilo zapisano v opisu GoW2 in 
na PS2 ne najdeš bolj pravomoške akcija- 
de. Starogrški polbog Kratos se poda na 
maščevalni pohod proti Zevsu. Podoba je 
veličastna, skakanje in uganke boljše kot v 
enici, sovražniki, med katerimi mrgoli mini 
in maksi mitoloških šefov, raznoliki, boje- 
vanje pa dokaj globoko in testosteronsko, 
kot se za serijo spodobi. 

Burnout 3 (J134, 93) Un 

Nemara se ne sliši komplicirano, vendar je 

preseneto težko. zadeti točko, ko je vožnja 

pri tristo na uro komajda, a še vedno ob- 
vladljiva. Podvig je razvijalcu Criterion uspel 
v tretjem, do nadaljnjega najboljšem delu 
Burnouta. To je serija arkadnih dirkačin, ka- 
tere zaščitna znaka sta zasvojljiva, zaslep- 
ljujoča hitrost in spektakularni trki. Nadzor 
je enostaven, štejejo le cesta, promet, tišča- 
nje boosta ter vratolomno ruvanje s tekme- 
ci, ki prinaša točke za pospeške. 


v / x 
StakiMirin drugačnimi izdajam asbenit, 


in-nanj v skladu z navodili ma zaslonu.odz 
špilaš komad, nas dandanes posiljujejo vsa- 
kih par mesecev. A to ne spremeni dejstva, 
da je bil izvirni Kitarski heroj ob izidu inova- 
tivna pogruntavščina in da je za nekoga, ki 
s sličnimi umotvori še ni rokoval, tak še 
vedno. Kar šteje, je nor občutek, da si lastiš 
mastno čupo in žagaš v rockovskem bendu. 
PS2 ima tudi novejše dele, s petico vred. 


- ačkaterih poprimeš za plastičen inštrumente 


SEN obe (1169; 92) 
ce Če.gedeljskeriu igralcu z 


Grand Theft Auto 3 (J100, 85) 
Čeprav je šlo za tretji del, je bil šele GTA8 tisti, 
ki-je-na PS2 pomagal zakoličiti pojem modernih 
čefurščin. S krajo avtomobilov;-pobiranjem vla- 
čug invigranjem kriminalčka, ki se mora z 0p- 
ravljanjem umorov. in drugih nečednosti doka- 
zati mafijskim šefom, smo se že ukvarjali. A ni- 
koli prej v veličastnih treh dimenzijah in v tako 
prostrani, podrobno simulirani betonski džung- 
li. V peskovniku, kjer smo za (običajno krvavo!) 
žurko, če je nismo našli, mogli poskrbeti kar sa- 
mi. V GTA3 nista varna ne policaj, ne pešec. 


KJ 


ju nastopil kot beliolk, ki je utelešenje vrhovne 
boginje šinta,Amaterasu, ter da bo z namensko 
tipko okolico spreminjal v fižev list papirjayz ri- 
sanjem nanj pa'čarobno vplival na stvarstvo, te 
bo le debelo pogledal inrse vrnil k WoWu. In 
morda je pravtako, saj je Okami namenjen-sla- 
dokuscem, ki so zrasli z Zeldo in jih ne odbija 
japonska mistika, ki vsestransko preveva na- 
slov. Dotične čaka zasanjana akcijsko-miselna 
pustolovščina in ena boljših iger zadnjih let. 


Shadowčof the Colosšus.(J151, 93) 
Kultnegadca je po prelomnosti lahko preseglo 
le nadaljevanje. Oziroma svojevrstni preddel, v 
katerem kot pobič zajahamo iskrega vranca in 
se, sledeč svetlobi iz meča, podamo na iskanje 
šestnajstih velikanov iz kamenja ter zemlje. Bit - 
ke s titanskimi hrusti so zavoljo vizualne spek- 
takularnosti za PS2jev hardver skorajda usod - 
ne. Nam pa jemljejo sapo in nam tako mazilijo 
čute, da sanjske tihožitne dežele, ki bi lahko ob- 
stajala kjerkoli in kadarkoli, ne bi hoteli nikdar 
več zapustiti. Kolosalen dosežek. 

Metal Gear Solid 3 (J140, 90) 
Igranje skrivalnic, značilnoza niz japonskega 
kreativca Hidea Kodžime; v tretje resda ni iz- 
padlo tako prelomno kot včasih. A selitev iz oz- 
kih hodnikov v gozdno okolje je spremljal z vse- 
bino do roba naphan film v igri. Sparjen z glo- 
boko, metalgearsko zakomplicirano zgodbo, 
odpuljenim humorjem, rušilno predstavitvijo in 
nepozabnimi igralci. Negibno spremljanje tudi 
po pol ure trajajočih sekvenc običajno ni tisto, 
zaradi česar špile v bistvu igramo. Toda ob 
MGS(3) na to zlahka pozabiš. 


Final Fantasy X (J106, 92). 
Japonski frpji niso več tako priljubljeni kot ne- 
koč, toda niz Final Fantasy.se.drži. Navdušujoči 
deseti del, prvi za PS2, je izpolnil obljube iz 
predvolilne kampanje. Dobili smo skorajda vse 
tisto, kar se pričakuje od vodilne serije vzhod- 
njaškega igranja vlog: mestoma predvidljivo, a 
občutno in širokopotezno zgodbo, zanimive 
kompanjone, dodelan svet, ravno prav globoko 
potezno bojevanje in golido vrhunskih Sguaro- 
vih animacij. Ter, jasno, megapiščančje choco- 
be. Žrtev? Nelinearnost. 


zi za 


JO Tekkeh-5 (1144, 1) - 


KO'Se, je na drugiegralni postaji pojavil"Tekken 
Tag Toufnameni; so mnogi pretepači/zmajevali 
z glavo, saj je šlo-le za najvišjo evolucijo sistema 
s PS1, ki so jo povrh vsega pestile porodne teh- 
nične težave. Štirica (4106, 90) je bila zavoljo 
občutno izboljšane grafike in vpeljanih novosti 
toplo sprejeta, petica pa je nove tepežkalne me- 
hanike izpilila v nulo in dala konkurenci ponov- 
no vedeti, zakaj Tekken skupaj s Street Fighter- 
jem in Soul Caliburjem ostaja najbolj priljublje- 
na mlatilna franšiza. Dorrrjah! 


— Resident Evil 4 


lco (J107, 92) 

Četudi si mnenja, da špili niso umetnostybo 
umski otrok avtorja Fumita Uede zate ver- 
jetno izjema. V osnovi gre za raziskovalno 
ploščado s skakanjem, reševanjem ugank in 
vodenjem princeske Yorde mimo ugrabiteljs- 
kih temačnih prikazni. Toda zasanjano vz- 
dušje, fantastična animacija in impozantna 
arhitektura iz lca naredijo izredno pravljično 
igralsko izkušnjo. Brezčasno mojstrovino, 
ki je po skoraj osmih letih enako nepozabna 
in samosvoja kot ob izidu. 


Saj za 

V'Ko smo začeli misliti, da'smo v REJih obso- 
jeni na okorno premikanje-in omejen tepež, 
je Capcom udarec vrnil s prevetrenim četr- 
tim delom. Destiliranitrenutki groze iz pred- 
hodnikov so odstopili mesto napetemu vz- 
dušju ter elegantni mešanici strelske akcije 
in pustolovstva. Ta je v božanskem ravno- 
težju prekinjala raziskovanje skrivnosti za- 
kotne evropske vasice, kamor smo se poda- 
li na reševanje hčerke predsednika ZDA. Re- 
volucija navznoter. 


— Gran Turismo 4 (J141, 89) 
Naslov-ne potrebuje posebne predstavitve, 
saj gre za najbolj znano dirkaško serijo na 
konzolah. Četrtirdel glede na trojko sicer ni 
vpeljal spletnega igranja in poškodb ali bist- 
veno izboljšal obnašanja cestnih tekmecev. 
A pomanjkljivosti je odtehtal z nadmočnim 
občutkom vožnje in količino stez ter boli- 
dov. Predvsem pa z ljubeznijo do dirkaških 
podrobnosti in osredotočanjem na razvoj 
odnosa med šoferjem, avtomobilom in ces- 
to. Take avtošole drugod ne poznajo. 


MINI VEDEŽ 


x, bo 


ima počasi prihaja na severno poloblo in 

ljudje iz omar že vlačijo športno opremo, 

s katero bodo premagovali zasnežene 

planjave. Med tistimi, ki se tovrstnim de- 

javnostim raje prepuščajo kot gledalci, po 
možnosti v topli sobi pred zaslonom, pa je zadnje 
čase postal priljubljen čuden šport, v katerem tek- 
movalci po ledu pošiljajo drset čudne kamne in pred 
njimi besno pometajo. Zima je hkrati čas, ko je teme 
več kot svetlobe. Takrat lahko v območjih blizu po- 
larnemu krogu spremljamo nebesni pojav, ki človeš- 
kemu očesu na najlepši način predstavi veličastnost 
sveta, v katerem biva. 


Kako, zaboga, igrajo curling? 

Škoti so sicer najbolj znani kot izumitelji golfa. Toda v 
svoji gorostasni zarobljenosti so si izmislili tudi šport 
za zimske razmere, ko mahanje z zakrivljeno palico 
po žogici ni mogoče. Očitno so nekje slišali za balina- 
nje in kegljanje, a se jim ne eno ne drugo ni zdelo do- 
volj moško, zato so ju zmešali in temeljito popravili. Z 
velikanskimi granitnimi kamni! 

Prvi zapisi o curlingu - balinanju ali kegljanju na ledu 
- segajo nekako v 16. stoletje. Igra naj bi se razvila že 
prej, a so tekmovalci uporabljali običajne zglajene 
rečne kamne. Potem pa so nanje začeli pritrjevati 
ročaje za lažji izmet. Najstarejši kamen, ki so ga do- 
kazano uporabljali za balinanje, tako baje nosi letnico 
izdelave 1511. Z odhodom Škotov v Novi svet se je 
širil tudi curling in v 19. stoletju so ga igrali tako v ZDA 
kot v zimskorazmerni Kanadi, ki ima še danes največ 
registriranih igralcev. 

Princip igranja je na oko preprost. Dve moštvi s po 
štirimi igralci se izmenoma trudita spraviti svoje kam- 
ne po ledeni plošči čim bliže središču tarče, ki je od 
izmetnega mesta oddaljeno približno 45 metrov. Vsa- 
ka ekipa ima v eni igri na voljo osem kamnov. Zmaga 


potrebnega sprehajanja, pa sta tarči narisani na obeh 
straneh igrišča, tako da kamne mečejo enkrat gor, 
drugič dol. Glede na to, da je rezultat odvisen od 


O slovenci ne bomo v curlingu nikoli svetovni prva- 
ki, ker nam metla smrdi. Razen če v ekipo postavi- 
mo Ajšo, Ružico, Sladjano in Fatimo. 


Vam SvALU e že od leta 2005 


Guattro se odpravi v škotsko višavje metat granitne 
kamne skupaj z drugimi gorostasi. Ob tem prisostvuje 
enemu najlepših prizorov, kar jih more ustvariti narava. 


končnega stanja, lahko zmagovalca določi prav zad- 
nji met. Curling je zato globoko taktična igra, v kateri 
kapetan ves čas sprejema pomembne odločitve. Bo 
igral defenzivno in branil svoj kamen v tarči ali nema- 
ra ofenzivno in izbijal nasprotnikove? Tudi zato se je 
curlinga oprijela neuradna oznaka 'šah na ledu'. 
Kamen za curling je en sam kos granita in tehta okoli 
dvajset kilogramov. Ne glede na spolzkost ledu je to- 
rej raba surove moči jalova, zato je vse v tehniki. Da 
je trenja čim manj, je njegova drsna površina je spoli- 
rana do popolne gladkosti. Mimogrede, poliran je na 
obeh straneh in ko se ena obrabi, ročaj enostavno 
prestavijo na spodnjo stran. Pred metom očistijo tako 
ledeno ploskev kot kamen. Metalec ima obuta dva ra- 
zlična čevlja, enega s teflonsko podlago, da laže drsi, 
dočim ima drugi grobo. Z njim se opre na štartni blok, 
ki je deset metrov za izmetno črto. Met je kombinaci- 
ja dobrega odriva, natančnega vodenja v dovoljenih 
desetih metrih do črte in pravilnega izpusta. Ob sled- 
njem metalec kamen ponavadi zarotira, da se med 
potjo počasi suče. To mu daje dodatno stabilnost, ob 
hitrejšem vrtenju pa lahko tudi zavije iz smeri. Razlog 
za tovrstno obnašanje je sestava ledene ploskve, ki jo 
pred tekmo poškropijo z vodo, da se na njej naredijo 
drobne ledene kroglice. 

Verjetno najbolj prepoznavna ikona tega športa so 
pometači. Čeprav dedci doma redkokdaj pograbijo za 
metlo, je ta v curlingu še kako pomembna. Z besnim 
ščetkanjem igralci topijo led in delajo površino bolj 
spolzko, s čimer nadalje uravnavajo hitrost ter smer 
kamna. Skratka, izid enega samega meta je odvisen 
od vseh štirih igralcev. 

Raba metle verjetno nima zveze s tem, da je curling 
priljubljen tudi pri nežnejšem spolu. Od leta 1998 je 
uradna olimpijska disciplina, čeprav so ga igrali že na 
prvih olimpijskih igrah v Chamonixu leta 1924. Prvi 
zmagovalci so bili seveda Škoti v okviru Velike Brita- 
nije. 


Kako nastane severni sij? 

Aurora ali polarni sij je nebesni pojav, ki buri človeš- 
že stari Grki. Kako bi je ne, ko pa je videti kot nebeš- 
ka luč. Temu primerno je njegovo ime, saj je Aurora 
rimska boginja jutranje zarje. Bolj načitani boste na- 
vrgli, da je polno ime pojava aurora borealis, po grš- 
kem imenu za severni veter, ki mu tudi pri nas reče- 
mo burja. A to velja le za sij na severni polobli. Tiste- 
mu na južni rečemo aurora australis, po latinski bese- 
di za jug. Tudi sama beseda 'polarni sij' je delno na- 
pačna, saj ga ponavadi ne vidimo blizu tečajev, mar- 
več predvsem v pasu okrog severnega in južnega 


tečajnika. To sta točki na 66,5 stopinj severne oziro- 
ma južne zemljepisne širine, kjer se prične polarni 
dan, ki traja pol leta in med njim sonce ne zaide. 

Sij na nebu je posledica vzburjenih atomov dušika in 
kisika, ki jih zadeva sončni veter. Ta je sestavljen iz 
drobnih elementarnih delcev, predvsem elektronov in 
protonov, v četrtem agregatnem stanju - razredčeni 
plazmi. Ko delci trčijo v zemljino ozračje, oddajo 
energijo dušiku in kisiku, tadva pa vsa navdušena za- 
svetita. Dušik rdečkasto ali modrikasto, kisik zelen- 
kasto. Čeprav se to dogaja vsak dan, lahko auroro 
uzremo le v obdobjih povečane Sončeve aktivnosti, 
ponavadi ob spomladanskem ali jesenskem enako- 
nočju. Takrat se namreč izpolni še en pogoj. Zemljino 
magnetno polje se ojača in poravna tako, da delci 
sončnega vetra po njem hitro tečejo v nižje plasti, s 
čimer dosežejo gostejšo atmosfero. 


€ Bodi prekleta, znanost! Nam je treba vedeti, da 
je tak božanski pojav v resnici le sevanje vzburjenih 
atomov v sončnem vetru? 


Poseben primer so zemeljske magnetne nevihte. Te 
lahko polarni sij raztegnejo tako daleč, da ga je moč 
opazovati v bolj obljudenih deželah. Pred nekaj leti 
smo ga nazadnje lahko uzrli v Sloveniji. Žal so v naših 
krajih tovrstni pojavi kratkega veka, poleg česar jih je 
praktično nemogoče napovedati, tako da ostanejo 
mnogim očem skriti. K temu dosti pripomore svetlob- 
no onesnaženje, nad katerimi se zadnja leta astrono- 
mi vse bolj pritožujejo. Kaj naj rečem, ruralno življenje 
ima svoje prednosti. Spet drugje so lahko magnetne 
nevihte tako močne, da sij ostane na nebu več dni. 
Tok energije pa more biti tako močan, da sta leta 
1859 telegrafista iz Bostona in Portlanda lahko komu- 
nicirala med sabo kljub temu, da sta iz naprav odklo- 
pila bateriji. Tok za delovanje je nastajal sproti v ži- 
cah! Prav iz tega dogodka črpa svojo zgodbo film Pra- 
va frekvenca (Freguency), zanimiv ZF-izdelek, ki si 
ga je kar priporočljivo ogledati, če si ga še niste. 

red časom, nekaj let bo že tega, sem se 
silno razhudil in slovenskim medijem dži- 
hadsko razposlal jeznoritno pismo. S če- 
fare mi je pokrov vrgla nenehna raba be- 
sede 'igrica', ki je segala od časopisov in 
revij do radia in televizije. Če sem kod slišal igra na- 
mesto igrica, je bil že praznik. Tedaj sem se koj na- 
ročil pri pedikerki, da mi odstrani epske žulje od pri- 
zadevanj za boljšo, natančnejšo slovenščino. 
S svojo opozorilno sveto vojno sem nekatere pre- 
pričal, drugih ne. Nekateri so imeli tako mnenje, dru- 
gi drugačno. Laskam si z verjetjem, da sem malo 
vendarle pripomogel k drugačenju stanja, saj sem 
odtlej malo večkrat slišal 'igra'. Sem pa hkrati ziher, 
da večina piscev in govorcev ne loči med pojmoma 
ter da ne pomisli, da je razlika taka kot pri filmu in 
filmčku. V Sloveniji se pač vobče reče igrica in basta. 
Tudi prav. Moja vest je čista, storil sem, kar sem lah- 
ko, plamenico predajam Janezu Dularju. 
Razmišljam pa zadnji čas o drugi plati medalje. Mož- 
no je namreč, da se avtor, ki je uporabil besedo 'igri- 
ca', zaveda razlike med igrico in igro, da pa je name- 
noma izbral prvo možnost. S tem v slogu filmskega 
kritika Rogerja Eberta, ki je zanikal, da so igr(ic)e 
lahko umetnost, opiše špile kot nekaj nižjega, odvrg- 
ljivega, profanega. ln kakor sem sam nad njimi nav- 
dušen - do te mere, da mi na vizitki piše 'igrofil' -, 
lahko hitro najdem povode za tako stališče. 
Najnovejši primer je streljačina Medal of Honor. O 
tem, zakaj se igra izneveri obljubam o avtentičnosti 
sodelovanja v afganistanskem konfliktu, saj je zgolj 
poveličevana navadna nažigačina, razglabljam v opi- 
su. Tu zatrdim nekaj drugega: da so posledice te EA- 
jeve neresnosti širše. 
Na eni strani je resen položaj v tej revni azijski deželi, 
kjer trenja med tujimi in domačimi silami ter notranji 
razkoli dosegajo vulkansko vročico. Je dosti argu- 
mentov za to, da že v temelju kontroverzni ameriški 
poseg destabilizira vso regijo in je v službi ozkogledne 
čezlužne politike, ki jo napajajo gospodarski lobiji. So 
objave tisočev zaupnih dokumentov na WikiLeaks, ki 
kažejo gnilobo navidez bleščavega obračuna Dobrega 
z Zlim. So geopolitične implikacije, neposredno pove- 

zavo z razmerjem moči v ameriškem parlamentu in 
vpliv na moč predsednika Obame. 

To je situacija v TV-poročilih, časnikih, analitičnih re- 
vijah, blogih, forumih. Kaj pa imamo na drugi, 'naši', 
igralni strani? Brezumno zabavičko za krajšanje po- 
poldneva. Arkadno streljanje, v katerega je treba vlo- 
žiti komaj kaj truda. Tipsko patetično ameriško do- 
moljubno štorijico o tem, da oni nikogar ne leavajo 
behind in da bo Osama že videl, ko se nanj spravijo 
heroji. Vmes je kanec kritike političnega vrha, nakar 
rompompmom dalje s šusi v glavo in petsto mrtvimi 
mudžahedini, talibani ali kaj so že. Navaden Ameri- 
čan, ki ga zanimajo le cene v Wal-Martu, itak ne loči 
med tem in onim bradatcem. 

Menim, da je EA s tem prestopil Rubikon. Neko mejo 
med tem, kdaj je igra upravičeno le zabava in kdaj je 
izgubila perspektivo. Medal of Honor jo je, in sicer za- 
to, ker je založnik resnični konflikt zbanaliziral na nivo 
bednega hollywoodskega filmčka. Ja, s pomanjševal- 
nico. Hkrati je v propagandi zatrjeval, da se obnaša 
spoštljivo in da se gre zvestobo resničnosti. 

Torej. V svetu se odvijajo resnobno tesnobne zadeve - 
ti pa z liki, ki so ušli iz pogrošnih bukvic, pokaš tali- 
bančke kot vesoljce, da Dobro zmaga. To je ta ostud- 
na potreba šovbiznisa, da naredi ceneno zabavo prav 
iz vsega, nakar se dela, da je vse skupaj realistično, 
da bi se bolje prodajalo. To je ta igričkavost v igrah, ki 
včasih paše, včasih pa RES NE. 

(Mimogrede, včasih res ne vem, kaj je narobe s temi 
Čezlužci. Definitivno jim ne bi škodoval reality check 
v obliki dvotedenskega bivanja v Afganistanu. Ne v 
'zavezniški' vojaški bazi, temveč med kozami, turbani 
in frčečimi kroglami, ki lahko dejansko pomenijo Ga- 
me Over. Potem se jim Rambo 3 in MoH bržda ne bi 
zdela več realistična.) 

Skratka, ja, na podlagi naslovov, kot je Medal of Ho- 
nor, razumem, zakaj bi kdo rekel igram igrice. Celo 
tepel ga ne bi, če bi lahko imel z njim na ta rovaš de- 
bato. A kaj, ko je domačih razgledanih medijašev, ki 
bi se količkaj spoznali tudi na špile, tako malo. Morda 
so tudi zato igre in igrice še vedno le igrice. 

ja. Divje smo ga čakali, tale Medal of Honor. 
Prvič zato, ker gre za ponoven štart pred leti 
zelo priljubljene serije prvoosebnih streljank, 
ki se zdaj namesto med drugo svetovno vojno 
odvija v medijsko aktualnem Afganistanu. Drugič za- 
to, ker je bilo čutiti, da avtorji nočejo le kopirati Mo- 
dern Warfare, temveč ga preseči. In tretjič zato, ker je 
založnik Electronic Arts dajal vedeti, da bo šlo za res- 
nejšo, bolj pristno igro od holivudskega Call of Duty- 
ja - tako, ki naj bi dala mnogo na spoštovanje vo- 
jaštva. 
So torej razvijalci Danger Close, ki so naredili enoi- 
gralski del, in DICE, ki so ustvarili večigralskega, 
upravičili napetost? 
One. 


S tem nočem reči, da je MoH slaba igra. Ni. V redu 
streljanka je. V enoigralski kampanji te izmenično da- 
je v smrdljive škornje štirih pripadnikov ameriških 
posebnih sil, ki se preganjajo po afganistanskih pla- 
njavah in gorah. Tu izpostavi izraz "Tier 1' (prvi red), 
ki ni oznaka za določeno vrsto vojaka, marveč do- 
loča, kako važni so ti izbrani borci za narodov blagor, 
koliko sredstev zato dobijo in od kod prejemajo uka- 
ze. Ja, s samega vrha države. Lahko bi jim rekli naj- 
bolj elitni specialci. V ameriški vojski naj bi sem sodi- 
li vojščaki iz Delta Force, najhudejši mornariški SEALi 
(DEVGRU) in soldatje iz 24. Special Tactics Sguad- 
rona v okviru zračnih sil. Ampak pojem ni omejen na 
ZDA, tako da imamo lahko tudi mi Slovenci svoje 
Tier 1 bojevnike. Zadnji čas, da jih kdo pošlje nad 
udeležence v šovu Big Brother slavnih. 

Skratka, tako kot igra določi, postaneš ta in oni sol- 
dat, ki linearno hodi naprej in pošilja svinec proti tali- 
banom. Igranje je nekje med strafovsko veselim Doo- 
mom in skrivalnicami tipa Rainbow Six: Vegas. Pona- 
vadi si je dobro izbrati zaklon in od tam med nagiba- 
njem levo in desno, počepanjem ter ležanjem na tleh 
natančno pokati partizane. Včasih pa je modro, da si 
bolj podjeten. Zlasti tedaj, ko antagoniste razredčiš 
do te mere, da se lahko premakneš do naslednje 
ključne točke, s čimer prekineš dostikrat neskončno 
uletavanje pankrtov. 

V oba namena imaš s sabo največ tri orožja, od tega 
eno pištolo in dve konkretni palici smrti. Mednje sodi- 
jo jurišne puške, kot sta klasična M16A4 in belgijska 
FN F2000, kakršno vihtijo naši oboroženci, pa mitra- 
ljezi tipa M6OE3, šibrenice in ostrostrelke, plus bom- 
be. Streliva je kar dosti, tako ali tako pa ga lahko ka- 
darkoli dobiš od kameradov. 


Samotarska kampanja ni ne dolga, ne zahtevna. Na 
najvišji težavnosti sem jo končal v slabih osmih urah, 
kar je malo več od Modern Warfare 2, a pri tem ni- 
sem niti pod razno tako zašvical kot v slednji. Kadar 
te sili v klasično pešadijsko napredovanje s strelja- 
njem, se ne pokaže v dobri luči. Pomikaš se skozi oz- 
ko omejene prehode, ki se običajno razširijo v malo 
širše prostore, kjer sovražniki priletijo od spredaj, od 
strani in od zgoraj. Tedaj moraš najti primeren zak- 
lon, precizno streljati in se včasih premakniti, ko od 
kod prifrči kaka granata. Ne rečem, nekaj situacij je 
taktično dobro zamišljenih in zanimivih, recimo tista, 
ko se ravbar skrije za otroški vrtiljak, s katerega visijo 
konji, nakar ne veš, ali si poknil njega ali plastično 
žival. Pri trudu ti nemalo pomagajo spremljevalci, ki 
dobro masakrirajo sovrage, pri čemer je občutek me- 
stoma izvrsten. A najsi svoje počneš v mestu Gardez, 
kjer skušaš dobiti podatke od uporniškega vodje, puš- 
čavski dolini, letalskem pokopališču ali zasneženih 

AMERIŠKI SOLDAT 


Napredek je v vojnem času urnejši in ameriški peša- 
ki so danes videti drugače kot v prvi Zalivski vojni. 
Aggressor pove, kako so opremljeni v Afganistanu. 


Čelada: MICH TC-2000 je kilogram in pol težak 
čebrič iz kevlarja s penasto podlogo, da soldat ob 
udarcu ne pade v nezavest. Ščiti pred drobci granat 
in pištolskim strelivom, ne pa tudi pred zadetki iz 
pušk. 


Nočna optika: kompakten enookularni nočnogled 
AN/PVS-14 je moč pritrditi tako na čelado kot orož- 
je. Svetlobo iz okolice pasivno ojača za štiridesetti- 
sočkrat, zato vojak ob svetlobi zvezd razločno vidi 
300 metrov daleč. 


Očala: balistična očala z lečami iz polikarbonata od- 
bijajo dobce granat in celo šibre. Za zaščito oči pred 
finim peskom, ki ga je na Bližnjem vzhodu v zraku 
polno, imajo vojaki še motorističnim podobna 
očala. 


Kumunikacija: člani manjših skupin se med seboj 
sporazumevajo z radiem AN/PRC-148 s šifriranim 
kanalom. 


Obleka: pod uniformo ima pešak več plasti obleke iz 
umetnih snovi, namenjene vpijanju in odvajanju 
znoja ter ohranjanju telesne temperature, podobno 
kot pri naprednih športnih oblačilih. 


Kamuflaža: Kamuflažna uniforma ima tako imeno- 
vano digitalno — kockasto shemo, ki naj bi bila teže 
opazna od zvezne. Trenutni univerzalni tribarvni 
vzorec UGP se bo zelo kmalu umaknil sedembarv- 
nemu 'multicamu' v različicah za več okolij. 


Balistična zaščita: Improved Outer Tactical Vest je 
zadnja različica zaščitnega jopiča interceptor. Več 
plasti umetne tkanine kevlarja ščiti pred pištolskimi 
kroglami in šrapneli, medtem ko dve spredaj in za- 
daj vsajeni keramični plošči varujeta pred običajnim 
strelivom iz pušk. Osnovni pribor tehta osem kilo- 
gramov, z dodatnimi ploščami ter vratnim, med- 
nožnim in ramenskimi ščitniki pa blizu petnajst! 


Nosilec opreme: čez zaščito si soldat nadene Figh- 
ting Load Carrier, jopič z žepki za šest nabojnikov za 


IGROVJE 


puško, štiri ročne granate, čutare, živež, prvo po- 
moč, radio, opremo za orientacijo ter električne ba- 
terije. Napolnjen FLC povprečno vaga deset kilogra- 
mov. Brez PSPja. 


Oznake: ramenski našitki označujejo pripadnost 
enoti in v infrardečem spektru žarijo v obliki ame- 
riške zastave za prepoznavo z nočnogledi. 


Rokavice: balistične rokavice iz kevlarja so odporne 
na ogenj in rezanje. 


Orožje: M4 je štiri kilograme težka avtomatska ju- 
rišna puška — karabinka v kalibru 5,56 x 45 mm NA- 
TO. S kratko cevjo in učinkovitim dosegom do 300 
m je primerna za mestni boj. Za večje razdalje ima 
vsaj en član voda njeno dolgo inačico SR-25 ali 
M14, obe v kalibru 7,62 mm. Vsaj en soldat voda je 
opremljen s podcevnim 40-milimetrskim bombo- 
metom M203, še eden pa z lahkim puškomitralje- 
zom M249, ameriško različico belgijskega minimija 
ki jih imamo Slovenci. 


Dodatki na puški: ACOG M150 je optični namerilnik 
z do osemkratno povečavo. Ob cevi je ploščati AN/ 
PEO-2: infrardeči laserski namerilnik za nočno boje- 
vanje, katerega curek je viden le z nočnogledom. 


Pištola: beretta M9 je ameriška vojaška verzija be- 
rette 92FS, ki jo ima Slovenska vojska. Pištola v ka- 
libru 9x 19 mm je učinkovita do 50 m daleč. 


Ročne granate: M67 je ročna bomba teže pol kilo- 
grama, ki jo vojak sune dobrih petdeset metrov da- 
leč. Eksplozija povzroča hude poškodbe na razda- 
ljah petnajst in več metrov. Zatiča se filmom nav- 
kljub ne da izvleči z zobmi. 


Kolenski ščitniki: plastične ploščice varujejo sklepe 
pred odrgninami, ko se možje mečejo na kolena. 


Škornji: moderna vojaška obutev je narejena iz 
umetnih tkanin, kot je goretex, ki zagotavljajo od- 
pornost pred vodo in hkratno odvajanje potu. Ob- 
stajata inačici za evropsko in puščavsko podnebje. 


Splošno: študije so pokazale, da se vojaki najbolje 
obnesejo, ko trogajo tretjino svoje teže, medtem ko 
Američani v Afganistanu nemalokrat nosijo več. 
Našteta oprema mimogrede nanese 30 kilogramov. 

vršacih, je postopek na moč standardiziran. Sovraž- 
nikov je namreč malo vrst, njihova umetna pamet pa 
je venomer enako polsposobna. Talibani in Čečeni, ki 
so jih iz nekega razloga privijačili v špil, se znajo skri- 
vati za skalami, se premikati in te obsipavati s krogla- 
mi ter občasno s kako bombo. Toda redki njihovi ju- 
riši niso farsa, nevarni so le v masi in so tam pred- 
vsem zato, da jim lahko podeliš milostni šus v glavo. 


Zluftaj jim riti 

Vendar so se razvijalci potrudili, da so tipsko napre- 
dovanje skozi gruče strelovoljnega mesa vzvalovili z 
alternativnimi prijemi. Tako naletiš na eksplozijo v 
bajti, iz katere te kolega vleče na varno, ti pa iz se- 
dečega položaja še malce omotičen pokaš zasledo- 
valce ... furanje ATVja čez drn in strn (žal spet docela 
linearno) in v bistvu komajda smiselno ... izgubo 
orožij med padcem iz letala ... snajperiranje oddalje- 
nih tarč na gorskem pobočju ... vdor v sobano, kjer v 
upočasnjenem premikanju naluknjaš ugrabiteljske 
čefare ... vlečenje pozornosti strojničnega gnezda na- 
se ... tiholazenje po vasici ... sedenje v bojnem heli- 
kopterju apache AH-64, ki se dinamično premika 
sam, ti pa raketiraš in mitraljiraš cilje na zemlji ... 
iskanje upornikov po gorskih votlinah ... razpošiljanje 
metkov iz džipa in statičnega topa ... rabo laserskega 
namerilnika, s katerim na vnaprej določenih mestih 
mečeš v luft zgradbe, vozila in ubožne posameznike 
... beg dol po pobočju pred hordami zasledovalcev ... 
in branjenje pozicije v obliki kamnite kočure, od kate- 
re zaradi fizikalnega pogona ostaja vse manj. Ja, 
mnogo se dogaja v Medal of Honor. 

Pri tem občutek niti ni preveč filmski. Ali, bolje re- 
čeno, tak kot v Modern Warfarih, saj se MoH drži ne- 
kaj resnejšega. S tem ne mislim, da manjka kino- 


Snetiju nadenejo zloščeno odličje, a si ne more 
kaj, da ne bi imel občutka, da ga že ima v vitrini. 

čisto zabavna v dokaj raznolika in 
napeta v v redu večigralstvo v izne- 
veri se obljubam s tatinsko kopira x 
premalo lastnega obraza x nerazhroščenost x 


Danger Close -- DICE / EA 


Na koncu dolge misije, ki se začne:S puščavsko vožnjo, me je presenetil hrošč, 
zaradi katerega sem moral čistofod začetka naloge. Nisem bil navdušen. 


spektakla, ker je še vedno zadosti velikanskih eksplo- 
zij po zgledu Michaela Baya, ko prijateljski lovci rake- 
tirajo sovražne položaje, AC-130 vrže v luft cel konvoj 
kamionov ali talibanom uspe sklatiti tvoj transportni 
helikopter. Unrealov pogon pri tem copra solidno po- 
dobo, čeprav so liki nekam kvadratasti in teksture 
švoh. Ampak ton vsega skupaj je bolj mračen, žalo- 
sten kot v MW. Če boš v tej igri slišal šalo, bo trpka, in 
če boš videl nasmeh, bo to zato, ker je njegov lastnik 
ravno vzel skalp talibanu. K temu prispevata tem- 
nejša barvna paleta in avtentičen militarističen jezik, 
ki ga uporabljajo namrščenci. Besed, kot so lima 
charlie, mike, FLAR in sguirter, mrgoli, in včasih na- 
vaden človek niti pod razno ne ve, o čem se gospodje 
sploh menijo. Zato glej okvir z razlago izrazja. 


Igra za mulčke 


Je pa seveda vprašanje, ali je nerazumevanje pro- 
blem. Moram reči, da niti ne, kajti zgodba je na ravni 
pogrošne knjige in nič kaj boljša kot v Modern Warfa- 
rih. V glavnem gre za to, da se po radiu veliko spo- 
roča o CSARjih in AFOjih ter se kriči o krizi, medtem 
ko v štabu politično nastavljen kreten odloča o življe- 
nju in smrti vojakov na terenu. Tu je nekaj soli in kri- 
tike sistema, a to v splošnem izzveni v velik nič na ra- 
vni slabih akcijskih filmov, v katerih bi vlogo zavrnil 
še Chuck Norris. Sovražniki nimajo niti trohice obra- 
za, saj so le komarji, ki jih sesuvaš s svojimi visoko- 
tehnološkimi otepači, analiza situacije je nikakršna in 
igra niti pod razno nima jajc, da bi rekla kakšno o 
(ne)smiselnosti čobodre v Afganistanu. Celo groza 
vojne, ki so jo poudarjali stari MoH, je nekam ponik- 
nila. Zdaj je biti soldat pretežno kul, čeprav včasih 
malo umreš. 

Hm, boš rekel, saj je samo igrica! Že. Toda EA jo je 
skušal predstaviti kot nekaj več. Kot nadgradnjo eno- 
stavnega najstniškega ratatataja v Modern Warfare. 
Kot resen hvalospev soldatom, ki se tam borijo. To 
zadnje mu mogoče celo uspe. V vsem ostalem pa je 
MoH navadna, nepresežna pucačina brez trohice am- 
bicij po veličini, saj se le-ta utopi v povodnji sposoje- 
nih idej. Zlasti iz Activisionovega direktnega konku- 
renta. Pri veliki večini situacij imaš občutek, da si jih 
že nekje izkusil, medtem ko so nekatere celo direktno 
ukradene, tako iz Modern Warfare kot drugih naslo- 
vov. Pač po sistemu 'če se to prodaja, dajmo met še 

tovariši iz zraka: Tarče Po na ku 


Igra ti v roke potisne laserski namerilnik za 'barvdnje' ciljev, ki jih nato s 


esujejo 
i je sodi tudi meso. 


mi'. Premalo je edinstvenih sekvenc, recimo ko v do- 
lini napenjaš oči, da bi videl skozi peščeno zaveso ... 
ko prideš v votlino in imaš na očeh zeleno optiko, na- 
kar ti partizani podkurijo s svetlobnimi raketami, da 
ne veš, s čim bolje vidiš ... ali tista v poplesavajočem 
apachu. Saj se igra spodobno in adrenalin šiba. Ven- 
dar fali udarnosti in samosvojosti. 

Dotično bi lahko ustvarjalci dosegli s tistim, s čimer 
so nas rajcali. Z avtentičnostjo sodobnega bojevanja. 
Toda ostalo je pri propagandi in željah. Vse to reše- 
tanje in prodiranje in padanje in zabadanje in spet 
rešetanje je prav smešno, če naj bi oponašalo real- 
nost. Sila recimo dvomim, da so ameriški specialci 
kdaj šprintali nizdol afganistanske gore, se vmes 
obračali in pri tem pobili tristo talibanov. V redu, pra- 
vljica, igrica. A naj nas potem ne bašejo z avtentiz- 
mom. Ki je pravzaprav cokla, kajti na njegov rovaš 
so v špilu le bledi talibanski borci, ki se ločijo kveč- 
jemu po trenirkah. Ne pričakujem robohitlerja in de- 
setmetrskega šefa, a vseeno. MW je znal golaž začini- 
ti s psi in specialci. 

Poleg tega se špil ne more pohvaliti z razhroščenost- 
jo, saj so v njem grdi felerji, od tega, da ti izgine la- 
serski merek in ne moreš končati misije, do nasprot- 
nikov, ki tečejo v zidove in visijo skoznje, problemov 
z registracijo ter padanja s strežnikov. Tolikšne ko- 
ličine svinjarije si izdelek tega kalibra ne bi smel pri- 
voščiti, zaplate gor ali dol. 


Udar z drugimi 


Medal of Warfare, ee, Honor seveda ni le puščavniška 
kampanja. Samotarju je poleg nje na voljo odklepa- 
bilni modus tier 1, kjer greš znova v nivoje iz štorije. 
Le da je tokrat smisel ta, da jih opraviš čim hitreje ter 
pri tem nabereš čim več točk. Z natančnimi streli na- 
biraš pike in ustavljaš uro, težavnost pa je navita, saj 
od tovarišev ne dobiš streliva, merjenje je oteženo ter 
poškodbe so konkretnejše. Izid roma na internetne 
lestvice, kjer se merijo ljudje z vsega sveta. Tier 1 je 
nekaj časa zanimiv, je pa res, da igralni sistem ni do- 
volj kompleksen in dodelan, nivoji pa ne tako dobro 
zamišljeni, da bi podpirali daljše igranje. Ni to Van- 
guish. Škoda, da ni ničesar sodelovalnega, tako kot 
ločene misije special ops v MW2, ki so bile res luštne 
in so nudile več zabave ter dolgoročne privlačnosti 
kot tier 1. 

Me: 


ČUDNA ŠPRAHA 


Na enem področju MoH raztura — v iz- 
boru avtentičnega vojaškega besed- 
njaka. Res pa je, da če nisi vsaj malo 
podkovan v tem specialnem narečju, 
včasih ne razumeš ama nič, ker ORFi 
letijo okrog kot svinec. Zato sem imel 
med igranjem pri sebi nenehno be- 
ležko in si zapisoval pojme, da jih vsaj 
malo razložim, če jih EAjevci že niso 
mogli v priročniku. Za razumevanje 
špila in za naslednjič, ko se boš z ruza- 
kom potikal po ameriško 'osvoboje- 


nem' Afganistanu. Takrat bodo že 
otroci govorili LIMA CHARLIE! 


ARA — Anti-Aircraft Artillery ali protile- 
talsko topništvo, tudi 'Triple-A' (trojni A) 
AG-130 — Lockheedovo letalo s čuda 
oborožitve za napade na talne cilje. 
AFO — Advance Force Operations, oz- 
naka za posredovalne specialne enote, 
zbrane iz vseh rodov ameriške vojske, 
ki jih uporabljajo za izvidništvo in pri- 
pravo operacij. 

Alta, bravo, charlie, ... yankee, zulu — 
fonetična abeceda, ki jo uporabljajo 


Natove sile, da pri sporazumevanju ne 
prihaja do zmešnjave. 

ANA — Afghan National Army, afgani- 
stanska vojska. 

AO — Al Ouaida. Ce ne veš, kaj je to, 
zlezi izpod skale in si otresi koščice iz 
kožuha. 

ASAP — As Soon As Possible, takoj, ko 
bo mogoče. 

bingo fuel — v rezervoarju je še toliko 
goriva, da je mogoča varna vrnitev v 
oporišče. 

bird — letalo, satelit ali izstrelek. 

CAS — Close Air Support, bližnja pod- 
pora iz zraka. 

casevac — Casualty Evacuation, eva- 
kuacija ranjencev. 

CENTCOM — Central Command, osred- 
nje poveljstvo. 

chinook — vrsta transportnega helikop- 
terja. 

CSAR — Combat Search and Rescue, 
bojna iskalna in reševalna operacija. 
danger close — oznaka, ki pomeni, da 
so v območju topniškega ognja prija- 
teljske enote. 

ETA — Estimated Time of Arrival, oce- 
njen čas prihoda. 


FARP — Forward Arming and Refuel- 
ling Point, osprednja točka za obo- 
rožitev in obnovitev goriva. 

FLAR — Forward Looking Airborne Ra- 
dar, radar v zraku, obrnjen naprej. 
ground pounder — izraz, ki ga pripadni- 
ki zračnih sil uporabljajo za talne eno- 
te. 

hard point — utrjen zaklon. 

IED — Improvised Explosive Device, 
improvizirana eksplozivna naprava. 
lima charlie — lima je pri NATOvih si- 
lah daljša beseda za črko L, charlie za 
C, kratica LC pa pomeni 'loud and 
clear', torej jasen in glasen sprejem 
sporočila oziroma njegovo potrditev. 
klick — kilometer. 

LZ — Landing Zone, območje pristanka. 
LZ is cherry / ice — območje pristanka 
je ogroženo / ni ogroženo. 

mike — mike je pri NATOVih silah dalj- 
ša beseda za črko M in v igrinem kon- 
tekstu pomeni minute. 

pucker factor — strah pred prvim pa- 
dalskim skokom iz letala. 

roger / wilco — roger je druga beseda 
za 'received' (prejeto), wilco pa za "will 
comply' (tako storim). Ja, junak Space 


IGROVJE 


Ouestov je vic na ta račun. 

ORF — Ouick Reaction Force, sile za hi- 
ter odziv. 

SITREP - Situation Report, poročilo o 
situaciji. 

sguirter — sovražni borci, ki tečejo iz 
zgradb med napadi ameriških zračnih 
sil. 

TADS — Target Acguisition and Desi- 
gnation Sights, sistem za zajem in 
oznako ciljev. 

texaco — mesto za obnovo goriva. 

TF — Task Force, skupina vojakov, od- 
rejenih za izvršitev posebne naloge. 


ME zd mora rova 


Tekmovalno večigralstvo je kajpak prisotno. Je do- 
cela ločeno od single playerja - ne le po zagonski da- 
toteki, saj so ga naredili DICE namesto Danger Close 
in teče pod njihovim pogonom Frostbite. Razlika v 
občutku je nekaj časa prav moteča, a se navadiš. 
Prav tako se ti nekaj časa zdi, da gre za malo porezan 
manj vozili, spojen z nitmi iz MW2. A ni tako - vsaj ne 
povsem. 

Največje število igralcev je 24, kart je osem, strani 
dve - zahodne sile in OPFOR aka Opposing Force 
(včasih so jim rekli talibani, nakar je EA pokleknil 
pred debilnim medijskim linčem), načini pa štirje. V 
combat mission skuša ena stran očistiti pet ciljev in 
druga to preprečiti ... team assault je moštveni death- 
match ... v objective raid skušajo OPFOR;jevci saboti- 
rati dva cilja, medtem ko jim zahod to preprečuje .... 
sector control je pak prevzemanje kontrole nad tremi 
cilji, ki jih simbolizirajo zastave. Nič novega, se pravi, 
a v redu izvedeno in umeščeno na fino načrtovana, 
razgibana prizorišča, kjer je težko kampirati. 

Tudi zato, ker je lahko smrtonosna že ena krogla. 
Zlasti na začetku crkuješ kot mladi prašički v klavni- 
ci, ker te izkušeni dobesedno masakrirajo. A s 
poštenim vložkom časa naštudiraš karte in finte ter si 
nagradiš poklic. Ti so trije znani: pešak z jurišno 
puško, sniper s snajperko in specialec z bazuko, na 
obeh straneh praktično enaki. Z udejstvovanjem na- 
biraš izkušnje, s katerimi si višaš rang, odklepaš do- 
datna krepela ter nadgradnje zanje in si nadeneš 


pm aRraro Role vt a II a TEN (ee 
<Tier 1kill' v večigralstvu pomeni, da:si-poknil nekoga, ki je bit bolj izkušen kot 
iz Tesneje kot sodeltiješ-s-svojimi kameradi, laže si pripišeš take uspehke. 


boljši oklep. Rahlo frpjski sistem ni izviren, saj se 
močno zgleduje po Modern Warfare 2, od koder so 
vzeti tudi uničljivo okolje in možnarski udari ter pod- 
obne 'specialke', ki jih dobiš z zaporednim pobija- 
njem sovražnikov. Na drugi strani ima Bad Company 
2 večje karte z več sodelujočimi in več vozili, saj lah- 
ko tu furaš komaj kak transportni oklepnik. 

No, MoHin multi kljub združevanju prijemov od dru- 
god dostavi nekaj zase značilnega. To je predvsem 
nihanje med željo po tem, da med divjim šmajsanjem 
uletiš na dvorišče, in previdnim razpošiljanjem krogel 
z razdalje v piksel velike betice nad ograjo. Ker ni 
dohtarjev, je smrt dokončna, medtem ko so karte do- 
kaj majhne, da je akcija stalno napeta, in oblikovane 
tako, da se besno dirjanje okoli ne izplača. Treba je 
naštudirati ozka grla in odprtost posameznih delov, 
dočim sta bistvena za uspeh tako posamična spret- 
nost (in zloba pri obleganju točk za respawn, hihi) kot 
moštveno sodelovanje. Če združiš tole dvoje, dobiš iz- 
vrstne bitke, polne tako premišljenosti kot adrenalina. 
Kar je seveda dosti laže doseči, če igraš s poznanimi 
ljudmi. Tistim, ki si za prijatelje vzamejo čas, bo v pri- 
merjavi z MW2 sedlo tudi, da si je moč omisliti lastne 
spletne strežnike, tako kot v Bad Company 2. 

A žal je danes dobrih - kaj dobrih, odličnih! - prvoo- 
sebnih nažigaških multiplayerjev, kot bi jih naklel, od 
Modern Warfare 2 in Bad Company 2 prek Halo: 
Reacha do MAGa. Čeprav tale v Medal of Honor ni zr- 
calna kopija nobenega in se igra dobro, ima vseeno 
premalo svojega. 


pe ) 1 


Smo se za to borili? 


In to je prekletstvo obeh plati tega nesrečnega špila. 
V skrbi za prodajo, ki je doslej z milijonom in pol ko- 
sov v prvem tednu zadostna, so naredili igro, ki pre- 
malo inovira in se preveč drži plota, nakar so jo pod- 
prli z lažnivo oglaševalsko kampanjo. Če se hvalijo z 
avtentično sliko moderne vojne', zakaj ni notri smrti 
od ene krogle? Zakaj se ozdraviš samodejno - Halo je 
to razložil z oklepom, kaj pa tu? Zakaj ni poškodbe- 
nega modela sovražnikov, tako da talibana šutneš v 
adamovo jabolko, a on lepo naprej teče ter strelja? 
Zakaj so tvoji kameradi nesmrtni in jim ni mogoče 
poveljevati? Zakaj je odsun tako ničev? Zakaj je snaj- 
periranje na pet kilometrov enostavno kot pasulj? Za- 
kaj so stopnje tako grdo omejene, da ne moreš stopi- 
ti niti koraka izven predpisane poti, v šunjačkih sek- 
cijah pa ne popokati luči? Ne zahtevam realistične si- 
mulacije, toda uresničenje podobnih elementov bi 
tvorilo lepo priložnost, da EA naredijo igro, ki bi upra- 
vičila njihova gesla tipa 'most authentic modern war 
experience'. 

Kar je bulšit. Naredili so kanec resnobnejšo arkado, 
ki jemlje od vsepovsod, stavi predvsem na dogajan- 
cijo in ima veliko premalo lastne identitete. Saj se 
imaš med preigravanjem fino in multiplayer skriva 
kar dosti. Nekateri po napornem dnevu hočejo samo 
enostavno pokanje talibajskov. Toda nove MoHe ni- 
smo divje čakali zato, da bomo nato polni že videne- 
ga rekli "Ajt, v redu." 


X. -pazukiranje ne spada med standardna opravila v-MoH. Zlasti ne s temle an- 
—— čientnim bljuvalom, ki so ga vzeli Lari Croft Imaš pa zanj ipak priliko. 

Na prvi uč pač reli kot reli. Imam sovoznika, ki 
bere radar in bahje vrešči ob trkih, sam pa posku- 
šam kar najbolje jemati ovinke. A na žalost so tla 
ravna in povratni odziv švoh, zato se ne pelje sočno. 


Konec portugalske etape se že res zaključi na sta- 
dionu, vendar arenskih dirk kljub temu ni. Pa bi doga- 
janje popestrile. 


Takole bedno je videti nastavljanje pred dirko in 
popravljanje poškodb. Slednje nimajo velike vloge. 


ke 

Tole pred menoj so duhci v spletnem multiplayerju. Ta deluje prek 
Gamespya in nudi dosti možnosti. Vendar si ne predstavljam, da bi si 
družba želela odvoziti celotno prvenstvo od Svedske do Walesa. 


o relijev s Colinovim blagoslovom, naj mu bo 

zemljica lahna, sem bil mnogokrat kritičen. 

Vendar jim nisem nikdar oporekal zabavnosti. 

Codemasterji vedno udejanijo vzdušno in pri- 
vlačno vožnjo, zamere njihovim izdelkom gredo pra- 
viloma le na račun raztegovanja serije, nesmiselnega 
žongliranja z elementi ter manka novosti. Tale WRC, 
dasiravno nosi uradno licenco svetovnega prvenstva 
in z njo dirkače, prizorišča in pločevino zaključujoče 
se sezone, pa jo na žalost odnese slabše, saj kratko- 
malo nima ne dobrega ozračja, ne dodelanosti. Ker je 
reli zaradi samotarskosti že privzeto bolj dolgočasen 
računalniški šport, je splošna (pod)povprečnost toli- 
ko bolj opazna. 


Moj avto je čoln 

Ne rečem, na trenutke zna biti igranje z močnejšimi 
dokijskem prahu, iberskih cestah in zasneženih šved- 
skih kolovozih. A ti delčki se utopijo v splošni nenav- 
dahnjenosti in preden prideš do tristo konj, je potreb- 
nega veliko duhamornega priganjanja citroena C2, 
clia ter sličnih malčkov. Itak pa glavna težava ni moč 
štirikolesnika, marveč v prvi vrsti slab občutek stika s 
podlago. Namesto da bi avto brutalno grabil, se ru- 
kal, poskakoval, nadzorovano drsel in metal šodr na 
vse strani, se obnaša kot enolično drseč čoln. 

Vtis plovbe samo še poglobi dejstvo, da so vsa cestiš- 
ča kratkomalo ravna, torej ni ugrezov kolesnic na ko- 
lovozu, neenakomernega blata in jam na makadamu. 
Luže so denimo le spremenjena tekstura brez dejan- 
skih vdolbin. To je za sodobno igro res apnenčarsko, 
saj so imele 3D-cestišče podobne igre že pred veliko 
leti. In za nameček podlaga ne oddaja konkretnega 
zvoka, ki bi izboljšal vzdušje, recimo hrupa peska v 
kolotekih ali surovega škripanja gum. 

Sami brzinci so na prvi pogled raznoliki, v redu spe- 
ljani in trinajst lokacij letošnjika je vnešenih čisto do- 
volj avtentično. A podrobnejši vpogled pokaže nedo- 
delanosti, kar z izgovorom časovne stiske priznavajo 
celo sami avtorji. Mnogokrat ceste delujejo preveč 
umetne in preširoke. Želel bi si bolj pestre pokrajine 


in manj nedoslednosti pri trdoti okoliških objektov. 
Predvsem pa bi morala igra ne oziraje na licenco vse- 
bovati vsaj še super osmice, če ne kar krožnih dirk z 
več tekmovalci hkrati. Takisto bi bil lahko manj ro- 
botski sovoznik, ki monotono napoveduje zavoje. To- 
da zabavni elementi žal niso na spisku vsebine, 
čeprav gre za lahkoten, vsakomur dostopen izdelek 
in ne za garaški špil nalik legendarnemu Richardu 
Burnsu, naj tudi on počiva v miru. 


Nezabavna arkada 


Dodatno k slabemu občutku pripomore sam igrin 
ustroj. Izdelek ne pozna nikakršnega blišča, kamoli 
divljenja nad stroji. Meniji so sterilni, dočim mehan- 
karijo izvajamo negrafično, z vrsto neprivlačnih drsni- 
kov. Poleg tega so si avtorji privoščili tako neumnost, 
da nižamo in tršamo podvozje ter nastavljamo zobni- 
ki kar na pamet, saj predogleda proge oziroma infor- 
macij o njej ni! 

S tipkovnico si čolnom ..., no, avtomobilom docela 
kos celo pri izklopljenemu nadzoru stabilnosti. Vodlji- 
vost je preprosta in tudi vklopljen poškodbeni model 
ne ogroža stopničk. Volan po mojem mnenju ne do- 
prinese in še težave so z različnimi modeli. Dobra 
uvrstitev je drugače nagrajena z gotovino, novimi po- 
slikavami in premožnejšimi sponzorji, čemur škatla 
pravi kariera. Tako počasi, prepočasi, napredujemo 
po kategorijah, od juniorske grupe prek P-WRCja in 
razreda S2000 do aktualne Citroenove ter Fordove 
specialke. Na kraju dobimo še pet članov grupe B, ki 
pa vtisa zaradi naštetih zamer ne popravijo. 

Poleg osrednjega grozda mnogih relijev je na voljo 
večigralstvo, bodisi izmenjevaje za enim računalni- 
kom, bodisi spletno. V slednjem istočasno tekmuje 
do 16 dirkačev, rezultati pa se beležijo in rankirajo. 
Nerazumljiv minus je, da slednji modus prikazuje 
duhce tekmecev, dočim ghost cara pri igranju s kole- 
gom ni. A špil je pač celokupno površno napravljen 
in ga resnično ne morem priporočiti nikomur. Kolca 
se nam lahko po Colinu 2.0 in RBRJu! 


Kapitan LordFebo zehaje krmari barko med sm- 
rekami in se spominja boljših časov. 


JO 


niti en element ni vreden izpos- 
tavitve x obrtniški izdelek brez za- 
nosa in težnje po zabavnosti x švoh 
filing ceste x jadna predstavitev se ni duhca x 


Milestone / Black Bean 


Time 00:04.45 


Vožnja z grupo B je domala neobvladljiva in pravzaprav nezabavna. V razredu so 
lancia S4, peugeot 205 T16, citroen BX4 TC, ford RS200 in renault R5 maxi turbo. 
Grdo je, da so dotičniki v konzolastični verziji, ki je že v štartu dražja, za doplačat. 

ancoska delavniča čene z se je proslavila z —E 
odelom alpine A110. Leta 1974 rjoje kupil Renault. 


WRGC 1973-2011 


Beseda rally pomeni zbirališče, saj so 
bile predvojne dirke avtomobilov za 
domačo rabo bolj pikniki kot pa resne 
tekme. Dandanes ta mednarodni šport 
dirkanja čez drn in strn združuje zveza 
FIA pod kratico WRC, ki stoji za World 
Rally Championship. Čeprav se je WRC 
kot blagovna znamka pojavila šele v 
devetdesetih, njene korenine segajo v 
začetek sedemdesetih let. Oficielno 
prvo sezono mednarodnega relija so 
otvorili januarja 1973 v Monte Carlu, 
na koncu pa je slavil kupe alpine A110. 
Naslednje tri lovorike so pripadle stra- 
tosu, ki ga je Lancia razvila prav pose- 
bej za dirke. 

Zlata doba tega avtošporta je prišla v 
začetku osemdesetih, ko so komisarji 
vsled zanimivosti in napredka sprostili 
pravilnike in dali možnost štirikolesne- 
mu pogonu, kar je spočelo znamenito 
grupo B. Zanimivo je, da večina kon- 
struktorjev ni verjela v prenos moči na 
vsa kolesa, kajti bil bi naj prekomplek- 
sen in nepreizkušen. Ojunačili so se 
šele, ko je Audijev testni model guattro 
peljal scat vso konkurenco za pol ure! 
Naslednja štiri leta so se med smreka- 


| mi, po blatu in makadamu zato podili 


500-konjski prisilno gnani dirkalniki, 


" na primer peugeot 205 T16 in lancia 


delta S4. Potem pa so grupo B zavoljo 
pretiravanja, ki je botrovalo več mno- 
gosmrtnim nesrečam, leta 1986 sko- 
raj čez noč ukinili. (Vedež na to temo 
najdete na stranki pod številko 503.) 
Sledilo je šestletno kraljevanje nove 
lancie delte, saj so se Italijani najhitre- 
je in najbolje prilagodili novim zapo- 
vedim skupine A, ki so omejile moč, 
težo in tehnologijo ter dvignile obvez- 
no število prodanih komadov dotične- 
ga avta na 5000. V igro so vstopili še 
Japonci — Toyota s celico, Subaru z 
imprezo in Mitshubishi z lancerjem. Ti 
so si po izstopu lancie podajali lovori- 
ke vse do leta 2000, ko se je začela 
najprej Peugeotova, nato pa Citroeno- 
va in Fordova prevlada. 

Leto 1997 je prineslo prevetrena pra- 
vila in spočelo tako imenovane avto- 
mobile WRC. Dirkalniki so temeljili na 
grupi A, kar pomeni turbinske 2-litrs- 
ke agregate in štirikolesni pogon. A ti 
komponenti nista bili nujni za prodajni 

model, le osnova karoserije je morala 
biti enaka. Nadalje so vpeljali sekvenč- 
ni menjalnik (pedalo za sklopko upo- 
rabljajo le za speljevanje) in z restrik- 
torjem zožili premer sesalne cevi na 
34 milimetrov. S tem so omejili moč 
na uradnih 300 konj. A kljub temu so 
sodobne tehnologije naredile te avte 
enako hitre kot one iz prejšnjega de- 
setletja, saj so bili mnogo bolje vod- 
ljivi, moč pa je bila na voljo v širokem 
delu obratov. Ze v prostem teku pri 
2000 vrtljajih imajo specialke WRC 
več kot 200 konj! Četudi se je v tej 
kroni relijaškega udejstvovanja zvrsti- 
lo kar nekaj proizvajalcev, med njimi 
Hyundai, Škoda, Seat in Suzuki, je z 
dodelanostjo avtomobilov vrtoglavo 
rasla cena razvoja. Ob vseh ostalih te- 
žavah industrije so firme izstopale ena 
za drugo in ko je leta 2008 cirkus za- 
pustil Subaru, sta kot fabriški moštvi 
ostala le še Ford in Citroen. Sledenje- 
ga voznik Sebastian Loeb je v času 
branja že svetovni prvak. 

Vseeno pa niso to edini reli avtomobi- 
li, saj je tosortnih podpornih tekmo- 
vanj pod okriljem Mednarodne avto- 
mobilistične zveze še cela vrsta. Ob- 
staja J-WRC, v katerem do 28 let stari 
vozniki šofirajo avte skupine S1600 
(dvokolesni pogon, 1600 kubov, 230 
konj), pa P-WRC, kjer sodeluje grupa 
N (4x4, turbo), in S-WRC z avtomobi- 
li razreda S2000 (dvolitrski atmosfer- 
ski motorji, recimo fabia, polo, grande 
punto...). Vsi ti razredi imajo dosti več 
omejitev, standardizirane kose in bolj 
temeljijo na komercialnih modelih, za- 
radi česar je sodelovanje cenejše. 
Prihodnjeletna, 39. sezona Svetovne- 
ga prvenstva v reliju pa bo prinesla re- 
volucionarne spremembe, kakršnih ni 
bilo že dobri dve desetletji. Na prvi po- 
gled gre za korak nazaj, vendar so ta- 
ke 'novosti' očitno nujne za preživetje 
športa v teh nezlatih časih. Poslav- 
ljamo se namreč od dvolitrskih mašin 
in karoserij 'družinskega razreda', za- 
kaj po novem bodo dirkalniki WRC 
manjši, vzeti iz skupine S2000, le s 
1600-kubičnimi turbo motorji. Ude- 
ležbo so zaenkrat najavile tri tovarne, 
ki so že predstavile svoje štirikolesno- 
gnane specialke: citroen DS3, ford fie- 
sta in mini countryman. Prvi preizkus 
bo 13. februarja na Švedskem! 


Audi guattro je bil nekakšen utemeljitelj grupe 
krikolčeni pogon: caruje: Na koncu so razvili ver: 


OČejrav | je nori! iz relija izstopila pred skoraj: dvaj ajsetimi leti š 
oza najbolj uspešno tovarno S kar desetimi konsiru ski 


A (ii 


Tole je Sebastian Loeb, kralj relija preteklih sedmih let. Zadnje štiri naslove ' 
je osvojil s C4. WRC-avto seveda nima veliko skupnega s cestno inačico. 

elektriko'je moč obogatiti tudi kovinske in ostale artefakte, ki — 
jih lučaš proti sovragom. Tako nabiti odpadki so smrtonosnejši. 

Večina šefovskih spopadov predvideva vsaj-eno opravilo, kjer je. 

Igralni vsadki, kot je tale, minejo prehitro 


Force Unleashed Il 


rvi Force Unleashed resda ni bil akcijska mojstrovina in rajanja z wookiji vredna sek- 
ljačina, na katero privrženci sage Star Wars čakamo od časov Kyla Katarna, bradate- 
ga heroja legendarnega niza Jedi Knight. Na računalnikih je za nameček nesramno 
zamudila in si v Jokerju 198 prislužila oceno 79, piko več kot leto starejša konzolna 
različica. A kljub temu se je izkazala za solidno, dinamično mečevalščino s primesjo rabe je- 
dijskih, pardon, sithovskih coprnij. Manko prave borilne globine je vsaj deloma opravičila z 
uničevanjem okolice in fizikalnim karafekanjem, katerima sta botrovala pogona Havok in Di- 
gital Molecular Matter. Priljubila pa se je zlasti s slaboritnim herojem ter zgodbo, ki je všečno 
razširila Vojno zvezd, kakršno večina ljudekov pozna iz obeh filmskih trilogij. 
Temu ustrezno sem bil prepričan, da bom o drugem delu silnih dogodivščin Vaderjevega 
skrivnega vajenca pisal v samih presežnikih. A zgodilo se je nekaj drugega, ob čemer lahko 
zgolj skrivenčenih ust zapojem: o jodl jodl Yoda! 


Po sili razmer 


Stvari se začnejo še kar obetavno. Force Unleashed 2, ki je časovno vpet med Epizodi 3 in 4, 
štorijo nadaljuje na malce presenetljiv, a pričakovan način. Starkiller, ki je v kanonskem kon- 
cu prvenca podlegel združenim močem temnega astmatika in cesarja Palpatina, je očitno 
preživel. Ali pač? Ko ga Darth Vader v uvodni sekvenci spusti iz kletke, kamor ga je zaprl, da 
bi ga očistil vpliva svetle strani Sile, mu namreč zaupa, da je v resnici le eden od številnih klo- 
nov preminulega sithovskega vajenca. Starkiller krušnemu očetu seveda ne verjame in ob 
prvi priliki pobegne. A bolj kot beži in s tem odvija klobčič rdeče niti ... 

... bolj igra zanemarja zanimivo premiso, iz katere bi se lahko izcimila konkretna zgodba. Nje- 
no podajanje je tako prvi vidik, kjer dvojka razočara. Lucasovi kovači so jo v primerjavi s 
prvencem zastavili skrajno neambiciozno, saj je vso Starkillerjevo pustolovščino moč povzeti 
tako rekoč z enim samim stavkom: tja in nazaj. Na borih štirih različnih lokacijah, od katerih 
je zadnja, deževni planet Kamino, delna reciklaža prve, mora tako naš silak ubežati črnemu 
vitezu, poiskati mentorja, se pridružiti uporniški ekspediciji in na koncu iz Vaderjevih krem- 
pljev rešiti kapetanko Juno Eclipse, svojo veliko ljubezen. 

In to je to. Kakega bistvenejšega vpogleda v ozadje večnega spopada med krepostnim in zlob- 
nim galaktičnim taborom ni, kakor ne nadaljnjega razvoja likov iz prvenca. Osrednji lik, kate- 
remu je stas in glas znova posodil Samuel Witwer, kogar se morda spomniš iz nadaljevank 
Battlestar Galactica in Smallville, v vmesnih sekvencah nenehno jadikuje in se nasploh vede 
kot emo cmera. Generalu Koti je namenjena vloga nergača, ki Starkillerja po komunikatorju 
neprestano opozarja, da mu je prioriteta vojna proti Imperiju in ne baba, medtem ko slednja 
tekom špila komajda odpre rosna usta. Tako kot Bobo Fetta, Yodo, princeso Leio in zvestega 
robotka Proxyja jo uzreš le bežno, in še to le v sicer kakovostnih filmskih animacijah, ki o 
domnevno pestrem zakulisju medzvezdnega epa ne izdajo praktično ničesar vznemirljivega. 
Kar pa je po svoje razmljivo, saj si špil za kaj takega ne vzame časa. Poljubnega od dveh pri- 
in si med obiskovanjem nivojev vzameš čas za iskanje svetlečih kock, ki prinašajo izkušnje in 
ti povečujejo zalogo zdravja, si lahko izkušnjo podaljšaš za dobro uro. Nekaj dodatne muje ter- 
ja deset ločenih izzivalnih nivojev ('challenges'), ki jih odklepaš z napredovanjem v kampanji. 
V njih se pomeriš v tekmovalnih igricah, kot so hitrostno ploščadenje, uničevanje živih tarč, 
odbijanje raketnih izstrelkov in zadrževanje napadalcev izven obarvanega ringa, ter osvajaš 
medalje. Kul je zlasti to, da lahko svoje rezultate poiščeš na spletni lestvici in da pri tistih izzi- 
vih, kjer tvoj nasprotnik ni le čas, težavnost strmo narašča. No, več kot ne prav dolga popre- 
stritev izzivi niso in v vsakem primeru je TFU2 skoraj za polovico krajši od predhodnika. 


Oda midiklorianom 


Za zaostalost fabule se spočetka ne zmeniš, saj se zdi, da so igrotvorci upravičili pričako- 
vanja glede predstavitve in tepežkanja. Vizualne veličine špilu res ne gre oporekati. Deli igre, 
kot je tisti, kjer ranjeno uporniško križarko med vzdušnim polzenjem skozi ozračje pospremiš 
do eksplozivnega snidenja s površino planeta ... razpotegnjeni šefovski spopad z gorogom, 
titansko kreaturo, proti kateri je rancor le podgana ... intermeco, kjer se na na hrbtu futuri- 
stičnega tramvaja otepaš uletavajočih lovcev TIE ... so polni prizorov, v katerih se tehnična 
dovršenost grafične srčike, artistična komponenta dizajna lokacij in orkestralna spremljava 
zlijejo v orgazmično zmes. 

Spektakularno ostaja tudi čiščenje požrtvovalnih jurišnikov in ostalih sovražnih enot. Glavna 
pridobitev nadaljevanja je vihtenje ne enega, marveč dveh svetlobnih mečev, ki vodi do še 
večjega števila kombinacij zamahov. V zaključke verig lahko kot prej vneseš različne Siline 
moči, ki se jih moreš posluževati tudi ločeno. Vračajo se spuščanje strel, zgrabitev, potisk, 
odbijalni sunek, švigljaj k tarči in lučanje žaromečev, novost pa je 'mind trick', s katerim člo- 
veške nasprotnike prepričaš k sodelovanju, mirovanju ali samomoru. Talente nadgrajuješ z 
izkušenjskimi točkami, ki jih pustijo padli sovragi, dočim lahko pobrane kristale tako kot v 
TFU1 spariš z mečema in ju tako obogatiš. Učinki so bolj okrasne sorte, a vendarle. 

Z arzenalom, ki mu je na razpolago, Starkiller tako upraviči titulo najhudejšega imetnika 
čudežnih mikrorganizmov - midiklorianov, ki jedije, kakršnih smo vajeni iz filmske za- 


puščine, prekaša za nekaj magnitud. Z razbijanjem železnih vrat, ustavljanjem kovinskih ve- 
trnic ter ruvanjem in metanjem vsega, kar ni neločljiv del okolišev, junak opravi dobesedno z 
levo roko. Le malo bolj se mora potruditi, da zažlajfa in zdrobi imperijske lovce, ki švigajo po 
zraku. Heca pa je definitivno konec, ko napolni namenski merilnik in se za krajši čas odene v 
vijolično tuniko, saj tedaj postane tako rekoč vsemogočen. Beli imperijski podložniki lahko 
samo opazujejo, kako sredi svetlobne nevihte kolegom odpadajo betice, kako ogromni ro- 
botski vitezi vsled sunkov Sile izgubljajo ščite in ude ter kako manjše in večje samohodke po 
srečanjih z bivšim temnim pripravnikom izginjajo v oblakih ognja. Fzzt, fzzzt, fzzzzzt! 


Gledalni in slušni aparatusi se imajo torej skrajno fino. Toda v igralnem smislu je slika manj 
navdušujoča. Da je založnik odpustil nekatere člane ekipe, ki je delala prvenec, vključno s pro- 
ducentom in vojnozvezdnim gurujem Hadenom Blackmanom, se očitno ni izšlo, saj v TFU2 
skoraj ni špilavskega elementa, ki se ne bi poslabšal. Slednje recimo drži za mikastenje, ki ga 
je po globini moč enačiti z onim iz prvenca. To pomeni, da lahko na srednji težavnosti še ved- 
no brezglavo udrihaš po edinem mečevalskem gumbu, se naključno poslužuješ zdaj enega, 
zdaj drugega talenta in vseeno zabeležiš zmago. Na višji zagamanosti sta osnovna raba bloka 
in izmikovalnega skakanja nujnejši, toda Starkiller za sovrage načeloma ostaja pretrd oreh. 
Tudi zato, ker igra od tebe ne zahteva posebne natančnosti. Ukaz za zaklepanje tarč je prak- 
tično nepotreben, miš in tipkovnica pa se izkažeta za približno enako učinkoviti nadzorni sred- 
stvi kot joypad, ki je drugače priporočljivejši igrator. Okej, trdoživejši soldati z električnimi pa- 
licami, leteči trooperji, imperialistični ostrostrelci, sithovski vajenci, ki so imuni na napade s 
Silo, ter nevidne kanalje, ki jih je treba najprej osvetliti s strelami, te znajo ob podcenjevanju 
hitro poslati na oni svet in te prisiliti do nadaljevanja od zadnje nazorne točke. Sploh takrat, ko 
jim na pomoč priskočijo fiksni laserski topovi, roboteji in dvonožni AT-STji. Ampak načeloma 
se jih otreseš brez paničarjenja in znoja na čelu. V enki si se moral pri določenih vrstah solda- 
teske bistveno bolj potruditi, da si jim prišel do živega, dočim gre tu preveč zlahka. S tega vi- 
dika izpade pretirano mogočen in univerzalen prijem, ki ga izvedeš z istočasnim pritiskom 
dveh gumbov in ki capina pošlje v zrak, kjer je nemočen. 

Še bolj živcirajoče je nemara, da te pred pravim bojnim trudom igra vseskozi 'ščiti' tako, da te 
zlasti pri večjih nasprotnikih in šefovskih stvorih posiljuje s GTEJi - pritiskanjem na gumbe v 
skladu z navodili. Z dotičnimi si se pogosto ukvarjal že v prejšnjem delu, tu pa prvina često 
preseže meje dobrega okusa in v tako nezahtevni obliki ni noben plus. Pri bojih s kapoti se to- 
lažiš vsaj z občudovanjem spektakla, drugod pa zvečine mlatiš po gumbih in zehaš. 

Jedki žolč moram zliti tudi čez dizajn premočrtnih stopenj, ki so v splošnem (odštevši Starkil- 
lerjeve nastope v omenjenih občasnih bombastičnih sekvencah) boleče monotematske, ne- 
razvejane in obče nenavdihnjene. Ne glede na to, ali si na nevihtnem Kaminu, v zračni metro- 
poli planeta Cato Neimoidia ali na plovilu Salvation, povsod te čakajo istovrstni ozki hodniki, 
dvorane in mostovi, ki povezujejo sosednje lebdeče platforme, ter mrevarjenje falotov, katerih 
napadalni vzorci se začnejo prehitro ponavljati. Prav čuti se, kako je bila enica boljša. Imela je 
vsaj minimalno iznajdljivejše sovražnike in dvakrat več lokacij, kjer se nisi sprehajal le po be- 
tonu ter notranjostih železnih konstrukcij, temveč po bujni naravi. Pomniš močvirje Felucie in 
pustošenje, ki si ga v opravi črnega čeladarja zganjal na Kashyyyku, rodnem planetu kosma- 
tih wookijev? Podobnih zelenih biserčkov v nadaljevanju ni. 

Nakar so tu še vse ostale nevščenosti. Ploščadenje bi lahko malo razširili, a ostaja najbolj pre- 
proste baže. Miselne uganke zaradi samoumevne rabe Sile to v bistvu niso in rabijo bolj kot ne 
lomljenju hitrega tempa. Fizikalna pogona Havok in DMM sta začuda dosti manj poudarjena in 
opazna kot v enici, kajti okolica je dopadljivo uničljiva le tedaj, ko to predvidevajo skriptirani 
dogodki. Podobno velja za Euphorio, saj sredi bojne vihre ne opaziš več realističnega oprije- 
manja bingljajočih belih vojakov za gradnike okolice in sotrpine. Silske veščine ob nadgradnji 
ne ponudijo alternativnih načinov uporabe, le večji doseg in uničenje. Pozitivni in negativni ko- 
nec sta enako nezadovoljujoča. Bitka z Darthom Vaderjem je duhamorna. Igranje teče pri fiks- 
nih tridesetih sličicah na sekundo, čeprav bi šlo na abakih hitreje. In še kaj bi se našlo. 


Tako zanič, kot se morda sliši, Force Unleashed 2 ni. Kljub razočaranju in pogostemu zmaje- 
vanju z glavo sem se v njem občasno fino zabaval. Slabritenje s Silo in žaromeči je večidel zo- 
pet spektakularno in tekoče, glavni heroj pa kljub delni pomehkuženosti ostaja unikaten voj- 
nozvezni lik. A zaslužil bi si nastopiti v daljši, predvsem pa v bistveno bolj dodelani igri. Taki 
s konkretno zgodbo, številnejšimi in raznolikimi stopnjami, naprednejšimi GTEJi ter globljim 
bojevanjem tako z navadnimi kot šefovskimi nasprotniki. Razvoj končnega dela načrtovane 
trilogije je pod velikim vprašajem, a njegov izostanek z ozirom na tu pokazano niti ne bi bil 
zamera, vredna sadističnega izživljanja nad ewoki. 


Džedajski vajenec se pri rokovanju s svetlobnim mečem opeče, kot že dolgo ne. 


moderna grafična podoba v spektakularna raba Sile v tekoče sekljanje im- 
perialnih sil v neopravičljiva kratkost x izvirniku inferiorna štorija x ce- 
nenost tepežkalnega sistema x pomanjkljiva raznolikost 


LucasArts 


v M4 8. N 
Boj z Vaderjem je z vidika pristnega vzdušja,j 
igralnem smislu pa dolgočasen, saj ves ča$'počnešeno in isto. 


V kategorije j uporabnih 


Zakaj morajo biti OTEJi tako pren ) TFUŽ pe osebneg a prs 

07 Biood Stone 


je nalik Ouantum of Solace, a Blood Stone si sel ura tolje, je, 


vsebuje vozniške d 


ond je idealen junak za videoigre. Perfektno 
strelja, vozi, lomi, govori, pije, seksa in rešuje 
svet, pri čemer se mu frizura ne razmrši. Šit je 
samo, da vemo, da uporablja cheate za ne- 
smrtnost, babe in odganjanje ciroze jeter. Drugače 
rečeno: ni resničen. A kakor hitro bi obstajal, ne bi bil 
več ultimativna moška fantazija. Zato je pravšnji tak, 
kakršen je - relikviarna izmišljotina iz dobe, ko deci še 
niso bili objajčeni in so bile ženske voljno neemancipi- 
rane. "Would you drive? | feel much safer with a man 
behind the wheel," ob prvem srečanju dahne dekle v 
Blood Stone. Ah, zlati časi. 
No, če smo doslej nažigali igre po filmih z Jamesom, 
je Krvavi kamen druga pesem. Ni nastal po predlogi z 
velikega platna ali knjige, marveč je izvirna bondijada 
z večino pritiklin. Torej lastno štorijo, estetskim uvo- 
dom, uradnimi frisi 6 glasovi (Daniel Craig kot 007, 
Judi Dench kot M ...), namenskim komadom in po- 
jočo zvezdnico, tokrat r'n'bjevko Joss Stone. Ta je 
stas in glas posodila tudi obveznemu Bondovemu de- 
kletu, punci iz visoke družbe Nicole. 


Find Bond! 


Nicole ima eno osrednjih vlog v zgodbi, ki ni nič boljša 
in nič slabša od večine filmov s slavnim agentom ob- 
veščevalne službe MI6. Varnost sveta je ogrožena za- 
radi bioloških orožij in krivookega negativca. Zato 
Bond premočrtno odskače po lokacijah širom sveta, 
od Istanbula prek Monaka do Sibirije in Burme. 

Včasih v hekerski miniigrički, v kateri je treba pra- 
vočasno pritiskati gumbe, odpre sef ali vrata, s svojim 
pametnim telefonom pa redno skenira okolico. S tem 


Izgled je na'P evši"visoke ločljivosti in 


oa robov, enak kot na PS3 in X360. Se pravi, 


Sireljanje es sobnih capinov iz zaklona postane nekam rutinsko. To je 
LU , namenjena občasnim špilavcem;ki bi se radi počutili kot Bond. 


napaberkuje ekstra podatke, recimo od kje je zlobnež 
dobil svoj avto, in vidi sovražnike. A levji delež igranja 
tvorijo tretjeosebno streljanje, tiholazenje, mlatenje in 
vožnja. Slednja je arkada nalik Burnoutu, v kateri za 
volanom astona martina DB9, koeniggsegga ali gli- 
serja tiščimo gas in preganjamo negativca. Dohiteti 
ga ne moremo, dokler nam igra tega ne dovoli, zato 
je finta v ogibanju prometu in oviram, kot so rušeči se 
stolpi, helikopterji ter voda. (Ne v gliserju. To bi bilo 
trapasto.) Nič globokega, a zabavno vsled občutka 
hitrosti in enostavnega krmiljenja. 

Slično velja za rešetanje, šunjanje in tepežkanje, ki 
gladko prehajajo eden v drugega. Bondovo preživetje 
temelji na skrivanju za objekti po zgledu Gears of 
War, od koder strelja. Sovražniki - soldati, opremljeni 
z dosti pokalicami in bazukami - so neumni, saj ne 
znajo dosti več od streljanja izza škatel ter počasne 
hoje med svojimi zakloni. Toda žur je v tem, da jih od- 
stranjuješ v velikem številu, stilsko elegantno in na 
raznolike načine. Ko si stisnjen ob zid, lahko barabo 
recimo počakaš, da se ti približa, nakar jo iz zasede s 
pritiskom na gumb premlatiš ko vola. Če falotje še ni- 
so opozorjeni na tvojo prisotnost, jih lahko mnogo 
krepaš od zadaj, pri čemer so animacije izvrstno bo- 
leče. Ali jurišaš nanje in recimo dva na karate, tretje- 
ga pa gagneš s focus killom. To so takojšnji uboji, za 
katere posebno energijo nabiraš s fizičnimi obračuni. 
Se pravi, če nikogar ne treščiš po dominah, te spe- 
cialke nimaš. 


Well done, James! 


Jasno, vsaka od naštetih plati je enostavna. Tiholaze- 
nje skorajda ne upošteva luči in kamer, mlatenje je 
stvar stiska enega gumba, streljanje pa je osnovno. 
Pogledaš iz zaklona, ratata, hitro nazaj. S pištolo z 
dušilnikom zlahka kokneš nasprotnika na drugem 
koncu arene. Po drugi strani pa mešanica dogaja. 


Špili so novi filmi, se zadovoljno hehlja 
z miško lovi a view to a kill. 


, ko 


tekoča, razgibana mešanica strelja- 
nja, mlatenja in vožnje 


sčasoma 
razvodeni x apn negativec x deva je 


reva, ker njena luknja prazna zeva 


Bizarre Creations / Activision 


voz SER di 


ao mi 


Sploh, ko se znebiš nekaj strahu in začneš uporabljati 
Bondove kungfujske spretnosti ter focus kille za 
množične masakre. 

Poleg tega se Blood Stone na vse kriplje trudi, da 
adrenalin ne bi spustil. Peha te iz ene kočljive situaci- 
je v drugo, od skrivanja pred ihtavimi zrakomlatimi 
prek bega pred strupenim plinom in orjaškim rudar- 
skim svedrom do metanja v zrak elektrarne ter ruše- 
nja polovice velemesta. Nekaj krogel te pokonča šele 
na najvišji zahtevnosti in nadaljevalne točke so razpo- 
rejene s posluhom, zaradi česar igra ni tako zoprna 
kot prejšnja e-bondijada, precej slabša Guantum of 
Solace (J184, 59). 


Grow up, 007! 


Ampak, problem. Tistih šest, sedem ur, dokler traja, 
je Blood Stone v redu. Nakar ga odložiš na polico in 
razmisliš o tem, kako brez poante je spletno večig- 
ralstvo za 2 do 16 sodelujočih, kjer se pač streljaš po 
nenavdihnjenih kartah. Kako nimaš želje, da bi ga šel 
še enkrat igrat, saj zaradi preproščine, linearnosti in 
umetne nespameti vse adute razkrije že v prvo. Kako 
je namenjen predvsem manj izkušenim, saj so za oko- 
releže tudi najvišje zahtevnosti mala malica. In kako bi 
si želel tega in onega, kar bi igro gotovo naredilo bolj- 
šo - podjetnejših capinov, taktično kompleksnejših si- 
tuacij, zanimivejšega tepeža, zgodbe z manj logičnimi 
luknjami, več humorja in enovrstičnic Moneypenny, 
Gja in boljšega osrednjega negativca, saj je tale res 
beden. Zlasti pa dečve, ki bi jo 007 po londonsko na- 
sadil, kot veli tradicija. Hja, Blood Stonovo sporočilo 
je jasno. Igralci iger ne fukamo! 

j ). PC verzija: 59,99 € 


Xbox verzija: 69,99 € 


PlayStation 3 


PlayStation3 igra 

Call of Duty: Black Ops 
Call of Duty: Black Ops je nova igra največje akcijske serije vseh časov in nadaljevanje 
lanskoletne uspešnice Modern Warfare 2! Igralce bo popeljala za sovražnikove linije 
med najbolj nevarnim obdobjem človeške zgodovine. Igra je polna napete akcije, 
igralce pa bo postavila v čevlje elitnih posebnih enot, ki se ukvarjajo s prikritim 
vojskovanjem, nevarnimi operacijami in eksplozivnimi konflikti po vsem svetu. 


69,?? € 


pi 


49,?? € 


Igralni plošček ud —— ganaji 
Call of Duty: Black Ops PrecisionAIM (Xbox 360) Brezžični igralni plošček 
Izkoristite edinstvene "bojne" gumbe in prilagodite njihove funkcije Call of Duty: Black Ops PrecisionAIM (PlayStation 3 
lastnim potrebam in željam. Izjemna ergonomičnost je dodatna Z PrecisionAIM natančnim merjenjem upočasnite vaš merek in poskrbite, 
odlika ploščka, ki ima tudi 3-metrski povezovalni kabel. da bo izstrelek zares zadel svoj cilj. Osvetljeni analogni paličici. 

TE 


19,?? € 


Gamerska miška (B tj 


Gamerska podlaga za miško 


Call of Duty: Black Ops Call of Duty: Black Ops Stealth 
Black Ops podlaga za miško vam bo pomagala pri hitri ozdivnosti Lotite se sovražnika s Call of Duty: Black Ops Stealth miško. 
vaših ukazov. Bodite hitrejši od svojih nasprotnikov! Popolnoma nastavljiva miška bo pravo orožje v vaših rokah. 


Nastavitev ločljivosti do 5600 dpi, nastavljiva teža miške. Poleg miške 
je v paketu tudi 1 GB Dog Tag USB ključek. Nosite ga s častjo. 


PlayStation 3 


299," € 


Igralna konzola Igralna konzola 

PSP 3004 -- God of War: Ghost of Sparta PlayStation3 160 GB 

PSP Konzola vam omogoča igranje, gledanje filmov in slik in poslušanje Prepustite se domišljiji! Uživajte v igranju iger v Full HD ločljivosti, gledanju 
glasbe ter njihovo delitev s prijatelji. Ima možnost pregledovanja kristalno jasnih Blu-ray filmov, pregledovanju slik, brskanju po spletu (Wi-Fi, 
internetnih vsebin preko vgrajenega Wi-Fi vmesnika. V tem kompletu je LAN) in poslušanju glasbe. Ta različica ima vgrajen trdi disk velikosti 160GB. 
poleg konzole tudi igra God of War: Ghost of Sparta. Priložen je brezžični igralni plošček PS3 Dualshock 3 Wireless. 

OD KRTOV DO PTIC 


V davnih časih nerazvajenosti in sorazmerno bolj 
kakovostnih izdelkov smo v frpjkah lazili po brez- 
končnih blodnjakih in iz krtovega domovanja le 
redko dospeli pod sinje nebo. Raziskovanje je bilo 
prvoosebno, po rovih pa smo se premikali ko- 
račno in se obračali 
za 90 stopinj. Pona- 
vadi smo imeli pri 
roki karo zvezek, v 
katerega smo skici- 
rali zemljevide, saj 
samodejnega karti- 
ranja tedaj še ni bilo. 
Domala brez izjeme 
smo napredovali pre- 
močrtno iz enega v 
labirinta v drugega. 
Čeprav takega nači- 
na špilanja danes ne 
bi povohali niti naj- 
bolj okoreli rudarji, 
so Dungeon Master, 
Might and Magic, 
Eye of the Beholder, 
(na podobicah levo) 
in še mnogo sorod- 
nih naslovov tistih 
dni z zlato tinto vpi- 
sani v memoare me- 
tuzalemskih igralcev 


In po nekaterih ses- 
tavnih delih se nam pošteno toži, recimo po stvar- 
jenju začetne tovarišije, kar je v današnjih časih 
eno-ličnih frpjk prava redkost. 
Nakar je prišla revolucija. Ultima VII je leta 1992 
prinesla dotlej nevideno svobodo. Ne le, da smo 
se lahko gibali, kjer nas je bila volja, in na lastno 
pest raziskovali pe- 
stro Britannijo, igra 
je bila življenjska kot 
malokatera zdajšnji- 
ca. Ljudje so bivali, 
kot bi bili resnični: 
podnevi smo jih naš- 
li v trgovini ali de- 
lavnici, v mraku so 
spali in godrnjali, ako 
smo jih zbudili. Lahko smo pobrali ali premaknili 
vse, kar ni bilo pribito, in mogli smo početi vrsto 
malih, nepomembnih opravil, od peke kruha in 
molže prek kovaštva do pijančevanja in kozlanja. 
Tak pristop v zvrsti ni postal samoumeven. Prav- 
zaprav je v osemnajstih letih vzoru sledilo bore 
malo razvijalcev. Bethesda je na primer svobod- 
njaštvo vključila v svojo serijo Elder Scrolls, ven- 
dar je bila v Areni in Daggerfallu prostranost 
dežele prej cokla kot božji dar. Brez velikih spon 
so bili tudi Fallouti, pa Baldur's Gate in še katera 
frpika, a nobena ni 
| K dosegla svobode in 
Bi življenjskosti Ultime. 
Vse do leta 2001, ko 
je prišel Gothic. Ta 
je oba pojma zaradi 
odlične predstavitve 
dvignil na novo ra- 
ven. Zato je toliko 
bolj žalostno, da je 
štirica to zavozila ... 


Odličen prizor 


othic je že slabo desetletje sopomenka za pro- 
strano pokrajino, čudovit naraven teren z bo- 
gatim rastlinjem in verodostojna naselja s pre- 
bivalci, ki ponoči spijo, čez dan delajo, zvečer 
pa popivajo. Štirica kao sledi temu ohlapnemu opisu 
- a četudi je videti kot Gothic, se izkaže kot podhra- 
njena igra, ki bi Gothic zgolj rada bila. 
Res je, da so avtorji to pot drugi, kajti JoWood, ki si 
lasti licenco, in originalni razvijalci Pyranha Bytes so 
se razšli. Slednji so medtem že izdali lastni, dosti bolj 
gothicovski Risen (J196, 77). Toda od novih najem- 
nikov, nemškega studia Spellbound (Robin Hood, 
Desperados), sem vseeno pričakoval več. Predvsem, 
da ne bodo slepo kopirali in da bodo vdahnili blagov- 
ni znamki nekaj potrebne svežine. Vendar na moje 
veliko razočaranje niso pokazali nikakršne domisel- 
nosti. Že tako smo Gothicom (in Risenu) očitali preti- 
rano stopicljanje na.-mestu. Zdaj pa ne samo, da ni 
nič novega, špil se še oklestili. Novih, izvirnih pristo- 
pov ni, založnikova želja po lahkotnejšem, konzolni 
publiki podrejenem.izdelku pa je botrovala mlačni in 
osiromašeni pustolovščini. Strahovi, ki smo jih dobili 
ob predogledu na E3Ju, so se torej uresničili. 


Nov fris, enako brezime 


Brezimni junaček hlaček prejšnjih delov je od zadnjič 
postal novi kralj Myrtane, a temna senca mu je zame- 
glila razum in spet je vojna pred durmi. V spletke so 
po stari navadi vpleteni tako orki kot obe taglavni 
božanstvi, Innos in Beliar. Pa še kak demon za povrh. 


dla 


H ( s] ia 
upaj vzeto Arcania ne nudi poseb bi 
nega, še manj igralnega. Od frišnega razvijalca sem pričakoval prevetritev, ne nazadovanja. Škoda. 


e oces- 


Tenko bi piskala dežela, če se ne bi našel naključni 
ovčar brez imena, ki.ga sla po maščevanju pripelje z 
rodnega otoka na celino, nakar se izkaže za edinega 
sposobnega spraviti kraljestvo v red in naučiti grdine 
kozjih molitvic. 

Kljub temu, da je razvijalec nov in da v tem delu Myr- 
tane še nismo bili, je prvi vtis domač. Pastirc recimo 
puli enake zdravilne zeli in gobane ter ugonablja ena- 
ke živali in sovražna bitja kot poprej. Se pravi volko- 
ve in vepre, orjaški mrčes in kuščarje, gobline in oko- 
stnjake, trole in senčne pošasti. Nadalje sreča veliko 
likov iz prejšnjih iger, denimo Diega, Gorna, Miltena 
in čarodeja Xardasa. Krajinski videz je gothicovsko 
pester in sega od gozdov in pašnikov prek gorskih 
poti in slapov do utrdb in samostanov. Podrast je go- 
sta, drevesa se zibljejo v vetru in okoli se podijo krde- 
la zveri. 

Ampak to ni dovolj za kakovostno igro. Spočetka še 
gre, ampak kmalu uvidiš pravo lice. Ustroj je enosta- 
vno orenk slabši od prehodnikov. Glavne zamere so 
premočrtnost, švoh naloge, ponavljajoče se igranje, 
prevelika lahkotnost in neosmisljenost sestavnih de- 
lov. Ter popoln ništrc novitet, recimo ugank! Sama 
dežela se mi takisto ni kaj prida dopadla. Ni spekta- 
kularnih prizorov, votline so imele vse istega arhitek- 
ta in zaselki ne delujejo verno. So nepodrobno in 
umetno zgrajeni, njihovi prebivalci pa so dosti manj 
življenjski kot prej in se niti ne zganejo, če mednje 
zvabimo kako zverino. Osrednjega mesta, kjer bi se 
počutili domače, si odpočili od besnega mahanja ter 
se šli malo priljudnega socializiranja, pa sploh ni. 


Življenjski ritem Myrtančanov je slabo razvit. Nekaj sicer spijo, ampak nimaš takega občutka naravnosti 
kot v prejšnjih delih. Tudi zato, ker jih ne moreš razjeziti s tatinstvom ali izvlečenim orožjem, ker ti ne 
priskočijo na pomoč v nevarnosti, ker je veliko statistov in ker je igranja v naseljih res malo. Skoda. 

Podzemlja je kar nekaj, a ne pridoda izkušn h kvečjemu še bolj mori, saj je le ponavljajoč poligon Z 


ogromno sovražniki. Skrivnosti in velikanskih nagrad ni, starodavnih puzel pa-tudi ne. Skoda. 


Za nosom in pred ritjo 


Igra je razočarajoče linearna, saj se prehodi v nova 
območja odpirajo postopoma, ko pač opravimo klju- 
čen kvest oziroma dobimo prepustnico, nakar vrača- 
nja ni. Na žalost ni niti motivacije za dodatno razisko- 
vanje. Jasno je, da bo vsak pošten igralec prečesal 
gozdove. A če je bilo v Gothicih za to že doslej bore 
malo nagrad in skrivnosti, jih tukaj praktično ni. Slič- 
no nestimulativni so stranski kvesti, ki ne prinesejo 
nobene omembe vrednega plačila in so povrhu 
ustvarjeni z istim kopitom'naberi/pobij določeno ko- 
ličino rožic/škodljivcev. 

Nasploh je ekonomski model, če mu lahko sploh ta- 


ko rečem, eden od osrednjih minusov. Denar in tr-« 


govci so namreč postranskega pomena, saj kupova- 
nje skorajda ni potrebno. Orožja sem dobil od pobitih 
nasprotnikov, oklep je bil nekajkrat plačilo za dobro 
opravljene službe, dočim sem napoje, bižuterijo, stre- 
lice in ostalo opremo brez slabe vesti pobral iz skrinj 
po bajtah. Ni namreč ne kazni za zmikavstvo, ne mo- 
ralne komponente. Zato alikimija in rokodelstvo ter z 
njima vsa botanika, rudarjenje in skubljenje živali ni- 
majo prave veljave niti na višji težavnostni stopnji. 
Razlog za lahkotnost je takisto poenostavljen boj, ki 
celo pri najhujših beštijah zahteva le besno klikanje in 
občasen preval vstran. Blok je odveč in za povrhu 
spet deluje klasična gothicovska fora, obstreljevanje 
s čarovnijami in puščicami od daleč ali s skale. 


Nesodobna zgradba 


Naslednja, še večja zamera je potek igranja oziroma 
rdečenitne naloge. Te komaj presežejo domiselnost 
obrobnih opravil in so mnogokrat neumne, za lase 
privlečene in najedalske. Niti ene samcate reči ne 
moremo urediti v eni potezi, marveč nas, silnega ju- 
naka, ki dobesedno z enim udarcem pobije tri orke, 

voljenje mi je lahko dal samo glavar, ki so ga zajeli 
orki. Da sem prišel do njih, sem bil primoran najprvo 
ztihtati stražarju šnops, tega pa je kuhal tip v gozdu, 
ki je izgubil prijatelja. Toda ni bilo dovolj, da sem ga 
našel. Ne, moral sem poiskati še njegov amulet, kar 
je zahtevalo en pretep in eno jamarsko odpravo. Po- 
tem sem šel po lestvici naročil nazaj in naposled sem 
celo vstopil v frdamano knjižnico, kar mi je odprlo 
prehod v naslednji okraj. Skratka, takih verižnih prilik 
je cela sorta in včasih se nalogodajalci kratkomalo 
delajo norca, saj ne držijo obljube in vedno iz riti po- 
tegnejo še kak opravek. Pri tem so kvesti rešljivi le na 
en način in razen v enem neznatnem primeru ni sa- 
moodločanja, komu boš šel na roko, kaj šele vejenja. 
To hkrati pomeni, da ni pridruževanja cehom. Kekca 
ukrojimo sami, globine pri tem pa itak ni. 


Zameri sta slab, črevast konec, ki taki igri ne pritiče, in odsotnost domačnostnega mesta, kamor bi se 
vračali po mir, zaloge in kakšne bolj priljudne naloge. Na koncu sicer pridemo v prestolnico, vendar je 

kot tazadnjega pritepenca pošiljajo na cenene za- 
dače, ki jim ni ne konca, ne kraja. 

Da se na tak način dogodivščina otvori, je razumljivo, 
zato nisem imel nobenih pomislekov, ko si je fotr od 
izvoljenke zmišljeval čuda preizkusov. Ampak ta vzo- 
rec se ne spremeni, le stopnjuje se vse do konca. Ka- 
morkoli sem prišel, je bilo treba za dober dan, preden 
sem lahko vstopil v grad, storiti dobra dela. Da so mi 
dovolili avdienco s poveljnikom ali izpolnitev tistega, 
po kar sem prišel, pa sem moral nasploh rešiti vse lo- 
kalne težave. Pri tem se mi ni zdelo posrečeno niti 
eno opravilo in za razliko od prejšnjih poglavij se mi 
nikoli ni nihče pomagalno pridružil. 

Nekje sem bil na primer namenjen v knjižnico, a do- 


Boj je tako klikotav, da se mi je smilila miš. Orožij je nekaj, sčasoma dobiš nekaj posebnih udarcev, čar- 
obne veje so tri, moremo pa še lokostreljati, vendar so te veščine neizdelane. Napram ostalim sorodni- 


va znanja, je tole klavrno. Skoda. 


rtvimi za vsakim vogalom, brez ene same človeške duše. Škoda. 

Velik korak nazaj 


Arcanio so podredili joypadu in povprečnim ame- 
riškim igralcem, ki se jim blagovna znamka Gothic 
dotihmal ni uspela prikupiti. Njim na čast so najbrž 
postavili velike bebave klicaje nad 'pomembne' ljudi 
in cilje nalog. Toda mar je bilo treba zaradi ameriških 
xboxarjev (različica za PS3 sledi prihodnje leto) nare- 
diti dialoge karseda osnovne, odpraviti uke inweščine 
od prej, onemogočiti tepež s komerkoli, ukiniti pomoč 
soljudi, dizajnirati ponavljajoče votline ter ustvariti ne- 
zaslišano reven in raven špil, tako ozemeljsko kot na- 
logovno? Mar bi bilo res tako težko vdelati kake zago- 
netke, cepljenja poti in odločanja? Pišuka, saj ne gre 
za nek ruski klon Gothica, marveč za njegov polno- 
pravni četrti del, ki je slabši od enice. Po ničvrednosti 
resda ne more konkurirati Forsaken Gods, hroščate- 
mu indijskemu dodatku za trojko. A je še vedno kot 
obrok v tovarniški menzi: dober za drek doštukat, če 
košta petaka, vendar daleč od sladokusja in cmoka- 
nja. Nakupa za polno ceno nikakor ne priporočam. 

We are in grave danger from the communists. Our freedom... Our very way of life is at risk. 


riznajte. Ko je studio Infinity Ward letos spo- 
mladi vrglo v luft in je začel puščati zaposlene 
kot preluknjan vietkongovec kri, ste se gotovo 
vprašali: "Krščen matiček, kdo bo pa sedaj 
delal "dobre" Call of Dutyje?!" Pa čeprav petica - 
World at War (185, 79) spod rok Treyarcha sploh ni 
bila slab špil! Še manj žal zgolj konzolna trojka (J161, 
84), ki jo je takenako dostavil ta kalifornijski studio. 
Tovrstno mišljenje je pač težko zameriti, saj je Infinity 
Ward zasluženo veljal za avtorja serije in je izdelal 
njene najbolj razvpite dele. Treyarch je bil vedno 'ti- 
sta druga hiša za Call of Duty', ki je v Activisionov ur- 
nik vskočila, da smo imeli kaj igrati med 'tapravimi' 
izvodi serije, medtem ko so IWjevci AWjali in z Bob- 
byjem Kotickom postavljali pasje utice iz dolarskih 
bankovcev. Ampak jedro ljudi, ki so zloglasni niz po- 
stavili na noge, je zdaj prebegnilo k Electronic Artsu 
in odgovornost za blagodat Klica dolžnosti je padla 
na Treyarch. 
So se možje in žene vdali pritisku? Pa kaj še. Ram- 
bovsko so si zavezali trak okrog glave, prijeli pod eno 
roko puškomitraljez in pod drugo metalec granat ter 
se kričeč "ZA DOMOVINO!!!" spustili v boj. Resno. 
Black Ops je najboljši Call of Duty doslej. 


LAUFAJ! 


"Res so imeli zahtevno delo," boste nekateri cinično 
dejali, "saj so ti naslovi vendar zmeraj bolj film in 
zmeraj manj igra! Zaporedje akcijskih kadrov bi znal 
vkup zmontirati še šolar." Taki pomisleki niso iz trte 
zviti. Saj poznate tisto reklo, da smo stopnjo za prvo- 
osebno streljanko nekdaj ponazorili s karto, danes pa 
jo z zaporedjem režijskih rezov. Black Ops se do pi- 
čice drži tega recepta in kdor ima rad peskovniške 
igre in stare favorite, bo tule tenko piskal. 


Mason ni tako star, da bi sam obredel vsa v besedilu omenjena bojišča. 
Skočimo tudi v škornje Viktorja Reznova in Masonovega kolega Hudsona. 


Pozabite na svobodno pohajkovanje po karti, saj ima 
okolica le dve nalogi: da sezuti zevate in da vaš po- 
gled ter gibanje usmeri tjakaj, kamor hoče režiser. 
Nakar boste zazevali še enkrat, ker se bo pripetil kak 
še posebej gromozanski razfuk. Raziskovanje in sk- 
rivnosti? Dajte, no. Tempo je tako hiter, da še vseh 
letečih črevc ne uspeš zapopasti in ti jih zato igra 
večkrat radodarno poudari z upočasnjenim posnet- 
kom. Vi bi pa raziskovali? Nak, kakor hitro se ustavi- 
mo, nam začno kameradi, poveljnik ali vest težiti, da 
je treba dalje. Neumorno, ker je USODA CELEGA 
SVETA NA KOCKI, PRMEJDUN, in imamo pred sabo 
še dve garniziji sovragov, ki ju je treba postreliti. TE- 
CI, BOG TE NIMA RAD! 

Ja, Call of Dutyji so postali interaktivni visokooktan- 
ski akcijski filmi, kjer kot ubrisan dirjaš od ene točke 
do druge, medtem ko ti čutila bombardirajo eksplozi- 
je, bobnenje in kriki. Potem se konec neke scene za- 
veš, da ti utrip divja kot za stavo. In v tem je finta: ig- 
ralca tako potopiti v dogajanje, da bo pozabil, da v 
resnici ni naslonjen na kopito M16 in do pasu v moč- 
virski vodi. Koga tedaj briga raziskovanje in iskanje 
razičnih poti? Black Opsu to kar uspe. 


James Bond GoD7 


Najprej zato, ker se ne spreneveda kot določeni so- 
rodniki. Ja, tebe gledam, Medal of Honor. Že v začet- 
nem meniju ti je jasno, da boš deležen dvojega: divje 
akcije in napete zgodbe. Kot posebni agent Alex Ma- 
son si namreč privezan na zasliševalski stol in priklop- 
ljen na nekaj desettisoč voltov. Kdorkoli te ima v pe- 
sti, ni prijazen in rad pritiska na stikalo za elektriko. 
Lahko se oziraš naokoli, na primer do sosednjega 
ekrana, kjer nato izbiraš misije v enoigralski kampa- 
nji. Skoznje se vračaš v najbolj temačne kotičke svo- 

poe ckpoM ej tnfiojak v rokah ne bi mogel krotiti miniguna in špil je na več mestih hecen. 
Toda ob krvošpricu na ekranu te to kaj malo briga, ker se imaš preveč dobro. 

jega spomina v upanju, da ti bo kaj bolj jasno, kdo in 
zakaj te ima priklenjenega na stol. (Mimogrede, na 
PCju urno stiskaj preslednico in na PS3 ter X360 levi 
in desni sprožilnik, da se odpneš, pojdi do edine tip- 
kovnice, ki jo lahko uporabiš, in vpiši DOA. Tako 
najdeš skrito strelsko igrico Dead Ops Arcade, pod- 
obno Robotronu.) 

To je podlaga za doslej najbolj vzdušni zaplet v Call of 
Dutyjih. Zaradi konteksta so bili prejšnji deli franšize 
v prvi vrsti vojaške streljanke in šele Modern Warfare 
je zares vpeljal idejo kriminalnega romana, kar je na- 
to nadgradil z dvojko. Pri Treyarchu so se gotovo vp- 
rašali, kako še preseči to zmagovito formulo, in prišli 
do verjetno edinega možnega zaključka. Napravili so 
vojaško bondijado, ki ni omejena na en konflikt, mar- 
več se razpenja od konca druge svetovne vojne do 
Vietnama in čez. 

Ta koncept jim je dal obilico svobode. Zaradi mno- 
žice lokacij je Black Ops grafično zelo slikovita in raz- 
nolika igra. Začnemo denimo na Kubi ravno med vz- 
ponom Castra na oblast, koj nato nas pahnejo v lede- 
no mrzel sibirski zapor, malo kasneje ždimo do vratu 
v vodi Mekonga v Vietnamu. Zelena kulisa pragozda 
se izmenjava z rdečerjavim peskom obrambnih jar- 
kov Khe Sanha in potem z belino ledenika nekje na 
Uralu. S tem v zvezi je pisan tudi seznam sovragov, 
saj se tepemo tako z raznimi sovjetskimi držžavnimi 
in odpadniškimi frakcijami kot vietkongovci, Castro- 
vimi komunisti, nacisti (itak) in celo z Britanci. 

Okej, številna mesta je imel že Modern Warfare 2. 
Toda širok časovni interval v Black Ops ponudi pod- 
obno širok spisek orožja. Od šmajserjev v stopnji z 
naciji do M16 in FN FAL do eksperimentalne G11. V 
oborožitvi imamo dvoročno vihtene brzostrelke, puš- 
komitraljeze, metalce granat, snajperice ... Vse, kar 
lahko nase navesi soldat. Celo šestcevni minigun. 

Da ima Black Ops namesto samosvojih izzivov iz 
Modern Warfare 2 zombije, ni naključje, saj so jih 
ravno Treyarchovci izumili za World at War. Tamkaj 
so marca 2009 čisto nedolžno na svitlo dali dolpo- 
tegljivo vsebino s preprosto karto, polno nacističnih 
nagnitežev. A reč je požela tako velik uspeh, da je 
urno postavila rekord dolvleke tovrstne vsebine na 
Xbox Livu. Zaradi norije sta sledila še dva paketa 
kart in oba so razgrabili večmilijonkrat. Ja, kako bo- 
do pa služili sedaj, ko so nagniteži v Black Ops že 
privzeto? Nič bati, če so šle pakunge klasičnih 
večigralskih kart za MW2 za med, bodo šli tudi do- 
datki za Black Ops, na katere so že namignili. 


Tu pridemo do drugega vidika svobode: igralskega. 
Ker zasledujemo tajne soldate, ki so počeli nikoli za- 
beležene misije, se lahko BO sprehaja na meji verjet- 
nega, a ne pade čez rob in te ne udari v glavo s kako 
popolno zblojenostjo. Še vedno gre za orožarsko por- 
nografijo za ljubitelje The Expendables, ki pa ne žali 
naše inteligence. Namesto tega vriskamo, ko s proti- 
letalsko raketo sestrelimo vesoljsko raketno plovilo, 
vdremo v skrivno podvodno bazo in obstreljujemo 
postojanke v laoški džungli. Obenem zaradi tega hit- 
ro preskakujemo med adrenalinskim toboganom, ti- 
holazenjem in pripovedjo. V Modern Warfare so se 
stopnje delile posebej na tiholazne in rešetalske, tu 
pa v isti pilotiramo helikopter in se koj nato stiskamo 
v tesnih jamskih rovih. S tem v zvezi je vdelanih ne- 
kaj zanimivih novitet, denimo usmerjanje voda spe- 
cialcev z vohunskim letalom SR-71 blackbird, kjer z 
neba pomagamo soldatom skozi snežni metež. ln po- 
slušamo, kaj imajo povedati. 


Black Ops poganja nadgrajeni srček iz World at War, ki ne omogoča prostega 
rušenja zidov. Bad Company (2) je zato večigralsko še vedno. naprednejši. 

Prav-tale scena z utrganim naskokom severnovietnamske vojske,v Khe Sanhu je eden redkih primerov 


tečnega skriptanjac.V"izogih zatikom: pojdite za agentom, Woodsom in zbrcajte sode v jarke. 


Scenarij 


Največji uspeh Tajnih operacij je, da strelske scene 
dejansko začneš razumeti kot elemente pripovedi. Po- 
zorneži bodo skriptanje kajpak zaznali, saj je igra 
okrog njega zasnovana. Toda le na peščici mest je 
dovolj tečno, da začne iti na živce, drugače pa se 
odlično vklaplja v tok dogajanja in večinoma ni v na- 
poto. Pa tudi, ko je, ob kakem slabo narejenem kadru 
rade volje stisneš zobe, samo da vidiš, kaj se zgodi 
potem. In razplet ne razočara. Alex Mason in njegovi 
tovariši bodo doživeli kar nekaj presenečenj. 

Liki z izjemo Masona in sovjetskega komandosa Vik- 
torja Reznova, ki se vrača iz petice, niso baš za v ka- 
rakterne drame. A prepričljivi so in vzljubimo jih, saj 
jim igra tokrat nameni dovolj pozornosti in vrstic go- 
vora, da nam ni čisto vseeno, če krepnejo. ln ko krep- 
nejo, to napravijo v filmskem stilu. Ponavadi v upo- 
časnjenem posnetku, ki pokaže, kako jih raztelesi. 

Brrr. Smrti so tokrat zelo grafične, eksplicitne. Kdor je 
igral petico, bo takoj vedel, za kaj gre. Kri šprica v za- 
pretiranih gejzirjih, zadetki iz šibrenic trgajo ude in 
mečejo nesrečneže po zraku, zažigalni naboji jih go- 
reče pošljejo v kričeči dir. Avtorji so pozabili, da se ne 
obnašajo vsi ljudje kot zombiji, ko jih zadeneš. 

Te krvave scene so včasih skrbno tempirane, da po- 
udarijo udarnost dogajanja. Kdorkoli je pri Treyarchu 
skrbel za vzdušje, je vedel, kaj počne. V sceni preboja 
iz sibirskega zapora se zares počutiš kot pri tisti slovi- 
ti misiji v Stalingradu v prvem CoDju. In ko se v Viet- 
namu pri nočnem boju na reki ob soju eksplozij začne 
poleg rolati Sympathy for the Devil od Rolling Stone- 
sov, si fertik. To je verjetno poglavitni razlog, da se je 
težko odlepiti od ekrana, in mislim si lahko, da bodo 
nekateri špil končali v enem sunku. Po dolžini se po- 
stavi nad oba Modern Warfara, od katerih je daljši za 
kako uro. Res pa je, da to na normalni stopnji še ved- 
no pomeni okrog sedem, osem ur, kar ni obilno. 


Akcija! 

Ja, kaj pa igranje, boste porekli? "Saj veš, tisto, ko 
stisneš petelina in delaš ratata?" Black Ops je tod 
čisto standardne baže. Falotje naletavajo, dokler jim 
režija ne pove, da je sedaj pa dovolj in lahko ostanejo 
za kulisami. Scene so kot v poprejšnjih CoDjih izdela- 
ne tako, da se pridaniči obvezno prikažejo iz več sme- 
ri in nadstropij. Glavni izziv je torej urno popokati vse, 
ki molijo glavo izza zaklona, in se hkrati tiščati zadosti 
k tlom, da je ne skupimo. Pogled lahko nagibamo izza 
zaklona, ampak seveda te capini hitro šutnejo usred 
čela, tako da to ni neka prednost. Zdravje se obnavlj 
samodejno, vendar tudi to ne pomaga, ker so prostori 
ponavadi taki, da smo v navzkrižnem ognju, če hitro 
ne vrnemo bolečine tja, od koder prihaja. 


Na brutalno osebne načine končujejo tako sovragi kot zavezniki. Nebroj je pri- 
merov, ko smo sami z nožem v roki, nasprotnik pa z luknjo v grlu. 

Filmske niso.le sekvence, ,marveč tudi holivudski glasovi za junaki. Masona 
govoti Sam Worthington, Hudsona Ed Harris, Reznova pa Gary Oldman. 


To pa je tudi vse, kar počnemo, saj nam igra malone 
na slehernem koraku pove, kaj moramo napraviti. 
Sledi temu človečku, tamkaj se vrzi na tla, breni oni 
sod. Če ga kej resno polomimo in odvandramo v na- 
pačno smer, špil znori in naloži zadnjo shranjevalno 
točko. Nak, miselnega napora res ni in vse je usmer- 
jeno v čim bolj gladki tek filmskega traku. Kot sem 
dejal, kdor ima raje peskovniške streljanke in mu za- 
radi tega že prejšnji deli franšize niso bili všeč, naj se 
Black Opsa raje ne loteva, ker bo na istem. 

Zato pa se boste kaj lahko namatrali prstnično, saj 
znajo biti določene scene, kot smo od CoDjev vajeni, 
pasje. Indikator ti sicer pove, od kje letijo krogle, ki te 
luknjajo. A to ni še nič, kajti da sovraga ugledaš, mo- 
raš pokukati iznad zidca, pri čemer falotom hitro uspe 
headshot. Predvsem pa se rado pripeti, da te kdo stre- 
lja skozi špranjo, ki je s tvoje pozicije slabo vidna in ti 
pol ure sploh ni jasno, kaj vraga se dogaja. Plus to, da 
včasih grdini vedo, kateri material se da prestreliti, in 
vas potamanijo, ko se hihitate za leseno desko. Na 
normalni težavnostni stopnji od štirih resnejših tovrs- 
tnih zatikov ni, z izjemo dveh neočitno skriptanih do- 
godkov, ki potrebujeta nekaj poskušanja na slepo. Na 
višjih je seveda težje in kdor se ima za natančnega 
strelca, naj kar pogumno začne na veteranski. 


Nad umetno pametjo ne gre biti navdušen. Večina 
scen je skriptanih in če ste na nepravi poziciji, ne so- 
vrag ne zaveznik včasih ne vesta, kaj naj storita. Zato 
si priča hecnostim, ko zi žerman teče mimo tebe, po- 
grunta, da si v bistvu za ustrelit, ampak potem spet 
steče mimo tebe v drugo smer in tako dalje. No, to se 
ne dogaja pogosto in ni problem, ker nas špil zasipa s 
toliko sovražniki, da smo bolj zaposleni z njih odstra- 
njevanjem kot s kritičnim bolščanjem v zblojence. 
Bolj najeda dejstvo, da nas kameradi kar dostikrat 
pustijo na milost in nemilost kroglam, čeprav smo 
jima zaupali svoj hrbet v kritje. Ker jim je režijska tabli- 
ca ukazala, naj oddirjajo do naslednje točke, jim dol 

visi, če smo mi še nekje zadaj, obkoljeni z gručo prav 
tako zaostalih nepridipravov. To te nauči, da se ne- 
nehno oziraš za hrbet in zraven kolneš ko soldat. 
Druga neljubost so včasih zelo čudno postavljene 
shranjevalne točke, saj položaja seveda ne moreš 
shraniti kjerkoli. Ja, to je tista klasika, ko krepneš ta- 
koj za daljšo vmesno sekvenco, nakar presenečen 
pogruntaš, da te je igra ponovno rodila pred njo. Te- 
ga zareees ne bi bilo treba, alo! 

Bržčas je to posledica zategnjenega razvojnega časa, 
kar se da sklepati po še enem dejstvu. Namreč, da 
podoba precej niha. Na nekaj mestih ni zavidljiva, s 
spranimi teksturami in kockasto geometrijo, ki ti po- 
tegne fris skupaj. Spet na nekem drugem koncu nisi 
ziher, če nisi slučajno padel v dober mod za Crysis. 
Apropo, špil na marsikaterem peceju trpi za zatika- 
njem in nizkim številom sličic na sekundo. To pripi- 
sujejo zlasti Steamu, ki skrbi za zaščito pred kopira- 
njem in je hkrati Black Opsova nalinijska hrbtenica. 
Ja, Para je za igranje neobhodna. 


Adijo, IWNet 


Kljub Steamu pa lahko PCjaše razveselim, da je šel 
na liniji IWNet iz Modern Warfare 2 papa. Black Ops 
ti ne vsilijo izključnega avtomatskega iskanja na- 
sprotnikov, marveč premorejo namenske strežnike, 
čeprav lahko ti tečejo le na uradnih fizičnih strežnikih, 
ne pa denimo na domačih. No, še vedno je moč pri 
postavitvi žokati precej več nastavitev kot v MW2, za- 
to bodo navdušenci nad posebnimi modusi spet vri- 
skali. In nemara počeli svoje, saj se vračajo orodja za 
modificiranje, ki jih predhodnik takenako ni poznal. 

Večigralstvo v CoD7 gradi na temeljih, ki jih je posta- 
vilo tisto iz Modern Warfare 2. Se pravi na spisku ra- 
zličnih modusov, od deathmatcha do zasedanja po- 
ložajev. Ob tem si z izkušnjami odklepamo dodatno 
opremo, z zaporedji pobojev (kill streaki) pa posebna 
orožja na karti. Novost so tako imenovani 'wager 
matchi', kjer stavimo svoje z uspehi pridobljene nov- 
ce za to, ali bomo zopet zmagali. Oprema je bila de- 

Take them out! 
Go go go! 


Helikopterjev je kot listja in trave in vprašaš se, če se ni v Treyarch vtihotapil 
Michael Bay. Poleg zrakomlatov pravlja gšašolne in mopede. Me: 


ležna mnogih optimizacij, zaradi česar se zdi špil 
zaenkrat dobro uravnotežen. Tlake pri odklepanju je 
manj, med dodatki pa zdaj najdemo pobarvanke za 
frise in orožja. Za boljši občutek so zaslužna tudi pri- 
zorišča, ki so končno take velikosti, kot bi morala bi- 
ti že v predhodniku. Vrnili pa so tudi nagibanje pogle- 
da. Celokupno gledano multiplayer nudi boljšo iz- 
kušnjo kot pri Modern Warfare 2. Konzolaši bodo po 
drugi plati ob deljenem zaslonu, ki ga računalniki ne 
poznajo, razočarani. Na ta način lahko v primeri s šti- 
rimi poprej igrata le dva, močno okleščeni so tudi pa- 
rametri za nastavljanje. Za povrh na vseh sistemih 
manjka hardcore mode! Močno upam, da je to le re- 
zultat pomanjkanja časa in bo zastonj priobliženo na- 
zaj. Ja, vem, optimist. 

Slabosti se prenašajo tudi v zombijski modus, ki je 
namenjen sodelovanju štirih ljudi, čeprav ga je moč 
igrati samotarsko. V njem v vlogi predsednikov JFKja, 
Nixona in Castra (!) ter sekretarja McNamare kolje- 
mo neskončno vrsto zombijev, ki so vdrli v Pentagon. 
Gre za posrečen nadomestek načina spec ops iz 
MW>2, ki sicer resnobni igri pridoda nekaj komičnosti. 
Ustvari občutek morbidne, cinične satire, ki je sp- 
remljala vietnamske vojne filme. 

O ja, pri Treyarchu zelo dobro vedo, kaj delajo. Vedo, 
da si lahko privoščijo zafrkavanje. Zakaj? Ker so na- 
redili tako dobro igro, da se bo ljudem v vsakem pri- 
meru smejalo. 


Aggressor se z razglednic Kube in Vietnama reži s 
cigaro v gobcu ter mitraljezom v roki. 


nepopustljivo filmsko vzdušje v na- 
peta zgodba v pisana raznolikost v 
fajn streljanje v prečiščeno večig- 


ralstvo v zna biti zabavna v nerodno postavljene 
shranjevalne točke x slaba umetna pamet x 
manko prave igralne svežine x 


Treyarch / Activision 


Čeprav je akcija ravno toliko zapretirana kot v. Modern Warfare 2, zgodba ni ta- 
ko za lase privlečena, zato si pripravljeniarsikaj odpustiti. 


www.bolha.com 

1VY.UUU vnih obiskov trg mnogih priložnosti 


aba-mačka? Je za vogalom Netopirmož?! Ne, 

kajti v tem izdelkiču, ki se zgleduje po novih 

delih Star Wars in hoče biti nedeljska risanka, 

ima glavno vlogo galaktična bounty hunterica 
Kit. Punca je vsa animejska in rožnata, hkrati pa 
gobčna in skulirano samozavestna, kot bi bila ozadna 
plesačica v videu z Beyonce. Tudi rep ima in je pored- 
no spogledljiva, kot se spodobi. A to ji ne pomaga kaj 
dosti na planetu Hollow Wish, po katerem najprej pre- 
ganja sebi slično bjondasto bitje, nakar se speča z go- 
vorečimi živalmi, nabriše kup robotov in zabrede v 
širše spletke. Zgodbica ne bo pobrala nobene scenari- 
stične nagrade, a dokler igraš, kar vleče. Malo namiga 
na skrivnostno ozadje tu, ščepec zarote tam, kak he- 
cen lik prisopiha mimo, pride do velike eksplozije in 
zadeva funkcionira. Škoda le, da 'profesionalni govor- 
ci', s katerimi se Krome Studios izrecno hvalijo, delu- 
jejo nezainteresirano kot gostje pri Slaku. 


Mačke bi kupile meč 


Slična mešanica simpatičnosti in napak je igranje. 
Blade Kitten je od strani gledana akcijska avanturica, 


Slogu najhudejših sekljačin. 
i igre primerno. 


ki po žanrsko usklajenem receptu združuje skakanje, 
tepežkanje in miselne oreščke. Največji poudarek je 
na hopsanju, saj si levji delež poti naprej utreš s ska- 
kanjem in oprijemanjem kamnitih ter železnih 
ploščadi. Zelo važen element je, da zna Kit mačje ple- 
zati po straneh platform in viseti s stropa, s čimer 
marsikdaj najde pot dalje. Platformska akcija sicer ni 
napredna, zapletena ali težkokategorna. Takisto ni iz- 
ziv za izkušenca. Je pa, tako kot fabulica, v redu in 
ima več plasti. Tisti, ki ne obvlada, bo z nekaj truda že 
prišel skozi špil. Znalec pa bo z bolj mojstrskimi skoki 
(ki se kajpak ne morejo meriti z Mariovimi!) dosegel 
skrite kotičke, kjer se rade skrivajo izdatne denarne 
nagrade. Tako ali tako na poti neprenehoma pobiraš 
draguljčke različnih vrednosti, s katerimi si polniš 
mošnjo. Za nabrani cekin v trgovini Pri zmešanem tuj- 
cu, ki je bolj lucasovski kot siva brada in ga lahko pri- 
kličeš kadarkoli, kupiš še tri vrste meča, si povečaš 
zdravje in energijo za tek, se preoblečeš in podobno. 
Omenil sem meč - upravičeno, kajti punčara je dobro 
oborožena. Za razliko od mnogih tovrstnih iger ne s 
strelskim orožjem, temveč z energijskim rezilom. Z 
njim lahko udarja od blizu ali ga meče v prostor, s 
čimer klati oddaljene sovrage ali sproži kako stikalo. 
Tepež ni dosti več od knofodrka z občasnimi rahlo na- 
prednejšimi prijemi, kot sta blok in tiščanje desnega 
gumba, da sitnemu ščitonoscu odvzameš pokrovko 
za kanto. A velika večina sovražnikov pade pod nava- 
lom besnega klikota med norim, komajda nadzorova- 
nim poskakovanjem po prostoru. Temu se ne morejo 
upreti ne oklepljeni soldati, ne manjši in večji kovin- 
koti, plazeči se ter leteči sluzkoti in alienske nakazice. 
Če pa že crkneš, te ne skrbi, kajti nadaljevalnih točk je 
obilo in napredek se shranjuje sproti. 

Ugankičice, če jim lahko sploh rečem tako, so slično 
enostavne. So vrste 'ustavi se na očitnem mestu in 
pritisni gumb', nakar se nekod nekaj podre ali izključi 
in lahko greš naprej. Namenjene so bolj rahlemu oddi- 
hu in spremembi tempa kot mozganju. Pri tem ti me- 
stoma pomaga leteča žverca Skiffy, podobna oni iz ri- 
sanke Lilo 8 Stitch, ki kvari mašine in zna na vnaprej 
določenih mestih prinesti oddaljene draguljčke. 


Rudečih oklepljencev demoliraš na tone in so precej nenevarni, 
če znaš skočiti ali se drugače izmakniti, ko vidiš laser iz njihovega orožja. 


Vmes pride nivo, kateregalliia so avtorji zelo očitno našli v'fikmih 
o Alienu. Zverc kar eli konec in ciljeje, da preživiš čim 


Nekaj za bratca 


Če so glavni vidiki igre tako ajnfoh, zakaj potem relati- 
vno visoka ocena? Ker gre za zabaven, tekoč, pisan in 
veder miks pristopov. V nobenem od njih ni odličen, 
skupaj pa dajo fajn izkušnjico, ki je v svojih šestih urah 
dovolj razgibana, da ne dolgočasi, in ki na Steamu (ter 
v spletnih trgovinah od PS3 in xboxa 360) stane pri- 
mernih 12 evrov. Nivoji so grafično zadosti raznoliki in 
sčasoma uvedejo dosti različnih prijemov, od počas- 
nega raziskovanja blodnjaških sklopov hodnikov prek 
ponorelega bega pred alienskimi hordami do šibanja 
od ene nadzorne točke do druge ter skoka na jezdno 
živinče v slogu Yoshija, ki zna v teku razbijati skale. 
Resni igralci, vajeni 'tapravih' špilov, tu ne sicer bodo 
prav dolgo zadržali. Stik poligonskih likov, zlasti naše 
junakinje, s podlago je pretirano ohlapen, da bi zah- 
tevnejši po desetih minutah ne začeli gledati križem. 
Preveč je nivojev, kjer delaš eno in isto, ne da bi se re- 
cept vsaj malce spremenil. ln veliko je zamujenih pri- 
ložnosti, da bi bila igra naprednejša in boljša. Lahko bi 
recimo imeli zemljevid, dobrodošle bi bilo nekaj neli- 
nearnosti in kaka stranska naloga, morda glavno 
sučišče (hub), iz katerega bi se odpravljali po planetu 
... Take ideje se med igranjem kar kopičijo. Tudi 
hrošče bi lahko bolj iztrebili. A po drugi strani je Blade 
Kitten pač enostavnejša igr(ic)a, namenjena tistim, ki 
jih vzburja ona druga Kitty - osnovnošolcem, mlajšim 
najstnikom in puncam. Od tod plitkost, saj želi streči 
najširšemu skupnemu imenovalcu, in nabiranje robe, 
saj vemo, kako obsesivni so otroci do takih reči. 


vlomi v ve- 


Cosplayevsko crossdresserski 
soljsko mačje zavetišče Gmajnice IX. 


simpatično mešanje vidikov v far- 
bovitost v primerna cena v nezanes- 
ljiv stik s podlago x nekaj prerazvle- 


čenih delov x preveč osnovna in nedodelana 


Krome Studios / Atari 


Di inamične fizike, ki skrbi za frčanje objektov 
og. Na samo igranje pa to vpliva minimalno. 


Fron 


rva resnica: Japonci imajo radi riž, robote in 
igranje domišljijskih vlog. Druga resnica: za- 
hodni svet obožuje hamburgerje, prave moške 
in prvoosebne streljačine. Vprašanje: kako 
okroglookežem približati rižojedi serijal robotskih tak- 
tičnih frpjk Front Mission, ki je luč sveta ugledal dav- 
nega leta '95 na SNESu? Odgovor: narediti sodobno 
usmerjeno mišungo, ki bo popularne elemente vzho- 
da in zahoda spojila nekje na sredini. Tako bo osel sit 
in trava nepogrizena. Nekako v tem smislu so se mo- 
rala vrteti kolesca pri Sguare Enixu, ko so prišli na 
idejo o Front Mission Evolved, tretjeosebni akcijadi z 
gromozanskimi roboteji v glavnih vlogah. 
Dogajanje je postavljeno približno 150 let v prihod- 
njost, ko začne človečanstvo, kot ponavadi razdelje- 
no na velesile, konkretneje tipati v vesolje. Znajdemo 
se v koži Dylana Ramseya, civilista, ki se kmalu znaj- 
de v vrtincu vojne med Novim svetom ter deželami 
Vzhajajočega sonca. Naš Dylan ni sicer ne pesnik kot 
Bob, niti nima šestega in pol čuta kot Dog. Zna pa ro- 
kovati z wanzerji, kot se reče velikim, borbenim kon- 
zervnikom. 


Rja na bleščeči kovini 
Nadzor nad velikani je poarkaden, saj znajo ti hitro 
švigati okrog, skakati in se izmikati (dodge), a ni tra- 
past. Naenkrat, brez preklapljanja lahko uporabljamo 
do štiri raznolika orožja in med stopnjami prosto izbi- 
ramo sestavne dele mehanskega ljubljenčka. Tako 
lahko naredimo lažjo, hitrejšo mašino, opremljeno s 
snajperskimi pokalicami za boj na daleč, ali počasno, 
močno okrepljeno beštijo, ki bo v bližnjih srečanjih 
preživela stotnijo udarcev in zadetkov. Oziroma nekaj 


"Mission Evolved 


vmes, po želji. Količina boljših kosov opreme in spos- 
obnosti se veča z napredovanjem štorije, pa tudi z 
iskanjem skritih emblemov, uničevanjem senzorjev 
ter izpolnjevanjem sekundarnih nalog po levelih. 
Občutek sedenja v dvajsetmetrskem, večstotonskem 
uničevalcu je kar primeren. Naš wanzer škripa, ropo- 
ta, se vzdušno premika in pri tem uničuje vse, kar mu 
pride pod parklje - drevesa, kandelabre, avtomobile, 
cisterne ... Kul. 

Manj kul pa je igranje na dolgi rok. Problem niso toli- 
ko voščeno leseni frisi v vmesnih animacijah in trapa- 
sti dialogi (zgodba in režija v bistvu nista slabi) kot 
povsem rutiniran dizajn okoliša ter bojev. Uletimo na 
sceno, na radarju preverimo, kje so sovražniki, jih na 
dokaj klasičen in nevznemirljiv način uničimo, napre- 
dujemo par metrov, ponovimo. In nato še enkrat. Pa 
še enkrat. Nivoji so dolgovezni in napredovanje se 
zna čutiti kot garanje. Saj ne, da je preklanje s so- 
vražnimi wanzerji zanič. Ti se delijo na zlahka prepo- 
znavne enote, kjer ima vsaka svoj pristop. Pretepaške 
(brawler) nam hočejo kovino zmehčati od blizu, ob- 
streljevalne (ballistic) nas zasuvajo s sledilnimi rake- 


mamo nek 


tami, inženirji znajo popraviti soborce, snajperisti nas 
nadlegujejo od daaaaaleč ... Igra tako vsaj malo ostaja 
zvesta tradiciji taktičnih predhodnic. Poleg tega se 
znajo določene sorte mehankotov aktivno skrivati za 
zgradbami in nas mestoma zaskočiti z drugih, ne- 
pričakovanih strani. Ustvarjalci so skušali monotonijo 
razbiti še s seljenjem akcije v različna okolja, od vele- 
mest in džungle prek sneženih pokrajin ter puščave do 
vesolja, z uvedbo misij, kjer na tračnicah rešetamo iz 
helikopterja, ter nivoji, po katerih se sprehodimo peš, 
izven robota. Toda slednje izpadejo precej posiljeno in 
špil bi bil komot brez njih. Nažiganje v Front Mission 


ii US ON ) s s - 
Pešadijska udejstvovanja so lep primer-nevzburljivosti, ki preveva špil. Saj ne, da je z njimi kaj posebej narobe, a zraven tako nevzdušne akcije praktično zaspiš. 


roboti 2010 


Mistit si želi, da se Sgueenix v prihodnje raje sa- 
mi potrudijo s konkretnim robotskim špilom. 
učinki raket, eksplozij in dima v zna 


( 5h biti zabavna v slah dizajn stopenj x 


večino časa se vleče x celokupna povprečnost x 


občutek pri vodenju wanzerjev v 


Double Helix / Sguare Enix 


Evolved pa na splošno ni višek akcije, taktike in vzne- 
mirljivosti. Pač na predvidljiv način plužiš skozi nenav- 
dihnjene skupke sovražnikov in to je to. Še najbolj 
prešvicaš v šefovskih bojih, ki se odvijejo v majhnih, 
zaprtih 'arenah', kjer se ti znajo neodvisno od izbrane 
zahtevnosti dodobra zrahljati živčni končiči. Glavarji 
so za razliko od znanega kanonfutra namazani z vsemi 
žavbami, pa še svinjsko veliko energije imajo. Borbe z 
njimi so zato v prvem skozihodu, ko še nismo toliko 
nabildani, kljub znova pojavljajočim se paketkom 
streliva ter prve pomoči resnično na knap. Dostikrat 
se moramo pri tem ubadati še z več kot le enim po- 
sebnežem, kar zna biti nadvse duhamorno. 


Pomanjkanje WD-40 


Temu se približa situacija v spletnih spopadih, ki pod- 
pirajo do osem udeležencev naenkrat. Obstreljevanje 
z živimi nasprotniki je dobrodošlo, vendar ni brez pro- 
blemov. Na voljo so namreč ne pretirano bogate štiri 
vrste udejstvovanj (timski in solo deathmatch, ter dve 
king-of-the-hill variaciji) na 'bogatih' petih prizo- 


Z elab 


riščih. Še bolj zoprno je, da ima nalinijski način ločen 
napredek od štorijalnega. Če smo si v zgodbi nagrin- 
dali hudo opremljen wanzer, si ga bomo morali spet. 
Še pred tem bomo po vsej verjetnosti bentili nad 
mnogo bolje opremljenimi konzervniki in enostavno 
obupali. 

Celokupno gledano je Front Mission Evolved do- 
kajšen meh. Ima trenutke zabavne akcije, a hitro raz- 
vodenijo v morju povprečnosti. Škoda, saj ima špil 
dovolj potenciala, da bi naredil darmar pri ljubiteljih 
robotskih arkad. No, morda v itak obveznem nadalje- 
vanju. 


Ri: 


ZA 
bodo, kar se tiče barv. —- 


MGRE: 


mnesla 


e smem se bati. Strah je ubijalec razu- 
ma. Strah je majhna smrt, ki te popol- 
noma izbriše. Soočil se bom s svojim 
strahom. Ostal bom edino jaz." Posku- 
il sem z litanijo korajže, ki jo v Dunu recitira 
luad'Dib. Igral sem pri sončni svetlobi in ob 

ditacijskem odmevanju morskih valov. Bo- 
dril seli se, da je vse skupaj le plod izprijene 
domišljije nekoga, ki mi ne želi dobrega. A 

rez utehe. Amnesia, ta samosvoja preživetve- 
na pustolovščina in duhovna naslednica serije 
Penumbra, me je pretresla kot malokateri nas- 
lov pred njo. Bolj kot sem se spuščal v globo- 
čine starodavne graščine, bolj se je zdravi um 
umikal prvobitnemu občutku paničnega stra- 
hu in destilirane groze. Bil sem pozabljen, ujet. 


Strah v gradu 


No, ko sem vendarle uspel pomiriti infarktno 
bitje srca in zadevo trezno analizirati, sem pre- 
sodil, da ne gre za pretirano zapleteno zadevš- 
čino. Tako kot v Somraku je osnova tudi tu fi- 
zikalna srčika, ki omogoča, da večino pred- 
metov v prostorih dvigaš, vrtiš in prevračaš. Z 
levim uhljem miške in njenimi potegi odpiraš 
in zapiraš vrata, omare ter predalnike, privijaš 
ventile, porivaš skale, vlečeš tramove. Z luča- 
jem stolice ali kakega drugega težjega objekta 
razbiješ zastekljeno okno, s postavitvijo enega 
zabojnika na drugega pa se zavihtiš na druga- 
če nedosegljivo polico. Skratka, pristaši pre- 
teklih špilov malega švedskega razvijalca 
Frictional se boste v 'novi' igralni šabloni po- 
čutili kot doma. Devičniki pa jo boste za svojo 
vzeli po uri nebolečega privajanja, saj avtorji 
niso skoparili z začetnim vodenjem za rokico 
in pomagalnimi namigi. 

Uganke, ki so ravno dovolj izzivalne, da se ob 
njih izgruntavanju samozadovoljno čudiš svoji 
inteligenci, so fizikalne, izrecno pustolovske 
ali kombinacija obojega. Med raziskovanjem 
kronično črnih soban starega pruskega gradu, 
koder si klavstrofobijo in strah pred temo laj- 
šaš s priročno petrolejko ter prižiganjem kan- 
delabrov in bakel, te v grobem čaka pobiranje 
in prenašanje predmetov. Sledijo njihovo do- 
kaj samoumevno sestavljanje v naprednješe 
pripomočke, nameščanje in uporaba na ključ- 
nih mestih ter avanturistična klasika v slogu 
pretikanja stikal v pravilnem vrstnem redu. 
Enkrat moraš z zagonom pokvarjenega par- 
nega stroja v tek spraviti dvigalo, drugič v ke- 
mijski vrč zamešati eksplozivno snov, da pre- 
vetriš porušeni hodnik in si omogočiš pot na- 
prej, tretjič enostavno poiskati ključ ali alter- 
nativno pot mimo zaklenjenih vrat. Vseskozi 
pa bežati, kot bi ti bila za petami truma lovka- 
stih pošasti iz najstrašnejše povesti mojstra H. 
P. Lovecrafta, velikega vzornika te igre. 


Kot šiba na vodi 


Amnezija je sicer definicija vrhunske vzdušno- 
psihološke grozljivke, kjer ti sivenje las in rja- 
venje gat povzroča zlasti tisto, česar ne vidiš. 
O, nekaj monstrumov iz najhujše more zago- 
tovo srečaš. Toda špil ne predvideva ne te- 

The Dark 
Descent 


pežkanja z njimi, ne orožij. Zato tovrstna sni- 
denja običajno preživiš edinole, če prestraše- 
no rit čimprej in karseda nevidno preseliš v 
zatemnjen kotiček kake oddaljene kamrice. 
Tam po možnosti za sabo zapreš vrata, po- 
čepneš za sod in med strmenjem v tla po- 
čakaš, da prikazen odtava. 

Tema je v tem primeru tvoj najboljši prijatelj, 
drugače pa niti ne, saj s predolgim zadrževa- 
njem v njej počasi izgubljaš duševno zdravje. 
To ponazarjajo čedalje bolj zblojena slika, po- 
časnejše in neodzivno gibanje in živce parajo- 
ča junakova sopenje ter ihtenje. Ha, kot da za 
pričaranje patološko potlačenega vzdušja ne 
bi zadostovala že zlovešča glasba, ki te v 
ključnih trenutkih navda s takim srhom, da za 
trenutek pozabiš dihati. Ali skrivnostna šele- 
stenja in nenadni piši vetra, ki zaloputnejo bliž- 
nja vrata. Neprestano oddaljeno stokanje in 
golčanje, ki odmeva po hodnikih. Portreti in 
slike z versko tematiko, ki spreminjajo podobo 
na najbolj grozovite načine. Demonske skulp- 
ture, mučilne naprave, krvavi madeži, iznaka- 
ženi živalski in človeški ostanki. Številna pi- 
semska sporočila in pogosti halucinacijski ut- 
rinki, iz katerih amnezični protagonist Daniel 
počasi, a vztrajno sestavlja nadvse zanimivi 
mozaik lastne preteklosti. Tako se v mislih in 
dejanjih bliža domnevnemu zatočišču barona 
Aleksandra, velikega lutkarja in gospodarja 
preklete graščine Brennenburg. Brrr. 


Iz globočine 


Nimam se za šlevo, a ni me sram priznati, da 
sem si moral med tavanjem po utrdbi kar po- 
gosto privoščiti sproščevalne premore, v kate- 
rih sem na travniku pred hišo prešteval cvetli- 
ce in mislil na klovne. Zakaj se je naša Navi 
špilu po daljšem premisleku odrekla, sem 
občutil na lastni prebledeli koži. Temnemu sp- 
ustu se na nekaj mestih resda pozna, da gre za 
izdelek z nizkim proračunom. Dizajn okolice bi 
bil lahko podnekod bistveno bolj napreden ... 
miselne uganke še bolj večplastne in za odte- 
nek bolj obskurne ... govor vsaj v primeru 
bralnih nastopov glavnega junaka nekoliko 
manj lesen ... mehanika nabiranja vžigalic in 
osvetljevanja s prižiganjem sveč na dolgi rok 
manj najedajoča ... smrt pa več kot le manjša 
sitnost, kakor udarna in grozovita že je. Am- 
pak za pičlih 15 evrov, kolikor zadeva košta 
na Steamu, boste bolj votlo igro, ki je okoli nič 
ni, težko našli. Priporočam s potnim čelom, 
trepetajočim srcem in posranimi gatami. 


Poblaznelega najdejo v temni sobi, 


kjer v kotu žveči miškin kabel. 


izreden občutek tesnobe in 

preganjanosti v unikatna lo- 

kacija v napredno fizikaljen- 
je s predmeti v všečno prvoosebno pus- 
tolovstvo v dobra zgodba v dokajšnja li- 
nearnost x kupček manjših zameric 


Frictional Games 


va se 
BARANJE AVTORJEV: 


Ker Snet'ga zanima, kako Švedi izvabljajo drek v hla- 
mudrače, jih vpraša par reči. Odgovarjata Thomas 
Grip (levo) in Jens Nilsson (desno), vodji skupinice 
Frictional Games, katere jedro šteje pet članov. 


Skozi leta smo videli dosti različnih pristopov k 
digitalni grozi, od Resident Evila prek Undyinga 
do Dooma in FEARa. Kaj je tisto, kar po vašem 
RES prestraši igralca? 


mu od blizu pokažeš, kaj ga straši, to običajno vodi 
le do razočaranja. Prav tako je treba veliko dela vlo- 
žiti v tempiranje dogodkov, njihovo intenzivnost in 
splošno vzdušje, da so počasnejši deli igre nameš- 
čeni med res napete in stresne. Potem ko igralca 
nekaj spravi ob živce, je dobro, da malo popustiš 
plin in mu daš kako nagrado za olajšanje. Recimo 
da imaš črn hodnik, nakar prideš do osvetljene sobe 
in tako dalje. Če je tema neprestana, 
stalno grozna in neprenehoma polna 
akcije, bo stranka kmalu otopela. 


PC ovo RoM 
zadi 


Zakaj, mislite, da ljudje sploh ho- 
čejo biti prestrašeni? Clovek bi si 
mislil, da se bodo strahu ogibali ... 
Le čemu?! Zato, da vadijo, če bi se 
slučajno znašli v situaciji, kjer je st- 
rah hudo resničen! 


Je Amnesia nastala iz Penumbre in 
kako sta ti igri povezani? 

Po eni strani sta si špila res precej 
podobna po igranju in glavnih idejah. 


ZAMOLKEL KRIK PRETEKLOSTI 


Pred Amnesio je bila Penumbra. V prvem delu, 
Uverturi (J1168, 80), smo spoznali tridesetletnega 
fizika Philipa, ki se odpravi v zaledenelo Grenlandijo. 
Med iskanjem indicev o usodi domevno preminule- 
ga očeta se zaradi hudega mraza zateče v zapuščen 
rudnik, odtihmal pa se stvari zanj močno zakompli- 
cirajo. Med tavanjem po trajno zatemnjenih pod- 
zemnih lokacijah si pomaga z ročno svetilko, s kate- 
ro lahko bolj ali manj uspešno odganja pobesnele 
pse in ogromne pajke. V primerjavi s pozabljivim li- 
kom v Amneziji je Filip bistveno manj miroljuben, 
dasi rokovanja s klasičnimi orožji Polsenca takisto 
nima. Zivalske zalege se trepetajoči možicelj otepa s 
predmeti, ko so cepini, metle in kladiva, še raje pa 
se skriva v sencah in fizikalne uganke rešuje s pre- 
meščanjem in kombiniranjem okoliških elementov, 
saj tepežkanje ni ne udobno, ne učinkovito. 

Do te mere, da so ga v avtorji v Black Plague (J179, 
77) tako rekoč izrezali, protagonista pa okrepili in 
pohitrili. Skrivanja je v drugi epizodi manj, šprinter- 
skega bežanja pa bistveno več. Filip ne more uteči 
edinole Clarencu, poblaznelemu konstruktu svoje 
razcepljene osebnosti. Ta mu ves čas nagaja s psi- 
hotičnimi monologi, mestoma pa celo prevzame 


— THE DARK,DESCENT — 


Na seznamu so fizikalna interakcija, strašljivost, no- 
tesnik / inventar in pustolovski slog, le da so ti ele- 
menti v Amnesiji naprednejši. Razen tega pa drugih 
povezav ni. Kar se tiče zgodbe in navdiha, si ne deli- 
ta ničesar. Z Amnesio smo pravzaprav nanovo začeli 
nalogo, da naredimo naslednji korak v hororju. 


Kakšen je bil razvojni proces Amnesie — moštvo, 
čas, stroški, umetniške zagate in podobno? 

Glavno moštvo tukaj v Frictional Games je sestavlja- 
lo pet ljudi. Potem imamo še okrog deset zunanjih 
sodelavcev, s katerimi smo bili v tesni navezi pri do- 
bršnem delu projekta. In potem je še kakih deset 
ljudi delalo na manjših delih igre, snemalo glasove 
in podobno. Amnesia je nastajala tri leta, od tega 
smo bili dve leti povsem osredotočeni nanjo, prvo 
leto pa smo delali na njej in hkrati zaključevali Pe- 
numbro. Mislim, da je bila glavna ovira to, kaj naj bi 
igralec v špilu dejansko počel. Izdelali smo veliko 
prototipov, od bojevalnega sloga do usmerjenosti v 
uganke in skakanje. Precej težko smo prišli do tega, 
da smo zmanjšali delež igralnosti na račun tega, da 
v glavnem raziskuješ svet in odpletaš zgodbo. 


Ključen del sleherne grozljive igre je zvok. Kako 

ste pristopili k temu vidiku v Amnesiji? 

Zvok smo načrtovali od vsega začetka, saj se zave- 

damo njegove pomembnosti. Glasbenik je bil del 

moštva od prvih korakov, prav tako pa smo najeli 

profesionalnega grozljivkarja, ki je pomagal pri ust- 
varjanju srhljivih zvokov. Nadvse 
pomembno je, da se učinki jasno 
ločijo in da se skladajo z muziko. 
Posebej kar se tiče okoljske glas- 
be in okoljskih efektov. 


Katera država ima boljše hokejs- 
ko moštvo, Slovenija ali Šved- 
ska? Hitro! 

V resnici kajpak Slovenija, toda ko 
igram NHL in nadzorujem Šved- 
sko, je boljša naša država!! (/Hodi 
okrog te resne in nevarne teme 
kot prestrašena mačka okrog vre- 
le kaše.) 


nadzor nad njegovim telesom in se nasploh obnaša 
skrajno neprijazno. 

Obe srcetresni prvoosebni avanturi tržijo na Stea- 
mu. Če vas Amnezija prepriča in vas nekoliko zasta- 
rela grafična podoba ne moti, si ju lahko privoščite v 
zbirateljskem paketu, za katerega hočejo pičlih 20 
evrov. Zraven boste prejeli še Reguiem (J187, 60), 
ne najboljši, a vseeno dobrodošel dodatek za Kugo, 
v katerem se glavni junak niza v devetih stopnjah, 
povezanih s portali, pomeri v seriji fizikalnih izzivov 
ter z nevšečnostimi, kot so laserji, vroča para, goli 
kabli in brezna. Naj bo strah z vami. 


SORODNI STRAHOGRADI 


Ni le Amnesia tista, ob kateri ti hlače hitro napolni 
žolt izcedek. Tu je še par naslovov, ob katerih se 
normalnemu človeku zatresejo plombe. 


Call of Cihulhu (J156, 79) 
Umotvor, ki ga je navdih- 
nilo znamenito Lovecraf- 
tovo knjižno delo. Če bi 
Amneziji dodali strelski 
element, poudarjeno in 
napihnjeno zgodbo, mož- 
nost čvekanja s prebivalci 
ter kak izlet na površje, bi 
dobili nekaj podobnega. 


Dead Space (J184, 87) 
Ko se odpravimo raziskat 
utišanje signalov z vesolj- 
ske ladje, se stvari zaple- 
tejo. Na plan prilezejo spa- 
ke, ki jih je v tej tretjeo- 
sebni preživetveni groz- 
ljivki dobro čimprej raz- 
deliti na prafaktorje. Sicer 
... Ne, nočete vedeti. 


Undying (J92, 86) 

Clive Barker je režiser, 
producent in pisec iz To- 
varne sanj. Najbolj se je 
izkazal s to strašilno stre- 
ljanko, ki se je hvalila z 
domišljijskimi sovragi, ja- 
ko zgodbo in streženjem 
neprijetnega občutka, da 
te bo zdaj zdaj nekaj ug- 
riznilo. 


Doom 3 (J133, 90) 

Legenda prvoosebnih st- 
relskih bu!-jačin, ki te di- 
rektno bremeni z uletava- 
jočimi obesedenci in pe- 
klenskimi pošastmi. Na 
hodnikih marsovske ba- 
ze, kjer se tema in svetlo- 
ba preganjavično menja- 
ta, velja le en zakon. Za- 
kolji ali bodi zaklan. 


Silent Hill 

Čeprav se Molčečega hri- 
ba drži glas konzolastične 
serije, je za PC izšla veči- 
na delov. Vsak je malo ne- 
dodelan, ampak za izlet v 
svetove, kjer je meja med 
potlačeno resničnostjo in 
morami zabrisana, se ne 
ozirajte drugam. 


System Shock 2 (J70, 92) 
System Shock 2 je pra- 
stara, a zato nič manj od- Z 
lična mešanica grozljive 
ZF-streljanke in kiberpan- 
kovske frpjke. Strašljiva 

ejati, da je Bethesdi s Falloutom 3 (J184, 88) 
uspela oživitev te serije postapokaliptičnih 
frpik, bi bilo podcenjevalno. Igra je bila ena 
največjih uspešnic leta, četudi so pikolovci 
znali našteti milijon reči, ki jim niso bile všeč (in jo 
kljub temu preigrali pet ... najstkrat). Serijo, katere 
anali so v Jokerju 184, so iz potezne izometrične 
frpike preobrazili v prvoosebni spoj streljanke in igre 
na srečo s statističnimi spremenljivkami. New Vegas 
je temu na las podoben in bi ga lahko opisali kot 
ogromno zaplato vsebine za uveljavljeno ogrodje. To- 
da pri igrah na srečo odločajo detajli, kot je obtežena 
kocka. In New Vegas je obtežen na pravih mestih. 


Spet v sedlu 


Po prostranem odprtem ozemlju puščave Mojave 
okrog Vegasa vnovič kolovratimo prvoosebno. Po- 
gled je sicer moč vreči za hrbet, kar pa je praktično le 
na nekaterih mestih. Ker smo leta 2281, tri leta za 
trojko in 203 leta po jedrski vojni, ki je zradirala 
večino sveta, imamo v rokah zaobljen laserski pihal- 
nik. Ko namerimo lokalnemu falotu v ksiht, naredi 
BZZZGG!! lena in nesrečnež se zdruzne v kup ka- 
deče se žolce. Dasi imajo orožja raztros, še vedno ne- 
sejo približno tja, kamor merimo. Streljačina. 

Toda! Namesto užiganja lahko sprožimo Vault Assi- 
sted Targeting System - v obliko računalniškega po- 
močnika zamaskiran dejavni premor. Ko so nepridi- 
pravi s hecnimi izrazi na frisih zamrznjeni v času, od- 
beremo dele telesa, ki jim hočemo storiti najhujše 
neizrekljivosti. Ko poženemo dogajanje, sledi serija 
prednastavljenih strelov in rezultat je kup preluknja- 

nega mesa. Ali tudi ne, če smo bili premalo pazljivi 
ali preveč revolveraški. Število napadov v VATSu je 
namreč omejeno z akcijskimi točkami, ki se obnav- 
ljajo, ko smo izven pavze. Verjetnosti zadetkov ob 
premoru in število akcijskih točk pa se podrejajo 
našim bojnim statistikam, ki jih krepimo z napredo- 
vanjem po lestvici stopenj. Frpjka. 

Ta del zopet nadzoruje sistem S.P.E.C.I.A.L., čigar 
kratica pomeni začetnice sedmih glavnih lastnosti 
našega lika: moči, zaznavanja, vzdržljivosti, privlač- 
nosti, pameti, gibčnosti in sreče. Te se skozi igro le 
malo spreminjajo in so osnova za spretnosti, ki jih 
krepimo z nabiranjem izkušenj, in za talente - perke. 
Spretnosti vključujejo vse mogoče, od vihtenja macol 
in plazemskih kanonov do prilizovanja prodajalcem 
ter cmarjenja plena nad ognjem v divjini. Tudi perki, 
ki jih v New Vegasu dobivamo po enega na vsaki dve 
stopnji od skupno tridesetih, so podobno raznoliki. 
Eden nam omogoči ponovno vdiranje v računalnik, 
četudi smo n00b in so nas pri tem že zasačili, spet 
drugi vrtenje nasprotnega spola okrog prsta. 


Jezus s puško 


No, Fallout je še vse kaj drugega kot golo obglavlja- 
nje mutantov, kakor kompleksno to že je. Zaščitni 
znak serije je množica različnih poti, po katerih lahko 
pridemo do cilja. Ki ni samo eden. Recimo: namesto, 
da mutanta fentamo osebno, lahko pokvarimo ostro 
napravo poleg njega, ki ga povsem nedolžno obglavi. 
Ali pa falota s svojo karizmo prepričamo, da si čeber 
odseka sam. Običajno lahko prišpanciramo do njega, 
mu razložimo, da nam je nekdo naročil, naj ga skraj- 

šamo za glavo, nakar nam zelenokožec pač ponudi 
več denarja. Potem odšpanciramo nazaj in obglavi- 
mo tistega, ki je hotel obglaviti njega. Mega. 
Drugače rečeno, praktično karkoli je moč rešiti tako z 
rešetanjem kot s skrivalništvom, hekanjem ali nama- 
zanim jezikom. So pa omejitve v New Vegasu bolj za- 
guljene kot v trojki. Veščine krepimo počasneje in ni 
moč ustvarili mamojebca, ki je hkrati Bruce Lee, Ste- 
phen Hawking in vedeževalka Karin. 

Še bolj navduši razvejanost pripovedi, v kateri si lah- 
ko sami oblikujemo futuristično usodo. Večina bo na 
začetku reinkarnacija Jezusa, ki bo prinesla mir, tole- 
ranco in marcipanove kolačke v vsak kot puščave 
Mojave. A kaj lahko se spoprijateljimo z lokalnimi tol- 
pami in začnemo sejati teror med prebivalstvo. Ja, 
igro je moč uspešno končati tudi na ta način! New 
Vegas nas približno na sredini osrednje fabule celo 


TRDEN KOT OBSIDIAN 


Da ima New Vegas pridih starih Falloutov, ni nak- 
ljučje. Studio Obsidian je namreč naslednik Black 
Isla, avtorjev prvih dveh delov serije (vendar ne 
Tactics ter ostalih odkruškov). Za mnoge ljudi, ki so 
izdelovali Vegas, je Fallout osebna stvar. Tudi z do- 
bršno mero grenkobe, saj je bil projekt Van Buren, 
kot je bilo kodno ime Obsidianove trojke, ukinjen. 

Studio je ostal zvest koreninam, saj sestavlja le 
frpjke, od Knights of the Old Republic 2 in Never- 
winter Nights 2 do Alpha Protocola. Skratka, veliki 

prisili, da izberemo eno od štirih mogočih poti, nakar 
zaklene preostale tri veje kvestanja. 

Odločitve, ki nas na smrt sprejo s polovico ozemlja, 
so zato neobhodne. Ampak ni pene, smo bili že na 
hujšem, na primer na samem začetku špila. Uvodo- 
ma namreč kot kurirček za eno od poštnih služb fa- 
šemo kroglo direktno v glavo, kar pa nas ne ubije do 
smrti in lokalni dohtar nas za silo zakrpa. Sledi iska- 
nje tistega, ki je kriv za glavobol, in vmes po sili raz- 
mer postanemo ena ključnih figur Vegasa. 


Obsidianov full house 


Spet popotovanje od nikogar do polbožanstva. Je 
New Vegas potemtakem zlasti trojka z novo štorijo? 
Najprej se rešimo dveh očitnih novosti: izboljšanega 
ukazovanja soborcem in klamfanja opreme. Kompa- 
njonov, ki so pripravljeni z nami nositi glavo napro- 
daj, je sedaj osem - šest humanoidov in dva kiborga. 
Naenkrat imamo lahko s seboj po enega iz prve in 
druge gruče. Kakor je Fallout 2 omogočil enostav- 
nejše upravljanje s sotrpini, New Vegas ukvarjanje z 
njihovo opremo in obnašanjem končno zadega v hi- 
ter krožni meni. Človek se vpraša, zakaj ga ni bilo že 
v trojki. 

Naš kurirček je sedaj precej bolj spreten z orodjem in 
zna v delavnicah vkup metati razne vrste eksplozivov 
in stimpake za zdravljenje, ob tabornem ognju pa 
odreti divjad. Hkrati moremo izdelovati strelivo in na 
krepela našvasati dodatke, kot so daljnogledi in večji 
nabojniki. Izboljševanje orožja je uporabno, čeprav ni 
moč nadgrajevati unikatnih inačic pušk, ki sčasoma 
postanejo naša glavna šiba božja. 

A tisto, kar New Vegas res loči od Fallouta 3, zapo- 
padeš šele po ducatu in več urah igranja. Začetek 
špila se namreč odvija v pustinji in naslov tudi v na- 
daljevanju ne premore takih lokacij, kot sta Rivet City 
ali Washington iz predhodnika. Večina dogajanja po- 
teka v razsutih vasicah in podzemnih bunkerjih, za 


Človečki okrog nas nenehno čebljajo, njihov odziv.(tudi brezglav beg, hehe) 
pa je.odvisen od našega slovesa. Žal pe ponavljati. 

Spisek taltentev je prečiščen in mašila iz predhodnika so šla papa.,Vrnili so se 
tudi štartni traiti, čeprav imajo šibek vpliv. -I mess je še vedno perk. 


IGROVJE 


nameček pa v rokah držimo železje, ki smo ga po- 
večini že videli. Torej navadne in plazemske puške, ki 
pošiljajo zelene curke nesreče v mutante, bandite ter 
podobno prerijsko zalego. Celo ko nekje na polovici 
špila stopimo v Vegas, bodo tisti, ki so pričakovali raz- 
uzdano, bliskajoče se velemesto, razočarani, saj pre- 
novljeno mesto greha ni nič posebnega. Kazinoje iz 
resničnosti, kot sta Flamingo, MGM Grand in Cae- 
sar's Palace, boste tudi med ruševinami iskali zaman. 
Vrvež ulice je povprečen, takenako število kvestov. 
Dasi je moč vleči ročice slotmašin in igrati ruleto ter 
blackjack, kockanje v štorijo ni tesneje vtkano. Tudi 
kurb je premalo. 

Ne, tisto, kar bo ljudi brezkompromisno vleklo k igra- 
nju, je kvaliteta dogajanja. Ne mislim le vzdušne retro 
podobe z glasbo iz petdesetih let, marveč to, da je pri 
prepričljivosti likov in svežini kvestov Obsidianova vi- 
zija Fallouta za razred nad Bethesdino. Tu v mreži ra- 
čunalnikov iščemo virus, tam pomagamo religiozno 
fanatični skupini zombijev na poti k zvezdam. Na 
enem koncu z detektivskim delom jagamo izginulo 
ženo nekega soldata, spet drugje obračamo mafijski 
familji eno proti drugi. Veličastnih podvigov, kot je bi- 
la v trojki matrixovska črno-bela epizoda, je v New 
Vegasu polno, čeravno niso tako grafično impozantni. 
Avtorji časa niso porabili za oči iztikajočo podobo, 
marveč za dobro pripoved, kvaliteten govor in pisano 
druščino bizarnih likov, ki se te dotaknejo bolj kot tisti 
v Falloutu 3. Če je koga strah, da zato trpi kvantiteta - 
lokacij je več, tako kot nalog in njihovih mogočih izi- 
dov. Eno preigravanje z izpolnjenimi stranskimi zadat- 
ki pobere vsaj petdeset ur. Nakar lahko začneš znova, 
v drugo smer, z drugačnim likom. 


Ko pade enka :( 


Kakopak zamere so. Grafični pogon denimo ni na- 
predoval. Nasprotno, osvetljava je slabša in snop ba- 
terije prav moteče nerealen. Takenako niso izboljšali 


vmesnika za inventar in zemljevid, do katerega še 
vedno prepočasi dostopamo z zapestnim računalom. 
Sem in tja je boleče očitna pokonzoljenost, zato pe- 
cejaši poglejte po uradnem forumu (Forums.bethsoft. 
com) za nasvete, kako prilagoditi datoteko .ini, da 
razširite okno za pogovor, povečate število sličic na 
sekundo in podobno. Želel bi si tudi več novosti v 
opremi in sovražnikih, kajti omembe vredno sveže 
krepelo je le rotirajoči granatomet (ŽURKAA). 
Predvsem pa Obsidian ne more iz svoje kože in nas je 
prešerno obdaril s kopico hroščev. Nekateri nam pre- 
prečijo dokončanje kvestov in zaradi tega boste kljub 
hitremu prihajanju obližev gotovo kleli. Osebno sem 
razočaran še nad tem, da je tako imenovani način 
hardcore, ki zaostri preživetvene razmere, površinski. 
V njem moramo nenehno piti in jesti, da ne dehidrira- 
mo, pa še municija ima svojo težo v ruzaku. Hudo, a? 
Bolj ne. Piješ in ješ že tako ali tako za zdravljenje, do- 
datna teža pa tudi ni problem. O željah po resnih no- 
vostih, denimo prevoznih sredstvih, pa raje ne 
začnem. 

Kaj je torej bolje, Fallout 3 ali New Vegas? Tisti, ki 
dajo več na podobo, bodo verjetno šli objemat trojko. 
Veterani, ki prisegajo na vsebino in frpjski sistem, pa 
so si enotni, da je tu opisani naslov superioren. Na- 
kup lastnega izvoda je torej daleč od loterije. Dobro- 
došli v New Vegasu. 


Aggressor ima tako kocko, da vselej vrže dvajseti- 
co in zadene critical hit. Cefizelj. 


uravnotežen frpjski sistem v izvrst- 
no vzdušje v kul liki v raznolike poti 
v luštna pripoved v ogromno vse- 
bine v malo nove opreme in sovražnikov x vmes- 
niške nerodnosti x hroščatost x grafika se stara x 


Obsidian / Bethesda 


" 


ešnic. Deninidstale, mafijska združba 
itElvis pres Pena mogočen vladar. 


fayvkitv-počasnem posnetku nazorno kaže raztelešenja, ni ušla nika- 
Sproža'se tudi izven VATSa, kar pa je v nastavitvah moč izklopiti. 

Svetovalec za tehnične informacije 


Najmočnejše vezi so tiste, 


WWW.MOBITEL.SI ki jih ne vidimo. 


Za vse, ki želite v vsakem trenutku 
komunicirati tehnološko dovršeno. 


Izkoristite še ugodnejše cene prenosnikov. 
Ob nakupu prenosnika dobite dve mesečni 
naročnini za izbrani podatkovni paket Instant 
internet brezplačno! Obiščite Mobitelovo 
prodajno mesto in preverite ponudbo. 
www.mobitel.si 


Izberite najsodobnejšo tehnologijo HSPAt, ki 
podpira teoretične hitrosti do 21,6 megabitov 
v sekundi, kar je primerljivo z zmogljivimi 
klasičnimi širokopasovnimi povezavami v 
internet. V promocijskem obdobju, vse do konca 
leta 2010, novost preizkusite brezplačno. 


Komunikator prinaša rešitev, če se v svojem 
domu, vikendu ali v pisarni srečujete z nedo- 
segljivostjo na svojih mobilnih številkah. 
Pokritost z radijskim signalom je prisotna 
praktično povsod. Nedosegljivost je lahko tudi 
posledica vgrajenih materialov v zgradbi, 
kletnih prostorov ali mikro lokacije. V teh 
primerih lahko klice s svojo Mobitelovo 
mobilno številko opravljate prek Komunika- 
torja. Potrebujete še širokopasovni dostop do 
interneta in stacionarni telefon Siemens 
Gigaset C470IP, ki ga do konca leta dobite na 
Mobitelovih prodajnih mestih za le 89 EUR. 


Če radi brskate po internetu in spremljate 
e-pošto prek svojega mobitela, je Mobilni 
Internet prava izbira. Izbirate med Mobilni 
internet 100 MB (4 EUR), Mobilni Internet 
500 MB (9 EUR) in Mobilni Internet 1 GB 
(42 EUR). Za spremljanje neporabljene 
količine prenosa podatkov pošljite PORABA K 
na 1919. 


REGETTEAR: 
AN ITEM SHOP'S TALE 


rva beseda v naslovu je besedna igra na racke- 
P teer, kar pomeni nekoga, ki denar pridobiva z 

nelegalnimi posli, špil pa je na Japonskem izšel 
že dvatisočsedmega. Sedaj se je v režiji drobnega 
prevajalskega podjetja Carpe Fulgur naposled pripla- 
zil na zahod. Gre za risankasto, od zgoraj gledano si- 
mulacijo prodajalca, ozaljšano s frpjskim bojem v 
temnicah in cepljeno z dobršno mero cinizma, ki jo za 
nizko ceno tržijo na Steamu. Nekaj izvirnega, torej. 


€ v štacuni moraš pri barantanju paziti, da postaviš 
ceno, primerno vrsti kupca. Drobna sirota namreč ne 
premore sredstev zarejenega bogatuna. 


Lahkotna, priljudna igra te postavi v vlogo prikupne 
kapitalistične trgovke Recette. Ko jo oča pusti samo s 
kupom dolgov, se odloči, da jih bo odplačala z odprt- 
jem trgovine. Kampanja traja pet navideznih tednov 
in vsakih sedem dni je treba plačati čedalje višji ob- 
rok, sicer gre baba na ulico. Da bi to preprečil, moraš 
naključnim strankam prodajati vsakovrstne izdelke, 
od mečev prek bonbonov in obglavljenih kipov. Robo 
lahko dobiš na dva načina. Najmanj dobičkonosni je 
odkup od prodajalcev na debelo. Za doseganje stood- 
stotnega dobička pa lahko najameš avanturista, s ka- 
terim se greš nato tretjeosebno pojat po temnicah. 
Tam je boj realnočasoven in je podoben jrpgjski seriji 
Secret of Mana, saj imaš en osnoven ter vrsto poseb- 
nih napadov, ki se razlikujejo od plačanca do plačan- 
ca. Nivoji so naključno zgenerirani, težavnost narašča 
z nadstropji, sovražniki pa so več risankavih oblik: 
modri sluzkoti, podobni onim iz Dragon Ouesta, raz- 
nobarvne lovkaste stvari, ščeneta, ki lučajo kamne, in 
podobna šara. Na koncu vsakih pet stopenj se soočiš 
z izvirnimi, vendar malo prelahkimi šefi. 

Vedno se je treba odločiti, kaj od najdenega se splača 
porabiti na mestu (napoji, hrana, uroki), kaj je treba 
zaradi omejenega inventarja odvreči in kaj je vredno 


6 v temnicah je treba biti hudimano previden, saj ti 
igra v primeru cerkota iz žepov izpraska skorajda po- 
slednji kos opremljene in nabrane robe. 

obdržati ter v trgovini prodati. Junak lahko namreč 
nosi le dvajset artiklov, vključno z opremo. Boš tipčka 
iz pohlepa poslal za sovražnikove črte skoraj golega? 
Ali mu dal pošteno opremo, s čimer bo izplen manjši, 
ampak bo preživel? Zanimivo je tudi odločanje, ali 
bomo kak poseben artefakt dali na police ali ga obdr- 
žali in bili s tem prikrajšani za izplen. Izkušenjsko rast 
poznata tako izbrani avanturist kot Recette, s čimer 
slednja odklepa nove trgovske sposobnosti. Mednje 
spadajo kombiniranje predmetov, preurejanje trgovi- 
ne, sprejemanje naročil in podobno. Igra te stalno za- 
laga z novimi opravili in te hkrati sili, v odločitve, saj 
je vseskozi prisotna grožnja bankrota. 

Grafika ne para gat in sčasoma se ritem nakupova- 
nja, plenjenja grobnic ter prodajanja malo obrabi. To- 
da Recettear do neke mere ohrani svežino in je prav 
simpatično zabaven. Če te ne moti nekaj grinda, le 
pljuni 15 evrov na Steamu, saj boš zelo verjetno cenil 
zasvojljivo igralnost ter pikri humor. Gigen 

Carpe Fulgur e 15 EUR 


GITIES XL 2011 


rvi Cities XL (J197, 67), klasična županovanj- 
P ska mestogradnja, sorodna SimCityjem, je med 

kritiki sprožila salvo mešanih občutkov. Kot ta- 
krat, ko se tašča fenta s tvojim novim avtom. Sodo- 
ben, oko roseč špil iz pogrešanega žanra z enostavno 
zidavo in podrobnim prometom se je igralca prav tru- 
dil odvrniti z oderuškim nalinijskim večigralstvom, 
kupom hroščev, nedoslednostmi ter čudaškimi domi- 
slicami. Neizbežen prodajni polom je pod vodo pote- 
gnil firmo Monte Cristo, ki je bila blagovno znamko 
primorana odprodati založbi Focus. 


€ Na daljavo namembnosti stavb praktično ni mo- 
goče ugotoviti. Tudi od blizu izstopajo le nekatera 
čudesa. Oznaka XL zato ni na mestu. 


Novi izdajatelj je najprej obrnil ladjo za 180 stopinj in 
odpikal vse namrežne elemente. Samostojni Cities XL 
2011 - to pomeni, da za igranje ne nucaš prejšnje ra- 
zličice - je izključno solerski peskovniški naslov, brez 
podnalog in multiplayerja. Gre torej za postopen raz- 
voj uboge vasi v večmilijonsko metropolo, dasiravno 
kakšnega futurustičnega videza nima. V igro so stla- 
čili skoraj vse iz originala in kar se je vmes naknadno 
nabralo v plačljivi spletni ponudbi. Se pravi avtobuse, 
dodatne zemljevide (tudi resnične - Pariz, Rio de Ja- 
neiro, New York) in stotnijo objektov. Obenem so do- 
dali kup novih in jih tematsko razdelili na nemške, 
ameriške, francoske, azijske ter mešane. Skupno je v 
igri sedemsto različnih objektov, kar se pozna pri tri- 
krat večji in daljši namestitvi. 

Glancanje je vidno povsod. Zatikanja pri večjih soses- 
kah je manj, podrobnosti več. Po nebu frčijo letala, 
semaforji delujejo, postavljamo lahko vnaprej pripra- 


vljena krožišča in druge zapletenejše oblike cestnih 


november 2010 


sekališč. Novost je podzemna železnica, ki za razliko 
od busov ni vezana na obstoječe ceste, ampak jo vle- 
čemo prilagojeno nezasedenemu terenu. Metropole 
lahko sedaj s presežki neposredno trgujejo med se- 
boj, kar omogoča ozko specializacijo. Centralna me- 
gakorporacija se takisto obnaša bolj tržno. Zato vzdr- 
ževanje dobrinskega ravnotežja ni več tako proble- 
matično. Svetovna čudesa, prej okrasni ne tiči ne mi- 
ši, gradimo po sistemu Pharaoha. Se pravi, rezervira- 
ti je treba toliko in toliko dobrin ter časa, da zrastejo. 
Pri Amerikancih Chichen ltza zviša splošno življenjs- 
ko raven za pet odstotkov in Empire State Building 
pisarniški izplen približno enako. Pri Evropejcih slično 
učinkujeta Notre Dame in Eifflov stolp. Uvedli so toč- 
kovanje ob mejnikih, ki pa je le še en kazalnik 
uspešnosti. 10.000 duš je vrednih 50 točk, 500 ton 
predelanih smeti 25 točk, deset odprtih linij mestnega 
potniškega prometa 500 točk in tako dalje. Poenotili 
so vmesnik in ulovili pretežen del hroščev, recimo ti- 
stega, ki je onemogočal postavitev parkov na rob 
zemljevida. Dodali pa so seveda nekaj novih, saj so 
Francozi. Nekatere ceste tako pod določenimi koti iz- 
ginejo, borza se med shranjevanjem tu in tam sesuje. 
Tudi urejevalnik ozemelj še vedno pogrešamo. 


COIIEKU 


CO Veste, kaj manjka na tej sliki? Jedrska goba v 
ozadju. Francozi bi si jo zaslužili, ker niso vključili 
naravnih nesreč, scenarijev in še marsičesa. 


Vseeno je Cities XL 2011 dosti boljša izbira kot Cities 
XL, ki ga še vedno tržijo za 30 evrov. Se da vsaj nor- 
malno špilat in (končno) lahko rečemo, da je to to za 
ta denar. Yohan 

Focus Home e 40 EUR (20 za lastnike 2010) 


KING'S BOUNTY: 
GROSSWORLDS 


rossworlds je nesamostojen dodatek za King's 
C Bounty: Armored Princess (J197, 49), - barvito, 

a razvlečeno in napram predhodniku nedomi- 
selno fantazijsko strategijo nalik Herojem moči in ma- 
gije. Tokrat so obljubljali tri sveže kampanje s pošte- 
nim naborom novih pošastkov in artefaktov, a vnovič 
smo dobili le razočarajoč skupek že videnega. 
V prvi avanturi, kjer akterja prvotnega zapleta Arthur- 
ja pribrcajo v silno majhen labirint z areno, se merimo 
z osmimi že videnemi velešefi: želvakom, žabonom, 
pajkovcem, gremlinskim strojem ... V okoliških cehih 
pa izkušnje nabiramo še z izpolnjevanjem nalog in 
pretepanjem vojska drugih junakov. Vse to nanese 
okrog petindvajset dvobojev, v katerih pri vsakem na- 
predujemo za nekaj stopenj. V dveh urah jih kasiramo 
šestdeset, kar je dovolj za spopad s končnim hudi- 
čem. V drugi kampanji se v istem času z oklepljeno 
princeso Amelie premočrtno sprehodimo čez dva oto- 
ka, tokrat v spremstvu udomačenega zmajčka, pri 


moštnik 2010 


€ Tako nesramne in brezzvezne reciklaže že dolgo 
nismo videli. Novosti je toliko, kot je črnega za noh- 
tom, pa še te so povečini čisto mimo. 


čemer moti odsotnost trofejne beštije na koncu. Na 
bojnem polju je edino nekaj novih, ne najbolj posreče- 
nih pasti, od katerih najbolj kravžljajo živce naključni 
teleporterji. Tretja kampanjica razočara še bolj, saj 
gre le za prvotno zgodbo omenjene aristokratinje, raz- 
širjeno z nekaj orkovskimi kreaturami (inženir, krvo- 
sledec, uberšaman), predmeti, čarovnijami ter nalo- 
gami. Novi igralni element, adrenalin, je samo rahlo 
prilagojen bes (rage), dočim so sveže trofeje in čarov- 
nije le pogrevanje plesnive sirotke. Celo večigralstvo, 
ki bi bilo za taktične, šahovske boje precej smiselno, 
je še vedno neobstojoče. Dodali so sicer urejevalnik 
scenarijev, a ta le stežka osmisli za lase privlečeni iz- 
delek, ki enostavno ni vreden denarja. Yohan 

1C Company e 15 EUR 


BORDERLANDS: 
GLAPTRAP'S NEW ROBOT 
REVOLUTION 


o igranju prvoosebne streljanke Borderlands 
P (J196, 81) ti najbolj ostanejo v spominu kva- 

drasti enokolesni skupki robotske ropotije, ki 
slišijo na ime claptrapi. S komično, marvinovsko 
zmedeno pojavo sprva lepo popestrijo igranje. A eno- 
stavno ne znajo prenehati z žlobudranjem in na koncu 
bi jih spričo ponavljanja enih in istih izjav najraje 
pošteno nabrcal v zobnike, jim iztrgal žice in jih zada- 
vil z njimi. JA, SAJ VEM, DA ZNAŠ PLESAT, UTIIH- 
NIH! In v pričujočem spletnem dodatku lahko to tudi 
dejansko napravimo. 
Orožarska tvrdka Hyperion je na Pandoro poklicala 
najnevarnejšega malega robotka med vsemi, Inter- 
planetary Ninja Assassin Claptrapa. Ašašin je bil na- 
menjen umoritvi nas do smrti, toda ob pogledu na 


€ kljub revolucionarni naravnanosti se ni vsa barvna 
paleta pomaknila proti rdeči. Med zlobci najdemo tu- 
di take z mohavkom, kakršnega ima Mr. T. 


D/ 


suženjstvo, ki ga robotki trpijo na Pandori, se odloči iti 
revolucijo za osvoboditev ro(bo)jakov. Pardon, robo- 
lucijo. Ki na planetu ne vidi mesta za ljudi. Zmene ima 
očitno klasično izobrazbo, saj je nafilano s po- 
pačenimi shakespearejanskimi citati, zaradi česar si 
ga še toliko bolj želimo na gobec. 


ČO Nak, nič fotk dirjanja z vozilci — ker jih tudi v tem 
dodatku ni. Vse falote potamanimo peš. 


Uporniški claptrapi so hecne pojave, saj segajo od 
'vietnamskih veteranov' do samomorilskih dirkačev, 
ki nam eksplodirajo v fris. Posamič jih ni težko pota- 
maniti (ob čemer kričijo '404'), kar blažijo s šte- 
vilčnostjo in asimiliranjem življa. Zato med novimi fa- 
loti srečamo kup kiborških inačic od prej znanih so- 
vražnikov, celo šefe. A ko se umirimo od krohotanja 
ob vsej hecnosti, vidimo, da nove igralne substance 
New Robot Revolution nima. Nasprotniki so zabavni 
za uzretje, ne ponujajo pa izziva. Svežih vrst opreme, 
kaj šele sposobnosti za poklice, ni. (Dvig meje levela- 
nja z 61 na 69 je prišel že v zastonjskem obližu.) 
Ozemlje v dodatku je obširno in pohvaliti kaže podro- 
bno izdelavo, ne morem pa mimo dejstva, da se spet 
potikamo po smetiščih, rudniških mestecih in jamah. 
Robolucija je namenjena tistim, ki se res še niso nasi- 
tili prislovičnega občutka Boderlandsov, kajti z njo 
dobiš pošteno, peturno porcijo že znanega. Minus 
iskanje opreme, saj je stopenjsko postavljena takoj za 
konec izvirne kampanje in so imetniki ostalih razširi- 
tev že premočni. Šmrc. "boksne zraven privezanega 
claptrapa v obraz" Aggressor 

Take-Two e 8 EUR 


DirectX11" z novo serijo HD 5xxx 


Narejena za lgričarje. Po ceni za Igričarje. 

City Bomber - Prej: avtomat, 1987, zdej: PC/X360 3 EUR v Game Roomu 
V tej Konamijevi arkadi od zgoraj z avtočkom zasleduješ roparje, kar 
pomeni, da moraš v odrejenem času priti od štarta do cilja. Vmes ru- 
kaš druge avte, se ogibaš helikopterjem, ki spuščajo olje, skačeš čez 
luknje in se trudiš ne treščiti v drevje. Prav tako ni zdravo zleteti z viju- 
gaste ceste. Oborožen si z laserčkom, pobereš pa top, večjo brzino, 
višji skok in druge bonuse. A bistveno je spretno vodenje, saj stalno 
kolebaš med večjo hitrostjo, da se ne izteče ura, in boljšim vodenjem. 
Nivoji so raznoliki, čeprav zahtevajo malo preveč učenja na pamet, lov 
na pike je vznemirljiv in tu je modus za dva. Zelo priporočam! (sn) 


| ii Z 
Etemal Champions - Prej: mega drive, 1993, zdej: PC/wii 2,5 EUR na Steamu 
Pretepačine sodijo med žanre, ki jih zob časa najbolj razje. Med žrtva- | 

j | miso tudi Večni prvaki, od strani gledana 2D-tajterščina, svojčas kon- 

| kurenca Street Fighterju. Predvsem zato, ker ima devet raznolikih stri- 
€, povskih borcev (kiborškega muajtajca, coprnika, človeka-leva, gladia- 


S torja ...), od katerih si vsak lasti samosvoje navadne in posebne udar- S EN 


| ce. Energija za slednje je omejena in se mora napolniti, zato je občutek 
do neke mere edinstven. Se je pa vmes pokazalo, da borilna mehanika 
ni za vikat in da je igra manj elegantna kot SF2. Takisto ni kul, da niso ji 
predelali naslednice Challenge from the Dark Side za mega-CD. (sn) 
A s 


na 


Sonic Spinball - Prej: mega drive, 1993, zdej: PC/wii 2,5 EUR na Steamu 
Ja Tale prezrta fina igra je hibrid fliperja in skakalne arkade, kjer ježevec v 
K pogledu od strani postane žoga v štirih marjancah. Iz strupenih votlin 
se prebije v elektrarno na lavo, visokotehnološko stopnjo in izstrelitve- 
no ploščad. Nivoji so sestavljeni iz manjših, s tuneli povezanih fli- 
perčkov, v katerih je treba s pošiljanjem kugle zadevati stikala, ciljati 
rove in se ogibati bitjem. To je fliperaška plat, obenem pa je moč s So- 
nicom tekati okoli in ga do neke mere usmerjati, ko postane žogica. Na- 
tančnost zna šepati zaradi ne preveč gladke animacije in okolica bi lah- 

ko bila raznolikejša. A zasnova je zanimiva in igralnost na nivoju. (sn) 

Tia Ristar - Prej: mega drive, 1995, zdej: PCwii 2,5 EUR na Steamu 

Še ena prezrta igra z mega driva je Ristar, ki ga poznajo zlasti veliki lju- 
bitelji ploščad. V glavni vlogi je zvezdica z nogami in rokami. Ker ima 
spodnje udovje slabo razvito, Ristar ne more skakati ne visoko, ne da- 
leč. Lahko pa se z rokama oprijema za številne objekte, s čimer pleza, 


na glavi prenaša zavezničke, z grabljenjem se zavihti čez prepade in | 


| podobno. Zaradi tega je tempo počasnejši in bolj premišljujoč kot pri 

Sonicu, kar je najbrž pripomoglo k ne najboljši prodaji. Je pa res, da 

V zna zvezdiček včasih poleteti, pri čemer se giblje dosti bliskoviteje kot 
| sicer. Luštna, čeprav ne prvovrstna platformščina. (sn) 

River Raid - Prej: atari 2600, 1982, zdej PC/X360 3 EUR v Game Roomu 
Zasnova je preprosta - letimo nad reko in po njej pokamo neprijatelj- 
ske helikopterčke, ladjice ter avione. Pri tem nihče ne strelja nazaj, 
smo pa zato odvisni od cistern goriva. Prav tako moramo paziti, da se 
ne zaletimo v sovražničke, nasipe in mostove, ki razmejujejo posame- 
zne odseke. River Raid je namreč ena najzgodnejših streljačin s pre- 
mikajočim se ozadjem, ki je v navezi s spreminjajočim se okolišem 
ustvarjalo za tisti čas slasten občutek napredovanja. Prem ikamo se si- 
cer le po spodnjem delu zaslona, a imamo na voljo hitrejši in počas- , 
nejši let. Kljub strašni ancientnosti še vedno igralno. (ms) 

Galaxy Force 2 - Prej: mega drive, 1991, zdej: PC/wii 2,5 EUR na Steamu 
Predelave z avtomatov za konzole znajo biti na moč gnile. Problem 
druge Galaktične sile je ta, da je imel Segin kabinetni original boga- 
tejše železninsko zaledje kot mega drive. Tako je v igralnicah izgledal 
in se igral pošteno, doma pač ne. V osnovi gre za tračniško streljanko 
tipa Space Harrier in After Burner, kjer skušamo iz pogleda od zadaj v 
vesoljski pokrajini preživeti z nažiganjem ter izmikanjem. Izbira začet- 
ne stopnje je sicer dobrodošla, a ne pomaga dosti, saj je igranje zaradi 
nizkega števila sličic na sekundo dobesedno raztrgano. Pozabite na 
natančen nadzor nad dogajanjem. Globoko odsvetujem. (ms) 

Nabildanih telefonov je v zraku kot jesenskega 
listja. Navi zavihti grablje, jih pospravi na kup in 
se nato vrže naravnost na vrh. 


obilnik smo včasih oklicali za pamet- 

nega, ko je poleg telefoniranja premo- 

gel še kak okrušek sposobnosti raču- 

nalnika. Recimo delo z dokumenti, 

splet in e-poštanje. Sploh slednje so 
poslovno usmerjeni blackberryji povzdignili v umet- 
nost. A večina naprednežev je jadra sčasoma razvila 
predvsem po vetru večpredstavnosti. Danes nudijo 
dostop do praktično vseh vidikov spleta, na njih nabi- 
jaš čisto konkretne igre, predvajaš filme in glasbo, 
nalagaš čuda aplikacij, satelitsko navigiraš, fotogra- 
firaš, snemaš filmčke ter zvok. Da izdelke instantno 
pretočiš na vesoljni Facebook in Youtube, je enako 
samoumevno kot stalen piš informacij v tvojo smer. 
Toda vse to ima svojo ceno. Prva je energijska po- 
žrešnost, saj se je treba že pri zmerni rabi navaditi na 
vsakodnevno filanje. Druga je odvisnost od interneta. 
Taki telefoni nimajo smisla, če nimaš urejenega mo- 
bilnega prenosa podatkov, če živiš v zaselku brez sig- 
nala UMTS oziroma 3G ali nimaš dostopa do omrežja 
wifi. Tretja so posebnosti prevladujočih zaslonov na 
dotik. Hitroprsti esemesar bo zaradi slabše povratne 
informacije navideznih tipkovnic bentil. Prav tako bo 
zagatno pozimi, saj kapacitivna tehnologija zahteva 
rabo z golimi prsti. In nenazadnje je tu denarni vidik - 
ti mobilniki stanejo, ob čemer je uporabnostna doba 
krajša. Ne zato, ker bi strojček crknil, ampak ker ga 
psihološko izpodjedo novi, boljši modeli. A tudi pred 
upokojitvijo ga čaka kar nekaj akcije, saj si softverske 
osvežitve sledijo vsakih nekaj mesecev. To je dru- 
gače kot pri starih opekah, ki so po dveh letih mlele 
enako kot na začetku. Temnejša plat nadgradljivosti 
je potuha programerjem, ki se zanašajo na obliže. 


Bazoviška Cesta 


Odjemalnik za YouTube je prednaložen na prak- 
tično vseh telefonih. Ostale dobrote, od otroških 
špilov do risarskega programja in pripomočkov za 
navigacijo, nudijo spletne trgovine. Tipična cena 
je nekaj evrov, za navigacijo pa nekje do stotaka, 
odvisno od geografskega območja. Izposoje še ni. 


Ker naštete veščine obvlada vse več aparatov, se je 
razred razslojil in inteligenčna meja zvišala. Vrh po- 
nudbe se v nalogah znajde laže in hitreje ter nudi 
ogromno bonbončkov, ki jih cenejša stelja ne. Zato 
smo si privoščili četrti kos jabolčne pite, sanjali o 
električnih ovcah in pokukali skozi pravkar vgrajena, 
prenovljena mobilna Okna. 


Četrtič iz sadovnjaka 


Iphone ostaja pojem naprednega telefona. Njegov vi- 
zionarski dotikabilni vmesnik je bil več let nedoseg- 
ljiv, prav tako zanesljivo delovanje in nadmočna 
razširljivost. Začetki iz leta 2007, ko ni znal kopirati, 
lepiti in pošiljati MMSov, so bili sicer nerodni. A že le- 
to mlajša dvojka je to popravila in prinesla podporo 
hitrejšemu podatkovnemu standardu 3G ter spletno 
tržnico App Store, ki je telefon s stotisoči drobižnih 
aplikacij spremenila v multipraktik. Iphone zdaj po- 
ganja bogato knjižnico mobilnih iger, od dirkačin do 
strategij in čudovitih preproščin. Nadzoruješ jih z doti- 
kanjem ali nagibanjem, sploh veliko je artiklov za ot- 
roke. Obenem mu čip za GPS omogoča satelitsko na- 
vigacijo prek nucnikov s prednaloženimi mapami. 
Usmerjanje je neodvisno od kartice SIM in deluje tudi 
v tujini. Potem so tu še bralniki e-knjig, pretvorniki 
enot, čitalniki črtnih kod, libele, pripomočki za doda- 
janje hecnih učinkov na fotke, risarski programčki in 
še in še. Ta vidik delovanja ostaja eden temeljnih 
adutov in o njem pišemo tudi v članku o novih ipodih. 
Kar iphone nenazadnje je, saj ima vse funkcije ipoda 
touch. Tretja generacija s pripono 3GS je pridobila 
zlasti na hitrosti, aktualna četrta pa prinaša najbolj ra- 
dikalne spremembe doslej. 

Telefon je izgubil hrbtno oblino in postal tanjši, oglat 
sendvič stekla ter kovine. A kovinski pas ima tudi 
drugo stran. Deluje namreč kot antena in če stisneš 
spodnji rob ohišja, signal pade. Ob običajni jakosti to 
ni problematično, zna pa zagosti na slabo pokritih po- 
dročjih. Ob odkritju je na Apple pljusknilo mnogo 
gnojnice. Sprva so se izgovarjali, na koncu so dvigni- 
li roke in kupcem do konca septembra častili gumija- 
sto obrobo (bumper), ki dlani prepreči stik s kovino. 
Aparat je vsekakor smiselno zaščititi s srajčko, 
čeprav s tem žrtvuješ nekaj estetike. 

Sprednjega tihožitja s samotnim gumbom home niso 
spremenili, toda zdaj vate sije izjemen zaslon. Imenu- 
je se retina, ker so pičice tako fine, da človeško oko 
posameznih ne more razločiti. Sokolje bi jih, a to je že 
dlakocepljenje. Gre za poseben tekočekristalnik tipa 
TFT, ki ga izdeluje LG. Ostrina je epska in ločljivost 
seže do 960 x 640 pik. To je v obeh smereh natanko 
dvakrat več kot pri prejšnjih iphonih, čeprav 3,5- 
palčna diagonala ostaja enaka. Mrežničar naredi mo- 
gočen vtis v primerjavi s 3GSom in celo z ipadom. 
Kazanje fotk, predvajanje filmov in brskanje po spletu 
dobijo novo dimenzijo, čeprav še vedno ni podpore za 
flash. Tudi igre in druge aplikacije so se nindža zaslo- 
nu prilagodile in kažejo veliko bolj podrobno sliko kot 
prej. Z združljivostjo ni težav. Starejše aplikacije so na 
novem zaslonu pač bolj raztegnjene in obratno. 
Seznam pridobitev se s tem ne konča. Telefon je 
končno dobil sprednjo kamerico ločljivosti VGA, ki 
omogoči videotelefonijo. Oziroma, bolje rečeno, splet- 
ni videočvek, kajti pravega telefoniranja s prenosom 
slike po mobilnem omrežju zaenkrat ni. Storitvi se 
reče FaceTime in se ji divimo v okvirčku. Zelo je na- 
predovala tudi glavna kamera na hrbtišču. Zdaj zmo- 
re 5 megapikslov, slike pa sodijo v sam vrh mobilniš- 
ke ponudbe. Pri tem je v pomoč nova LED-bliskavi- 
ca. Lučka se pri bližinskih fotkah izkaže, a ji na daleč 
kmalu zmanjka moči. Kot zanimivost je dodan način 
HDR (High Dynamic Range). Fotkič posname tri slike 
pri različnih ekspozicijah in iz njih scimpra takšno, ki 

Iphonovo namizje je zaradi novih ozadij bolj pisa- 
no, prav tako živahno je v App Storu. Ne glede na 
to so meniji ostali minimalistični. Tipkovnica nima 
smernih tipk, ampak se po besedilu premikaš z 
dotiki in lupo, ki natančno najde kurzor. 


naj bi bila v vseh predelih bolje osvetljena. Ta tehnika 
je v rabi pri pokrajinski fotografiji, iphonovi izdelki pa 
se mi ne zdijo navdušujoči. Slikalni vmesnik je dru- 
gače skrajno jasen in omogoča hitro preklapljanje 
med funkcijami. Zajem filmčkov tokrat poteka v viso- 
ki ločljivosti 720p pri 30 sličicah na sekundo. Na fonu 
jih lahko prirezuješ in jih neposredno spehaš na You- 
tube. 

Ena od težav pri zajemu slike so motnje pri izravnava- 
nju beline. Ob fluorescenčni svetlobi se na sredi za- 
slona pojavi zelenkast madež, ki ostane tako na foto- 
grafijah kot na videu, sploh ob belem ozadju. 3GS te 
napake nima in nadvse upamo, da bodo lahko hibo 
softversko spolirali. 


Pridobitve i0S 4 


Poleg strojnih izboljšav je veliko novosti na program- 
skem področju. Operacijski sistem iOS 4 kot bandero 
prinaša večopravilnost. Aplikacije se ob pritisku tipke 
home ne ugasnejo, marveč se pritajijo v ločen se- 
znam, ki ga prikličeš z dvojnim klikom. Tam zamrz- 
njene čakajo na vnovično rabo. Igre se recimo vrnejo 
natančno na točko, kjer si jih zapustil. Žal pa sistem 
deluje le, če ga nucnik podpira, kar je očitno pri in- 
stantnih sporočilnikih. Če odjemalnik ni prilagojen, 
ob vrnitvi na namizje padeš z mreže. A čeprav je mul- 
titasking požegnan, nova sporočila cingljajo samo, 
dokler si v messengerju. Zamujena prihajajo potisno, 
v paketih. In čeprav se je Apple hvalil, da njihova 
večopravilnost ne obremenjuje baterije, to ob deseti- 
nah odprtih aplikacij ni povsem res. Ker je taka stori- 
tev v najboljšem primeru polovičarska, bi si želela 
možnost popolnega izklopa, kajti zdaj so za to potreb- 
ni garažni prijemi. 

Četrti iphone ima obenem več posluha za poslovne 
uporabnike. Izboljšali so varnostne vidike in enkripcij 
e-pošte. Tudi drugače po novem vsi maili letijo v en 
predal, še vedno pa ni prave razpredenosti popularnih 
družabnih omrežij po telefonu. Prijatelji s Facebooka 
se ti tu ne namalajo v imeniku, prav tako manjkajo 
vmesniške tipke za neposredno lepljenje slik na zido- 

ve. Je pa nova možnost mreženja Game Center, ki j 
središče za spletno večigralstvo širom sveta. 

Ostale pridobitve so bolj kozmetične narave. Zasloni 
bodo odslej manj nastlani in lepši, ker je moč aplika- 
cije urejati v mape in spreminjati sliko na namizju. 
Opisane posodobitve delujejo tudi na 3GSu in tretjem 
ipodu touch, dočim so starejša jabolka zanje prešvoh. 
IOS 4.2 s podobno funkcionalnostjo cilja na ipad. 
Iphone kajpak ni popoln telefon. Poleg opisanih kik- 
sov z anteno in fotoaparatom je stalen kamen spotike 
njegova zaprtost z umetnimi omejitvami. Taka je po- 
habljenost modrega zoba, saj ne omogoča izmenjave 
datotek. Še bolj peklijo nenehne borbe z zoprnijami 
programja |tunes, ki ostaja predviden način izmenja- 
ve robe z računalom. Računati je treba tudi na to, da 
onegaj namesto običajne simke zahteva izvedbo mi- 
kro, kar pomeni rezanje obstoječe ali nekajevrsko in- 
vesticijo v novo kartico. 

Kljub vsemu temu pa je iphonska izkušnja z vmesni- 
kom, spoliranostjo in velikansko knjižnico aplikacij 
ter iger v veliki meri edinstvena. Gizmo ostaja pože- 
lenja vreden monolit in da razumeš skoraj religiozno 
privrženost, si ga je treba nekaj časa lastiti. Prihod v 
Slovenijo ostaja neznanka, zato se treba ozreti v ino- 
zemstvo. Najbolje v Anglijo ali Švico, kjer 16-gigabaj- 
tni model dobiš za okrog 580, 32-gigabajtnega pa za 
dobrih 700 evrov, odvisno od menjalnega tečaja. Ne- 
zaklenjene prodajajo tudi v Italiji, a so tu cene za sto- 
taka višje. Čeprav telefon pri nas ni naprodaj, lahko z 
računom vseeno uveljavljaš garancijo pri pooblašče- 
nih servisih, kot je EPL. 


ČAS ZA OBRAZ 


Apple je videočveku naposled le odprl oči. Zapaki- 
ral ga je v storitev FaceTime, ki poteka izključno 
po brezžični povezavi in torej ni prava mobilna vi- 
deotelefonija. Do nje dostopaš skozi imenik, klica- 
ni pa mora posedovati iphone 4, novi ipod touch 
ali mac z nameščenim nucnikom. Pri slednjih za 
identifikacijo ne rabi telefonska številka, ampak e- 
poštni naslov. Slikočvek je seveda zastonj! 
Ne glede na napravo je povezava vzpostavljena 
skoraj v trenutku. Le en tap in že zreš v celoza- 
slonsko sliko sogovornika. Podoba zaradi kamere 
VGA seveda ni tako bri- 
ljantna kot na oglaševals- 
kih fotkah. A med klepe- 
| tom itak nisi osredotočen 
na zrnatost, temveč na 
sogovornikove nasmehe 
in grimase. Na tem po- 
dročju reč blesti, saj ni 
kvadrateljcastih anomalij 
| slike, zamika, preskakujo- 
čega govora in podobnih 
neprilik. Ob tem ne potre- 
buješ kot Donava široke pipice v internet, je pa 
dobro, da je ne zabašeš s torrenti. Kramljaš prek 
zunanjega zvočnika in mikrofona, aktiviraš lahko 
hrbtno kamero in razkažeš svojo okolico, tu je tu- 
di gumb za instantno utišanje. Toda ker je ikonica 
za prekinitev tako blizu prstov, lahko kdaj nehote 
odletiš iz pogovora. No, vrnitev je instantna in 
splošna gladkost delovanja spominja na čarovni- 
jo. Pri Applu pač vedo, kako spuščati čeljusti. 
Toda kakor je FaceTime kul, resnici na ljubo dvo- 
mim, da bo doživel težkokategorno rabo. Zaradi 
omejitve na wifi storitev ni zares prenosna, ampak 
bolj stvar dogovorjenih klicev v domačem okolju. 
Zna pa se stanje spremeniti, ko se bo seznam pod- 
prtih naprav razširil in nemara skočil na 3G. 


Androidna zora 


Kakor je iphone krasen, ni edini vir vzdihovanja. Kon- 
kurenčni Android je v zadnjem šestmesečju dovolj 
napredoval, da ga mora resno jemati še tako zadrt ja- 
bolčnik. Uspeh ni prišel čez noč, kajti platforma brca 
že od leta 2008. Zasnoval jo je Google in se pri tem 
povezal s velikani, kot sta HTC in Samsung. Telefoni 
teh družb še danes predstavljajo vrh ponudbe in sega- 
jo v niše, ki jih je iphone vsa ta leta puščal neizkoriš- 
čene. Androdi imajo po pravilu radijski sprejemnik, 
konkretnejšo večopravilnost in večjo prilagodljivost. 
To je očitno pri organizaciji zaslonov, saj tu kraljujejo 
animirana ozadja z zgovornimi nucniki, ki te že na 
prvi pogled zalagajo z novicami. Družbe kar tekmuje- 
jo, katera bo svoj telefon oblekla v privlačnejšo koži- 
co. Zato niti dva androidna telefona nista enaka. HTC 
ima rajski vmesnik sense, pri Samsungu se prsi bar- 
viti touchwiz, pri Sony Ericssonu pa timescape s pla- 
vajočimi okni. Iphonove ikonice ob vsem tem bogast- 
vu delujejo statično in pasivno. Obenem se androidi z 
računalom razumejo bolje kot jabolka. Vtič je mikro- 
USB in v splošnem je omogočena diskovna raba s 
prenašanjem datotek prek sistema. Značilna pom- 
nilniška enota so izmenljive kartice micro SD. 

Velik del androidne izkušnje sloni na sinhronizaciji z 
računom Gmail. To potegne za sabo sočasno poso- 
dabljanje vseh ostalih Googlovih storitev, od kontak- 
tov prek koledarja in fotografske Picase. Tega na ip- 
honu ni, prav tako ne organske povezanosti s Face- 
bookom in ostalimi družabnimi omrežji. Na androidu 
se seznam prijateljev zlahka zaleze v imenik s slikami 
in rojstnimi dnevi vred. Prav tako so olajšani lajkanje, 
lepljenje slik in smetenje zidov. 

Gmail je takisto vstopnica za Android Market. Ta j 
ustreznica Applovega App Stora in mu je s 160.000 
enotami številsko že zelo blizu. Tržnica je zdaj torej 
obsežna, a žal nepregledna in plačljive aplikacije nudi 
le izbranim državam. Slovenije med njimi ni. Saj je 
res, da je več kot polovica apletkov zastonj (takih je 
na Applovi tržnici le dobra četrtina), a slab občutek 

lkone Samsungovega vmesnika touchwiz te znajo 
zaradi podobnosti zmesti. Zraven je sense z widge- 
tom za Facebook. Android Market v nasprotju z App 
Storom deluje le na telefonih, na računalniku ne. 
Kindla dobiš za vse mobilne naprave. 


ostaja. Brezplačniki v slogu Shazama za prepoznava- 
nje glasbe, Googlove zvezdne karte Sky Map in brs- 
kala Astro File Manager so že kul. A nucnikov za pra- 
vo navigacijo z vdelanimi kartami in boljših iger v za- 
stonjski košari ne boste našli. Ker si Slovenci vsega 
tega želimo, je sandokanstvo v besnem razmahu. 


Matice in vijaki 

Prav zaradi odprte zasnove androidni gizmi niso enot- 
ni, zato je opisovanje veliko bolj nehvaležno kot pri 
Applu. Kljub skupni platformi se razlikujejo tako po 
strojnih vidikih kot po različicah operacijskega siste- 
ma. Četudi Google vodi razvoj in izdaja posodobitve, 
se proizvajalci lahko zanje odločijo ali ne. Pogosto te- 
lefona ne moreš nadgraditi sam, ampak ga je treba 
odnesti na servis. Aktualna verzija je Android 2.2. 
Slišali boste tudi izraz Froyo oziroma Frozen Yoghurt, 
saj Google te posodobitve imenuje po slaščicah. 
Androidna raznolikost pokriva široko cenovno ob- 
močje in spekter kvalitet. To še poveča zmedo, kajti 
vstopni modeli, kot so xperia X10 mini, galaxy 5 in 
wildfire, imajo z raketami tipa samsung galaxy S ali 
HTC desire kaj malo skupnega. Android je strojno 
zahtevna platforma in cenejše ali nekoliko zastarele 
telefončiče hitro izmuči. Galaxy S teh tegob nima, saj 
je s hardverskega vidika še naprednejši od iphona. 
Krasi ga dih jemajoč, štiripalčni zaslon super AMO- 
LED z ločljivostjo 800 x 480, ki je nižja kot pri novem 
jabolčku. Organski zasloni OLED se od bolj razširje- 
nih LCDjev razlikujejo po varčnosti in bolj živih bar- 
vah, a so hkrati slabše vidni na soncu. Galaxy S z 
vrhunskimi komponentami in žarečo podobo vseka- 
kor prepriča, kakor tudi z bonbončki v slogu hitrega 
tipkovničnega vnašanja swype. Kljub temu pa od te- 
lefona, ki v prosti prodaji stane blizu 600, ob vezavi 
pa kakih 300 evrov, ne bi pričakovali upočasnjevanja 
in težav s stabilnostjo, motenj pri nastavljanju e-pošte 
in nerodnega upravljanja s priponkami. V času pisa- 
nja ni bilo niti podpore za Skype. Boljši celostni vtis 
pusti HTCjev desire. Mišice ima sicer nekoliko 
manjše, vendar že ob prvem stiku deluje prijetno. 
Občutek dodelanosti se ob dolgotrajnejši rabi še stop- 
njuje, spotakneš pa se ob to, da MMSi ne delujejo, če 
je hkrati aktiviran wifi. 

Takih hecnih napak ima vsak telefon ničkoliko, X10 
denimo ne podpira animiranih gifov, dočim je vsem 
androidom skupen problematičen nadzor nad aplika- 
cijami, ki premlevajo v ozadju. Sploh zastonjska stelja 
stalno cuza spletne reklame in obremenjuje že tako 
švohotne baterije. Kljub tegobam pa postajajo an- 
droidki vse bolje zaokrožene naprave, ki lepo sedejo v 
žep in se jim obeta zanimiva prihodnost. 


BostiHy' c4 


HTCjev sense je res dognan vmesnik. Poleg upo- 
rabnosti preseneča s heci, kot so vremenski pojavi 
na zaslonu in brisalci za dežne kaplje. Erik se drži 
resnejšega timescapa, ki naplasti dogodke. 


Windows phone 7 


Telefoni, ki so v preteklosti poganjali mobilna Okna, 
niso sloveli po prijaznosti. Microsoft je nekaj časa ne- 
močno gledal vzpon Appla in Androida, zdaj pa se j 
odločil začeti z ničle. Od telefonov z novimi polkni 
pravkar prihajajo HTC HD 7, LG optimus 7 in Sam- 
sung omnia 7. V roke smo dobili slednjo s krasnim za- 
slonom AMOLED in nerazširljivih 8 giga pomnilnika. 
Windows phone 7 je nov operacijski sistem, ki nima z 
namizno sedmico in prejšnjimi telefoničnimi Okni no- 
bene zveze. Raje se na glavo vrže v valove interneta in 
družabnih omrežij. Najbolj zanimiv je vmesnik. Doma- 
či zaslon sestavljajo barviti kvadrati, v katerih neneh- 
no meljejo slike kontaktov, obvestila o sporočilih in 
klicih. Vertikalna mantra se nadaljuje globlje v meni- 
jih. Tu ni urejanja v mape in multiplih zaslonov, am- 
pak je vse nanizano v dolg špaget. Ta odločitev se zna 
ob veliki količini vsebin izkazati za neposrečeno. Up- 
ravljanje nasploh ni najbolj intuitivno celo pri osnov- 
nostih, kot je brisanje slik in spotakljivih sporočil. 

Na naslovni zaslon lahko lepiš nove ploščice, jih pre- 
meščaš in jim spreminjaš barvo. Karirastega stila 
winfonu ne oporekam, logiko in priljudnost pa. Okol- 
je za Xbox Live sledi malce drugačnim smernicam. 


NE BBC News 


Sistem je drugače prava hobotnica za račune, od pri- 
marnega Windows Liva do Facebooka, Gmaila, Flic- 
kerja in še česa. Stike iz vseh omrežij ti nameče v 
skupen imenik, kjer jih lahko združuješ in urejaš. 
Obenem ti pred nos skačejo novice s FBja, medtem 
ko se albumi z vseh vetrov nonšalantno zaredijo v ga- 
leriji, da res ne veš več, kje se konča telefon in začne 
splet. Bili bi jako veseli, ko bi bilo robo mogoče udob- 
no shraniti, ne da si stalno odvisen od interneta. 

Še en obraz mreženja je Xbox Live. V fon se lahko 
vpišeš z istim računom kot v xbox 360, ustvariš ava- 
tarja, spremljaš, kaj igrajo prijatelji, in primerjaš svoje 
dosežke z njihovimi. Zadeva žal še ni povsem nared, 
saj je za pošiljanje sporočil zahtevala plačljivi zlati 
račun (?!) in imela težave z vidljivostjo stikov, pri če- 
mer sva s Snetim norela, saj se nikakor nisva uspela 
zagledati. A pričakujemo, da bodo to še spolirali. 
Live je močan tudi zato, ker namerava biti winfon 
močna platforma za mobilne igre. Že ob izidu so jih 
ponudili več kot petdeset, med drugim Asphalt 5, As- 


sassin's Creed, Bejeweled Live, CarneyVale: Showti- 
me, De Blob Revolution, Puzzle Cuest 2 in Uno. Špila- 
lo se bo tudi v družbi, toda winfonov Market ni del 
xboxove tržnice, temveč spada pod Zune, zaradi če- 
sar ne šmirgla Microsoftovih pik z X360. Po trgovini 
smo tako lahko brskali, kupovali pa zaradi zapletov z 
dodajanjem kreditne kartice nismo. 

To ni edini dokaz, da je sistem po mnogih vidikih še 
bolj okorel kot prvi iphone izpred treh let. Ni kopira- 
nja, lepljenja in večopravilnosti, Internet Explorer sili 
s hišnim iskalnikom Bingom. Izmenjava podatkov z 
računalom ni prosta, temveč potrebuje posrednika. 
Kar je za iphone ltunes, je za winfon Zune. Ta je bil 
hkrati navdih za winfonovo podobo menijev, ki se va- 
lijo eden v drugega. 

Naša kratka, preliminarna izkušnja s sistemom je po- 
kazala, da je winfon samosvoja platforma, ki pa ji 
manjka občutka za prave podrobnosti. Obenem s si- 
ljenjem v vse pore tvojega spletnega življenja deluje 
nekam oblastno. Ostre robove bodo z nadgradnjami 
kajpak obrusili, a dvomimo, da se bo značaj spreme- 
nil v globino. 


Kako kaže? 


Danes je samoumevno, da telefon uživa ob dotikih, da 
sveti kot novoletna jelka in da po njem gomazijo legi- 
je apletkov. Kakorkoli obrneš, je za vse to zaslužen 
prav iphone. Dejstvo je, da je Apple doslej vlekel voz 
in je vedno nekaj korakov pred tekmeci. Medtem ko 
se Googlov sistem še bori z izzvenevanjem otroških 
bolezni, ima Jobsova ekipa v klobuku že nove zajce. 
Bo pa Android postajal iz meseca v mesec zanimi- 
vejši, kar je za trg zdravo. Z verzijo 3.0 se obeta večja 
poenotenost. Ko bodo rešili tegobe z razdrobljenostjo, 
bodo verjetno tudi pri inovacijah vse bolj prevzemali 
pobudo. Google določene storitve že zdaj usmerja na 
svoj zelnik. Njegovi servisi tipa Goggles in Latitude 
bodo v prihodnje gotovo pridobili na veljavi, prav tako 
bo imel iskalniški gigant zaradi razvejanih storitev ve- 
liko prednost pri priklepanju uporabnikov nase. 
Dodatno bojišče bo postal trg tabličnih računal. Tu je 
doslej kraljeval ipad, a pojavljajo se že androidni po- 
gumneži, kot je Samsungov galaxy tab. Zlasti pri nas 
ima Android pred Applom prednost, saj so subven- 
cionirane naprave prosto dostopne in razširjenost 
skokovito narašča. Tudi razvoj aplikacij slovenskih 
avtorjev je vse živahnejši in jih najdeš na Marketu, če 
veš, kaj iskati. Treba je računati še na rastočo bazo 
androidkov vstopnega razreda. Iphone niže v prehra- 
njevalni verigi ne bo sklepal kompromisov, ker je pač 
veljak na vrhu in tam namerava ostati. 

Zanimivo vprašanje je še, kaj se bo zgodilo z brihtneži 
ostalih prozvajalcev. Blackberry zaenkrat ostaja trdno 
v svetu biznisa in e-pošte. Nokia je na zastarelem 
Symbianu neslavno zaspala in je šele zdaj, z mode- 
lom NB, približno dojela sodobne smernice. Tretji ve- 
likan, ki se z zaceljenimi ranami vrača v ring, je Mic- 
rosoft z operacijskim sistemom Windows Phone 7. 
Vsekakor se bo večpredstavnostnina v žepu počutila 
več kot domače, ne glede na to, katera ploščica jo bo 
poganjala. Če bi radi imeli ves spletni svet neprestano 
na dlani, si kako tako žverco le privoščite. Računajte 
le, da bo ukvarjanja z njo skoraj toliko kot s pravo do- 
mačo živaljo. Smisel tovrstnih aparatov je namreč v 
tem, da se z njimi stalno igraš, jih nadgrajuješ in razi- 
skuješ nove možnosti. Interakcije in želje po pozorno- 
sti je toliko, da si telefon vse bolj lasti človeka in ne 
obratno. Predvsem pa eden drugega ne smeta izgubi- 
ti, kajti gostota občutljivih podatkov na enem mestu 
tu presega vse razumne meje. Za primer takih nesreč 
se je mogoče vnaprej delno zaščititi z nucniki, ki 
omogočajo lociranje telefona, zaklep in brisanje po- 
datkov na daljavo. 

OGLASNO SPOROČILO 


Mobitel Ena 
Enostavno uporaben 


Medgeneracijske meje so dandanes 
bolj ali manj zabrisane. To se kaže tu- 
di v uporabi mobitelov, ki v gledališču, 
pekarni ali na tržnici v torbah zvoni- 
jo starejšim. Večinoma jih ne zanima- 
jo dodatne aplikacije pametnih mobil- 
nikov, ampak najbolj osnovne funkci- 
je, ki razdalje med njimi in njihovimi 
najdražjimi zmanjšajo. Družba Mobi- 
tel je tako prav za starejše od 60 let in 
upokojence ponudila novost v paketu 
Penzion plus, in sicer priročen in eno- 
staven mobilnik Mobitel Ena. 

Mobitel Ena je prava rešitev za vse, ki 
mobitel uporabljajo predvsem za klice, 
dodatno pa ponuja še različne praktič- 
ne funkcije. Pregleden zaslon in veli- 
ke tipke omogočajo lažje branje in tip- 
kanje, preprost meni pa uporabniku 
zagotavlja hiter dostop do osnovnih 
funkcij, kot so govorna telefonija in 


Družba Mobitel za 
starejše od 60 let in 
upokojence 

plus, in sicer 

kratka sporočila SMS. Za prostoročen 
pogovor je na voljo vgrajen zvočnik, 
ne manjkata pa niti svetilka in budil- 
ka, ki prideta prav v marsikateri situ- 
aciji. Mobitel Ena kljub zelo enostav- 
nemu delovanju ponuja vse kar starej- 
ši uporabniki potrebujejo. Posebnost 
predstavlja rdeča SOS tipka na hrbtni 
strani. S pritiskom nanjo, lahko upo- 
rabniki hitro pokličejo na določeno 
številko, brez iskanja v imeniku. Mo- 
bilno številko za klic v sili si nastavi- 
jo po lastni presoji. Kontaktna oseba 
pa je navadno nekdo, na katerega bi 
se obrnili v sili. Tako bodo uporabni- 
ki Mobitela Ena lahko brez skrbi, da v 
krizni situaciji ne bi bili kos poklica- 
ti na pomoč. 


Naročnina za paket Penzion plus zna- 
ša le 5,99 EUR in vključuje brezplačne 
klice v Posvetovalnico za srce in oži- 
lje, udeležbo na različnih meritvah 
in posvet z zdravnikom. Ob skleni- 
tvi oz. podaljšanju naročniškega raz- 
merja Mobitel GSM/UMTS v okvi- 
ru splošne naročniško-prodajne ak- 
cije in ponudbe paketa Penzion plus, 
za obdobje 12 mesecev, je novi Mobi- 
tel Ena na voljo za samo 5 EUR. Pa- 
ket Penzion plus lahko sklenejo sta- 
rejši od 60 let in upokojenci, pri če- 
mer je ob sklenitvi/ podaljšanju na- 
ročniškega razmerja potrebno pre- 
dložiti le osebni dokument in kopi- 
jo davčne številke. Upokojenci, ki še 
niso dopolnili 60 let dodatno potre- 
bujejo kopijo odločbe o pokojnini ali 
pokojninski odrezek. 


Več informacij o Mobitelovi ponudbi 
je na voljo na Mobitelovem spletnem 
mestu www.mobitel.si, v Mobitelovih 
centrih in prek klica v Center za po- 
moč naročnikom na številko 041 700 
700. Klici so za Mobitelove uporabni- 
ke brezplačni. 


TESTISI 


Sneti si rade volje naredi kaos na delovni mizi s poštenima paličnjaškima sistemo- 
ma. Oba sta namenjena sobnim šoferjem nebeških ptic z naphanimi žepi. 


PILOTSKA KEMBLJA 


repričljivost je v simulacijah bistvena in 
navdušencem za igralni pripomoček, ki jo 
ustvari, ni težko odšteti zajetnih denar- 
cev. Tako kot za resno avtomobilščino 
nabaviš pošten volan, si za bojno letalšči- 
no privoščiš dvodelni sistem HOTAS. Malce dvoum- 
na kratica, ki botruje preveč očitnim vicem, da bi jih 
pisal, pomeni Hands On Throttle And Stick - dlani 
na plinu in palici. Se pravi, roki med igranjem ne 
skačeta po tipkovnici, marveč neprestano počivata 
na igratorju. Ena na palici, druga na ročaju za potisk. 
V ta namen je po njiju razmetanih kup gumbov, pre- 
tikal in koleščkov - dodatnih analognih osi. Vse to 
običajno sprogramiraš v priloženem programju, da 
oponaša tipke. 
Tako je položen temelj pilotskemu občutku, ki je s 
spodobnim sistemom HOTAS božanski. Nekaj, kar je 
s tipkovnico ali povprečnim stickom še ena igra, po- 
stane opna navidezne resničnosti, ki sirenasto kliče k 
udeleženstvu. Ob nadzoru s poštenim HOTASom je 
adrenalinsko vznemirljiv že vzlet z lovskim letalom, 
kaj šele bojna naloga. Ko levica porine ročico za po- 
tisk do konca in desnica nagne palico, da F-14 izvede 
varljiv manever, špil pridobi ekstra dimenzijo. ln ko 
po spustu na letališče vstaneš s stola, se počutiš, kot 
da si ravno pristal ter popal canopy. Plus, na sekret 
lahko greš potem hitreje kot vsak pilot. 
Da bi preizkusil vse te plati, sem pod parklje dobil dva 
nova sistema HOTAS: Saitekov X-65F pro flight 
combat control system in Logitechov G940. Res, dra- 
ga sta, saj njuna cena sega v več sto evrov, in splošna 
publika bo ob tem zgolj doživela infarkt. Ampak tisti, 
ki ve, za kaj ju bo uporabljal, je takih stroškov vajen. 
Bolj ga zanima, če sta dobra. 


Saitek X-65F 


Človek bi skorajda plačal 399 evrov, kolikor stane ta- 
le futuristični HOTAS, samo za vtis, ko ga razpakira 
in postavi na mizo. V nasprotju s Saitekovim plastik- 
fantastik slovesom in Logitechovim konkurentom sta 
oba dela X-65F domala sceloma kovinska, tako roča- 
ja kot podstavka, kar prispeva k zaupanja vredni so- 
lidnosti pod roko. Kapice in gumbi so plastični, a ka- 
kovostni, precej bolj kot pri G940. Diskretna osvetli- 
tev izza dveh kapic na palici odžene živopisano ve- 
soljskost, značilno za toliko drugih palic tega proizva- 
jalca. Teža dobrih sedmih kilogramov sicer ni taka, 
da bi z onegajem pobijal vlomilce, a zadostuje za obč- 
utek konkretnosti. 

Priklop je enostaven. USB-kabel spelješ v računalnik, 
iz dela z ročajem za potisk pa eno PS/2-žico vtakneš 
v palico in drugo v ozadnjo dvodelno konzolo z lučka- 
mi. Na desnem delu so zgolj podatki o uporu palice, 
na levi pa gumb pod pokrovčkom, ki je videti name- 
njen izstrelitvi jedrskih raket, in ob njem štiri ledice, ki 
kažejo, kateri profilni način je trenutno izbran. Pod nji- 
mi so gumbi za sprotno (ja, med igranjem) izbiro te- 
ga, koliko moči je treba prenesti na palico za premi- 
kanje, medtem ko so desno še štirje knofi. Ločenega 
napajalnika ni, kar prispeva h kompaktnosti. 


Na obeh igratorjevih kosih je nič manj kot petnajst 
gumbov, sedem štirismernih kapic, ena osemsmerna 
kapa, ščegetavček, ki oponaša miško, kolešček, ki 
emulira miškin kolešček, in sedem analognih osi. 
Poštena količina. Nenavadno veliko jih je med drugim 
zato, ker je nadzorovalnik potiska, ki ga držiš z levico 
(ker je joystick zasnovan za desničarje, drugače ne 
gre), dvodelen. Privzeto sta ročaja povezana, tako da 
ju naprej in nazaj premikaš skupaj. Z enostavnim po- 
tegom začepa pa ju lahko ločiš, nakar v določenih si- 
mulacijah, kot je Lock On, nadzoruješ bobnenje v 
vsakem od dveh motorjev. Pred skrajnima odklonoma 
(izklop, afterburner) sta vdrtini. Togost dodajanja in 
odvzemanja plina nastaviš z vijakom na spodnji stra- 
ni, ki ga sučeš s priloženim imbusom. Vendar celo 
najšvohnejša nastavitev diši po mišičnjaški pravo- 
moškosti. Potiska v nobenem primeri ne boš do kraja 
znižal ali zvišal v delu sekunde, raje v slabih dveh, kar 
je treba upoštevati denimo pri pristajanju na letalono- 
silki, ko moraš plin odvzeti ali dodati urno. 

Vso to množico pretikal je moč sprogramirati v soft- 
veru Saitek Smart Technology, kjer klikaš po ikoni- 
cah gumbov in ostalega ter jim pripisuješ funkcije. 


PROGNAMNAS 

FORCE SETTING 


€ štiristo evrov je veliko denarja, zlasti v današnjih 
časih suhih telet, medtem ko so se resne letalščine 
preselile v nišo. Zato je X-65F butična roba, ki jo bo 
pri nas kupilo toliko ljudi kot ferrarija. Spodobno 
močno programje tega ne bo spremenilo. 


Eno po eno ali makrovska zaporedja, kjer so zajeti 
miškini gumbi. Vnešeno shraniš na disk ali v palico, 
nakar profile izbiraš s pretikalom na izbočenem delu 
ročice za plin. Programska plat ni tako močna kot 
Thrustmasterjevem HOTAS cougar, kjer lahko vna- 
šaš matematične vrednosti, a za večino potreb zado- 
stuje. Bolj je sitno, da zraven ne dobiš vnaprej nasta- 
vljenih profilov za igre, niti jih ne moreš dolpotegniti s 
Saitekove strani. Kaj šele, da bi softver sam zaznal, 
katere špile imaš na disku, tako kot Logitechov. Saj 
je res, da je nastavljanje za resnega pilota pol zabave 
in da to itak ni igrator za občasneže. A vseeno bi se 
lahko potrudili v tej smeri, kajti včasih so oznake prav 
kriptične. Zraven ne dobiš niti kake celotne igre, le 
demo od Lock On: Flaming Cliffs 2. 

Glavna zvezda sistema X-65F je definitivno palica. Ne 
le, da je v roki konkretna in ergonomska (malo od rok 
je le zgornja leva kapica), narejena je na poseben 
način. Je namreč nepremična - ne opleta, marveč za- 
znava silo, s katero roka deluje nanjo, na vseh treh 
oseh, se pravi levo-desno, nazaj-naprej in zasuk. Tak 
sistem uporabljata frčoplana F-16 in F-22. Vtis pri 
tem je težko opisati. Po eni strani je slab, ker nimaš fi- 
zične informacije, koliko si palico odklonil, in ti in- 
stinkti sporočajo, da se dogaja nekaj čudnega. Po 
drugi strani pa si lahko s takim joystickom zelo na- 
tančen, saj registrira še tako majhen bezaj in je moč 
igrati praktično brez mrtve cone. 

Nekaterim bo prijem hitro všeč, drugi pa bodo kriče 
bežali, kar ni zanemarljiva težava pri izdelku, za kate- 
rega zahtevajo toliko cekina. To je pač element, ki ga 
je treba vzeti v zakup, če razmišljaš o X-65F. Kot gla- 
vni problem bolj prepoznavam to, da je težko obrniti 
letalo po eni osi in pri tem ne dodati vrednosti na dru- 
go. Recimo nagniti lovca desno in pri tem ne prispe- 
vati nekaj smernega krmila. Človek začne pri takih 
manevrih resno razmišljati o nakupu pedalov pro 
flight rudder pedals, ki stanejo 150 evrov. Nekatere 
zna zmotiti tudi odsotnost force feedbacka, dasi je to 
v nekaterih resnih simulacijah pričakovano. A bolj je 
problematično, da je v nekaterih špilih taka palica 
čisto nevzdušna. V Sturmoviku ali Rise of Flight, ki se 
dogajata med drugo oziroma prvo svetovno vojno, je 
na primer totalno neprepričljiva. 

Zato pa je X-65F milina za Lock On, Falcon 4.0 in 
druge resne simulacije sodobnih bojnih letal. Vsaj če 
imaš mnogo dinar in meniš, da ti bo všeč joystick, ki 
zaznava pritisk namesto odklona. Zna biti, da ti ne bo 
nikdar prirastel k srcu, tako da bo ta kos visoke teh- 
nologije postal hudo drag obtežilnik za papir. Morda 
pa se od njega ravno zaradi te posebnosti ne boš mo- 
gel več ločiti. 


Logitech G940 


Saitek je res 'next-gen', a orenk drag. Še dražji je s 
pedali - skupna cena z njimi znaša 550 evrov. G940 
je na otip manj impresiven, a hkrati dostopnejši, saj 
gre za komplet palice, ročaja za potisk in pedalov, ki 
je tvoj za 299 evrov. Ni malo, toda hkrati ne žafran- 
sko, saj si s tem pripravljen na skoraj vse simulacije, 

€ Logi ni tako hi-tech in kakovostno narejen kot 
saitek, saj je občutek dosti bolj plastičen. A pride 
stotaka manj in zraven dobiš pedala, ki v določenih 
igrah pridodajo k natančnosti ter vzdušju. Z vrtlji- 
vim gumbom na njihovi sredini nastavljaš upor. 


razen če želiš pri nekaterih civilnih frčoplanih v Flight 
Simulatorju pod roko čutiti flight yoke. 

Za razliko od palice v X-65F se tale v G940 premika 
na običajen način in trese. Spomni na ono v letalu F- 
15 in ima sedem gumbov, osemsmerni digitalni križec 
in analogno kapico. Zgornji desni in levi knof sta iz ne- 
posrednega dosega palca, a ni panike. Gumbi so na- 
rejeni iz gladke, malo preveč cenene plastike, je pa 
stick odet v gumo in v roki deluje zanesljiv. Tudi zavo- 
ljo dolge podlage, ki ima v vseh štirih kotih luknje za 
vijake, s katerimi jih privijačiš sužnju na glavo. Šrau- 
fov ni poleg, zato Bauhaus rešuje. Na bazi so še trije 
analogni koleščki (trim 1-3), ki jim lahko pripišeš raz- 
lične naloge, od smernega krmila do nadzora potiska. 
Včasih to pride prav, saj za razliko od številnih drugih 
palic tele ne moreš sukati po navpični osi. To nalogo 
moraš zaupati koleščkom ali pedalom. 

Podlaga ni široka le zavoljo trdnosti, marveč tudi zara- 
di motorjev za povratni odziv (force feedback). Ta te 
je sposoben hitro pripraviti na tekmovanje v lomljenju 
rok ... ali te v procesu pohabiti. Tresenje, katerega 
moč je nastavljiva, lahko sega od nežnega do takega, 
da ropotanje zbudi ljudi v drugih nadstropjih. Sam ni- 
mam rad preveč vsiljivega rukanja in borbe s palico, 
zato me je velika moč pustila hladnega, toda Sylve- 
stru Stallonu bojda sede. Ni čudno, da USB-kabel ne 
prispeva dovolj štroma in da je treba uporabiti pri- 
loženi napajalniček. In da se FF včasih oglaša, čeprav 
je palica pri miru. Tako nestrpen je, heh. 

Ročica na kvadru s potiskom, ki spomni na onega iz 
A-10, je takisto oblečena v gumo. Hod je nekam la- 
hen in plastičen, ima pa rahle vdrtine pri skrajnostih, 

da veš, kdaj si pohodil dodatno izgorevanje ali šel pod 
razumno mejo plina. Na ročici so štirje gumbi, tak 
križec kot na palici, neanalogna osemsmerna kapica, 
dva vrtljiva koleščka in pretikalo s tremi stopnjami za 
izbiro profilov. Pred ročajem je še osem gumbov v 
dveh vrstah, ki dodajo k strogemu nemškemu videzu. 
Izpostavitve vredna lastnost pa je razdeljivost ročice 
za potisk. Ob sprostitvi zatiča lahko levi in desni del, 
tako kot pri X-65F, premikaš neodvisno, s čimer loče- 
no nadzoruješ plin v levem in desnem motorju. 

Lepo presenečenje so pedali. So plastični, toda po- 
vršina za stopala je velika in se lepo, gladko ter zanes- 
ljivo premikajo gor in dol ter drsijo naprej in nazaj. 
Kdor je navajen oponašati jih z vrtenjem palice, bo 
potreboval nekaj časa, da se privadi. A letenje s pe- 
dali je v igrah, kjer to pričakuješ, občutkovno vendar- 
le nadmočno tistemu brez. 

Kno£e in osi je moč nastavljati v programju Logitech 
Profiler. To je tako prijazno, da ob namestitvi preveri, 
katere igre imaš na disku, in naloži nastavitve iz baze, 
recimo za Lock On in Black Sharka. Škoda, da te ne 
ustrezajo dejanskemu stanju, tako da jih moraš po- 
pravljati. No, ni panike, funkcije hitro pripišeš s kliko- 
tanjem in izbiranjem opcij iz roletnih menijev. Softver 
zopet ni dovolj močan za nekaj najzahtevnejših upo- 
rabnikov, a je čisto dovolj sposoben in prijazen za 
večino. Še dobro, saj kar nekaj špilov ni zadovoljnih s 
standardno konfiguracijo, na primer vesoljščina Free- 
space 2, ki meni, da so pedali hkrati palica. 

Tristo evrov je kajpak še vedno dosti in Logitech si je 
sam zmanjšal krog morebitnih kupcev, ko je naredil 


IN KAJ NAJ S TEM IGRAM? 


Resnih simulacij zadnje čase ravno ne mrgoli, dragi 
HOTAS-sistemi pa so za nabijanje kakega H.A.W.X. 
čisti presežek. A vendarle se izven očitnosti tipa 
Flight Simulator X najde nekaj pravšnjih špilov. 


Lock On: Flaming Cliffs 2 

Čeprav je Lock On: Modern Air Combat izšel že leta 
2003 in je svojo krepko oceno 91 pobasal v davnem 
Jokerju 124, gre še vedno za merodajno simulacijo 
modernih lovskih letal, kot so SU-33, mig-29 in F- 
15. Poudarek je na ruskih avionih, kar ni čudno, če 
vemo, da so avtorji Eagle Dynamics babuškasti. Fla- 
ming Cliffs 2 je pak splošna izboljšava tega temelja, 
ki se ponaša zlasti s popravki realizma in večig- 
ralstva. Multiplayer je namečkoma združljiv z drugo 
Eagle Dynamicsovo težko simulacijo, helikopterš- 
čino Black Shark. 

Falcon 4.0: Allied Force 

Kdor bi rad igral najbolj dodelano inačico legendar- 
nega in kljub starosti dvanajstih let v marsičem še 
vedno nepreseženega simulatorja Falcon 4.0, naj 
ubode Allied Force. Deloma uradna in deloma ljubi- 
teljska dodelava-predelava iz leta 2005 sicer teče 
največ v ločljivosti 1280 x 960 ter se osredotoča 
zgolj na čudovito lovsko letalo F-16. Toda njeno 


TESTISI 


€ Flight Simulator X (J160, 72) ostaja privzeta 
igra za navdušence nad civilnimi simulatorji leten- 
ja. Toda z njim nisi obsojen le na kabine debelih 
potniških krav, kakršna je zgoraj, marveč z dodatki 
vneseš tudi vojaške frčoplane, recimo F-16. 


palico, ki je ni moč vrteti levo in desno. To nalogo je 
treba pripisovati koleščkom, kar je bolj apn, ali imeti 
pod mizo stalno pedale, kar včasih ni ne praktično, ne 
vzdušno. Poleg tega vsi pedalov niti nočejo, bi pa radi 
imeli palico in ročico za potisk. Takim gre namesto 
G940 priporočiti Saitekov sistem X52 (Joker 146, id 
testa na Joker.si: 1845), ki stane razumnih 115 ev- 
rov. A za tistega, ki si želi popolnega tridelnega entu- 
ziastičnega kompleta HOTAS za ne pretiran strošek, 
bo G940 pravšnji, saj ponudi dovolj in je zadosti kva- 
liteten. 


srce je veličastno in zdravo, priročnik je dolg 716 st- 
rani, kampanja je dinamična in v balkanskem teatru 
operacij je Slovenija. 


Black Shark 

Da ne bomo pilotirali samo letal, poskrbi DCS (Digi- 
tal Combat Simulator) Black Shark izpred dveh let, 
simulacija ruskega bojnega helikopterja Kamov KA- 
50, NATO-ime hokum-A. Moč je vključiti poenosta- 
vljen način, kjer izdelek zahteva le nekaj ur učenja, 
ali pa odpreti petstostranski manual in se posvetiti 
realističnemu modusu, kjer strmoglaviš, preden 
rečeš 'nič ne harašo'. Na kup inštrumentov v kabini 
je moč klikniti, vdelana je podpora več monitorjem 
in grafika je spodobna. Hkrati je to ena tistih iger, 
kjer pedali zasijejo, in je zato pisana na kožo G940. 

se okiti z garnituro svežih ipodov. V ušesa dobi zvončkljanje 
in cingljanje, pod prste pa novo razsežnost dotikabilnosti. 


podi že deveto leto načelujejo trgu prenosnih 

sukalnikov glasbe. Kvaliteta izdelave, enostav- 

na uporaba in moč spletne trgovine Itunes za 

konkurenco ostajajo pretrd oreh. Enako po- 

memben je hiter razvojni cikel, kajti Apple vsa- 
ko jesen strese veje in trg zasuje s frišnim naborom. 
Letošnji sadežki so še posebej zanimivi, saj ipod 
touch bliska s prenovljenim zaslonom, nano pa z 
obliko srčkane napolitanke. 


Ipod touch je vzšel leta 2007 kot najbolj napreden 
član džubokserske družine. Z izvirnim iphonom, ki so 
ga splovili v istem letu, si je delil zasnovo z odličnim 
zaslonom na dotik. Po tem je dobil ime, večprstni 
vmesnik pa je postal pojem dostopnosti in uporabno- 
sti, zato je še danes zvezdniški element Applovih giz- 
mov. Da so peresca skoraj izumrla, ima zasluge prav 
jabolčna vizija kapacitivnega zaslona, ki si želi stika z 
blazinicami prstov. V letih po izidu so zgledu skušali 
slediti mnogi tekmeci. Na boljših telefonih se danes 
povečevanje in zmanjševanje slik s ščipajočim gibom 
ter listanje s potegi zdi samoumevno. A prav nikjer 
drugje ni dotikabilnost izvedena tako dognano kot 
prav na jabolčkih. Odličen hardver je tu podprt s pre- 
mišljenim in prijaznim operacijskim sistemom. Do- 
dajmo brezžično povezljivost v splet, pa dobimo so- 
idno brskalno izkušnjo, medij za Facebook, Twitter in 
ostale družabnosti, odjemalnik pošte ter okno v You- 
tube. Pri touchu je sukanje glasbe nadgrajeno s filmi, 
igrami in številnimi nucniki, ki jih za drobiž trži Applo- 
va spletna prodajalna App Store. Ta je gizmo skupaj z 
iphonom dokončno izstrelila med zvezde in ju iz po- 
jočih ploščic povišala v nosilca vseh mogočih vsebin. 
Čeprav prevladujejo enostavne igrice, je touch v dveh 
etih postal najresnejši konkurent Nintendovemu 
DSu. Njegovi špilčki tipično stanejo nekaj evrov in so 
nadzorljivi s prstnimi gestami ali 
nagibanjem. Praviloma so to pi- 

sani, na preprostih zamislih osnovani grižljaji, ki znajo 
zasvojiti. Uspešnega modela smo se dotaknili že v 
članku Dotik potenciala (J196, id 5453), z ipadom pa 
so ga prenesli v obliko tabličnega računala. 


Iphonova dediščina 


Zdaj, ko je iphone doživel pomembno prenovo, so 
touch doletele sorodne izboljšave. Oba imata čudovit, 
3,5-palčni displej z ločljivostjo 960 x 640. Tu ne gre 
za tehnologijo AMOLED, ampak za napreden, od za- 
daj osvetljen elcedejček TFT. Poimenovan je retina 
oziroma mrežnica, ker naj bi bile pike tako fine, da jih 
človeško oko ne med sabo ne razloči. Razlika je v pri- 
merjavi s starim zaslonom in prikazovalniki na ostalih 
napravah očitna. Čeprav ima iphonov zaslon zaradi 
tehnologije IPS (in plane switching) širši vidni kot, je 
tudi na touchu gledalni občutek odličen. Zato so gle- 
danje filmov, deskanje, fejsbukanje, tvitanje in instan- 
tno sporočiljenje prijetnejši kot kdajkoli. Podrobnost 
še posebej koristi branju besedil. Nucnik lbooks nare- 
di čitanje e-knjig mnogo dostopnejše, pa tudi igre za- 
sijejo v novi luči. IOS 4 tu olajša večigralstvo (med 
drugim bližinsko z modrim zobom), omogoči primer- 
javo rezultatov in daje na razpolago okrnjeno obliko 
večopravilnosti. Radia ni, so pa dodali mikrofon, da 
lahko drkalo zdaj uporabljaš kot diktafon. 

Poleg mrežničnega displeja je pripravica zdaj tudi de- 
jansko spregledala. Tako kot iphone ima po novem 
dve kamerici, eno spredaj in eno zadaj. Dodaten čut 
je že poznan žiroskop za zaznavanje lege. 


Lastna niša 


Podobnosti so resda številne, a kljub temu ne gre mis- 
liti, da je touch preprosto iphone brez telefonskih pri- 
tiklin. Čeprav je pogonsko okostje s čipom A4 zelo 
slično, razlike so. Touch je tanjši, lažji in ima svetleče 
kovinsko hrbtišče z zao- 
bljenimi robovi. Manjka 

Ipod touch je samozavesten žepni multipraktik. FaceTime 
ima na častnem mestu domačega zaslona, medtem ko je pri iphonu skrit globlje v nas- 
tavitvah. 10S4 omogoča urejanje ikon v mape, preglednost pa je tudi močna stran predvajalnega dela. 


mu hardver za satelitsko navigacijo, dočim je hrbtna 
kamerica brez bliskavice in zmore zajeti vsega 960 x 
720 pik, kar je manj kot en megapiksel. Pred iphono- 
vimi 5 milijoni se lahko skrije. Sprednje očesce tako 
kot na iphonu ne preseže ločljivosti VGA. Fotografira- 
nje je zato bolj zasilno, a se kameri izkažeta pri videu, 
saj hrbtna podpira visokoločljivostni format 720p s 
30 sličicami na sekundo. Posnetki so za takle gizmo 
presenetljivo na nivoju, podprto je tudi spreminjanje 
fokusa z dotikanjem. Ker ni fleša, žal manjka vir svet- 
lobe med snemanjem. Filmčke lahko z bližnjicami hi- 
tro spraviš na Youtube, podobno udobje za Facebook 
pa ni vključeno. Sprednje kukalo pride do izraza zlasti 
pri opevani videotelefoniji FaceTime, za katero se je 
treba priklopiti na wifi. Iz oči v oči se lahko menijo 
lastniki podprtih naprav, ki so poleg novih touchev in 
ifonov po novem tudi vsi maci. Ker touch nima SIM- 
kartice in telefonske številke, se v storitev prijaviš z e- 
poštnim naslovom. Servis deluje odlično, več o njem 
pa najdete v članku o pametnih telefonih. 

No, poleg teh dodatkov toucheva primarna naloga 
ostaja predvajanje vsebin. Pri glasbi sije pregledna 
razvrstitev po naslovnicah albumov (cover flow), av- 
torjih in zvrsteh. Zaradi vdelanih zvočnikov pri upora- 
bi nisi nujno obsojen na slušalke. Priložene sicer niso 
avdiofilske sanje, a so kljub temu nad ravnjo običaj- 
nega smetja iz praška. Ponudba dodatnih je bogata, 
tako da lahko za uhljala zapraviš več kot za sam 
predvajalnik. Za sobno poslušanje in žurke pride v 
poštev kak dokupljiv zvočniški komplet, ki se jih je v 
letih ipodove kraljevine nabralo na tone. Z združlji- 
vostjo praviloma ni težav, saj se vtič za namestitev 
ipoda ni spremenil. 

V splošnem touch ostaja prijetna in lepo zaokrožena 
naprava, po kateri se vse očitneje zgledujejo tekmeci, 
kot sta Microsoftov zune HD in Sonyjev walkman X. A 
hkrati je res, da večine od naštetih nalog lotevajo tudi 
sodobni mobilni telefoni, ki postajajo domena sleher- 
nika. Zakaj bi torej odšteli nekaj dodatnih stotakov za 
toucha? V prvi vrsti zaradi vsebin. Touch je bomba- 


Ločljivost nanovega zaslončka je 240 x 240 pik. 
Luštkanost je nepopisna in odpira možnosti upora- 
be, ki presegajo prikazovanje naslovnic albumov. 

stično podprt z igrami in nucniki, ki mu vdihnejo dušo. 
Kdor ima rad mobilno špilanje, bo v devetih nebesih. 
Posebej zanimiva niša so otroci, kajti celo najmlajši 
bodo v ipodu ob kupu primernih igric našli dragoceno 
zabavalo, ki ga je enostavno upravljati. Da bo hkrati v 
veselje staršem, je dodaten plus. Močan razlog je tudi 
želja po namenskem, dobro zasnovanem gizmu za 
predvajanje filmskega materiala, risank in nadalje- 
vank. Ali konec koncev za kazanje fotografij. Baterija 
zdrži sedem ur sukanja videa, pri glasbi pa več kot tri 
dni. No, kdor ne potrebuje toliko cirkusa, ampak je 
bolj osredotočen na poslušanje, naj bere dalje. 


Ipadov pelod 


Če touch stopa po iphonovi gazi, gre šesta inkarnaci- 
ja ipoda nano v novo smer. Postal je namreč štiricen- 
timetrski kvadratek, iz katerega mežika miniaturen 
dotikabilni zaslončič. Tu se gnetejo štiri barvite ikoni- 
ce, podobne iphonovim. Tudi prstni vmesnik sledi 
znani intuitivnosti in dostopnosti. Med meniji se spre- 
hajaš z enostavnimi potegi, čeprav se je treba navadi- 
ti na odsotnost osrednjega gumba. Podprt je celo 
multitouch, kjer z zavrtljajem spreminjaš orientacijo 
slike. Zaslonček so nalašč obdali s črno, zaobljeno 
obrobo, da ploščica izgleda kot mladičkast ipad. Je 
pa podobnost nekoliko varljiva, saj v notranjosti ne 
melje operacijski sistem iOS. Malček je zato veliko 
bolj okleščen. Poleg tega je glede na starejše inačice 
celo izgubil del funkcij. Kamere in zvočnička zdaj ni 
več, prav tako ni omogočeno predvajanje videa, saj 
se kvadraten zaslon v velikosti znamke s filmi ne bi 
dobro razumel. Tudi iger zanj ni več. 

Piškotek je prvenstveno namenjen sukanju glasbe in 
poslušanju radia. Z dodatki, kot so števec korakov, 
štoparica, timer in podpora Nikovemu spletnemu ser- 
visu, nagovarja predvsem fitneserje, tekače in druge 
fizkulturnike. Ob miganju bo koristna močna zaponka 
na hrbtišču, s katero si stvarco lahko pripneš na oble- 
ko. A preznojenci morajo upoštevati slabo stran dotak- 
ljivega zaslona, saj ga z izjemo tresenja za naključno 
preklapljanje med komadi ni mogoče upravljati na 
slepo. Iz ohišja kukajo le gumbi za glasnost in spanje, 
dočim priložene slušalke nimajo hardverskih knofov. 
Je pa kul, da slušalice hkrati rabijo kot mikrofon za 
snemanje zvočnih zaznamkov. Te je mogoče brisati 
že na nanu, kar ne velja za glasbo in fotografije. Sled- 
njim se nasploh ne godi dobro. Zaradi majhnosti je 
pregledovanje zbirk bolj zasilno in se še najbolje ob- 
nese pri portretih dragih ljudi. Razkazovanju podobic 
s potovanj se je bolje izogniti, saj bi zanje potrebovali 
povečevalno steklo. Drezanje zaslona hkrati precej 
obremenjuje baterijo. Ob nenehnem nadlegovanju je 


Shuffle je komaj kaj večji od gumba. Pripravno za 
izgubljanje in pozabljanje v žepih pred pranjem. 
Koristila bi luknjica za navezavo na vrvico. 


ipodi 2010 


z njo konec že po nekaj urah, medtem ko navedenih 
štiriindvajset zmore ob izključno glasbenem žužnja- 
nju. Novi nano je tako vsekakor zelo neobičajen hec, 
kjer je drobčkanost sicer instantno privlačna, a draga. 


Ipod shuffle je najmanjši in najpreprostejši član glas- 
bene družine. Ekrana nima, na aluminijastem obraz- 
ku pa se mu boči nadzorni obroček z osnovnimi uka- 
zi. Velik je kot kovanec in po njem ne drsiš, ampak 
moraš tipke pritiskati. V zgornjo stranico so vdelali tri- 
stopenjsko stikalo za vžig in krožno ter naključno 
predvajanje. Zgoraj levo je odprtina za slušalke, ki se 
natančno prilega širini priloženih slušalic. Stanje ba- 
terije kaže majčkena LED-lučka, soka pa je dovolj za 
okrog petnajst ur. O tem te lahko obvesti sintetični 
glas, ki je poleg tega namenjen zvočnemu vodenju 
med seznami glasbe in celo napovedovanju naslovov 
komadov, če si za to prej poskrbel v programju Itu- 
nes. Shuffle je podobno kot nano opremljen z orenk 
zaponko. Za petdesetaka je ta osnovni predvajalniček 
prva vstopnica v svet žepnih napevov. 


Digitalni nakit 

Ker postajajo ipodki vse manjši in vse bolj dovršeni, 
bolj kot kdajkoli segajo na področje elektronskega 
okrasja. Shuffle in nano nista le prenosni, ampak s 
svojima zaponkama in privlačnimi barvami zelo nos- 
ljivi pritiklini. Sploh nano ima modni potencial, saj je z 
ličnostjo in s prilagodljivim zaslončkom prava kame- 
leonska broška. Pričakovati je, da bodo adut dodatno 
osmislili in izkoristili, recimo z različnimi številčnicami 
za uro, animiranimi ozadjeci in podobnim okrasjem. 
Idealno za najstnice. Na dragotinskost takisto kaže 
embalaža, ki pri shufflu in nanu spominja na škatlice 
za zaročne prstane. 

A podobno draguljne so cene. Dvogigabajtni shuffle 
je s postavko petdesetaka skorajda bižuterija, toda 
štirikrat dražji nano je druga pesem. Glede na relativ- 
no omejenost je cena visoka, zlasti ker za dodatne šti- 
ri desetake že dobiš osemgigabajtnega toucha. Pod- 
obno postavko ima tudi veteranski ipod classic. Ta s 
160-gigabajtnim trdim diskom ostaja pravi tank za 
nišne uporabnike, ki potrebujejo obilico prostora. 

Vsi ipodi so že na slovenskih policah. V naravnem 
okolju jih imajo recimo ljubljanske prodajalne Istore, 
Istyle in EPL. Slovenske cene so nekoliko višje od ve- 
čine evropskih, a še vedno ugodnejše od italijanskih. 
Ponudba je premišljena tako, da zaobjema različne 
potrebe in okuse, nevarnih tekmecev pa še vedno ni 
na obzorju. 


Wkikkicau 


Nano lahko kaže analogno številčnico s črnim ali 
belim licem. Za nošenje na zapestju se že dobi 
paščke. Danski NanoWatch svoje trži po 18 evrov. 


JABOLČNI PECELJ 


Na ipode lahko preneseš vsebino izključno s pro- 
gramom lItunes, kar zna biti zavoljo trmastega kosa 
softvera včasih muka. V njem se da z nekaj potrp- 
ljenja iz obstoječe zbirke MP3jev in CDjev oblikova- 
ti čudovito zbirko glasbe. Urediš jo lahko po albu- 
mih, zvrsteh in izvajalcih ter jo opremiš s slikami 
naslovnic, tako da je slikovit niz pesmi na touchu in 
nanu veselje pogledati. Itunesova aktualna verzija 
10 v muzikaljenje vplete družabno komponento 
Ping. To je Applov odgovor na Myspace, Facebook 
in Twitter. V njem lahko spremljaš profile priljublje- 
nih glasbenikov ali vlečeš na ušesa, kaj poslušajo 
prijatelji. Uveljavljena storitev je še genius, ki zna iz 
tvoje glasbene zbirke oblikovati usklajene predva- 
jalne sezname. Kljub dolgoletnim krikom avdiofilov 
še vedno ni prave podpore za filete WMA in breziz- 
gubni standard FLAC. Izvzetost je toliko bolj čudna, 
ker Philipsovi in Samsungovi predvajalnički s tem 
nimajo težav. Pri nalaganju videa pa se je treba po- 
muditi s pretvornikom, kakršna sta Ouicktime Pro 
in Xilisoft Video Converter. 
Itunes je obenem vstopno mesto do Applove sp- 
letne trgovine z glasbo, nadaljevankami in filmi. 
Zaradi ugodnih cen in priročnosti je ipodom prav 
ta servis omogočil uspeh. Slovenci na tržnico 
uradno sicer nimamo vstopa, a se je mogoče znaj- 
ti s plačevanjem z darilnimi karticami. Sestrska 
prodajalna App Store je po drugi strani široko od- 
prta za Podalpje, v njej pa se prerivajo stotine ti- 
sočev poceni aplikacij za iphone in ipod touch. 
Kupuješ jih lahko tako na namizni kišti kot brezžič- 
no na samih napravah. V preteklosti je imel svoje 
nucnike tudi nano. Zdaj posebnega razdelka z arti- 
kli zanj ni, čeprav je mladič dober medij za luštne 
dodatke in preproste špiliče. 
Robo na predvajalnike spraviš s priloženim kab- 
lom. Vsi ipodi z izjemo shuffla vsebujejo Applov 
vtič, ki je hkrati vhod za zvočnike, polnilno-pred- 
vajalne postaje in podobno. Zunanji proizvajalci 
nudijo ogromno hardverskih dodatkov. Tudi v av- 
tih se najdejo namenske niše za vštek ipodov. 
Shuffle se tako z elektriko kot z glasbo polni kar 
skozi odprtinico za slušalke. Ob tem je dobro ve- 
deti, da lahko shuffle in nano rabita kot USB-ključ 
z nalaganjem skozi raziskovalca. Noben ipod nima 
možnosti širjenja shrambe s pomnilniškimi karti- 
cami. Touch sicer ponuja še bluetooth, a je ome- 
jen na parjenje z dodatki v slogu slušalic. Občasno 
najdeš kako igro, ki podpira modrozobo večig- 
ralstvo, izmenjava datotek pa prek čekana načelo- 
ma ni predvidena. 


Ipod touch 
8 GB 241 EUR 
16 GB 315 EUR; 
82 GB 420 EUR; 


8 GB 168 EUR 
16 GB 200 EUR 


Shuffle je na voljo v petih, nano pa v sedmih bar- 
vah. Ohišje imata iz brušenega aluminija. Resnej- 
ši touch je odet v steklo in nerjaveče jeklo. 


Kinectovo ime namiguje na 'kinetic' (dinamično) in 'connect' (povezati) ter je resen projekt. 
Od njega si Microsoft s ciljanjem na splošno populacijo obeta brizg novega življenja v X360, 
dokler ne pride 'xbox 720". Primerjalno je Sonyjev move postavljen bolj k pravim igričarjem. 
Katera strategija je boljša, se bo pokazalo. Vsekakor pa je pri kinectu nadvse luštno, da ni 
treba ničesar vklapljati, menjavati baterij, polniti s štromom, odlagati v predal, vleči izpod 
omare in povezovati s kabli. Ko ti zapaše, da bi fitnesiral, stopiš pred TV in začneš. 


KAJ IMA TRI UČE 


trirazsežno razpoznava. Microsoftov softve 


ejstvo je, da sta xbox in xbox 360 uspe- 
la zaradi podpore predanih, hardcore 
igralcev. Takih, ki napravo kupijo in jo 
nato uporabljajo ter zanjo kupijo veliko 
iger. (Za xbox 360 je ta 'attach rate' po- 
leti znašal 8,9 igre na osebo, kar je največ med kon- 
zolami doslej.) Ki osredotočenih pogledov 6 kamni- 
tih čeljusti plužijo skozi spretnostno zahtevne naslo- 
ve, kot so Halo, Gears of War, Ninja Gaiden, Modern 
Warfare, Grand Theft Auto, Forza in tako dalje. 
Toda Microsoftov igralski oddelek ni bil zadovoljen s 
tem, da stoji na ramenih teh ljudi. Treba je bilo iti dlje, 
više. Delnica mora biti vredna več, v mošnjičku mora 
bolj žvenketati. Poleg tega je bilo treba pokriti minus, 
ki se vleče iz časov prve šatulje iks. Tedaj je MS v bit- 
ko s Sonyjem spumpal težke milijone, že milijarde, a 
nazaj dobil občutno manj cekina. 
Na muhi se je tako znašel nedeljski igralec. Prav ta, iz 
čigar globokega žepa in nekritične glave je svoje baj- 
ne prodajne številke izvlekel Nintendov wii. Oziroma 
špilavsko neuk - tisti, ki ob pojmih, kot so streljačina, 
joypad in glajenje robov gleda kot tele v nova vrata, 
bi pa motowiilil (se opravičujem) po dnevni sobi ter 
čohal navidezne kosmatince. Pri tem mu ne bi bilo 
treba prijemati plastike z gumbi, saj bi ukazoval z gi- 
bi, ki bi jih beležila kamerica. Pot v obljubljeno deželo 
pa bi mu kazali zvezdniki, kot je večni deček Steven 
Spielberg. Tako bi xbox 360 prodrl na trg, ki ga sicer 
nikdar ne bi dosegel. 
Ključ do tega bajeslovnega človeka? Kinect. 


tit in kje glavo ter kako se premikata. 


Čudežna očesa 


Kinect, ki so mu sprva rekli natal, je podolgovat kos 
plastike s tremi očesci in motoriziranim podstavkom, 
ki ga premika gor in dol. Ni samostojna naprava, 
marveč ga priključiš na xbox 360, brez katerega je 
mrtev. Če kinect kupiš v paketu s tankim (slim) xbo- 
xom, s katerim je stilistično usklajen, ga povežeš z 
vhodom na zadnji strani in ne rabi svojega napajanja. 
Pri starih modelih moraš uporabiti poseben kabel, ki 
ga dobiš ob ločenem nakupu kinecta. Onegaj je težak 
in velik, saj je dolg 28 centimetrov in širok 6. Ob njem 
je playstation eye videti kot liliputanka. 

Kinect postaviš pod televizor ali nanj (spodaj ima gu- 
mirano obrobo), nakar te motri kot kak okamenel, 
nem Wall-E. Notri je kamera, ki je z ločljivostjo 640 x 
480 pri 30 sličicah na sekundo tehno- 
loško neimpresivna. Vendar deluje v na- 
vezi z globinskima tipaloma, kar skupaj 
da tri zrkla. Ne bom se spuščal v zaplete- 
ne razlage - gre za to, da naprava v 3D- 
prostoru z infrardečim preverjanjem vidi 
tvoje telo in gibe, od miganja z ritjo prek 
kriljenja z rokama do obrazne mimike. 
Posameznih prstov ne loči, a impresivno 
je, kako tvoje premike pretvori v muvanje 
(se spet opravičujem) figurice na zaslo- 
nu. Ko iztegneš roko, jo stegne tvoj ava- 
tar. Ko nagneš trup, ga nagne on. Če 
skočiš, skoči. Če so na ekranu navidezne 


Kinect!, navdušeno 
zavpije Sneti. Nato 
skuša zatipati karkoli, 
s čimer bi usmerjal 
svoj lik na zaslonu, 

in pade v katatonični 
šok, ko ne najde niče- 
sar. Ah, te novotarije. 


dlani, se obnašajo tako, kot se tvoje. Če roka zaide k 
prepuciju ... se X360 izključi? Nisem preizkusil. Vem, 
da ti boš. 

Si gledal Minority Report? Ob rabi kinecta v xboxo- 
vem vmesniku se počutiš tako kot v dotičnem filmu. 
Z mahanjem po luftu po zaslonu vodiš dlan, s katero 
aktiviraš ikone. To storiš tako, da se nad njimi usta- 
viš. Na ta način sicer ne moreš opravljati vsakdanjih 
funkcij, kot sta pregledovanje sporočil in čekiranje 
dosežkov, kajti omejen si na 'kinect hub' z njemu na- 
menjenimi programi. A vendarle. Še bolj fino je, da 
ima naprava mikrofon, ki zaznava tvoje govorne uka- 
ze, če pred njimi izrečeš 'xbox', recimo 'xbox zune' za 
zagon te aplikacije. Prav tako lahko z drugimi lastniki 
kinecta po spletu govoriš glasovno ali z videom. S 
kavča, naj bo hvaljena Sv. Lenoba, naša zavetnica. 


FA ue limasy 
UR 


Naslovi za kinect so v vijoličnih škatlicah namesto v xboxovih 
klasičnih zelenih in na vsaki na veliko piše 'reguires kinect sen- 
sor'. Ni pa špilov, ki bi jih lahko igrala več kot dva naenkrat. Se? 

Ti si kontroler 


Iz mahanja v prostoru izvira oglaševalsko geslo 'You 
are the controller', ki dobro zadene poanto kinecta. 
Ničesar ti ni treba imeti v rokah, niti pod nogami. Do- 
volj je, da se postaviš pred kamero in se začneš boje- 
vati z mlini na veter. Tehnologija zaznavanja gibanja 
skozi kamero sicer ni revolucionarna, saj je ta kon- 
cept na prelomu tisočletja vpeljal eyetoy za PS2. Je 
pa izpiljena, saj je kinect naprednejši gizmo, povezan 
z veliko močnejšim sistemom, kot je bil playstation 2. 
Temu primerno je nabor iger impresivnejši od eye- 
toyevih miniigričk, kjer je tvoja zmazano zajeta podo- 
ba suvala žoge in prevračala lonce. Po eni strani gre 
za 'isto sranje, drugo pakovanje'. Po drugi pa se po- 
zna, da so vmes minila leta. 

Več, bolje, močneje ... širše in daljše. Kinect namreč 
za delovanje zahteva konkreten prostor. Če bi rad 
igral sam, moraš biti od bolščečih zrkel oddaljen naj- 
manj 1,8 metra. V dvoje pa nujna razdalja znaša 2,5 
metra. To so cifre, ki jih v marsikakem slovenskem 
stanovanju in celo hiši ni mogoče doseči. Drugače je 
v predmestni Ameriki, kamor je kinect usmerjen v 
prvi vrsti, saj se tam kopajo v prostoru. Zahteve hkra- 
ti pomenijo, da gizmo ne spada v običajne otroške in 
mladinske kajute, delovne čumnate, moška pribeža- 
lišča in slične kurnike. Eksplicitno je namenjen dne- 
vni sobi, družinskosti, druženju in splošni zabavi. 


Zivali, čolni in Kylie 

Lansirni nabor softvera to potrjuje. Šur, v prihodnosti 
bo izšlo nekaj resnejših iger za kinect, denimo Steel 
Battalion: Heavy Armor, kjer bomo sedeli v kabini 
ogromnega robota, ter ritemska nažigalka Child of 
Eden. A bistvo je v streženju ljudem, ki se v takih špi- 
lih ne najdejo. Zato med splovitvenimi igrami, ki jih 
tržijo za nekje 40 do 50 evrov, ni niti ene, ki bi od da- 
leč spomnila na 'proper gaming' izdelke, kakršne že 
blizu dvajset let ocenjujemo v Jokerju. Poglejmo. 


Kinect Adventures - nabor minišpilčičev, ki ga za- 
stonj dobiš poleg kinecta. Notri je pet prešernih za- 
bavnic, med katerimi je najbolj fina tista, ki smo jo 
gledali v predstavitvenih videih, se pravi spuščanje po 
reki v napihljivem čolnu. Tvoj avatar v njem se posta- 
vlja tako kot ti pred kamerico, skače za daljši odriv s 
skakalnic, krili z rokami in skuša pobrati čim več 
ploščic za točke. Trapasto, ampak za nekaj časa za- 


bavno, sploh če sta v čolnu dva. Manj kul so drvenje 
po železniških tirih z vagončkom, pokanje me- 
hurčkov, flikanje lukenj v 3D-prostoru in metanje 
žogice. Nič superiornega, toda Adventures poskrbijo 
za okej prvi stik s kinectovskim načinom igranja. 
Čeprav bodo po nekaj dneh pozabljene obležale v ko- 
tu. RAZSODBA: V REDU. 


Kinectimals - prideš na rajski otrok, kjer te čakajo ta- 
magočijevski mačkoni. Ko izbereš mladiča (levček, 
panterček, tigrček ...), ga moraš s skakanjem, vrte- 
njem okrog osi in podobnimi akrobacijami pred ki- 


moštnik 2010 


nectom učiti trikov. Nadalje mu mečeš žogico, upora- 
bljaš piščalko, odkrivaš nove predele otoka in tako 
dalje. Grafika je čudovita in zaradi življenjske anima- 
cije so žverce med virtualnim čohanjem pošastno 
cortkane, kar blazno dogaja otrokom. Škoda, da se 
vsebina dokaj hitro začne ponavljati, da ti stalno teži 
čudaški živalski vodič in da so mačke narejene tako 
pasje. Ne vem, kje so avtorji videli muco, ki prinese 
žogico in maha z repom. Se vidi, da gre za fantazijski 
otok. RAZSODBA: O REDO (za pod 11 let). 


Dance Central - včasih smo v Dance Dance Revolu- 
tionih tancali po podlagah, nato smo v Just Dance za 
wii v rokah držali kontroler, zdaj pa opletamo svobod- 
no. Saj ne, da je zaznavanje gibanja perfektno. Am- 
pak naš avatar stoji kot lojz spod gujzda, če vsaj pri- 
bližno ne zaobvladamo gibov in ne ujamemo ritma 32 
komadov, kot sta Poker Face od Lady Gaga ter Ma- 
neater od Furtadovke. Vsaka pesem ima tri težavnosti 
in učno uro. (Roko v luft! Korak v levo! Obrat za 1080 
stopinj in premet nazaj! Saj ne.) Nato se preizkusiš v 
plesu. Tu na zaslon dobivaš ikonice, ki jim moraš sle- 
diti, včasih pa fristajlaš, da se trese gajba. Kul zadeva 
Harmonixa, avtorjev Guitar Hera, katere hiba je 
večigralstvo, ki ne podpira dveh ljudi hkrati. Plešeta 
zaporedno in gibi se ne točkujejo sproti, ni internetne- 
ga multija. Je pa enoigralsko napredovanje še najbolj 
podobno 'pravim' igram. RAZSODBA: DOBRO. 


Your Shape: Fitness Evolved - krepitvenico telesa 
smo dobili tik pred odhodom v tisk, tako da se ji ni- 
sem mogel posvetiti, a prvi vtis je pozitiven. Kinect 
prenaša sliko vsega telesa, zato se je treba orenk spo- 
titi, dočim je trening joge nekaj, kar bi lahko pripomo- 
glo k temu, da pozdrav soncu ne bo več rahitično 
skrivenčen. Ne, saj joga v Wii Fitu je bila kul. A vse- 
eno, tole je videti kot naslednji korak. Poročamo. 


top me) 


Kinect Sports - če je kdo dvomil, da hoče Microsoft 
del Nintendove pogače, naj pogleda tele Wii Kinect 
Sports. Notri je šest športnih igričk za enega ali dva - 
boks, odbojka na plaži, pinkponk, bowling, nogomet 
in atletika. Podoba je že prav kopirantsko Wii Spor- 
tovska, je pa res, da se je moč z oddaljenimi nasprot- 
niki pomeriti po Livu. Žal so discipline preproste in ne 
demonstrirajo kinectovih navedenih sposobnosti. 
Boks je prav beden, ne šmirgla pozicije nog in nagi- 
banje telesa mu je pretežno španska vas. Tudi meha- 
nika je arkadna in staromodna. Je pa res, da lahko 
goljufaš dosti manj kot na wiiju, saj softver dobro raz- 
bira, s kakšno intenzivnostjo počneš zadano. Po treh 
minutah boksa sem bil prešvican, medtem ko sem v 
Wii Sports z nasprotniki napol miže opravljal s kavča, 
flikajoč wiimote. Vsekakor menim, da bi morali Ki- 
nect Sports prilagati kinectu, namesto da ga tržijo po- 
sebej. RAZSODBA: ZADOSTNO. 


Brca v zrak ali v temo? 


Z vtisom o kinectu je križ. Če daš ljudem v roko joy- 
pad, ki ima namesto gumbov priostrene špice, bodo 
vsi rekli, ej, a si nor. Kinect je druga pesem. Mene kot 
resnega igralca sila moti zamik (lag), ki je očiten v 
prav vseh igrah, ki sem jih preizkusil, in v vmesniku. 
Včasih majkemi traja sekundo, da nazaslonski avatar 
ponovi moj gib pred kamero, kar ustreza strahovom 
pred lansiranjem in zna biti trda cokla za resnejše na- 
slove, če ga ne bodo ukrotili. A po drugi strani so igre 
za kinect zaenkrat take baže, da instanten odziv niti ni 
pomemben. Matki, ki bi rada hujšala z YourShape, in 
nečaku, ki hoče vzgajati gepardka v Kinectimals, pa 
za zamik dol visi. Še opazila ga ne bosta. Microsoft za 
take kupce pametno stavi na znane koncepte (pisa- 
nost, živalice, risankasti liki, ples, telovadba ...) ter 
napravo podpira z glasno oglaševalsko kampanjo, 
polno silebritijev, ki naj bi presegla vrednost pol mili- 
jarde dolarjev. 

Večja problema znata biti zahtevani prostor, saj dveh 
ali več metrov pred televizorjem nima vsak, in cena. 
Če že imaš xbox 360, pride ločeno kupljen kinect 150 
evrov. Plus dve igri in si na dobrih 200 evrih, poleg 
samega 'boxa. Fi-juu. Paket s 4 GB konzolo velja 290 
EUR in tak z 250 GB diska 400 bruseljčanov. 
Občasneži si lahko s tem denarjem kupijo veliko re- 
sničnih plesnih inštrukcij, kegljanja, ur v fitnesu in raf- 
tinga na Soči, medtem ko špilov za resne igralce 
zaenkrat ni, lag pa je zanje morilski. 

Ampak hej. Vsi imamo radi nove igračke in kinect je 
v tej vlogi tako zanimiv, da zna hitro premamiti mi- 
moidoče v Tušu ter kakega puvača, ki mu $ gori v 
žepu. Za resno uveljavitev, do katere itak vedno pride 
na dolgi rok, pa potrebuje kakovostnejši, raznolikejši, 
izvirnejši softver, ki bo manj spomnil na wii, progra- 
merje, ki bodo ukrotili zamik, in nižjo ceno, najbolje 
pod magičnim stotakom, kjer je psihološka meja. Pa 
kak korenček za okorele špilavce, ki smo xbox spra- 
vili na noge. Microsoft pravi, da na nas ni pozabil. Bo- 
mo videli. 


aponci ne delajo spektakularnih filmov, ker ni- 

majo denarja. (Sake, gejše in brušenje katan 

preveč stanejo.) Zato dajejo skupaj risanke - 

animeje, kjer lahko podobno vzdušje pričarajo 
na cenejši način. Cimprajo pa tudi špile, v katerih ra- 
do vse frči v luft. Oboje doseže vrh v Vanguishu, ani- 
mejski igri ter igralnem animeju, ki briše prepreke 
med taboroma. In ki stori resno količino sivih las hol- 
lywoodskim ZF-megaakcijadam v slogu Transformer- 
jev. Kajti naj smo v kinih še tako ohali in ahali nad 
idiotsko robotsko destrukcijo Michaela Baya, je igrati 
tole gibko tretjeosebno nažigačino daleč večji užitek. 
Ker pač nastopamo v akciji. Shia LaBeouf se je tudi 
imel precej bolje od gledalca, ko je držal Megan Fox 
za rit. Nič ni boljšega, ko si v njej. Akciji, namreč, ne 
Meganini riti. 


Drugačna ARS 


Mesnatih polobel v Vanguishu sicer ni dosti, odštevši 
par gleženjskih kadrov sloke bjondine Elene, ki tiči v 
štabu. Neprimerno več je razžarjene kovine. Punca 
namreč v bližnji prihodnosti usklajuje napad ame- 
riških sil na gromozansko orbitalno postajo, ki ne sa- 
mo, da je velikanska - tudi zlobna je! Nadzor nad njo 
je prevzel ruski falot Viktor Zajcev, ki si je drznil z mi- 
krovalovi daljnsko sevreti tričetrt prebivalstva San 
Francisca. Če oblasti v osmih urah ne položijo orožja, 
bo isto storil New Yorku. Toda ker se Ameri ne pre- 
dajo, pošljejo v akcijo člana agencije DARPA Sama 


Sedanje za topove je klasika, a zopet premišljena, tako kot vse v tej igri. Mu- 
nicija je omejena, zato je treba biti natančen, hkrati pa izbrati pravi trenutek. 


Gideona. Tip bi bil sam po sebi precejšen brezzvez- 
nik, če ne bi bil odet v posebno obleko, imenovano 
ARS - Augmented Reaction Suit. 


|. Na tem mestu se zgodba, ki je kot v tovrstnih filmih 


itak izgovor za serviranje akcije", in Samova neza- 


| pomnljiva osebnost poslovita. Zaromete pa nase do- 


cela povleče obleka. Dajmo, recimo ji raje Obleka. Si 
zasluži. Samovo atletsko telo obdaja kot belkasta ro- 
kavica, narejena iz mnogih ploščic, ki jim moč daje 
minireaktor med rameni. Del izdelanega videza je tu- 
di dejstvo, da gvant iz ničesar pričara tako čelado 
(plok plok plok okrog betice) kot orožja. Ko pritisneš 
digitalni križec v eno od smeri za izbiro krepelca, se 
to po sunku energije pojavi v Samovih rokah. Fzzzzt! 
Fzzzzzztl!! Človek bi to počel v nedogled samo zaradi 
efekta. Takisto bi v nedogled zrl butajoče vmesne se- 
kvence, ki te s svojo energijo dvignejo s stola. 
Ampak saj je jasno. Vanguish so naredili ljudje, ki 
imajo nemalo pojma o stilu, usklajenosti in okusu. V 
tej igri vse klapa, od logotipa prek obleke do dizajna 
okolice in sovražnikov. Vse je spolirano, domišljeno, 
barvno usklajeno, najsi gre za materiale ali oblike. 
Črpanja od drugod je seveda nemalo, od robotskih 
animejev do Lost Planeta, na katerega spomni zame- 
gljevanje pri eksplozijah. A kljub temu Vanguish izpa- 
de svojstven in boleče eleganten. 


"Po drugi pa je fabulica soliden izgovor za raztur, saj 
domala nima praznega teka in lepo servira prese- 
nečenjca. Plus vsebuje malo kritike kapitalizma in 
vojaške klike. Ni na ravni Appleseeda, je pa nad film- 
skimi Transformerji. Škoda, da ima tako nera- 
zrešujoč zaključek. Ki mu sledi izviren del odjavne 
špice, juhej. Čemur sledi dolgočasen del odjavne špi- 
ce, ki ga ni moč prekiniti, oh jej. 


Armani in Army, skrijta se 


No, hlačosuknjič ARS ni samo za gledat, marveč ju- 
naku daje tisto, na čemer Vanguish temelji. Mobil- 
nost. Sprva se zdi, da je tole še en cover shooter - st- 
reljanka, v kateri se tiščimo ob zaklone in prožimo iz- 
za njih, tako kot velijo Gears of War. A razlika je bist- 
vena. V Vanguishu se LAHKO skrivamo za zakloni, 


ne pa tudi MORAMO. Okej, mestoma je to zdravo, saj 
ARS ni najbolj trpežna in se je treba ob neprevidnosti 
skriti, da lahko spet zafunkcioniramo. A dosti bolj za- 
dovoljujoče je, če izkoristimo nadmočno premičnost, 
ki nam jo daruje obleka. Ob pritisku na gumb se med 
drsenjem po tleh kot po ledu dobesedno izstrelimo - 
naprej, kajpak v pozi kitarista, ki je na odru ravno iz- ,<,--." 
vedel šestminutno solažo. S tem v sekundi ali dveh 5% zz 
dosežemo zaklon, prehod ali tečnega falota, ki je mi- % z... z 
slil, da nas obstreljuje z varne razdalje. Tudi smer lah- ZE 
ko vmes dokaj prosto določamo. Učinek je tako sla- vo z. 
sten, da ne moreš verjamet, še manj pa kasneje ver- z 
jameš, kako invaliden si v večini streljačin, najsi bodo [oe pne 
prvo- ali tretjeosebne. 

So se PlatinumGames ustavili tu? Ha, ha. Med drse- 

njem lahko takisto aktiviraš upočasnjeno dogajanje 
(bullet-time), ki omogoča natančnejše odstranjevanje 

ključnih tarč ali zadevanje bistvenih telov sovražnih 

teles. O stilistično perfektni izvedbi, ob kateri se lahko 

Max Payne zasluženo upokoji, ne bi, ker je samoume- 

vna. Bolj gre izpostaviti njeno taktično vrednost in 

dejstvo, da ne gre za pozerstvo, ki bi ga stalno izkoriš- 

čal. Tako drsenje po tleh kot žlajfanje časa namreč iz- 

črpata reaktor v obleki, ki se mora nato ohladiti. Med- 

tem ko se hladi, smo dokaj normalen človek, ki ima 

na voljo le standardno merjenje v povečavi, metanje 

granat in delanje prevalov za izmik. To pa nas hitro 

pripravi do varčevanja s specialkami. Zlorabljati ne 

moremo niti močnega fizičnega udarca, ki razmontira 

večino šibkejših barabinov, saj ta nemudoma dvigne 
temperaturo reaktorja na grozečo raven. 

PE ane: 


Nekaj minusov, več plusov 


Vsi igralni elementi so dobro premišljeni in nikakor ne 
nametani brez repa in glave. Tako kot je nekdo, ki se 
spozna, naredil stilsko plat Vanguisha, so majstri 
skrbeli za igralno plat. Kaj drugega bi sploh lahko re- 
kli o Platinum Games, osaški skupini, ki je zaslužna za 
izvrstno sekljačino Bayonetta (J198, 90) in vsebuje 
mnoge člane proslavljene pokojne grupe Clover 
(Okami, Viewtiful Joe), med njimi proslavljenega au- 
terja Šindžija Mikamija? Zato je Vanguish več, kot je 
zaznati na prvi pogled. 


ROCKET LAUNCHER 


Izvedba je v inačicah za xbox 360 in PS3 skorajda enaka. So pa igro za razliko 
od Bayonette razvili na PS3, zato je v tej verziji manj trganja zaslona. 

zajna kot količine dogajanja, in zna povečati tekst na SD-sprejemnikih. Včasih je tudi humoren, recimo s 
samoreferencami tipa "This is starting to sound like a bad videogame!" ali ko srčaš soldata S. Mikamija. 


Absolutno je sicer res, da ni prav dolg, saj prvi skozi- 
play na normalni težavnosti le stežka preseže sedem 
ur. Brez dvoma bi sedla kakšna oblika večigralstva, 
saj nima ne tekmovalnega, ne sodelovalnega na eni 
konzoli ali po netu. Drži, da bi lahko bila okolica bolj 
razgibana, da bi lahko bilo malo več vrst sovražnikov 
in manj reciklaže šefov. Da bi moral biti konec manj 
ohlapen, zaključna bitka bolj orgazmična, animejski 
temelj vsega pa manj udobno prežvečen. Da bi mora- 
le biti skrivnosti boljše od 'na vsakem nivoju najdi en 
sam majhen kipec' in da bi po vseh teh letih razvoja 
špilov sedlo nekaj nelinearnosti tako na samih stop- 
njah kot pri njihovi izbiri. Med vrsticami je čutiti, da 
igra ni bila deležna enake stopnje lošča in pozornosti 
kot Bajonetka, in če pogledam golo količino vsebine, 
so recimo Gears of War 2 hudo bolj naphan paket, pa 
slično spektakularen. Vse te zamerice - ali zamere, 
kakor vzameš - kratkomalo morajo vplivati na oce- 
no, ki zato ni 90. 

A srce si želi, da ne bi vplivale. Da bi lahko zavrgel 
objektivnost in kot navdušen pobič žužnjal o tem, ka- 
ko fantastično zabaven in bombastično udaren špil je 
Vanguish. Ne traja dolgo, a domala vsak njegov nivo, 
zaobjet v pet širših dejanj, je načrtovan s posluhom. 
Drugače rečeno, situacije so nadvse raznolike. Zdaj 
napreduješ po ravnini, posejani z ovirami, potem bra- 
niš oklepniški transporter v temnem rudniku, nato 
snajpaš reflektorje, na glavo obrnjen v vagonu enotir- 
ne železnice se skušaš znebiti kanalj v drugem vago- 
nu, orjaška samohodna topnjača ti redno pregreva 
gvant, zdaj si sam, zdaj v skupini, bežiš po podirajoči 
se avtocesti ... Norišnica. 

Povsod lahko uporabljaš največ štiri orožja, ki jih 
sproti pobiraš ali menjuješ pri nabojniških mestih in 
jih jemlješ pobitežem. Osnovo tvorijo lahka in težka 
strojnica, šotganka, snajperka in bazuka, bolj ekso- 

Takole je videti talno drsenje proti sovražniku. Ko zaključi z vsemi, si Sam dosti- 
krat prižge čik, kar ni edini poklon MGS. S tem kaže, da je pod kovino človeški. 

tične flinte pa so LFE-gun, ki izstreli kroglo energije, 
metalnik diskov in laser, ki meri na več tarč naen- 
krat. Za pasom imaš največ tri eksplozivne granate in 
tri elektromagnetne, ki začasno onesposobijo tarče. 
Dodatna poanta je v nadgradnji ubojitih sredstev. To 
storiš z upgradi, ki jih najdeš na bojnem polju, ali ta- 
ko, da isto orožje pobereš, ko imaš zanj še vse streli- 
vo. Vsake toliko se ti nato poveča moč krepela oziro- 
ma število krogel v enem nabojniku. 

In nadgraditi jih je treba, kajti v nevarnosti si prak- 
tično nenehno. Goltanec ti skušajo v glavnem rezati 
konkretne horde normalnih robotov z več oborožitva- 
mi (strojnice, snajperice, bazuke). Ti znajo pripraviti 
presenečenja v slogu eksplozivnega gornjega dela te- 
lesa, ki z blazno hitrostjo zdrvi za tabo, v splošnem se 
ne obnašajo neumno in še zdaleč niso nenevarni. 
Včasih te pretresejo navali kanalj iz podzemlja, kar se 
čuti bolj kot poklon Gears of War kot kopirancija. A 
zvezde so medšefi in šefi, od kovinskih štirinožcev, ki 
se z laserji obračajo za tabo, prek gosposkih tankov 
ter škorpijonskoidnih in okostnjaškoidnih nakaz do 
genialno zamišljenih skupin opilkov in titanskih ko- 
vinkotov, ki te obsujejo z epskimi količinami sledilnih 
raket. Te nato v slow-motionu filigransko sklatiš v le- 
tu, jihaaaa. Že res, da bi si lahko izmislili več sort na- 
sprotnikov. Po drugi strani pa ti, ki so, redno prese- 
nečajo z novimi konfiguracijami in golo količino, ki te 
sili v predrugačenje pristopov. 


Igraj me s stilom 


S čimer naletimo na grm, v katerem tiči prestreljeni 
zajec. To drugačenje pristopov je ključnega pomena 
na vsaki naslednji težavnosti, saj številni prijemi s 
predhodnih ne delujejo več. Dobro, tej plati bi lahko 
namenili še nekoliko več pozornosti, saj se vsiljuje 


primerjava z Bayonetto, ki je tu mojstrska. Toda Van- 
guish ni sekljačina, marveč streljačina, in v svojem 
žanru ima glede raznoterosti posameznih težavnosti 
bore malo konkurence. 

Spočetka so odprte štiri stopnje zajebanosti: eno- 
gumbna za dojenčke, kjer igra praktično vse stori na- 
mesto tebe, nedeljska, normalna in težka. Odkleniti 
je moč še božjo težko, god hard. Smisel je v tem, da 
izbereš sebi primerno, špil daš skozi, nakar se vanj 
vrneš na težji stopnji in skušaš izboljšati točkovni re- 
zultat. Ta se v skupni in razlomljeni obliki zapiše na 
svetovno lestvico, oblikujejo pa ga številni pogoji, od 
porabljenega časa in števila smrti do količine pobitih 
sovražnikov. 

Ta 'score attack', ki korenini v sceni arkadnih avto- 
matov, sicer ne bo po volji vsakomur. Ampak Van- 
guish je take sorte igra, ki zahteva in hkrati nagrajuje 
vse boljše igranje v vse težjih pogojih. Spet, ne tako 
kot Bayonetta, saj je bojevalni sistem bolj enostaven. 
Tudi zato, ker se obleka ARS ne nadgrajuje, kar po- 
meni, da ne dobivaš novih spretnosti in gibov. Am- 
pak še enkrat povem, Vanguish je nažigačina, in v 
tem kontekstu zmaga. Višje težavnosti namreč še ka- 
ko nagradijo piljenje spretnosti in elegantne, učinko- 
vite tehnike. Tičanje za ovirami je ob mnoštvu potez, 
ki jih imaš na voljo, domala kriminalno. Zato Van- 
guish z mojstrovanjem vse manj postaja cover shoo- 
ter in vse bolj direktna, pregibna akcijada, kjer sov- 
ražnike uničuješ tako s strelskimi spretnostmi kot ob- 
vladovanjem prostora, efektivno rabo upočasnjeva- 
nja in poznavanjem sovražnih vzorcev. Tistih šest, se- 
dem ur se zlahka razpotegne na dvakrat, trikrat ali še 
več toliko. Temu je treba dodati luštne dodatne posa- 
mezne izzive, ki jih odkleneš z igranjem kampanje in 
ki segajo od lojzastih do takih, s katerimi imajo pro- 
bleme tokijski kibernetski monstrumi, maskirani v 
srednješolke. 


Bodi dober. Bodi Vanguish. 


Vanguish je formalno sicer podhranjen izdelek, saj ni- 
ma multija in njegova kampanja ne traja dolgo. A to 
ni izkušnja, ki jo končaš in odložiš, marveč natančno 
dizajnirana arkadna streljačina s koreninami v svetu 
avtomatov, h kateri se vračaš znova in znova. Ter si 
za svoj trud znova in znova nagrajen. Boljši rezultat, 
daljši combo, večji izkupiček v izzivih (ki sčasoma 
postanejo nov smisel igranja), višja uvrstitev na lest- 
vici ... To je nagrada in to je smisel. Če si za, boš v 
Vanguishu zelo verjetno našel streljačino leta. 


Sneti sovražnike premaga, porazi, 
nadvlada in osvoji. S stilom. 


X360 / PS3  PlatinumGames / Sega 


Odstranjevanje podšefov in šefov je razgibano in zabavno. Na določenih 
točkah moramo opraviti kratko sekvenco OTE, kjer drkamo knof ali gobico. 


Ponekod je Fable 3 srednjeveški, drugod vladajo opečnate stavbe, manufak- 
ture in izkoriščanje otrok, kot bi brali Oliverja Twista. Petdeset let po bolj 
pravljični dvojki se je marsikaj spremenilo. Ne pa tudi to, da imaš s sabo 
psa, ki vohlja za zakladi, in da te k cilju venomer vodi lesketajoča črta. 


aj poznate čudni občutek, ki vas prežema, ko 
berete naš crtič deluks? Tisto dozdevanje, da je 
tole ustvarjal nekdo, ki je vdihoval dim s kresa 
vseh človeku znanih drog? Evo, natanko ta vtis 
imaš v tretjeosebni akcijadi Fable 3. Tem hecnem 
mišmašu komedije, tragedije, grozljivke, pravljice, 
basni in odločbe o zakonitosti homoseksualnih porok. 
Z bradatimi nevestami. Plus veliko kur. Ne sprašujte - 
ustvarjalci so namreč Britanci, na čelu s Petrom Mo- 
lyneuxom, ki se mu je na stara leta skockalo. 


Har di har har 


Če bi igro jemal le kot zajebancijo, bi bilo mnenje o 
njej bolj svetlo. Vsaj dokler bi upošteval prvo polovi- 
co, ki traja kakih šest, sedem ur. Ko v vlogi Heroja ali 
Heroine šibaš po deželi Albion in z izpolnjevanjem 
kvestov nabiraš podporo pri ljudeh, da bi strmoglavil 
režiš kot pečen maček. K temu veliko prispevata 
židana, pisana okolica in risankavost. 

Hrbtenica je sicer klasična, se pravi pojdi k osebi v 
mestu ali vasi, da dobiš nalogo, ki je skoraj vedno 
sorte 'ubij vse', 'najdi to' ali 'prinesi ono'. A izvedba je 
tista, ob kateri rečeš, no, iz teh Lionheadovcev še ne- 
kaj bo. Ko moraš najti neko bukvo, te čarobno po- 
manjšajo, nakar moraš sodelovati v gledališki pred- 
stavi pisunskega norca. Slično storijo trije coprniki, ki 
dizajnirajo pustolovščino, se v ozadju stalno pričkajo 
in ti na pot pošiljajo demonske piščance ter lesene 
plošče namesto oseb. 

A humor ni le v konkretnih situacijah. Je recimo v po- 
sterjih, ki jih vidiš po zidovih in na nalagalnih zaslonih 
ter ki subtilno smešijo propagandne prijeme. V ose- 
bah, na primer škrateljnu s škotskim naglasom, ki 
stvarem rad naredi BUM. V suhih komentarjih po- 
streščka, ki ga je oglasničil John Cleese. V zajedljivih 
pripombah prilagodljivca Reaverja, ki mu je glas dal 
Stephen Fry. Včasih se ti zazdi, da sta Črni gad in 
Monty Python oživela, šla na pivo, se sparila ter imela 
dete s kosmato dušo in ciničnim srcem. 


Pa mi je res mar? 


No, smeh počasi mine in sladkor zamenja trpotec. Po 
eni strani zato, ker je druga polovica veliko resnejša. 
Po drugi pa, ker gredo stvari narobe. To, da se kome- 
dija meša s tragedijo, bi načeloma šlo. A Fable 3 to 


počne stalno in brez poslu- 
ha. Ne moreš se v eni sapi 
režati duhovom, ki se šlata- 
jo za riti, v drugi pa se že 
krotovičiti ob srhljivem ne- 
gativcu, ki izpije dušo tvoje- 
mu prijatelju. Nekaj grozo 
vzbujajočih sekvenc je moj- 
strskih, vendar ne pašejo na 
humorno podlago, ki jo igra 
toliko časa dviga na noge. 
Druga polovica je slabša še 
zaradi nečesa. Ko postaneš 
vladar, dobiš predse linearno zaporedje nalog, ki jih 
moraš izpolnjevati. Od tega je komaj kaka akcijsko 
veličastna, saj gre povečini za duhamorne, nepo- 
srečene dvorne odločitve, kaj boš storil, da bo zaklad- 
nica bolj ali manj prazna. Boš zgradil pribežališče za 
revne ali bordel? Prvo bo udarec za kraljevske finance, 
drugo dobiček - a prvo te bo naredilo bolj popularne- 
ga pri ljudeh in drugo ne. (Čudno, ker folk načeloma 
pač HOČE kurbenhause.) Tega odločanja je kar nekaj 
in je kr neki. Zlasti zato, ker na koncu itak nima prak- 
tično nobene posledice. 

Nasploh so moralne izbire slabotne in enoplastne, kar 
ni kul za igro, ki se z njimi hvali. Če ubijem gorskega 
bandita, ki mi obljubi, da bo priden, 
da bi s tem zavaroval ljudi, sem 
avtomatično zloben, če ga pustim 
živeti, pa dober? Dajte, no. Kaj pa, 
če tip jutri rejpa celo vas in si iz 
otrok naredi priročne pršutke? Tu- 
di štorija je ohlapna, neučinkovita 
in z mlačnim koncem. 

Takisto je mnjeh mlatilniška akci- 
ja. Igra si ne zasluži več naziva frp, 
s katerim sta se že malo po krivem 
dičila prejšnja dela. Junak enako 
učinkovito vihti meč, flinto in ma- 
gijo, sovražniki pa enako hvaležno 
padajo pod vsem. Še tiste nekaj 
globine, ki sta jo nudila tepežkanje 
in napredovanje v Fable 2, se je 
porazgubilo v prilagoditvi nedeljs- 
kim igričarjem. Na zaslonu ni ener- 
gije, ni streliva, mane in vzdržlji- 
vosti. V bistvu ni ničesar razen te- 
ga, da pomeriš proti capinom, dr- 
kaš ali tiščiš knof in se občasno iz- 
makneš s prevalom. Vsi sovražni- 
ki, od okostnjakov prek goblinov 
do volkodlakov, so poldrugi Marti- 
ni, pa še manj raznovrstni so kot 
prej. Le šefov je nekaj več in tedaj 
je treba celo malo bolj pomigati. 
Poudarek na 'malo'. 

Kaj pa miselni orehi? Nema. V špi- 
lu ni niti ene uganke, kar štejem za 
orjaško zgrešeno priložnost. Že res, 
da na to plat pozabi vse več iger, 
ampak v F3 bi zagonetke res sedle. 


Na to cesto se lahko teleportiraš, nakar za nabrane izkušnje odpiraš skrinje, ki 
nadgradijo sposobnosti (udarec, strel ...). To je ostalo od frpjke. 


Nezainteresirancu v dar 


Fable 3 je čudno sprostitven, po svoje zabaven spre- 
hod po očarljivem, lepem, grafično raznolikem Albio- 
nu, ki bo sedel tistim, ki imajo radi vodenje za roko in 
izgubljanje v alternativnih svetovih, kjer od tebe ni 
zahtevano nič. Namesto da bi študiral bistvo igranja 
in se učil borilnega sistema, pohajaš okoli, knofodr- 
kaško uničuješ horde neumnih in nenevarnih kanalj, 
se greš miniigričke (kovanje mečev, brenkanje na lut- 
njo) z moronskim pritiskanjem knofov, kupuješ ter 
oddajaš nepremičnine, se poročaš in imaš otroke, 
vohljaš po skritih kotih za skrinjami ter ključi, čohaš 
svojega psa, pridobivaš ljudi na svojo stran s plesom 
in cmokanjem ter jih odbijaš s kruljenjem (ne več 
množično, zdaj je treba vsakega posebej!!!), po koncu 
rešuješ vrsto stranskih kvestov, ki se domala ne ločijo 
med sabo in prinesejo res bedne nagrade ... Hja, na- 
men je bil dosežen. Igr(ic)a te je zabavala. Ampak ni 
najbolj žalostno to, da je to vse, česar si si želel. Še 
bolj je žalostno, da je to novi Molyneuxov domet. 


Ko zopet obišče Albion, se reži 
in joče. Drugo pogosteje od prvega. 


/ PC (decembra) Lionhead / MS 


sovrage tepst in babe/dece jagat. Lahko se tudi poročita ali poslovno 
sodelujeta, izkušnje pa so skupne z enoigralstvom. 


Bolj kot uporabljaš določeno orožje, bolj se razvija. A to je podhran- 
jena plat. Do izraza še najbolj pridejo upočasnjene animacije ubojev. 

Batman: 


tarošolska formula pretepaškega Batmana za 

wii, ki se napaja iz istoimenske risane serije, bo 

na prvi pogled zaslona in otip motowiila marsi- 

komu delovala, kot da ni slaba. Nad plosko 
okolico, po kateri pojavljajoče kanalje tepemo med 
hojo od leve proti desni, boste samozadovoljno priki- 
movali tako tisti trije zagreti pristaši animiranke kot 
2D-nostalgiki. Misleč, da bi znal tale hecnejši Netopir- 
mož predstavljati fino protiutež zamorjenemu Arkham 
Asylumu (J194, 89). Moteč se. 


Svetli vitez 


Barvita podoba je stilsko in animacijsko resda taka 
kot v TV-nadaljevanki. Nanjo namečkoma spomnijo 
štiri daljše 'epizode', ki se delijo na osmerice krajših 
nivojev in tvorijo glavnino solerske kampanje. Batsu 
se tako kot v risanki v vsaki novi epizodi priključi svež 
pomagalni lik, začenši z Robinom, nadaljevavši z Blue 
Beetlom in Hawkmanom ter končavši z Green Lanter- 
nom. Netopirjevec je kajpak privzeti protagonist, ven- 
dar lahko med stopenjskimi pavzami preklopimo na 
kompanjona. V nasprotnem primeru le-tega nadzoru- 
je umetna pamet ali mesnati soigralec. 

Da predstavitev ne zaostaja dosti za televizijskim bra- 
tom, je opaziti tudi drugod. Denimo pri suhem hu- 
morju, ki izvira iz zafrkantskih govornih izmenjav med 
dinamičnim herojskim dvojcem, smešnih pripetljajev 
in stresanja šal na račun antagonistov iz vesolja DC 
Comics. Pot nam že na začetku prekriža Two Face; v 
mačjem muzeju zasledujemo zapeljivo Catwoman, ki 
našima junakoma ponagaja tako, da ju začasno muti- 
ra v mačjo obliko; na znanstvenem otoku se spopa- 
demo z gorilo Groddom in mehanskim hrustom Pro- 
tom; v Londonu nas med okostnjaki in duhci pričaka- 
ta demonski Asteroth in Gentleman Ghost; in tako 
dalje. Dopadljivo je zlasti lahkotno vzdušje, ki bo sta- 
rešine spomnilo na kultno poltičpolmišjo nanizanko iz 
šestdesetih let in je zanimiva antiteza temačnosti 
Rocksteadyjeve uspešnice ter filmskih Batmanov. 


Ne tič, ne miš 
Vse bi bilo lepo in prav, če ne bi bilo mikastenje hord 
običajnih človeških, zombijskih, živalskih in robotskih 
podložnikov tako razočarajoče. Za začetek je špil ot- 
ročje, ne!, detečje lahek. Smrt nima tako rekoč nobe- 
ne občutne posledice, saj po njej preprosto nadaljuje- 
mo z mesta pogina. Igra nam pri tem le odšteje nekaj 
nabranih kovancev, ki rabijo nadgrajevanju pripo- 

S sekcijami, kot je tale zračna, ki se ne podreja običajni. / 


hoji od leve proti desni, špil postreže le izjemoma. 


"The Brave and 


IH 
Migetanje z daljincem odpade tudi pri do- 


, Wiimotom. 


«4 Poleg kriminalcev nam je vseskozi v napoto 
X-kup slično nedolžnih eksplozivnih stvorov. 

močkov za povzročanje bolečine. Recimo zasleplja- 
jočih bombic, Robinove palice in elektrošokerja. Kar 
bi bila nezanemarljiva kazen, če se ne bi poseganje 
po teh krepelih v praksi izkazalo za docela nepotreb- 
no. Večine falotov se namreč enako učinkovito odkri- 
žamo z mongoloidnim udrihanjem po gumbu za hitri 
lahki udarec, ki ga dopolnjujemo s tresenjem daljinca 
in / ali nunčaka. S tem izvedemo močnejši napad, ki 
počisti z vsemi sovragi na zaslonu. 

Batmanov telovadniški repertoar resda ni od muh, saj 
obvlada skakanje z lebdenjem, ki rabi osnovni ploš- 
čadarski akciji, blok, zračni napad, žonglerski udarec 
pod brado, prijemanje in metanje nepridipravov ter 
kotaljenje, s katerim se prebije mimo zožanih sekcij. 
In, kajpak, ciljanje nedosegljivih stikal z batarangom, 
ki je praktično edini element, kjer do izraza pride 
edinstveno wiijevo nadzorno sredstvo. Hec je seveda 
ta, da klasičnega džojpeda, ki bi bil boljše nadzorno 
sredstvo, špil ne podpira. 

A kaj nam vse to pomaga, če je po okolici raztrosenih 
več kot preveč kovčkov in tabletk s prvo pomočjo ter 
če se nam bedniki komajda upirajo, dočim šefi pred- 
stavljajo le malček večji izziv. Snidenj z njimi se gre 
po svoje sicer veseliti, saj predstavljajo višek odlične 
dvorazsežne animacije in si lastijo spektakularne na- 
pade. Toda recept za zmago ostaja knofodrk, ki ga 
pospremimo s ščepcem skakalnega izmikanja. Če se 
nad gravže spravimo z Batmanom ali Robinom, ni bi- 
stveno, saj so razlike med liki bolj okrasne sorte, od- 
števši morda Green Lanterna. Tanananana, bednooo! 


Ne-topir 

Da je Ta pogumni in ta drzni namenjen nezahtevni de- 
ci in onim, ki bi radi v neresni igralski obliki podoživeli 
nalezljivo atmosfero ter humor televizijske nizike, je 
jasno. Takim bodo prijali barvita grafika, zabavne su- 
perherojske sekvence in vrhunski govor, kakor tudi 
tekoče deljenje brc in krošejev. Ostali pa se bomo 
spotikali ob brezmožganskost mlatenja, premočrtne 
in raziskovalno nenavdušujoče stopnje, osnovno ploš- 
čadarstvo ter odsotnost osrednje zgodbe. In, pona- 
vljam, ob manko vsakršne težavnosti, s čimer špil iz- 
ročilu beat'emupovskih klasik, kot sta Double Dragon 
in Final Fight, ni v ponos. Kvečjemu v posmeh. 

Preden se netopir oglasi, 
perjunaka trikrat zataji. 


WayForward / Warner Bros. 

Batman in pajdaš lahko občasno prikličeta na pomoč endtja Rm m m 

od poprej izbranih superjunako 

Green Arrow. Ti izvedejo še posebej uničujočo specialko. 

da bomo do 4.12.2010 v Sloveniji postopoma 
ne televizijske oddajnike in v celoti prešli na digi- 
nekaterim starejšim še analogne teh- 
se ubadali z digitalizacijo 


Zagotovo že veš, 
ugasnili vse analog 
talno oddajanje. Žal pa se 
nologije zdijo kot čarovnija, kaj šele, da bi 
oddajanja televizijskega signala. 


Če tvoji bližnji še vedno sprejemajo televizijski signal preko strešne 
ali sobne antene, jim pomagaj pri izbiri novih ustreznih DVB-T pre- a mi a 

i anje programov, kodiranih v Bodi digi! 
si bodo hoteli kupili nov televizor, pa naj B 
grajen omenjeni DVB-T pretvornik. 


Nekateri ustrezni pretvorniki in Tv-sprejemniki so V trgovinah že 
DigiTV, ki označuje za Slovenijo primerne izdelke. 


označeni z oznako igiTV, 
u digitalnega oddajanja V Sloveniji najdeš na klicnem ( . 080 22 29 


Več o uvajanj 
centru s številko o80 22 22 in na spletni strani 


REPUBLIKA SLOVENIJA 
MINISTRSTVO ZA VISOKO ŠOLSTVO, 


ZNANOST IN TEHNOLOGIJO 


Hustle Kings 


olk jamra o tem, kako ni dosti avantur, jadikuje 
o manku resnih simulacij, zdaj bom pa še jaz 
nekaj rekel: premalo je biljardščin. Na vsake 
kvatre se ena primaje mimo, ko se Jonasu rav- 
no spahne po pivu (to je te dni dost redko), in še tista 
je ponavadi apn. Hustle Kings so pa gut in v Playsta- 
tion Storu (na ploščku jih ni) ugodno stanejo nekaj 
manj kot deset evrov. Saj boš znal kupiti? Drugače 
čitaj vedež o konzolnih net štacunah v Jokerju 198. 
Strošku primerno ne gre za široko zastavljeno igro, 
temveč iz tekstovnega menija izbereš modus in se 
znajdeš na enem od nekaj modernih prizorišč z eno 
mizo. Zakajenih barov ni, oseb tudi ne, tako da je vse 
čisto in prazno. Do te mere, da palice visijo kar v zra- 
ku. Je pa džezovska in tehno glasba hudo dobra. Naj- 
bolj manjkajo znana imena in razvoj biljardista skozi 
kariero. Tudi snookerja ni, saj si omejen na biljard. 
Vendar tu najdeš jerbas variant: US 8-ball, 9-ball in 
black ball, pa 3-ball, cutthroat in 14.1 continuous (30 
krogel na mizi), trick shote ter kup bonusnih podiger. 
Čeprav špil nudi tutoriale, se ti ubadajo zlasti s kon- 
trolami, tako da sem pogrešal zbirko znanja z raz- 
člembo inačic biljarda. 
Ko se priučiš enostavnega in učinkovitega nadzora, 
lahko urediš turnir za kavčne prijatelje ali se podaš na 
splet, kjer lag ni problem in je nasprotnikov dosti. Tu 
narediš svojo sobo ali se pridružiš obstoječi, nakar iz- 
zivaš ljudi v njej za spletni rang ali staviš denar. Cekin 


ecimo, da smo opis Motorstorma za PS2 pog- 
revali za pričujočo cifro, v kateri recitiramo 
odo črnemu monolitu. Arctic Edge je namreč 
eden zadnjih zvenečih naslovov zanj, obenem 
pa gre za še kar solidno dirkačino na steroidih. 
Četudi vam oba predhodnika, ki ju je Sony z večjim 
pompom izdal za PS3, nista niti približno domača, 
težav z dojemanjem pričujočega dela ne boste imeli. 
Poanta je namreč ostala tista stara: vratolomno fura- 
nje najrazličnejših bolidov čez drn in strn, kjer se od 
nas v grobem pričakujejo spretno arkadno volanizira- 
nje, tiščanje gumba za turbo pospešek ter izmikanje 
večjim oziroma gaženje manjših vozil. Poglavitna no- 
vost Arctic Edga je sveže snežno okolje, bela Aljaska, 
kamor so avtorji postavili dvanajst razvejanih pist. 
Enoigralska kampanja pozna sto organiziranih dirk, 
vpetih v osem težavnostnih nivojev, ki jih odklepamo 
postopoma. Za divjaško uspešnost pa smo nagrajeni 
še z novimi dirkalniki in pločevinskimi kožicami zanje. 


Arctic Edge je na voljo tudi v različici za PSP. Ta 
je PS2jevi večidel identična, a ne povsem. Po 
grafični plati je nekoliko slabša ... 

je hkrati sučišče kariere, kjer se me- 
riš s še kar dinamično in sposobno 
umetno pametjo. Boljša kot je, več 
moraš plačati za privilegij igre z njo, 
in nabiranje sredstev zna moriti tiste- 
mu, ki bi od Hustle Kings rad hitro 
sprostitev. Po drugi strani pa je zato 
marsikaka partija napeta kot zajla v 
rudniku. 

Lahkotnost itak traja le, dokler se 
špila ne lotiš brez pomagalne črte, ki 
v 3D-pogledu ali 2D-kameri od zgo- 
raj kaže, kam bo šla bela in kam 
barvita krogla. Črta je lahko dolga, 
kratka ali je ni, kar je obvezno kas- 
neje v karieri in v rangiranih vse- 
mrežnih partijah. Tedaj pride do iz- 
raza simpatična globina, ki temelji 
na solidni fiziki. Ta med drugim 
omogoča zavrtene udarce in preska- 
kovanje krogel. Dotične lahko odle- 
tijo z mize, ob premočnih sunkih pa 
se odbijejo od ozadja lukenj. Na pe- 
hanje kugel vpliva tudi vrsta maže in 
nasploh je občutek lep ter preprič- 
ljiv, neprimerno bolj kot pri raznih 
spletnih 3D Poolih. 

Škoda, da je igra tako sterilna, da ne 
vsebuje snookerja, da zna biti karie- 
ra zatežena in da niso iztrebili hroš- 
čev. A cena je primerna in soliden 
biljard se ne prikotali vsak dan. 


IT 


Vsebine na papirju tako ne primanj- 
kuje, čeprav začne ciklično obisko- 
vanje enih in istih kolovozov čez čas 
kar pošteno najedati. To, da sta pre- 
ostala solerska načina, samoumev- 
na 'time trial' in 'free play', pretežno 
nezanimiva, takisto ne pomaga. 

Dogajancija na beli podlagi srečoma 
ostaja všečno živahna. O vrednosti 
dizajna nekam preveč istokopitnih 
stez bi se dalo debatirati, saj opazne- 
je izstopata le dve ali tri. Na različne 
poti, ki vodijo do ciljne ravnine, se je 
zopet pametno podajati na podlagi izbranega oziroma 
vnaprej določenega tipa vozila. Na voljo so tovornjaki, 
reli avteki, tankovski behemoti, motorji, guadi, snežni 
štirikolesniki, motorizirane sani ... Vsakemu leži do- 
ločen tip podlage, razlike pri nadzoru pa so dokajšnje, 
čeprav skromnejše kot v inačicah za PS3, kar je pos- 


... Vendar si lasti spletno in bližinsko večigralst- 
vo (PS2 ima razdeljen zaslon za štiri) ter možnost 
glasbene spremljave po želji. 


KONZOLEC 


O Za torbe virtualnega denarja, ki.ga služiš z uspehi, lahko kupu- 
ješ ekstra vsebino, kot so kovinske krogle in zaloge trick shotov. 


€ ob izidu mova so v igro z zaplato dodali podporo zanj. Ciljanje 
je kar vdušno in dokaj natančno, manjka pa pokazatelj moči. 


Sneti razbija krogle med žgočimi spomini na Archerja 
Macleana in zakajeni, vegasti bar nad Idrijco. 


playstation 3 


VooFoo Studios / Sony 


OD:85,14 


C Če z 'boostom' pretiravamo, se razletimo. Hlajenje hitrostnega 
pomagala lahko pohitrimo z vožnjo po globokem snegu ali vodi. 


ledica slabše fizikalne srčike. V splošnem se gre bolj 
obregniti nad rutinami, ki upravljajo z razumom nas- 
protnikov, saj so ti kar malo preveč dvoobrazni. Vča- 
sih nas z nadzvočno hitrostjo prehitevajo brez rabe 
turbinca, nakar nas niso sposobni dohiteti kljub trem 
zaporednim izletom v prepad. Zaradi tega prava te- 
žavnost nastopi šele v zadnji tretjini puščavniške iz- 
kušnje. Pohvaliti pa gre smrtonosne snežne plazove, 
ki jih je moč sprožati z maničnim hupanjem. Za zma- 
govanje mehanika ključnega pomena resda ni, a je 
škodoželjno uživantska. 

Arctic Edge se v anale ne bo vpisal kot naslov, ki je 
serijo Motorstorm popeljal na krasna nova pota. Si pa 
kljub kopici nevšečnosti in bivanju na švohotnejšem 
hardveru deli dovolj znamenitih lastnosti niza, da bi ga 
bilo greh povsem spregledati. 


Ringaraja, dedek Case prihaja, prine- 
sel bo motorčke in pisane kamiončke. 


PS2 / PSP Bigbig Studios / Sony 


DIRKAČ 


Kaaaj? Ravno v dneh, ko je Mario star 
četrt stoletja, vi pišete o Seginem 
brzinskem zmenetu Sonicu?! 


Pfej, heretiki! A Sneti se obrani z dejstvom, da je izšla nova 
2D-igra s tem likom, ki bo naslednje leto praznoval dvajsetletnico. In s 
trditvijo, da sta slavni maskoti itak dve plati istega kovanca. 


epo bi bilo po krepčilnem spancu ležati v 
topli postelji in si idealistično misliti: "So- 
nic, ta preljuba žverca, je nastal iz čistega 
umetniškega vzgiba. Ah, bil je to spontan 
piš kreativne energije neznanega sanjača, 
ki so se ga Segini poslovneži razveselili in okrog nje- 
ga potem osnovali serijo odličnih ploščad. Svet je lep 
in jaz takisto!" A je že tako, da te življenje rado po 
gobcu, kakor hitro se dvigneš s pograda, in dejansko 
bi bilo tovrstno mišljenje pravljično. V resnici je bilo 
Sonicovo rojstvo kravatniško prefrigana poteza. 


It's-a me, Sonic! 

Udejanjili so ga kot načrtovan odziv na drugo risanka- 
vo bitje, ki je igram dajalo širše prepoznaven obraz. 
Nintendovega Maria. Pisalo se je leto 1991 in Sega je 
v Ameriki že splovila svojo 16-bitno konzolo genesis 
(v Evropi smo ji rekli mega drive), a prodaja ni bila 
bleščeča. Znamka ni bila dovolj edinstvena, igre niso 
bile zadosti hude in Segina tedanja maskota, benigna 
opica Alex Kidd, se ni mogla kosati z radostnim itali- 
janskim vodovodarjem. Da je le-ta vragolije počel na 


game 

Anale o mega drivu oziroma genesisu, kot so mu 
rekli onkraj velike luže, bomo še udejanjili. Vseka- 
kor je k uspehu konzole, ki se je v Ameriki več kot 
enakovredno kosala s SNESom in Segi dodobra 
napolnila mošnjičke (da so jih lahko nato izpraznili 
z 32X, saturnom in dreamcastom), močno pripomo- 
gel Sonic. Ne le, da je nastopal v odličnih, samo- 
niklih ploščadah, bil je prepoznavna maskota, ki jo 
je občinstvo povezovalo s Sego in mega drivom. 


NESUu, osembitni drkalici, ki je po zmogljivostih dosti 
zaostajala za genesisom, ni zanimalo nikogar. To so 
bili pač časi, ko si potreboval nekaj simpatičnega, kar 
se je smejurilo s plakatov in iz oglasov, da si lahko 
otrokom učinkoviteje prodajal igrice. In kot da situa- 
cija za Sego ne bi bila dovolj žešča, se je trgu bližal 
super nintendo - SNES. Pravi 16-bitni genesisov kon- 
kurent, ki bo prinesel novega Maria in grozil, da bo še 
tisti Segin trud, ki je vzcvetel, raztreščil na drobne 
kosce. Šala je bila v vragovem žepu in vrag je bežal, 
kolikor je mogel. 

Japonceljni - da, Sega je tamkajšnja firma - so zato 
priredili interni natečaj, ki naj bi dal konkurenta Nin- 
tendovi špehati dobričini. Zbor likov je bil pisan, kajti 
sodelujoči so si izmislili ameriškega predsednika v 
pižami (iz njega je kasneje nastal Sonicov večni sov- 
ražnik Dr. Robotnik oziroma Eggman za Tokijce), zaj- 
ca, pasavca, buldoga in ježa. V angleščini hedgeho- 
ga. Da bi solato razredčili, so uporabili naslednji krite- 
rij: maskota mora biti čim bolj drugačna od Maria. 
Namesto okroglega, nekam počasnega in prijaznega 
človečka so hoteli naspidirano žival. Tako pasavec 
kot jež sta se lahko zvila v kroglo, kar je postalo ena 

Sonica si je izmislil Naoto Ošima, toda glavni programer prve igre z njim v glavni vlogi je bil Judži Naka 
(fris levo), pozneje vodja Sonic Teama. Z agresivno oglaševalsko kampanjo pa Japonci niso bili direktno 
povezani, saj je bila maslo vpijočih Američanov. No, bržda bi brez nje Mario Sonica zgazil. 


prepoznavnih lastnosti kasnejše igre. A jež je bil bolj 
kul, ker so bile njegove bodice oblikovane v animej- 
sko čupo in so pri zvitju v kroglo med vrtenjem spo- 
minjale na žago. 

Poleg tega ga je Segin uslužbenec Naoto Ošima, ki si 
ga je zamislil (tip je drugače dizajner in producent 
mnogih dobrih iger, od Phantasy Star prek Yoshi's 
Islanda do Blue Dragona), pobarval s hladno modro, 
kar je bilo že na prvi pogled drugače od toplih Mario- 
vih tonov, mu nataknil rdeče teniske in ga opremil z 


osebnostjo frajerja. Na uvodnem zaslonu svoje igre je 
Sonic migal s kazalcem in v njej nestrpno tapkal z no- 
go, če si si ga drznil pustiti predolgo čakati. To ga je 
napravilo drugačnega, bolj simpatičnega in prepoz- 
navnega od skoraj vseh tedanjih likov iz iger. 

Sonic je bil Američanom tako domačen in ukrojen po 
njihovi mentaliteti, da je Sega of America okrog njega 
zasnovala drzno oglaševalsko kampanjo. Ta ne le, da 
je tolkla direktno po Nintendu, marveč je njegove iz- 
delke kazala v negativni luči. Izmislili so si recimo po- 


jem 'blast processing', ki naj bi genesis postavljal nad 
konkurenco, ker ga Nintendove konzole kao niso ime- 
le. Problem je bil v tem, da blast processing v bistvu ni 
pomenil ničesar, ampak izpadlo je, kot da so v tehno- 
loški špici. Glasno so rjuli provokativno geslo "Gene- 
sis does what Nintendon't!", v bombastičnih reklamah 
uporabljali podobe slavnih, na primer Michaela Jack- 
sona in košarkaša Pata Rileyja, ter konzoli sčasoma 
začeli prilagati več brezplačnih iger, samo da bi jo folk 
kupoval. Kajti kot vemo, se denar pri obtelevizorskih 
drkalicah dela na softveru, ne na hardveru. 

Avtor te neokusne, a učinkovite žlobudre je bil Tom 
Kalinske, bivši Mattelov predsednik in star maček v 
reklamnem poslu. Tip je firmi kljub prvotnemu na- 
sprotovanju samurajskih šefov zabičal, naj znižajo ce- 
no konzole s 189 dolarjev na udarnih 149 in v paket z 
njo nehajo tlačiti hodi-v-desno pretepačino z volk- 
odlaki Altered Beast, ker jo imajo mnogi Američani 
za hudičevsko in ker je predelava z avtomata itak pre- 
cej zanič. Namesto tega naj v škatlo dajo Sonica the 
Hedgehoga, se je pridušal. Razvoja te igre v času po- 
stavljanja temeljev nove genesisove podobe sicer še 
niso končali, a Kalinske je bil impresioniran nad tem, 
kar je videl pri gejšah. Na nek način je upe položil na 
ramena ene same igre, kajti če bi ta smrdela, bi gene- 
sisu ne pomagala vsa Sonicova kulerskost. 

E, ni smrdela. 


NAJBOLJŠI SONICI 


Iger, v katerih je nastopila ostročupa 
zverinica, se je nabralo več kot štiride- 
set. 40. Ouaranta. Nič čudnega, če pa 
se ista igra pojavlja v več verzijah za 
različne sisteme, ki običajno niso ena- 
ke. Sonic 1 za mega drive in master 
system sta recimo krepko drugačna. V 
plazu se je torej težko znajti, čeprav je 
kažipot že dejstvo, da je večina izpo- 
stavitve vrednih soniščin narejenih v 
dveh razsežnostih. 


Sonic the Hedgehog 2 (1992, mega drive) 
Enica je sicer začela trušč, a biser iz 
zgodnje dobe plavega norca je nadalje- 
vanje, ki sodi med najboljše platformš- 
čine in ga je moč argumentirano po- 
staviti na vrh Sonicovih iger. Izvrstno 
načrtovane in precej večje stopnje kot 
prej, izboljšana podoba, sodelovalni in 
tekmovalni način za dva, kjer je bilo 
moč prevzeti nadzor nad prijateljskim 
lisjačkom Tailsom, dirkaški posebni 
nivo (Special Stage) ter sprememba v 
neranljivega Super Sonica so zagoto- 
vili, da je ta špil še danes nadvse prije- 
ten, napet ter igralen. S šestimi milijo- 
ni prodanih izvodov je Sonic 2 najus- 
pešnejša igra za mega drive. Zanimi- 
vost: Tails je narejen na podlagi japon- 
ske mitologije, kjer so zvitorepke do- 
stikrat predstavljene kot mistična bitja 
z dvema repoma. 


SEURE: IB E 
FIMEMYS2 
RINESIEI a) 8) 


sonic 2010 


Sonic CD (1993, mega-CD) 

Strojne zmogljivosti tržno sicer neu- 
spešnega dodatka mega-CD za mega 
drive so se nemudoma pokazale v uvo- 
du, izdelanem v obliki klasične risanke. 
A tale Sonic je igralno vse prej kot švoh, 
saj so po stopnjah razmetane duri, sko- 
zi katere lahko jež s potovanjem skozi 
čas vstopi v štiri inačice določenega 
ninosO00 


TIME 


sveta. Nivoji se sicer ne spremenijo 
drastično, vpliva pa to na moč določe- 
nih nasprotnikov in je zanimiv prijem. 
Posebne stopnje so zaradi dodatne st- 
rojne moči mega-CDja narejene v bolj- 
šem 3Dju, igra pa ima dva konca. 


Sonic 3 (1994, mega drive) 

Nivoji so bili zdaj že kar malo preveliki, 
saj so za trikrat presegli prejšnje dele, 
in imeli so več poti glede na to, ali si iz- 
bral Sonica ali Tailsa. Osebno mi je So- 
nic 2 še vedno najboljša igra v seriji. 
Kar pa ne pomeni, da trojka ni odlična 
platformščina. Imela je tudi fino poseb- 
nost, ki se je tikala nadaljevanja Sonic 

8 Knuckles. V modul s to igro si lahko 
potisnil onega s Sonicom 3 ali Soni- 
com 2, nakar si lahko igral v vlogi klju- 
natega ježka Knucklesa in bil deležen še 
drugih izboljšav. Tak 'lock on' smo v 
vsej zgodovini iger ugledali malokrat. 


Sonic Rush (2007, DS) 

SRA, ki se ni nadaljeval z 'nje', je pred 
tremi leti presenetil marsikoga. Neka- 
teri nivoji so klasično sonicovski in 
gledani od strani, drugi so trirazsežni, 
kjer med pičenjem v globino ekrana 
upravljamo vodne sani, trampolinimo 
med železniškimi tiri, hopsamo čez 
bombe ... Mešanje prizorišč in pristo- 
pov ter občutek za dizajn servirata ne- 
malo razgibanosti ter upravičita oceno 
84 v Jokerju 171. 

Po slični 2D-viži je vreden preigranja 
Sonic Advance 3 za GBA, vpogleda pri- 
poročljiva pa je zbirka Sonic Mega Col- 
lection Plus za PC, PS2 in xbox 1. Ta 
na enem ploščku združi Sonice od 1 do 
3, Knuckles, 3D Flickies Island, Spin- 
ball in Mean Bean Machine ter inačice 
za game gear. Ali pa pač zakurblaš 
emulator. Mi smo namesto tega že v 
3Dlandiji ... Kjer je ponudba bolj švoh. 


Sonic Adventure DX: DC (2004, PC) 

Prvi Sonic v pravem 3D, Sonic Adven- 
ture, je sicer izšel že 1998 na dreamca- 
stu, tale pa je ultimativna izdaja. Saj 


ne, da gre za briljantno 3D-platformš- 
čino, ki je v Jokerju 128 dobila le 70. A 
vseeno se trirazsežnega pojanja po 
otoku v koži več likov, od Sonica do 
Tailsa in rožnate Amy, ki imajo sebi la- 
stne nivoje, ne naveličaš takoj. Tudi 
zato, ker ploščadenje dopolnjujejo ra- 
ziskovanje in pustolovski elementi. 
Vzemi previdno, a se ti zna priljubiti. 


Mario 8 Sonic at the Olympic Games 
(2008, wii) 

Resda gre za zbirko miniiger, kjer si 
Sonic na wiiju krivoversko in krvo- 
skrunsko poda roko z dolgoletnim ne- 
mezo Mariom. Toda risankava podoba 
je široko prijazna, številne olimpijske 
discipline pa nudijo zabavo tako mul- 
čadi kot resnejšim lovcem na rekorde. 
Ocena 80 v Jokerju 174. Simpatične 
so tudi zimske igre v Mario 8% Sonic at 
the Olympic Winter Games (J199, 73), 
ki takisto gibajo na wiiju, medtem ko 
se že šušlja, da se bosta maskoti zopet 
sparili za londonsko olimpijado. O fuj. 


Zvočni udar 


Tako kot Mario Bros. je bil Sonic the Hedgehog od 
strani gledana ploščadna arkada, v kateri je bilo treba 
priti od začetka nivoja na levi do konca na desni, 
vmes pa pobirati dobrote ter se ogibati oviram in so- 
vražničkom. A makaronar se svojemu vampu primer- 
no ni ravno dvizal skozi nivoje, čemur se je moštvo 
Sonic Team zoperstavilo z diametralno nasprotnim 
prijemom. Ker 'Sonic' ('zvočen') namiguje na prebitje 
zvočnega zidu, se je lahko risankavec premikal bli- 
skovito. Zlasti če se je zvil v kroglo, na mestu pospešil 
in se izstrelil naprej. Nivoji so bili podrejeni tej njegovi 
brzini, saj so vsebovali obilico ramp, s katerih je pole- 
tel čez prepade, lupingov, v katerih je še ekstra pomi- 
gal, fliperskih odbijačev, ki so ga izstrelili naravnost 
navzgor ali ga odfedrali poševno skozi zrak, in sličnih 
pospeševalskih elementov. Tako je potoval hitreje in 
hitreje in hitreje - Sega je v propagandi trdila, da 
zmore 761,2 milj na uro, se pravi 1224,8 km/h, kar je 
skoraj toliko kot hitrost zvoka, ki je ob lepem dnevu 
1236 km/h. 


Ko Sonic v prvencu porazi Robotnika, s skokom na 
kovinski sod reši kup ujetih živalic. Ta pravljičnost 
se je dobro mešala z njegovim 'attitudom' in kom- 
binacija je bila zmagovalna. 


Jasno, če si bil nepreviden in si hotel samo šibati, si 
hitro nagazil na kako špico, ki jih je bilo povsod dosti, 
ali treščil v sovražnika. Ako pri tem nisi imel v žepu 
vsaj enega prstana, ki jih je Sonic sproti nabiral, si 
umrl, tako kot pri padcu v prepad. Ko si bil ob vsa 
življenja, pa si moral znova od samega začetka špila, 
ne glede na to, v katero cono se ti je uspelo prebiti. 
Vendar ta neizprosnost večine ni spravila ob živce. 
Spet in spet si je milijonska publika utirala pot skozi 
zanimive stopnje, iskala alternativne poti, izboljševala 
tako časovni kot točkovni rezultat, s čimer se je po- 
stavljala pred prijatelji, in na koncu vsake cone nate- 
pla šefovskega Dr. Robotnika - trčenega znanstveni- 
ka, ki se je nakanil spremeniti živalice na Sonicovem 
otoku South Island v robotske nakazice. O ti prase 
neekološko. 


Ka z t. 4 8. 4 


Če si konec stopnje v Sonicu 1 dosegel z najmanj 
petdesetimi prstani in skočil v zlat obroč, si se zna- 
šel v obračajoči se marjanci. Cilj: kaotični smaragd. 

Jež ni nastopal le v ploščadah, marveč tudi v ar- 
kadnih miselnicah, kakršna je Dr. Robotnik's Mean 
Bean Machine, dirkačinah (Sonic R) in še čem. 


A Sonic bi verjetno uspel že zato, ker tedaj ni bilo pri- 
merljive grafične izkušnje. Hedgehog je bil nekaj časa 
Crysis svoje dobe, kajti genesis / mega drive je s hi- 
trim premikanjem visoko farbovite okolice, ki je ime- 
la bistveno več podrobnosti, kot bi jih zmogel NES, 
jasno pokazal, kakšno strojno moč skriva. 16 bit, ba- 
by! Okoljskih tematik je bilo drugače šest - zeleno 
travnata (Green Hill), starorimska (Marble), futuris- 
tična (Spring Yard), arheološka (Labyrinth), vesolj- 
ska (Star Light) in kovinska (Scrap Brain). Da si lah- 
ko za njih izbiro na uvodnem zaslonu pritisnil gor, dol, 
levo in desno ter nato A 4 B 4 C - start, ve vsak. Kro- 
no pa so pobrali podnivoji, kjer je jež dobil priložnost, 
da pobaše čudežni kaotični smaragd (Chaos Eme- 
rald), če se je do cilja prebil vsaj s petdesetimi ringi v 
žepu. Te stopnje si gledal od zgoraj in Sonic je v njih 
deloval kot krogla v fliperju, finta pa je bila v tem, da 
so se obračale sceloma, kar je bil za rana devetdese- 
ta mogočen grafični efekt. Takisto se je v spomin 
vžgala glasba avtorja Masata Nakamure iz j-pop ben- 
da Dreams Come True, saj se ušesa ob tematiki iz 
Green Zona še dandanes takoj našpičijo. Nekaterim 
huje kot ob konkurenčnem lazanjastem lajnanju. (To 
je metafora za italijanskost.) 

SNES in njegov Super Mario World sta se morala ta- 
ko bolj potruditi, saj sta leta 1992 v Ameriki naletela 
na vkopano, širokim masam nenadoma dobro znano 
blagovno znamko, direktno povezano s konzolo. Voj- 
na med Mariem in Sonicom je bila zelo podobna naši 
med spectrumom in commodorejem, mulčad pa ni 
izbirala sredstev. Če nisi bil na pravi strani, si kaj hitro 
fasal curek iz vodne pištole za vrat ali posmeh v šolski 
telovadnici. Strašne travme za odraščajoče dete! 


Krasni modri svet 


Sonicova slava je do danes sicer malce zbledela, saj 
se je Sega sama zajebala s tem, da je po zvečine 
zmagoslavnih dvorazsežnih igrah začela štancati infe- 
riorne dele v treh dimenzijah, od katerih je omembe 

S Sonic Shufilom za dreamcast je skušala Sega 
unovčiti navdušenje nad družabnico Mario Party. Še 
ena v vrsti slabih idej, ki so razvrednotile Sonica. 


vreden le prvi, Sonic Adventure za dreamcast iz 
1998. Domala vse ostalo sega od nečesa, kar je 
sicer vedno igranja, a ni doraslo izročilu, do hu- 
dega šodra, ob čemer se je nadmočnemu Mariu 
64 zgolj režalo. Prav tako ga je Sega srala s 
krneki risankami za nedeljo zjutraj, ki so od- 
tujevale tedaj že odraslejšo populacijo starih obože- 
valcev, in Sonicu dodajala zvečine neposrečen glas. 
Sonicovo slavo so zato najbolj zvesto ohranili garažni 
ljubitelji, ki so naredili kup fanovskih izvedenk za 
računalnik, zbranih na spletni strani Sonicfanga- 
meshg.com. Tu najdeš kup bolj ali manj posrečenih 
igric, ki kažejo predvsem to, da je Sonic pri ljudeh 
priljubljen in živ. Sega za to skrbi na svoj žalosten 
način. Ježa vsako leto postavijo v kako igro, pri 
čemer se zdi, da jim njena kakovost ni glavna 

briga. Važno, da je lik prisoten. Na Xbox Live 
Arcade in Playstation Network je tako ravno- 

kar prišla rebootana epizoda, ki obnavlja spo- 

min na stare čase, in četudi je simpatična, 

smo morebiti pričakovali nekoliko več od udi- 
njanja dvajset let stari zasnovi. A to je še dobro, kajti 
zadnja leta smo bili priče številnim zgrešenim so- 
niščinam, ki niso vedele, kako posiljen osrednji prijem 
bi uporabile. Zlasti v tridimenzionalnem okolju. 


Potem, ko je Sega po neuspehu dreamcasta neha- 
la izdelovati lastne konzole, so Sonica kot svojo 
prepoznavno znamko uturili na vse količkaj aktual- 
ne sisteme. Tudi Nintendove. Ah, sladka ironija. 


Sonic je tako še vedno prepoznaven in načeloma še 
vedno tekmuje z Mariem. Toda le načeloma. Zdaj 
včasih mirne duše nastopi skupaj z rivalom, recimo v 
Mario 8 Sonic at the Olympic Games. Njegov lutkar 
Judži Naka pa javno priznava, da je najnovejši Sonic 
Colours za wii "namenoma oblikovan tako, da bo se- 
del nintendovskim igričarjem". Včasih je modri dirkač 
namenoma pičil po svoji poti - zdaj ubira tisto, ki jo je 
naredil brkatež. To je sicer logično, saj se je Sega 
začetkom desetletja umaknila iz posla izdelovanja 
konzol in ji tekmovanje s svojim kruhodajalcem ni v 
interesu. A hkrati ni nič manj pretresljivo. Ideali so 
umrli v devetdesetih. 


Sonic Colours za wii je Segin veliki up za ta Božič. 
Jež bo v mešanici 2Dja in 3Dja za napredovanje 
uporabljal hitrost ter nabrano barvno energijo. 

Tako kot v starih časih lahko na koncu nivojev, 
če imaš 50 prstanov, vstopiš v rotirajočo flipe- 
roidno stopnjo, kjer skušaš pobrati smaragd. 


olpotegljivi Sonic the Hedgehog 4: Epi- 

sode 1 za PS3, xbox 360 in wii meni, da 

se zadnjih petnajst let ni zgodilo. Tisti 

čas, ki je pretekel od prvih soniščin, zanj 

ne obstaja. Kar je smiselno. Sega je rav- 
nokar umaknila iz trgovin vse igre s Sonicom, ki so 
na Metacriticu dosegle slab rezultat. To pomeni veči- 
no količkaj sodobnejših. Zakaj bi se potem moral 
plavi jež ozirati nanje? Kljub zaporedni cifri 4 se v tej 
od strani gledani platformščini raje do tal pokloni 
svojim koreninam. In rezultat, kakor staromoden in 
neizviren že je, ni zanič. Žal pa ni niti tako odličen, da bi 
morali fani spidirajoče nakazice na vrat na nos pljuni- 
ti 15 evrov. Čeprav jih bodo. Zato se jim reče fani. 


Ni, kot bi vozil kolo 


Prvi vtis je odvisen zlasti od tega, kako hardcore ljubi- 
telj Sonica si. Če ne pristajaš na nikakršne spremem- 
be tega, kako se bodičasti tekač obnaša, boš s stola 
vstal zaripel. Občutek pri vodenju je namreč ravno to- 
liko drugačen, da se je treba manevrov priučiti znova, 
moderno shujšani Sonic pa se zdi težji in ... no, dru- 
gačen. Nekateri oboževalci se zato na veliko pritožu- 
jejo in Segi obljubljajo krvno maščevanje. Sam nisem 
imel težav, sem odprt za novosti in se mi zdi, da je ne- 
kaj spremembe osnov po vseh letih domala obvezne. 
In navsezadnje, saj ni, kot da so avtorji iz Sonic Tea- 
ma naredili Maria ali Raymana. To je še vedno Sonic, 
ki teče v desno, se za večjo hitrost zvije v kroglo ter se 
izstreli, šopa skozi lupinge, buta v fliperske odbijače, 
treska v robotske sovražničke, zbira prstane, ki mu 
dajo začasno imuniteto, se boji ostrih špic in prepa- 
dov ter išče čim hitrejšo pot do cilja, kjer ga na koncu 
vsakega dejanja čaka dr. Robotnik. Grafika je na xbo- 
xu in playstationu HD ter je pisana in luštna, čeravno 
je v procesu depikslanja izgubila nekaj žmohta. Hi- 
trost pa je pretežno taka, kot jo pomnimo. Se pravi, 
zum-zumajoča do te mere, da včasih komaj sprem- 
ljaš, kaj se dogaja, saj si prepuščen tiščanju smeri in 
molitvi, da ob kaj ne usekaš. 

S1TANOS'iNIK FIrNOSTNIK 


Na Xbox Live Arcade, Playstation Store in WiiWare je 

prišibala prva epizoda Sonica 4, dvorazsežnega poklona 

čisto prvim igram iz serije. Sneti nima nič proti, če še en- 
krat izgubi vse prstane na prvi konici, na katero naleti. 


Če ti je tole lupingaštvo znano, je to zato, ker se 
Sonicova četrta sezona, prva epizoda (hja, S4E1) 
močno zgleduje po 2D-kultnih delih. 


Stari novi čas 


No, brzina je igrina vrlina takrat, ko do nje pride. Po 
prvem dejanju v Splash Hillu, ki je tribut Green Zonu 
iz prvenca in spomni na veliko nagrado formule 1, se 
namreč igra upočasni in zahteva drugačen slog igra- 
nja. V fliperaško-pačinkovskem Casino Street te šte- 
vilni odbijači in rampe še nekako držijo v brzinskem 
gibanju. Tretji akt, arheološki Lost Labyrinth, pa tem- 
po že upočasni pod sonično sprejemljivost. Prije- 
mom, kot so razsvetljevanje okolice z baklo, furanje z 
rudniškimi vozički in balansiranje ježa na vrhu orjaš- 
kih kamnitih krogel, ne gre očitati izvirnosti. A nivoji 
so tu skonstruirani tesneje, zlobneje, kot da te hočejo 
čim bolj ovirati in prisiliti v zložno napredovanje. To je 
boleče očitno, ko moraš z baklo zaporedoma prižigati 
ognje v steni, da prikličeš ploščadi za nadaljevanje 
poti. V 'normalni' ploščadarici bi bilo to dobrodošlo, v 
Sonicu, ki je najboljši tedaj, ko lahko po nekaj počas- 
nejšega skakanja besno spidira, pa se čuti posiljeno. 
Slično velja za zadnjo, četrto tehnološko cono Mad 
Gear. Saj ne, da se vse skupaj ustavi na mestu. A če 
hočeš biti švigajoč, boš za to porabil več truda kot 
njega dni, pogosto pa to sploh ni mogoče. 

Za nameček moram pograjati inercijo, ki je čudna tu- 
di po daljšem privajanju, saj Sonic rad strmoglavi v 


Moje iskreno mnenje na vprašanje: kupiti tole ali 
naložiti emulator / ubosti kompilacijo Sonicov? 
Najprej drugo oziroma tretje, nato prvo. 


Namesto šestih con, kolikor jih je bilo v izvirniku, 
Episode 1 prinaša le štiri. Zadnja je kajpak kovi- 
narska, kot pritiče dohtarju Robotniku. 


kak prepad samo zaradi nje, in pa samodejno uniče- 
vanje sovražnikov po skoku v zrak. Ko tam pritisneš 
knof, Sonica magnetno potegne k označenemu falot- 
ku. Ta poteza, vzeta iz kasnejših 2D-delov, sama po 
sebi ni grajanja vredna. Je pa včasih nenatančna, kot 
je bila v seriji že večkrat. Kar je problem zato, ker lah- 
ko določene vrzeli naš junak premaga le na ta način. 


Ponavljaj do obisti 


Ampak ja. Če se človek navadi, da je po televiziji ne- 
kaj tako nemogočega, kot je Big Brother Neslavnih, 
od katerega je zanimivejše bolščanje v terarij z mrtvi- 
mi mravljami, se navadi na vrzeli v novem Sonicu. In 
ko se, če se, špil postane kar v redu. Mnogi nivoji so 
recimo poklon starim in oblikovani sveže. So in niso 
predelani, so in niso retro. To najbolje vidiš v kratkih, 
a sladkih šefovskih obračunih, ki so mešanica že vi- 
denega ter novega. Poleg tega so veliki in razvejani - 
ne tako kot v Sonicu 3, kjer so s tem že malo pretira- 
vali, a ravno prav, da v njih vznemirljivo iščeš bližnji- 
ce. Kar ni tako sitno kot včasih, saj ti po izgubi življenj 
ni treba od začetka igre, marveč lahko izbereš kateri- 
koli del vsakega akta. Boljše poti in spretnejše 
ploščadenje ti prinesejo višji rezultat, s katerim se na- 
to postavljaš na spletnih lestvicah. 

Kjer je prava kleč Sonica 4: Episode 1. Treba je na- 
mreč vedeti, da smisel špila ni v enem skozihodu, kjer 
traja uro, uro in pol, marveč v ponovnih izletih. Enako 
kot Vanguish to ni izkušnja, ki jo končaš in odložiš, 
temveč igra, ki z drgnjenjem vse bolj sije in katere srž 
je v marsičem odvisna od tvoje želje po več točkah. 
Škoda le, da jo visokega bleska stane upočasnjeva- 
nje, ki je na nekaterih nivojih minimalno, drugod 
(Lost Labyrinth, ojej) pa nenehno in ga je v splošnem 
preveč. Prijem se kratkomalo ne poklapa z naravo 
Sonica, ki brez svojega trademarkovskega drvenja ni 
on sam. Če je v nekaterih 3D-delih žlajfanje še obro- 
dilo sadove, jih v tako očitnem pogrevanju stare župe, 
kot je tole, ne. Močno upam, da bodo klepači v Epi- 
sode 2 to dojeli. 


DRKAMOŽ 


VALKYRIA 
GHRONICLES 2 


e dve leti je od izida visokopro- 
računskega prvenca na PS3 (J185, 


89), ki je bil upravičeno proglašen 
za enega najboljših naslovov 2008. Kaj 
ne, ko pa si je ta taktična frpjka lastila 
vrhunsko podobo, lepo izvedbo ter po- 
srečen spoj taktičnih prvin s tretjeoseb- 
nim streljanjem. Kupcev, ki so čislali 
drugačnost, sicer ni bilo obilo, a dovolj, 
da Sega udejanjila nadaljevanje. Če- 
prav bolj ziheraško. 


> MP OJAlesis 

O v sodelovalnem načinu je dobro imeti slušno komu- 
nikacijo za uskladitev napadov. Tako streljajo vsi voja- 
ki na kupu, vendar točko pokuri le en igralec. 


Serijo so zaradi cenejšega razvoja pre- 
stavili na PSP. Celično senčena grafika 
ostaja in čeprav ni tako poetična, še 
vedno izgleda fantastično. Nadalje so 
zaradi šibkejšega hardvera predrugačili 
igralno površino: zemljevide so razbili 
na podenote, med katerimi se premika- 
mo z zavzemanjem baz. A težava je v 
zgodbovnem podrejanju japonskemu 
trgu, kjer se prvenec ni dobro odrezal. 
Tokrat namesto pocukrane, a hkrati te- 
mačne štorije dobimo večkrat pocukra- 
no, z animejskimi klišeji naphano ti- 
nejdžersko šolsko dramo, v kateri nas- 
topajo zoprni protagonisti. Resnost in 
odraslost bi zaradi vojne tematike bolj 
sedli. 

Po koncu druge vojne državica Galija 
pade v državljanski spopad. Ker je dr- 
žavna vojska v razsulu, se v vojni vihri 
na strani vojvodinje znajdejo kadeti 
akademije Lanseal. Namesto poglavij v 
knjigi je dogajanje sedaj razvrščeno po 
mesecih šolskega leta, kjer je treba za 
napredovanje opraviti določeno število 
obveznih misij. Vsak mesec imaš poleg 
ključnih na voljo množico dodatnih od- 


CI :Chg Weap 


60 V vsakem kampu je moč enoto pospraviti na varno 
brez kazni. Na terenu te ta poteza stane eno točko. 


M/AVan: 


prav, ki rabijo grindanju 
ali vsebujejo poseben kos 
opreme. Akademija je ob- 
enem navigacijski meni, 
skozi katerega uriš pri- 
padnike in nadgrajuješ 
oklepnike ter oborožitev. 
Seveda ne gre brez dru- 
ženja, kjer s spremljan- 
jem tračastih skečev in 
reševanjem neobveznih 
kvestov večaš poveza- 
nost ekipe. 

To sestavlja pet osnovnih 
poklicev: izvidnik, napa- 
dalec, bazukaš, inženir in oklepljen teh- 
nik. Razlikujejo se po ko- 
ličini akcijskih točk, od- 
pornosti na izstrelke in 
vihtenju orožja. Glede na 
enico manjka ostrostre- 
lec, ki je odslej ena od 
specializacij izvidnika, nov 
pa je oklepljeni tehnik. 
Ta vihti meč ali kladivo, 
au: ima ščit in zna odstranje- 
2 vati mine. Vsaka temelj- 
na služba se veji v dve 
smeri, nakar vsaka veja 
vodi v eno od dveh spe- 
cializacij. Tako je na kon- 
cu možnih 35 različnih 
poklicev, kar konkretno razširi princip 
papir-škarje-kamen. Žal pa je napredo- 
vanje po poklicni poti v 
veliki meri odvisno od 
sreče, saj ni nujno, da bo 
prava zasluga pripadala 
želeni osebi. To sili k ut- 
rudljivi tlaki s preigrava- 
njem enih in istih doda- 
tnih misij, saj osnovnih ni 
moč ponavljati. Namesto 
tanka sedaj vozimo še 
transporter za šest oseb. 
Pohvalno lahko oba spre- 
menimo z rokami za od- 
stranjevanje preprek ali 
gradnjo mostov in ju obo- 
rožimo. Tudi z bruhalniki 
ognja, hehe. 

Sistem BLiTZ (Battle of Live Tactical 
Zones) iz prvenca so verno prenesli, le 
da je število naenkrat prisotnih enot 
omejeno na šest švejkov. Bistvo je, da 
moraš z njimi hitro zavzeti bazo na do- 
ločeni podkarti, nakar se preseliš na na- 
slednjo. Ta dizajn, ki je nastal zaradi 
PSPjeve šibkosti v primeri s PS3, je po- 
srečen, saj imaš moštvo 
razporejeno čez tri pod- 
karte, kjer biješ tri maj- 
hne bitke, s ciljem vse 
enote združiti v četrti. So- 
vrag počne isto in ti zna 
kdaj priti za hrbet. 
Igranje poteka tako, da 
po izbiri osebe na karti iz 
ptičjega pogleda pokuriš 
ukazno točko in se pre- 
seliš v tretjo dimenzijo. 
Tam dobiš direkten tret- 
jeosebni nadzor nad stri- 

CO obilico dodatnih enot in nalepk za oklepnik je moč 
odkleniti s kodami s Seginega bloga. Na PSN pa je za 
petaka evrov na voljo 22 dodatnih misij. 


cem ali oklepnikom. Od poklica je od- 
visna njegova akcijska črta, ki se krajša 
s premikanjem. Ko hočeš izvesti akcijo, 
se dogajanje ustavi, da lahko v miru na- 
meriš v glave. Potem se vrneš v vojno 
vihro, kjer moraš sam končati potezo. 
Po porabi vseh ukaznih točk je na vrsti 
umetna pamet, ki je močnejša in za od- 
tenek bolj nadležna kot v predhodniku. 
Poleg tega so podražili poveljniške uka- 
ze in odstranili shranjevanje v misijah. 
Te so raznolikejše kot v prvencu in se- 
gajo od zavzemanja baz prek onemo- 
gočanja sovragov do spremstva oseb. 
Pri končni oceni največ šteje hitrost, a 
sedaj špil upošteva uboje močnejših 
enot in pošteno kaznuje žrtve na tvoji 
strani. Tako goli šprint do zastave to- 
krat ni dovolj. 


CO V razvojnem laboratoriju nadgradiš uniforme in 
orožja ter opremiš oklepnik. Dele zanj razviješ ali uk- 
radeš na terenu z onesposabljanjem posebnih sovra- 
gov. Ni mačji kašelj, saj so barabe dobro zaščitene. 


Igranja je poleg 40-urne kampanje za 
več kot sto ur, saj je špil nabasan z do- 
datki. Od oka ima vsega skupaj dvesto 
različnih misij. Poleg tega je Sega na 
blogu obedanila več kot dvajset kod za 
odklep novih kožic, starih veteranov in 
ljudi iz drugih iger. Za nameček sta tu 
tekmovalno in sodelovalno večigralstvo 
po ad-hoc (bližnji) povezavi za štiri ose- 
be. To je kul za Japubece, mi pa se mo- 
ramo zanesti na PS3jevo posredovalno 
aplikacijo Ad-hoc Party. 

Valkyria Chronicles 2 je polna vsebine 
in z vključitvijo multiplayerja popravi 
edino večjo zamero prvencu. Hkrati pa 
štorijalno nazaduje na rovaš koketiranja 
z rižojedo publiko. Srednješolske zdrahe 
z bednimi enovrstičnicami iz ust še bolj 
bednih osebkov pač ne sodijo k brato- 
moru in genocidu. Sicer na virtualnih 
evropskih tleh, a vendar. 83 Raveer 
Sega e PSP 


SUPER 
SCRIBBLENAUTS 


cribblenauts so pogumna vizija 
S pustolovščine. Zaupan ti je deček 

Maxwell, ki ima za igralnico ves 
svet. Uganke rešuješ tako, da iz vdela- 
nega slovarja v resničnost vlečeš samo- 
stalnike. Gori? Prikliči vodo! Je treba 
doseči kaj visokega? Natakni si krila! 
Ker so predvideni tisoči besed, je do- 
mišljija v devetih nebesih. A zamisel 
kljub svežini ni v celoti zaživela. Pred le- 
tom dni (J196, 68) smo ji očitali grozen 
nadzor, zatekanje k preizkušenim stra- 
tegijam in umetno nespamet. Ustvarjal- 
ci so kritikam prisluhnili in nadaljevanje 
zasnovali bolj premišljeno. 
Čeprav ozadno kolesje melje po podob- 
nih poteh, je občutek zdaj drugačen. 
Stopnje so krajše in bolj osredotočene, 
več poudarka je na ustvarjalnem iska- 
nju rešitev in manj na akcijskem izogi- 
banju nevarnostim. To je sploh dobro, 
ker Maxwellova motorika kljub mož- 
nosti nadzora s križcem ali perescem še 
ni čisto zadovoljiva, sploh pri plezanju 
po lestvah. 


O Število svinčnikov pomeni okvirno 
težavnost. Zeleni krogci ob zgornjem 
robu povedo, koliko od pogojev za 
zvezdo si že izpolnil. 


Nabor besed je okrepljen, ob čemer so 
pomembna novost pridevniki. Ti samo- 
stalnikom določijo velikost, barvo, ma- 
terial in celo čustveno stanje. Robotski 
grm, kosmata hiša, jezen hladilnik in 
zaljubljen zombi niso nobena redkost, 
čeprav se da večino izzivov rešiti brez 
besedotvornih norosti. Kar ne pomeni, 
da se jih ne lotevaš, saj so presneto za- 
bavne. 

Stopnje so nanizane v ozvezdja, kjer 
igralno zaporedje ni zakoličeno, temveč 
odvisno od volje in navdiha. Ta lahkot- 
nost se odraža v nalogah, ki so raznoli- 
ke kot koralde. Zdaj popravljaš pregret 
dirkalnik, nato preskakuješ vrsto, se 
oblačiš po okusu različnih sodnikov, iz- 


november 2010 


trebiš dinozavre, pomagaš Božičku raz- 
deliti darila in službuješ kot zobna 
miška. Ali pa svet rešiš pred kugo tako, 
da sredi srednjega veka pričaraš ska- 
fander in ekipo znanstvenikov, ki iz 
okuženih podgan naredijo cepivo. No- 
ro. Večina scenarijev ima več rešitev in 
spodbujan si, da poiščeš vsaj tri. 

Naloge so grižljajne in se merijo v minu- 
tah ali celo sekundah. A v stotniji se 
vseeno najde šop takih, ki slabo predvi- 
dijo igralčev tok razmišljanja, ne sprej- 
mejo očitnih rešitev ali imajo nejasna 
navodila. Posebej čudaške znajo biti 
stopnje s pridevniki. Tu moraš iz danih 
predmetov izluščiti logiko za dopolnitev 
mreže ali zaporedja. V okencu se reci- 
mo križata pravilo belega in vnetljivega, 
a bel cepelin ali balon nista pravi rešitvi. 
Papir pač. Vtis kvarijo še druge nedode- 
lanosti. Maxwell umira na bizarne nači- 
ne, med drugim zaradi napada pobes- 
nelih hrčkov. Pospravljanje presežnih 
predmetov je nezanesljivo, večji artikli 
so nerodni in na delu je slovarska cen- 
zura, saj poleg porednih manjkajo ne- 
kateri pomembni pojmi, kot je kri. Ena- 
ko ni kul, da moraš v daljših stopnjah 
ob najmanjši napaki od začetka. 


COMPLETE THE PUZZLE USING AN 
RINIMAL WITH SIMILAR 
CHARACTERISTICS! 

SHEME DIMONKEJMI 


6 Grafična podoba je zelo podobna 
enici. Črke lahko poleg tipkovnice 
vpisuješ s perescem, pridevnike pa 
neposredno spajaš s samostalniki. 


No, las si kljub temu ne puliš preveč, 
saj se sčasoma pojavijo uporabni nami- 
gi. Ako si neučakan, jih lahko dobiš 
predčasno, vendar moraš zanje odšteti 
cekin. Ta je hkrati vir novih preoblek za 
Maxwella. Maske so le kozmetika, saj 
se te nihče ne boji, četudi okrog kolo- 
vratiš kot vampir ali jaga baba. 

Igranje je instantno in grižljajno, tako da 
do konca priguraš že po nekaj urah. Ob 
tem ostane približno tretjina nepreigra- 
nih stopenj, plus urejevalnik lastnih. 
Svoboda tu ni tako silna kot v Wario- 
Ware: DIY, a je delavnička vseeno lušt- 
na. Osrednjo dejavnost določi eno od 
šestnajstih prednastavljenih ogrodij. 
Tako dirkaš, strašiš, obdaruješ, futraš in 
ščitiš, a tudi uničuješ ter kolješ. Risanje 

okolij je enostavno, prav tako načrto- 
vanje dogajanja, saj v prazne prostore 
zgolj vpišeš želene objekte ali osebe. 
Čeprav rok nimaš tako razvezanih kot v 
predpripravljenih stopnjah, so izdelki 
kljub temu vir ponosa. 


O Hodeča drevesa in hiše niso nič 
neobičajnega, umetna pamet pa je 
boljša kot prej. Če te kak element be- 
ga, izbereš poimenovalno lupo. 


No, kakor je prešerna razdrobljenost bi- 
stven del igranja, bi špilu koristilo več 
kohezije. Mimohod stopnjic je brez vsa- 
kršnega pridiha zgodbe nekam igračast 
in na meji tehnološkega dema. Je pa 
res, da so s tako obliko sklenili kompro- 
mis. Škriblonavti so zdaj vsekakor do- 
volj igralni, ob čemer se ne oddaljijo 
preveč od izvirne zamisli. 75 Navi 
Nintendo e DS 


GOD OF WAR: 
GHOST OF SPARTA 


eutolažljivi klic masakra. Tako 
N sem naslovil anale o seriji God of 

War v Jokerju 199 in tale peti pol- 
nomastni del serije (telefoničnih sem ne 
štejem), po Chains of Olympus drugi za 
PSP, ga docela upravičuje. Način, kako 
Kratos na odpravi, ki se uvršča za enico 
in pred dvojko, radira sovražnike, je nam- 
reč ultimativno pravomoški. Jezni Špar- 
tanec, ki je porazil boga Aresa in zdaj 
kuha zamero do vseh prebivalcev Olim- 
pa, kanalje seka in trga, reže jim gol- 
tance, nabada jih na lastne sulice, lomi 
vratove ter jim v očesa zapikuje rezila, 
nakar jim dotična z nogo zabije do pljuč, 


Za oddih pa pokavsa osemnajst cip v 
bordelu. Verjamem sicer, da se bodo ob 
tem emo dušice, kakršnih so polne tako 
šole kot ulice, strašno zgražale in si hit- 
ro zavrtele enega Alejandra od Gagice, 
da se pomirijo. Verjamem pa tudi, da je 
med nami zadosti vojščakov po srcu, ki 
znajo ceniti ihte poln, kakovosten, z dosti 
posluha narejen hack'n'slash, kot je 
Ghost of Sparta. Vidiš, kako se dogaja- 
nje za hip ustavi, ko Kratos sovražnika 
zadene z močnim udarcem in tik pred 
tem, ko ga razčetveri? Čutiš, kako boj- 
na vnema mezi iz zaslona? Ne? Kupi si 
jajca, v Mercatorju jih imajo v akciji. 

Jasno je, da Ghost ne more izzvati ena- 
kega navdušenja kot trojka za PS3. Ta 


se odvija na 50-inčnih 
plazmah, Duh na PSPje- 
vem ekrančku. Tehnično 
gledano je igra bolj pod- 
obna dvojki, prav tako je 
krajša kot sobne izveden- 
ke - s hitenjem si lahko 
na normalni težavnosti 
skozi v petih urah. Takis- 
to je dosti že videnega, 
saj imaš dostikrat obču- 
tek, da si na kaki lokaciji 
stal v eni od prejšnjih epi- 
zod. Ampak. Toda. Ven- 
dar. To, kar so razvijalci 
Ready at Dawn potegnili iz PSPja, je 
občudujoče. Zadeva ni videti kot špil za 
PS2, ampak bolj kot naslov za PS3, ki 
so ga priredili za manjši sistem. Nekate- 
re lokacije so neverjetne, saj je veličast- 
je ob gromozanskih slapovih, slavološ- 
kih mostovih ter vulkanskih kavernah 
izredno. Stil je neomadeževan in v boju 
se vse bliska, kot je navada, kljub temu 
pa dogajanje ostaja gladko. Da, GoW3 
je s svojimi megablastičnimi šefi ve- 
ličastnejši. Ampak ej, v roki držiš PSP, 
in to upoštevajoč je Ghost of Sparta 
dlančni čudež. 


6 Bojevanje na ladji ni edina stična točka s preteklimi 
deli. Zanimivo je, da so iz trojke vzeli počasno približe- 
vanje nesrečnežu, ki ga nato prefukamo ko merjasca. 


Sploh, ker je vsebine vse prej kot malo. 
Da, hiteč skozi igro na easy ali normal 
je je brž konec. Tudi skrivnosti, se pravi 
skrinje z rdečimi dušami za nadgradnjo 
orožij in z Gorgoninimi očesi, minota- 
vrovimi rogovi ter Feniksovimi peresi bi 
lahko bile bolje skrite. A če si vzameš 
več časa in igraš na spodobni zahtevno- 
sti, traja sedem, osem ur. Sedem, osem 
ur neusmiljenih bojev in raznolikih loka- 
cij, od vodnih in ognjenih templjev do 
smrtnjaškega podzemlja ter Šparte. Po- 
nekod krepko vonjaš reciklažo, a hkrati 
lahko le-to dostikrat ra- 
zumeš kot poklon. Zlasti 
zato, ker levji delež ele- 
mentov ni skopiran, mar- 
več je subtilno nadgra- 
jen. To vidiš v naboru so- 
vražnikov, med katerimi 
so tako stari capini a la 
kiklopi in minotavri, ki jih 
pokolješ tudi s GTEJI (ti 
so zdaj spet naključni), a 
se z njimi ubadaš ravno 
toliko drugače, da se ču- 
tijo sveži, kot novi zanikr- 
neži, na primer orjaki s 


DRKAMOŽ 


€ Ploščadenje je enostavno kot vedno v seriji in upora- 
blja enake prijeme, se pravi balansiranje na tramovih, 
plezanje po zidovih in oprijemanje bleščečih se točk. 


skalami na glavah, ki te elektrokutirajo. 
Pa v udarnem, izvirnem koncu in v boj- 
nem sistemu. Ta pozna dve orožji, dobri 
stari Atenini rezili na ketnah in kombi- 
nacijo sulice ter ščita, plus tri čarovnije 
- sunek vetra, udar štroma in srkanje 
življenjske energije. Ščit in sulica je 
kombinacija, krepko drugačna od rezil, 
in je bolj domiselna od več krepelc iz 
GoW3. Obe orožji pa sta nadgrajeni s 
tem, da lahko zamahom dodajaš ogenj, 
ki ima lasten merilnik. Ognjeno podprti 
sunki so močnejši in lahko edini predre- 
jo oklepe nekaterih beštij, kar je tak- 
tično zelo kul domislica. 
Saj ne, da je Ghost of 
Sparta čisto drugačen od 
ostalih Bogov vojne. Tis- 
ti, ki se je serije naveličal 
ali ga ni navdušila, tu ne 
bo našel ničesar bistve- 
nega. Manko desne gobi- 
ce na PSPju je tečen, ker 
je ogibanje težje in ker ni 
moč sukati kamere, saj 
se ta včasih postavi ne- 
umno. Šefi bi lahko nudi- 
li več odpora, v igri pa ni 
pravih miselnih ugank, 
saj so puzličice hudo krat- 
ke ter samoumevne. Je pa Duh zadosti 
samosvoj in na višjih težavnostih zahte- 
ven, da se ga splača dati skozi onim, ki 
cenijo vznemirljive, masakratorske, do- 
gajaške, borilno dokaj globoke sekljači- 
ne. Pohvaliti gre tudi dobro napleteno 
štorijo, ki je najbolj osebna v vsej seriji 
in vključuje Kratosovega brata Deimo- 
sa, ter dodatne arenske izzive po kon- 
čanju, ki so narejeni tako, kot bi jih sk- 
lamfali izvirni avtorji. Če ne morda še 
bolje. Bravo, Ready at Dawn. 85 Sneti 
Sony e PSP 


€ Kratosovo ognjevito pustolovščino je moč kupiti na 
UMDju za 30 EUR ali kot digitalni dolpoteg iz Playsta- 
tion Stora za 27 EUR. Atenini rezili sta priloženi. 


48. 


razmišlja o namenski sobi za lego kocke. Ni edina, saj je odraslih zaljubljen- 
cev v Lego dosti več, kot si mislite. Zato predstavi, kaj počno zanimiveži, ki jim 
kocke pomenijo neprimerno več od golih škatel na trgovinskih policah. 


BRATOVŠČINA L 


ego kocke so eden od gradnikov srečnih 
otroštev. Zob časa in odraščanja sicer ter- 
ja svoje, zato večina kock konča na pod- 
strešjih ali pri mlajših sorojencih. A ne ved- 
no, kajti pri nekaterih je ljubezen močnej- 
ša. Sploh rada se vrne, ko pride na svet naraščaj in 
se kocke spet pojavijo v hiši. V drugih primerih se is- 
kra prižge ob sprožilnem dogodku, kot je obisk Lego- 
landa. Tu ne govorimo o običajnem simpatizerstvu, 
ampak o resni privrženosti, ki spreminja življenja. Če- 
prav je to dokaj redek pojav, ga ni težko razumeti. 


OD 16 LET NAPREJ 


Spominov na mlada leta se ne da naveličati, zato veli- 
ko ljudi zbira stare komplete ali ureja in dopolnjuje 
svoje sete iz otroštva. Najbolj kleni zbiratelji škatel 
sploh ne odpirajo. Taka roba je znana kot MISB - 'mint 
in sealed box' in ji z leti konkretno naraste vrednost. 

A ker so kocke veliko več od zaprašenih spominov, se 
tudi odrasli prepuščajo ustvarjalnemu zanosu. Njihovi 
izdelki so kajpak veliko bolj dognani od čudovitega 
kaosa otrok. Technic in mindstorms sta platformi za 
povsem konkretne inženirske, strojniške in robotske 
projekte. Sorodno kompleksna je ljubezen do vlakov, 
okrog česar morajo seveda zrasti lična mesta. Neka- 
teri se zaljubijo v posamezne tematike, spet tretjim je 
lego medij za drug nivo produkcije. Taki konjičkarji 
YouTube zalagajo s stop-motion animirankami, v 
kocke prelivajo biblijske zgodbe ali elemente uporabi- 
jo v službi priznane umetnosti. Kar poglejte kipe Nat- 
hana Sawaya. Taki poklicneži so vključeni v Legov 
program Certified Professional. Možnosti so številne, 
saj so legice neutruden katalizator za ustvarjalnost. 


The Brick Testement je kockovna upodobitev Sve- 
tega pisma. Zelo posrečeno in vredno ogleda. Do- 
stopna je na spletu in raste že devet let. 


SPLETNA VEZ 


Uveljavljen izraz za odrasle usekance je AFOL - 'adult 
fan of Lego'. Ker pa tovrstni posebneži nismo poseja- 
ni na gosto, je bil vzpon spleta pomembna prelomni- 
ca. Legendarne legoidne strani obratujejo že od mla- 
dih dni interneta. Njihov videz je temu primeren, a bi- 
stvo je zdravo. Eno takih spletišč je Peeron, kjer je 
moč najti vse doslej izdane komplete s popolnim se- 
znamom in slikami delcev. Bricklink je soroden sve- 
tovni bolšjak. Odličen novejši blog je The Brothers 
Brick, nakar je tu še nepregledna množica forumov in 
domačih strani društev, ki združujejo zanesenjake. 
Vsem tem servisom je skupno, da niso namenjeni 
mulčadi, temveč zreli publiki. 


. 

Med srenjo je pogost izraz MOC - 'my own crea- 
tion'. To so stvaritve, ki so plod lastne domišljije. 
Jasno je, da avtor te beštije ni osemletnik. 


KOCKE IZ ROKAVA 


Poleg globalnega ščebeta so lego klape aktivne na lo- 
kalni ravni. Na Slovenskem je leta 2009 pričel z delo- 
vanjem poenoten Kocke klub. Ta ima svoje spletišče 
s forumom na Kocke.si, največ energije pa gre v or- 
ganizacijo promocijskih dogodkov - KockeFestov. Ti 
so slovenska ustreznica tujih zletov tipa BrickCon in 
BrickWorld. Doslej so po različnih osnovnih šolah go- 
stovali že petkrat. Dogodki so v prvi vrsti razstave 
čudovitih lego izdelkov. Lačne oči in prste lahko obi- 
skovalci nasitijo v igralnici, na srečelovu ali v kateri 
od trgovin, kjer so na voljo tako nove kot rabljene 
kocke ter posebnosti, ki se jih pri nas sicer ne dobi. 

Organizacijsko osrčje Kocke kluba tvori nekaj več kot 


VINJETE 


Z leti veselje ob zlaganju kock nekako 
potihne, saj velikemu delu odraslih 
zmanjka časa, volje in materiala, da bi 
se lotili resnejših kreacij. A vse ni iz- 
gubljeno. Ena najbolj luštnih oblik 
ustvarjalnosti, ki je dostopna sleherni- 
ku, je gradnja vinjet. To so male, zao- 
krožene stvaritve standardizirane for- 


me. Predpisana velikost je podlaga iz 
8 x 8 čepkov, na kateri oblikuješ iz- 
bran prizorček. Adama in Evo v raju, 
Aladina z džinom, parček pri jutranji 
toaleti ali kar ti srce poželi. Priljubljeni 
viri navdiha so naslovi znanih pesmi, 
prizori iz filmov, nagajivosti in temati- 
ke, ki v Legovem trgovinskem naboru 
niso zastopane. Tu zelo prav pridejo 
novi zbirateljski strički. 


Ne glede na izbor je ključno razumeva- 
nje, da domiselnost šteje več od ko- 
ličine. Premišljena izbira barv in grad- 
nikov zažge veliko bolj kot baročna na- 
čičkanost. Pogoste so napredne tehni- 
ke gradnje in uporaba elementov v ne- 
običajne namene. Vinjete so sploh 
hvaležen medij za tiste, ki jih daje 
zmerna zbirateljska žilica in si večkrat 
privoščijo kak komplet samo zaradi 


zanimivih kock. Taka naključna zbirka 
ne zadostuje za velikopotezno grad- 
njo, za male stvaritve pa je kot nalašč. 
Vinjete so dostopne in prijazne, eno- 
stavno jih je prilagajati ter preizkušati. 
Vrhunske so svetovi v malem in 
kažejo izreden občutek za podrobno- 
sti. Poseben pomen ima oblikovanje 
ozadnih zgodb, sploh ko vinjete nasto- 
pajo v spletnih natečajih. 


Okrog robotov je na KockeFestu vedno živahno. Na 
preteklih razstavah smo videli šivalni stroj in 
umetnega soigralca za igranje štiri v vrsto. 


dvajset predanih ljudi, ki poskrbijo za načrtovanje, 
gradnjo, postavitev in bdenje nad kreacijami. Prepo- 
znali jih boste po klubskih črnih majicah in po tem, da 
se bodo rade volje razgovorili o prednostih staromod- 
nih tirnic, trikih pri gradnji in problematiki shranjeva- 
nja. Za vsako fešto stoji več mesecev dela. Gostujejo 
različne tematike, od gusarske, vesoljske in vojnoz- 
vezdne do dupla ter belvilla. Uveljavljena atrakcija je 
več metrov dolga veduta mesta, kjer je toliko luštnih 
podrobnosti, da bi se človek ob njej lahko pasel dne- 
ve. Da so eksponati na pogled še prijetnejši, se razsta- 
vljalci trudijo vključiti čim več gibanja. Skozi mesto 
sopihajo vlaki, po vesoljskem oporišču drsi enotirna 
železnica. Spet drugje se na mizah ali kar med nogami 
motovilijo roboti mindstorms in terenska vozila, med- 
tem ko delovni stroji družine technic kopljejo po lesnih 
sekancih. Marsikaj je mogoče preizkusiti, čeprav je 
večina stvaritev od množice oddeljena s trakom. 

Architecture je prestižna linija modelov v bonsajs- 
kem merilu. Poudarek je na ameriških znameni- 
tostih. Najnovejša v soseski je Bela hiša. 


Naslednji dogodek bo 27. novembra na Osnovni šoli 
Koseze v Ljubljani. Vstopnine zopet ne bo in ponudba 
bo bogata. Največja novost bo orjaška maketa Pred- 
jamskega gradu, zgrajena v merilu minifigurice. Po- 
šast nastaja že več kot pol leta, količina kock v njem 
pa bo presegla dvajset tisoč. 


SANJSKA TRŽNICA KOCK 


Kaj storiti, če ti v ljubljenem starem setu manjka ne- 
kaj kock? Ali če bi potreboval več sto strešnikov, naj- 
večja možna kolesa ali super redek zobnik? Rešitev 
je Bricklink. To je globalni bolšji trg za legice, kjer 
lahko svojo prodajalno odpre vsak. Naprodaj so tako 
novi kot rabljeni posamezni zidaki, celotni kompleti 
vseh starosti in ohranjenosti, pa tudi načrti, prazne 
škatle in ostale drobnarije. Ponudba je tu veliko večja 
in bolj zanesljiva od peklenskih dražb na Ebayu. Arti- 
kle lahko iščeš po kodi ali nazivu, v pomoč so risbe in 
preglednice. Škoda le, da je dejanskih fotografij rela- 


peg 


tivno malo. Pri razsuti robi je to še razumljivo, za sete 
pa bi lahko bilo fotk več. 

Prodajalci najpogosteje zrastejo iz kupcev in se pravi- 
loma specializirajo za določene vrste koscev. Bric- 
klink mnogim predstavlja način za izmenjavo odveč- 
nih gradnikov, številni pa načrtno kupujejo nove 
komplete in jih nato po kosih prodajajo naprej. Uprav- 
ljanje večje trgovine pomeni velik skladiščni zalogaj. 
Ker je ukvarjanje z drobnimi elementi zelo zamudno, 
ima večina trgovcev minimalen znesek nakupa. Obe- 
nem nudijo vpogled v mnenja ostalih kupcev (feed- 
back), informacije o poštnini in ostalih pogojih. 


Največja slovenska trgovina na Bricklinku je Brick- 
Box Space, ki jo poganja Luka 'Jediboy' Klobučar. 
Taisti stoji za prodajalno Kockarija.si. 


Tržnica obratuje že od leta 1999, ko jo je po vzoru 
Ebaya ustanovil v Ameriki živeči Čeh Daniel Jezek. 
Ta je v Kristusovih letih žal preminil letos septembra, 
poslanstvo pa zdaj nadaljujejo drugi. V Sloveniji je v 
času pisanja obratovalo šestnajst trgovin. 


LEGOVA BREZBRIŽNOST 


A kakor se vse to lepo sliši, je priokus grenak, saj ta- 
ka društva delujejo izključno na prostovoljni osnovi. 
Lego jih podpira malo ali sploh ne, pa ne le v denarju, 
ampak tudi v kockah. Eden največjih proizvajalcev 
igrač promocijo prepušča zanesenjakom, ki na plečih 
nosijo vse večja bremena organizacije, birokracije in 
nezanemarljivih finančnih vprašanj. ln to ob tem, da 
je trg kock za odrasle več kot živ. Legova spletna 
trgovina ponuja čudovite, ekskluzivne komplete, ki 
ciljajo prav na velike otroke. Krasotam v slogu modu- 
larnih hiš, replik svetovnih znamenitosti in vojnoz- 
vezdnih ekstravaganc se ne more upreti noben pravi 
zaljubljenec v kocke. Zasoljene cene, nedobavljivost 
za Slovenijo in neusmiljen pritok novosti gor ali dol. 
No, čarobni ples se ne glede na Legovo ignoranco in 
oportunizem vrti dalje. Poganja ga navdušenje, ki pre- 
sega meje dojemljivega in za katerega bi bilo prav, da 
bi ga kravatarji začeli bolj ceniti. Če sumite, da je 
vseživljenjska lego vročica zajela tudi vas, pridite po- 
gledat v Koseze. Počutili se boste kot doma. 


Resni konjičkarji znajo kocke uporabiti za fizični 
prikaz del nizozemskega umetnika Escherja. Na 
sliki je Relativnost. 


VELEPOSLANIŠTVO 


Lego ambasador je častni naziv, ki ga letno dobi 
zaslužen član lego skupnosti. Izvoli ga domača 
sredina in je vezni člen med Legom in ljudstvom. 
Na vprašanja, kako ta služba izgleda, odgovarja 
aktualni ambasador Sašo 'miskox' Tomat. 


Kakšna je natanko funkcija ambasadorja? 
Lego prek nas predvsem išče ideje. Klubi smo 
jim brezplačna baza podatkov. Zdaj je recimo 
treba oddati predloge za nove teme, prej so 
spraševali za nove oblike kock in kakšne figurice 
bi radi. Prisluhnejo tudi pripombam, recimo gle- 
de pakiranja navodil. 


Je vaše mnenje potem upoštevano? 

Ja, nekaj naredijo. Sam sem recimo zajamral za- 
radi Monthly Mini Build. To so graditeljske de- 
lavnice za otroke od 6 do 14 let, ki jih imajo vsak 
mesec v Lego storih. Predlagal sem, naj dajo 
navodila na splet. Zdaj so to končno naredili, 
čeprav so dostopna samo šest dni na mesec. 


Kako pa poteka komunikacija? So vas, amba- 
sadorje, povabili v Legov sedež in tovarno? 
Imamo namenski forum, kjer stalno teče debata. 
O obisku Danske se je nekaj govorilo, a je bil že 
takoj hladen tuš, da bi morali potne stroške kriti 
sami. Nasploh je zdaj vse nekoliko v zraku, saj 
so celoten ambasadorski program predelali in je 
že štiri mesece zamude z izvolitvijo novih. 


Ali ambasadorje iz drugih držav tudi osebno 
poznaš? Koliko imate stika en z drugim? 
Hrvata Grguriča sem videl, ko je prišel obiskat 
našo razstavo v Kosezah. Drugače pa se kar 
prek foruma vse zmenimo. 


Prinaša veleposlaništvo kake bonitete? 
Dobil sem dve majici in revijo Lego life! 


Kockerfest 
sohota 27.11.2010 


0Š Koseze, Ledarska 23, Ljubljana 


LEGO delavnica 
in razstava 
LEGO kreacij! 


Vabljeni od 10:00 do 17:00 ure! 


Igralni kotički, LEGO Mindstorms, 


LEGO Technic, razstava LEGO 
, kjer je vsaka srečka dohitna! 


maket: mesto, vlaki, vesolje, LEGO 
WWW.kocke.si WXoc«e 


DUPLO, LEGO bazar, sortirane 
nove in rabljene kocke, trgovina z 
novimi, ugodnimi LEGO seti, itd. 

FIC JAM GAME 
ugo zdi 


Navi se razveseli svežega piša miselnih iger, ki je zavel v Slovenijo. Novinke imajo 
pisano perje in frčijo nad oblaki. Sploh rade imajo možganske nevihte. Odlične so 
tudi v reševanju zaparkirancev, navigaciji med krokodili in basanju s čokolado. 


očne miselnice smo predstavili v članku 

Napeti živci in možgani (J166, id na Jo- 

ker.si 3828). Tu so bile v ospredju kovin- 

ske in lesene puzle, ki so načeloma bu- 

tični, nišni izdelki za božične stojnice ter 
specializirane trgovine, kot je Znalček.si. Ameriško 
podjetje Thinkfun pa je koncept možganske telovad- 
be razširilo in približalo množicam. Njihov asortiman 
je širok in pakiran v pisane škatle, ki spominjajo na 
uveljavljene linije družabnih iger. Velika večina špilov 
je namenjena enemu igralcu in temelji na karticah, 
na katerih so zarisani izzivi. V naših trgovinah je na- 
prodaj dobršen del ponudbe. 


Prometni zamaški 


Najbolj znan je Zastoj - Rush Hour, ki ga zahodni svet 
pozna že od leta 1996. V osnovi gre za izpeljanko pre- 
mičnic, torej drsečih kvadratov, kjer so ploščice s šte- 
vilkami. Zastoj operira s plastičnimi avtomobilčki, 
kjer je treba svojega spraviti iz gužve ostalih. Vsi se 
lahko premikajo le naprej in nazaj, glede na razpore- 
ditev in obliko konzerv pa je odvisno, koliko potez 
boš potreboval. Ob igri dobiš štirideset kartic različnih 
zahtevnosti, kjer je naslikana začetna postavitev av- 
tomobilov. Paketke kart z novimi izzivi je moč doku- 
piti, ob čemer je zraven še zbirateljski avto. 

Špil je doživel velik uspeh in je na voljo v več različi- 
cah. Otroška ima nalogice s prilagojeno težavnostjo 
in še bolj barvit nabor avtomobilčkov. Deluks izvedba 
se diči s kovinsko barvo karoserij, poglavje zase pa je 
zastoj v savani, kjer se z džipom gneteš mimo afriških 
živali. Živad je nerodna in se lahko premika le naprej 
in nazaj, medtem ko lahko terenec in kvadratni ter- 
mitnjaki lezejo v vse smeri. Čeprav je hecno, doda 
premeščanju novo dimenzijo. Poleg namizne je moč 
igrati elektronsko verzijo na zaslonih Applovih in an- 
droidnih naprav. 


Zamaskiran sudoku 


Drug navdih za Thinkfunove igre je mehanika sudoku- 
ja. Hitro bo na zeleni veji tudi tisti, ki pozna gobeline z 
logičnih tekmovanj ali iz Nintendovih špilov Picross. 
Elemente v mrežo razporejaš tako, da se vzorec skla- 
da z navodili. Najbolj slastna je Čokolada (Chocolate 
Fix), saj na pladenjček polagaš praline. Kartice ti 


skandirajo pogoje, iz česar izluščiš pravilno lego. 


Kocka 36 (Cube 36) seže dlje in je najbolj spektaku- 
laren del Thinkfunove ponudbe. Igralna površina je 
plošča, ki zaradi bodičastih izrastkov spominja na 
ježa. Nanje natikaš turne šestih barv in višin. Cilj je, 
da je v vsaki vrstici in stolpcu igralnega polja po ena 
od vsake barve, ob čemer morajo biti zgradbe enako 
visoke. Zanimiv izziv, sploh ko ti gre sprva kot po ma- 
slu in se na koncu boriš s podrobnostmi. 


Zlaganke 


Klasična želja miselnic je gradnja struktur in podob. 
Tega je v Thinkfunovih igrah veliko. Kocka za kocko 
(Block by Block) je plastična inačica kocke soma. 
Deli spominjajo na tetrisne tetromine in jih je moč zla- 
gati v 3D-objekte. Opeka za opeko (Brick by Brick) je 
izpeljanka, le da tu iz ceglastih kosov sestavljaš zido- 
ve. Lik za likom (Shape by Shape) in Kvadrat na kva- 
drat (Sguare by Sguare) sta še bolj dvodimenzional- 
na. Prvi je s svojimi trikotnimi formami podoben tan- 
gramu, medtem ko so kosci drugega narejeni iz kva- 
dratkov. V to skupino spada še Sestavi to (Top This), 
kjer želene forme dosegaš s prekrivanjem elementov. 
Prekrivanje je ključno tudi v špilu Zabriši sledi (Cover 
your Tracks). Tu so kartice večje in prinašajo raznolik 
nabor stopinj, ki jih zakrivaš z elementi različnih oblik. 


Od tu do tam 


Prekuc (Tipover) je miselnica privlačnega videza. Na 
igralno polje polagaš lestvičaste stolpiče in jih nato 
prevračaš, da lahko možic priskače do cilja. Kljub ak- 
cijskemu videzu ni naprednih trikov, da bi figurica de- 
jansko sama plezala med ogrodji. Pri Prečkanju reke 
(River Crossing) na podoben način premeščaš brvi 
med koli. Med potovalkami velja omeniti še Žabe 
(Hoppers), ki so izpeljanka samotarja. Tu se dvoživke 
preskakujejo, da na koncu ostane le rdeča rega. 


Klasične puzle 


Poleg špilov, ki temeljijo na igralni plošči, ima Think- 
fun take za v roke, pri katerih ni kartic. Gordijski vozel 
je klasična sklapljanka oziroma puzla na zapah. Deli 
se eden drugemu prilegajo kot ključ in ključavnica. 
Da skupek razdreš, je treba dognati pravilno zapore- 
dje premikov. Naloga je več kot resna, za lažjo orien- 
tacijo pa so elementi različnih barv. 


Ločena sorta so izzivi Aha!, ki tako kot nekaj drugih 
žal še niso naprodaj pri nas. Gre za male dodelanosti, 
kjer rešitev temelji na trenutnem navdihu. Štiri črke T 
moraš razporediti v navidez premajhen kvadrat, iz pri- 
sekanih koscev sestaviti pravokotnik ali oblikovati 
peti stol v nizu. Ravno prav konkretno, da se ti za- 
smeje, ko najdeš pot. 


Vizija 

Moč Thinkfuna je v tem, da uveljavljene koncepte 
odene v privlačna oblačilca. Čokoladke je vsekakor 
dosti prijetneje premeščati kot resne geometrijske li- 
ke. V prometni gneči prav čutiš napetost pri speljeva- 
nju in frustracije ob brezplodnem sukanju volana. A 
čeprav večina špilov nosi starostno oznako 84, je to 
nekoliko pretirano. V otroškem Zastoju se znajdejo že 
štiriletniki, pa tudi drugod bodo lažje kartice hitro za- 
obvladali. Težje bodo trd oreh celo za odrasle, zato so 
te igre primerne za vse starosti, če je potrpljenja do- 
volj. Škatle stanejo od 15 do 25 evrov, najdete pa jih 
v knjigarnah, Direndajih in trgovinah z igračami. 


MOŽGANSKI KVIZNIK 


So vas ob branju zasrbeli prsti? Odlično, kajti za 
vas imamo kup Thinkfunovega špilovja, ki ga po- 
darja uvoznik Redoljub. Rešite spodnja vprašanja, 
dobljeno geslo napišite na našo dopisnico in po- 
skrbite, da nas bo našla do Miklavževega večera. 


3. Po peklensko težkih 
ulitih reševankah slovi 


1. Katero od reševank 
so včasih uporabljali v 


vlogi ključavnice? podjetje: 

š) magično jajce r) Hanayama 

č) meledo t) Kikkoman [1 
ž) kvadriljo k) Mitutoyo 

1) kitajski kvader p) Takefuji 


2. Katera od naštetih za- 
gonetk izumitelja Erna 
Rubika je najnovejša? 
u) kocka 

r) kača 

e) čarovnija 

a) 360 ia 


THE SOGIAL NETWORK 


oko na srce, široko javnost prav malo briga, ka- 
R ko je nastala kaka multinacionalka. Razen, če je 

zgodba ustrezno žajfasta. Telenovele so napra- 
vile svoje in rulja se najraje opaja z umazanimi skriv- 
nostmi mogočnih, bogatih, slavnih in lepih. 
Mark Zuckerberg še pred petimi leti ni bil nič od tega. 
Bil je le harvardski študent, asocialen programer s 
kupom za lase privlečenih idej. In punco, ki ga je da- 
la na čevelj, ker se je trudil biti navadna rit ter ni ma- 
ral za njena čustva. Kaj maral, niti razumel ni, da jih 
ima. Pijan in razočaran nato pokrade slike študentk iz 
letopisov in jih na spletni strani Facesmash.com po- 
nudi ljudstvu v ocenjevanje. Eno proti drugi, hot or 
not. V samo nekaj urah številni obiskovalci sesujejo 
strežnik, kar Marku prisluži ukor učiteljskega zbora ... 
in hkrati poslovno priložnost, saj mu največja frajerja 
ponudita izdelavo strani. Take, kjer bi lepi, močni in 
bogati, medse sprejemali podložnike in še raje pod- 
ležnice. Zuckerberg si reč ogleda, zdi se mu kul, a 
sam dobi boljšo idejo. Iz katere potem nastane Face- 
book. On ima znanje, njegov najboljši prijatelj nekaj 
denarja. Človečka, ki sta ga najela za prvotno delo, 
sta upravičeno prepričana, da jima je ukradel idejo, in 
večji, kot je Markov uspeh, bolj ju gloda zavist. Prav 
tako pa uspeh in vse, kar pride z njim spremeni tudi 
Marka. Potegne ga v brezno, kjer pusti, da nanj vpliva 
vse in vsakdo, pri čemer pozabi, kdo mu je ves čas 
stal ob strani. In zakaj je sploh naredil Facebook. Sle- 
dijo, jasno, milijonske tožbe. 


0 Mark Zuckerberg je bil znan po tem, da je po pis- 
arni opletal v kopalnem plašču in pižami. Ko si enkrat 
pri denarju, nisi nor, marveč ekscentrik. 


Socialno omrežje ni dokumentarec, ki bi osvetljeval 
ozadje najbolj priljubljene pagine za internetno dru- 
ženje. V prvi vrsti je drama, ki dogodke razlaga po 
svoje, a navrže dovolj faktov, da gledalca prepriča v 
svojo kredibilnost. Izven slednjih gre za fikcijo, za pre- 
metenost scenarista, ki dogodek napravi bolj resnič- 
nega od resnice. Nakar je tu Fight Clubov režiser Da- 
vid Fincher, ki znova dokazuje, kako pretanjen obču- 
tek ima za kadriranje in podajanje zgodbe. Če bi člo- 
vek scenarij prebral, bi videl predvidljivo zgodbo o 
uspehu, izdaji prijateljev in poskusu odrešitve. A 
režiserjeva roka je tista, ki vse skupaj napravi tekoče 
in verno. Najpomembneje je, da zna Fincher končati 
pripoved v trenutku, ko meni, da je povedal vse, in na 
način, ki te opomni, kaj je bilo na začetku. 

Igralska zasedba, čeravno relativno neznana (odštev- 
ši Jesseja Eisenberga iz Adventurelanda in Justina 
Timberlaka, ki v vlogi Napsterjevega kreatorja Seana 
Parkerja itak igra samega sebe), delo opravi korektno 
in celokupno je The Social Network izdelek, za kate- 
rega me ne bi čudilo, če bi se potegoval za katero od 
nagrad. Še posebej, ker uspeha v kinih verjetno ne bo 
doživel. Preprosto ni tiste vrste film. Guattro 

V zakulisje Fejsiča lahko kukate od 28. oktobra. 

GHATROOM 


si radi čvekamo po internetu, naj bo po ircu, ne- 
V: sporočilnikih, Facebooku ali v splet- 

nih klepetalnicah. Tako srečujemo zanimive lju- 
di, ki z nami delijo starost ali hobi. Prevečkrat pa se k 
tovrstnemu početju zatekamo, ker smo v stiski in bolj 
zaupamo neznancu na drugi strani žice kot bližnjim. 
Na te strune brenka Klepetalnica, ki jo je po dokaj 
uspešni gledališki igri posnel japonski režiser Hideo 
Nakata. Taisti režiser grozljivk, ki je ustvaril Ring in 
Dark Water. A kdor je pričakoval novo grozljivko, se 
je uštel. Gre namreč za psihološko dramo z nekaj ele- 
menti srhljivk. Kaj se zgodi, ko gruča najstnikov pade 
pod grozljivi vpliv spletnega plenilca Williama, ki ga 
upodablja Aaron Johnson (Kick-Ass)? Kar je sprva 
videti kot nedolžen klepet na kanalu, nedolžno po- 
imenovanem Najstniki iz Chelseaja, se kmalu sprevr- 
že v nevarno igro. V njej se William obilno napaja s 
trpljenjem ostale mularije in gre tako daleč, da enega 
od njih nagovarja k samomoru. Ostali sprevidijo, da 
je vrag vzel šalo, in se na vse kriplje trudijo iztrgati iz 
mreže, ki jo je napletel William s svojo karizmo. 
Če gledamo Chatroom zgolj kot film, gre za povpre- 
čen film s predvidljivim zapletom in naivno, čeprav 
luštno predstavitvijo kiberprostora. Klepetalnice so 
sobe na neskončnem hodniku, kamor ljudje pridejo, 
sedejo in debatirajo, glede na razpoloženje pa se 
čumnata spreminja. Kar je morda hiba - v gledališču 
tovrsten pristop deluje izjemno, na platnu pa iluzijo 
prej ubije kot okrepi. Morda bi bilo bolje, ko bi prosto 
po Matrici navidezni svet prevladoval in bi bila re- 
sničnost le bleda podoba. Tako pa neprestani skoki iz 
Sobe do mulca ali mule za računalnikom le utrdi pozi- 
cijo, da je klepetalnica konstrukt, namenjen gledalcu, 
ki na platnu ali zaslonu noče gledati zgolj črk. 
Po drugi strani pa je treba priznati, da se Chatroom 
ukvarja z vse bolj perečo problematiko. Internet je 
lahko eskapizem najslabše sorte, pribežališče izob- 
čencev. Ne gre za film, ki bi ga kazal otrokom, češ, 
pazi, da te ne dobi spletni bavbav, ampak staršem. 
Spet ne zato, da bi smrkavcu prepovedali spletne vra- 
golije, marveč da bi se zavedli, kako ranljiva je njego- 
va duša in da so oni tisti, ki morajo malega izuriti za 
soočenje s pošastmi sodobnega sveta, ga naučiti raz- 
mišljati z lastno glavo ter ga pripraviti, da se bo za- 
našal na svoje sposobnosti, ne iskati bergel v digital- 
nih sogovornikih. Vsi vemo, o čem govorim, treba je 
le iti do Gnojišča ali na /b/, pa si deležen še hujših 
srhljivk, ker je takih Williamov cel kup. 
Ravno zaradi tovrstnega sporočila je škoda, da Cha- 
troom izpade polovičarski. Sploh v primerjavi s So- 
cialnim omrežjem, ki bolj dolgočasno stvar izpelje na 
mojstrski način. Guattro 
V kinu ste lahko čvekali od 20. oktobra, zdaj bo treba 


poiskati ploščič. 


60 Takole babje pocukrana zna biti Klepetalnica. Me 
zanima, kako bi Hideo Nakata ponazoril najbolj pri- 
ljubljeni kotiček naše spletne strani, Gnojišče. 

Ob naročilu lahko 
med ostalimi darili 
izbereš Assassin's 

Creed ali Red Alert 
3! Prejmi vsak mesec 
še toplega Jokerja 
v svoj domači 
nabiralnik! 


Za nameček vsak 
mesec med novimi 
naročniki izžrebamo 
dobitnika lepega in 
praktičnega darila! 


Tokrat bomo med novimi naročniki 
v novembru izžrebali tri nagrade: 


Salvatore Ferragamo podarja 
dišavo F by Ferragamo Black. 


tea 


Tudi ta mesec pa bodo 
VSI NOVI NAROČNIKI 
prejeli še nadmočen 
razirni komplet 
Wilkinson! 


Naročilnico in vse podrobne informacije 
najdeš na www.joker.si. 


PRESENEČENJE Z BIKOM 
PLAAS > PASTA 

Naro: 


Pojdi na www.arena.si 8. se odloči! Vstop na prireditve je prost! 


Prihodnost je tu 


Tako smo v Jokerju 28 poimenovali najprvejši testis dveh revolu- 
cionarnih naprav, ki sta igre dvignili nekaj metrov više: Sonyjevega 
playstationa in Seginega saturna. Ja, 15 oziroma pravzaprav 16 let 
mineva od njunega izida, kajti obe konzoli so na Japanskem splo- 
vili konec 1994. Manj poznana zanimivost je, da playstation izvira iz 
istoimenskega projekta CD-pogona za SNES, ki sta ga družno sno- 
vala Nintendo in Sony, nakar je prvi slednjega čez noč odpikal in 
šel v španovijo s Philipsom. Sonyjevci so hoteli najprvo vse sku- 
paj pokopati, nakar so prišli na idejo lastne drkalice. Ostalo je zgo- 
dovina. Dandanašnji je playstation najmočnejša blagovna znamka 


naše panoge in s trojko sem se ji zapisal celo jaz, 


džojpadofobični Febo nekoč. 


onzoli je zrihtal in stestisiral Sneta seki- 

ra, ki je tedaj bival v ZDA in je imel 

slučajno pri roki 300 (PS) oziroma 400 

(saturn) dolsov plus taks. V Slovenijo 

sta prišli šele več mesecev kasneje, po- 
tom sivega uvoza in s cenovno postavko jurja mark, 
saj resnega Seginega zastopnika nismo imeli nikoli, 
dočim je slovenski Sony vlak zamudil celo z dvojko. 
Kakšna je bila usoda obeh konzol, vemo. Sony je si- 
vo šatuljo izdeloval do leta 2006 in je prodal v več 
kot sto milijonih primerkov, dočim je Sega proizvod- 
njo ustavila že 1998. pri kvoti 9,5 milijona. 


danes, 


Opisali smo tri igre za dotična aparata, in sicer Battle 
Arena Toshinden (93) in Tekken (93) za PS ter Vir- 
tua Fighter (90) za neptun. Enkrat lahko ugibate, ka- 
tera je bila Snetosekirina omiljena zvrst tistega časa. 
Preigrali pa smo tistega novembra 1995 še ogromno 
drugih špilov, saj je bila bera letnemu času primerno 
bogata in smo revijo z opisi naphali do zadnje strani. 
Otvorili smo z arkadno dirjalnico Fatal Racing (85), ki 
so ji sledile vsemirska strategija Ascendancy (93), 
miselnica Mortal Kombat 3 (92), šesterokotinca Steel 
Panthers (89), pravljična strategija Heroes of Might 
and Magic (88), mestnica Caesar II (90), poslovna si- 


mulacija Capitalism (91), alternativna letavščina Air 
Power (84) in coprniška dumačina Hexen (91). Poš- 
ten nabor s poštenimi ocenami, ki si ga velja priklica- 
ti iz spomina še v podobicah. 

Tedaj smo tudi prvič konkretneje napovedali 3D po- 
speševalnike, med ostalimi 3D blaster in edge 3D, ter 
prvič omenili dotlej neznano Nvidio. In prvič smo v 
dotični izdaji gostili dva prebežnika iz tedaj že propad- 
lega Megazina, Guattra in Surferja. Slednji je kmalu 
zatem odsurfal neznanokam. 


Prvi in vsi nadaljnji Heroji so bili barviti in očesu 
privlačni. Slab priokus so pustili le zaradi nategova- 
nja serije in kupčkanja sestavnih delov. Drugače so 
se zgledovali po igri King's Bounty od taistih avtorjev. 


Danes gnati Tekken 1 ni priporočljivo, če si vajen 
sodobnih 3D-pretepačin, saj se te starajo hitreje od 
svojih 2D-sester. Leta 1995 so se poligoni šele začeli 
uveljavljati in podoba ter igranje sta temu ustrezna. 


WiNs' 00 
bro —— —1(8N0s) 


Niz Caesar je bil neke sorte antični SimCity, v ka- 
terem smo gradili staremu Rimu primerne objekte in 
se ukvarjali s težavami plebejcev ter patricijev. Kas- 
neje sta sledili še grška in egipčanska inačica. 


Fatal Racing je bil uren, slikovit in pester dirkaški 
špil, ki ga imam v lepem spominu. A tisti čas je bil v 
senci mesec dni prej splovljenega prvega Need for 
Speeda, pa tudi založba Gremlin ni bilo tako po- 
zlačeno ime kot Electronic Arts. 

No, Mortal Kombat 3 je pa druga pesem kot prvi 
Tekken, saj je užitek v masakru nasprotnikov iz stran- 
skega risa malodane nedotaknjen. MKji so po globini 
sicer vedno zaostajali za Street Fighterji, a so to na- 
domestili s surovo energijo in dobro zorjenim sirom. 


Hexen ni bil tako premočrtna prvoosebnica kot re- 
cimo Doom, saj so bili nivoji prepleteni in nekatere 
uganke so zahtevale tudi potovanje nazaj. Lahko smo 
izbirali med vojščakom, klerikom in čarodejem, vsak 
od njih pa je imel štiri sebi lastna orožja. 


Ob zakupu franšize Fallout je Bethesda oblju- 
bila, da tretji del ne bo zadnji v nizu, in z izi- 
dom New Vegasa so napoved izpolnili. Troj- 
ka in Vegas sta nadgradila kultni status izvir- 
nikov in serijo utrdila v modernih časih. To 
je tistih, ki jim vlada podivjana mladina na 
Xbox Live. No, stare frpjske mačke lahko to- 
laži dejstvo, da je vegaško pohajkovanje spet 
bolj nalik prvima deloma. Za dodatno radost 
pa spodaj dajemo izziv, ki bolj kot hitre prste 
zahteva gibek spomin in poznavanje Izpusto- 
vega sveta. Okej, v bistvu bolj guglanje, a to 
se ne sliši tako romantično. 

Vsakega od treh srečnežev čaka komplet New 
Vegasa z zbirateljskimi igralnimi žetoni ter 
kartami za igranje Caravana, nalašč za ta na- 
slov izumljene kvartopirščine! Na priloženi 
pildek napišite odgovore in ga najkasneje do 
5. decembra zadegajte v nabiralnik. Mi pa 
bomo nagrajence izžrebali z izjemno zaplete- 
no igralniško metodo — vlečenjem iz kupčka! 


1. Kako se imenuje 
perk, nekoč trait, ki 
povzroči še posebej 
nagnusen pogin na- 
sprotnikov? 

r) bloody mess 

p) masta killa 

c) black widow 

v) total annihilation 


2. Katera zobata in 
krempljata kreatura 
je največji strah in 
trepet Falloutovih 
pustinj? 

s) gecko 

f) Hilda Tovšak 

o) deathclaw 


postapokaliptične 
frpjke iz 1988. Njen 
naslov je: 

m) Eye of the Pro- 
tectron 

u) Wasteland 

i) Ultima Megaton 
n) Heroes of Might 
and Plasma 


4. Katera glasba je 
postala zaščitni znak 


k) tuc-tuc-tuc-tuc-tuc 


5. Kaj je bila poseb- 
nost Bunkerja 13, 
kjer začnemo enico? 
d) samo en prebiva- 
lec je bil moški. 

j) edino videogradi- 
vo je bila serija Twi- 
light. 

e) vrata so se imela 
odpreti šele po dve- 
sto letih. 

g) v skladiščih je bi- 
lo preveč orožja. 


6. New Vegas Strip 
ni prvi igralniški za- 
selek v Falloutih. V 
dvojki smo že videli: 


7. Katera slovita 
elektrarna napaja 
Vegas? 

f) šesti blok TET 

t) Hoover Dam 

r) elektrarna na oto- 
ku Treh milj 

c) Jez treh sotesk 


8. Katera vojaška 
baza je najbliže 


s) Fort Knox 


KORENT 


POKRIT 
PREHOD 
VNAD- 
STROPJU 


SL. FILM. 


REŽISER 
(MITJA) 


KOS, 
PRIMEREK 
(POG) 


TRDNJAVA 
V TEKSASU, 


AM. 
VESTERN 


POTOMEC 


h) sabretooth t) New Reno 

z) Hit Gorico NAN 
3. Fallout je bil na- | I) Shanty Town CANKAR 
slednik še starejše m) Vault City 


JURIJ 
SOUČEK 
VRTNA 
HIŠICA 


serije? mestnemu središču? IVANA OLIVIER 
e) britpop a) Area 51 
a) vojaške koračnice  e) Nellis Air Force ŽLAHTEN 

I) severnoameriška Base like) 

popularna glasba iz k) Vandenberg Air 

sredine 20. stoletja Force Base 


KAPLJICA 
OKENSKA 
NAVOJNICA 


VERZ 
SKAND. 
M. IME 


ZASTRU- 
PITEV 
KRVI Z 

MIKROBI 


ARHITEKT 
SAARINEN 


REKANA 


KAVKAZU, 


PRITOK 
KASPIJ. J 


SATIRIČNA 


ŠPORTNICA, 
KI GOJI 
SKAKANJE 


Š 
jes 
m 
ZO 


Dobitniki mafijske igrice od zadnjič so: 
Damir Arh iz Jesenic, Polona Lokošek iz Ljubljane in 
Jan Habič iz Kranja. 
Rešitev je bila CANNELLONI. 


Darko Zidar iz Maribora. 
Rešitev je bila: 
SAMUS ARAN NA ZMENKU. 


Na priloženo glasovnico napiši 
iz slike izhajajoč geselj. Rok je 
Miklavž. Tri nagrade so ok! 


Res lepe igrice prejmejo: 
Jani Jereb iz Logatca, 
Dušan Semen iz Ljubljane, 


november 2010 

"SONKKOV ZAHOP% 


il je temačen in turoben dan v deželi Vikingov. V 
hladnem, mokrem dopoldnevu sta se pred va- 
sjo zbrali dve vojski, pripravljeni na neizprosen 
spopad. Vrste bojevnikov so tiho šumele, ko se 
je mladi Viking prebijal skoznje, da bi prišel v 
ospredje. Tam je vprašal bojevnika ob sebi: 
"Sem kaj zamudil? Se je že začelo?" 
Bojevnik s težkim plaščem iz ovčje kože in dolgo belo 
brado ga je od strani pogledal in rekel: 
"Ti si nov tukaj, ali?" 
"Ja. Včeraj smo prišli podpret Erika. Govori se, da bo 
združil vse klane. Ta človek mora biti eden največjih bo- 
jevnikov, kar jih je živelo." 
"Poglej sam." 
Belobradec je pokazal na skupinico pred njima. V njeni 
sredi je stal majhen mož, ki je kričal na enega od pogla- 
varjev. Segal mu je malo čez pas. 
"To ... To je Erik?!" 
gla re 
"Ampak, kako? Moja desetletna hčerka je večja od nje- 
ga. Kako je on lahko premagal večino klanov?" 
Tedaj je nad vojsko padla tišina in množica vojakov se je 
začela deliti. Možje so se umikali gromozanskemu bo- 
jevniku, pol metra višjemu od vseh. Čez ramena je nosil 
medvedjo kožo, za čelado pa je imel lobanjo zveri. Volč- 
je kože so mu prekrivale noge in usnjen oklep z Eriko- 
vim grbom ščitil trup. Belobradi bojevnik je rekel: 
"Tukaj imaš odgovor. To je Erikov sin. Največji, najne- 
varnejši in najbolj kruti bojevnik med Vikingi ... Ime mu 
je Sonček." 
Oba sta se umaknila, ko je Sonček šel mimo. Mladi je 
pretreseno rekel: 
"Si videl njegovo ogrlico? Pri Odinu! Videl sem že ogrlice 
iz ušes, prstov, jezikov, ampak zakaj bi kdo naredil ogr- 
lico iz..." 
"Posluh, možje!" je zakričal Erik. Vse oči so se uprle 
vanj. 
"Čas je, da zavzamemo vas Olafa Velikega! Čas je, da 
zasadite svoje sekire v mehkužno meso sovražnika. Čas 
je, da zdrobite njihove glave s svojimi kladivi. Čas je, da 
pokosimo še zadnje ovire in združimo klane! Veselite se, 
zmagovalce čaka bogat plen, padle pa Valhala!" 
Vojska je zarjovela od navdušenja in se pognala v na- 
pad. Kmalu je bilo bojišče polno žvenketa orožja in zvo- 


ka kosti, ki so pokale pod udarci mogočnih kladiv. Groz - 


ljivi kriki so odmevali daleč naokoli in naznanjali vra- 
nam, da bodo imele danes pojedino. Najbolj strašljivi 
zvok pa je bilo veselo vzklikanje in smejanje velikana, 
okoli katerega je rasel kup trupel. V krvavem veselju ni 
razlikoval sovražnika od zaveznika. Vsakogar, ki je prišel 
blizu, je Sonček obglavil. Tako je do večera kri stotin bo- 
jevnikov napojila zemljo in spremenila bojišče v bazen 
smrdljivega rdečega blata. Erikova voj- 

ska je zmagala in vas je bila njihova. 

Ponoči so se poglavarji zbrali okoli ognja, na 
katerem se je pekel Olaf Veliki. Kriki žensk in ot - 
rok so odmevali po noči, pred Erikovo mizo pa sta 
klečala starca. Erik ju je ogovoril: 

"Starešini, vaša vas je sedaj moja. Vaš pogla- 
var se peče na ognju in vidva bosta ostala živa 
le, če mi povesta, kje je drugi del te sekire." 
Na mizo pred sabo je položil meter dolg lesen 
ročaj, okrašen s črnimi zmaji. Eden od star- 
cev je spregovoril: 

"O veliki Erik!" 

Prve ustnice, ki bi se razpotegnile v nasmešek 

ob tem stavku, bi Erik osebno odrezal. To je ve- 
del vsak in večina tudi že videla. 

"Rezilo Lokijeve snete sekire, ki ga iščeš, leži 
dan hoda severno od vasi. Tam boš našel votli- 
no. Vedi, da še nihče ni prinesel nazaj rezila ali 
spregovoril o tem, kaj je v votlini. Z ročajem 
lahko vstopita le oče in sin. Druge, ki posku- 
šajo, varuh vhoda takoj ubije. Sam veš, da bo 
tisti, ki spet sestavi Lokijevo sneto sekiro, ne- 
sporno vladal nad klani in bo ... bo ..." 

Starec je utihnil, tako kot vsi v sobi. Erik je po- 
gledal, kamor so vsi strmeli, in videl, kaj počne 
sin. Udaril je z roko po mizi in se zadrl: 
"Sonček! Vzemi to kurčevo ogrlico iz ust, pa se 
nehaj igrati z njo!" 

Sonček je prestrašeno pogledal očeta in nehal 
cuzati ogrlico. Oči so se mu orosile in začel se 
je dreti. Njegov jok je bil globok in tako glasen, 
da so si tisti ob njem zatisnili ušesa. Erik je za- 
kričal poveljniku: 

"Mačko! Hitro! Mačko!" 

Poveljnik je skočil do kletke, polne mačk, in 
eno odnesel Sončku. Ko jo je ta zagledal, je za- 
vriskal od veselja: 

"liji! Muca! Muca! Mehka muckica! Moja! Moja! 
Daj sem!" 

Mačko je stisnil k sebi in ji v trenutku zlomil 
hrbtenico. Veselo jo je božal in poljubljal. 

Erik je pokimal stražarju ob vratih. Ta je pogra- 
bil starešini in ju odvlekel ven, od koder so se 
njuni kriki kmalu pridružili zboru ostalih. 

Pitje, posiljevanje in veseljačenje se je nadalje- 
valo pozno v noč. Ko so vsi spali, je le Erik be- 
del ob ognju, med nagimi ženskami in iztroše- 
nimi bojevniki. Jedel je na širhaklu pečeno 
mačko, gledal svojega spečega sina in razmiš- 
ljal. Imel je gromozansko telo, ampak njegov 
um in obraz so bili ti otroka. Sestra mu je rodila 
ključ do moči. Nasmejal se je, do konca poje- 
del mačko in legel spat poleg sina, ki je z ogrli- 
co v ustih mirno sanjal. 

Štiri dni po bitki je Erik stal pred vhodom votli- 
ne. Tla so se začela tresti in iz dela gore se je iz- 
oblikoval kamniti velikan, ki je spregovoril: 

"Ti si gotovo Erik. Vidim, da nosiš ročaj sekire. 
A pozno prihajaš predme. Živali so mi že pred 
dnevi povedale o bitki. Si mogoče dvomil v to, 
da boš lahko osvojil rezilo?" 


Erik je hladno pogledal velikana in rekel: 

"V meni ni dvoma! Sekira bo moja! Pot je trajala dlje zara- 
di sina. Rad ima živali ..." 

Velikan se je začudil: 

"Tudi sam sem prijatelj živali. Zakaj bi te sinova ljubezen 
do njih upočasnila?" 

Takrat je iz gozda pribežal nasmejan Sonček. 

"Atil Ati! Poglej, ujel sem ga! Tako kot veverico pa srnico 
včeraj!" 

V roki je držal mlahavo, potlačeno truplo zajca. Erik je re- 
kel: 

"Priden Sonček. Zdaj pa pridi z mano v votlino. Tam je 
dosti mačk, s katerimi se lahko igraš." 

"ljii! Mucke! Mucke!" 

Sonček je izpustil zajca in zbežal v votlino, Erik pa se je 
počasi odpravil za njim. Velikan je le odprtih ust gledal 
prizor in žalostno pobral truplo zajca, brez moči, da bi kaj 
rekel. 

Pot navzdol je stražila skupina živih okostnjakov, skozi 
katere je Sonček treščil, ne da bi se nanje posebej oziral. 
Ustavila sta se v veliki dvorani, kjer so tekli potoki lave. 
Pred njima je stal gromozanski kamniti zmaj. V prsih je 
imel zarito rezilo Lokijeve sekire. Erik je vtaknil ročaj v re- 
zilo in ga z velikim naporom izruval. 

V tistem trenutku je zmaj oživel in z nogami oba potisnil 
ob tla. Sonček se je začel jokati in dreti, ampak osvobodi- 
ti se ni mogel. Zmaj je spregovoril: 

"Ti, ki držiš Lokijevo sekiro; odločitev bo tvoja. Lahko ob- 
držiš sekiro, toda v zameno mi moraš prepustiti življenje 
svojega sina." 

Erik je v trenutku odgovoril: 

"V redu!" 

Zmaj je malce zmedeno pogledal in rekel: 

"Si prepričan? Tvojega sina bom požrl, se mogoče one- 
gavil z njim in ti boš moral oditi s krivdo. Vedno boš imel 
na vesti, da ..." 

"Že v redu. Rekel sem ti, da ga lahko požreš." 

"Ampak, a ga ne ljubiš, da mu privoščiš tako smrt? Le 
skupaj sta lahko bila premagala okostnjake in si priborila 
ročaj sekire. On je tvoja kri in nekaj posebnega." 

Sonček je medtem jokal in se drl: "Mucke!" 

Erik je odgovoril: 

"Poglej, požri ga že in me izpusti! On je neumen in pre- 
močan. Če ga malo prestrašiš, te bo ubil ali ti kaj odtrgal, 
čeprav si njegov oče!" 

"Že, že ... Ampak, saj te ni mogel tako prizadeti!" 

"Daj no že! Kaj misliš, od koga je bil prvi obesek na nje- 
govi kurčevi ogrlici?!" 

"Oh ... No prav ..." 


Zmaj je izpustil Erika in odgriznil Sončku glavo. Trenutek 
kasneje se je Sonček znašel pred vrati Valhale in prsati 
valkiri sta ga popeljali v veliko dvorano pred Odina. Ta ga 
je ogovoril: 
"Pogumni Sonček! Tvoj čas na Zemlji je mimo. Ker si bil 
velik bojevnik, se nam lahko pridružiš. Pridi sedaj! Usedi 
se, jej in pij! Tukaj boš imel vse, kar ti srce poželi." 
Sonček se je veselo ozrl naokoli in rekel: 
"Kje so mucke! Daj mi mucke!" 
Potem je zagledal Thorovo kladivo in se hotel z 
njim igrati. Thor se je upiral in s Sončkom začel 
dvoboj. 
Baldur in Loki sta to opazovala in se pogovar- 
jala: 
"No, bravo, Loki. Spet ti je uspelo. V Valhalo si 
spravil bebčka." 
"Ja. Ni super? Si videl njegovo ogrlico?" 
"Res nagnusno." 
"Vem, ampak poglej še njegove zapestnice." 
"O moj bog! A so to jaj..." 

Z novim aparatom Lumix TZ10 ste pripravljeni na vsak izziv 

A AVCHD Lite movie v trenutku preklopite na snemanje filma 
UJ ETI N z P BR | CAKOVAN 0 BU v HD kakovosti. 12x optična povečava vas lahko brez izgube 
kakršnega koli detajla pripelje izredno blizu. S pomočj 
inteligentne povečave še okrepite zmogljivosti približevanja, 
hkrati pa obdržite odlično kakovost slike. Funkcija GPS pa 
vam pove, kje točno ste fotografirali. 

